
Carantină, izoletă, comorbiditate, pozitivat — termeni apăruţi 
în limba română în perioada epidemiei de COVID-19 


Ain Română a organi- 
zat, luni, 31 august 2020, 
dezbatere dedicată Zilei 
Limbii Române, unde prof. Gabriela 
Pană Dindelegan, membru corespon- 
dent, a evidenţiat utilizarea, din ce în 
ce mai mult, în limbajul românilor, a 
unor termeni care au legătură cu epi- 
demia de COVID-19. „Pentru dinamica 
limbii actuale este suficient să dăm un 
exemplu: să aducem în discuţie recen- 
tul şi bogatul vocabular al pandemiei 
cu termeni nou creaţi, cu sensuri noi, 
cu extinderi şi cu devieri de sens, unii 
formând adevărate familii şi probând 
o dinamică lingvistică impresionantă”, 
a spus doamna Dindelegan, care a fă- 
cut un „prim inventar al acestei boga- 
te terminologii”. „Asimptomatic versus 
simptomatic; carantină, carantinare, 
carantinat, carantinizare; comorbidita- 
te, comorbidităţi; confirmat, confirmaţi; 


contact, contacţi; contaminat, conta- 
minare; covid, covizi; igienizat; infec- 
tat, infectați, infectare; izolare, izolat, 
izolaţi; mască; platou; pozitiv, pozitivi, 
pozitivat, repozitivat; relaxare cu sen- 
sul special de respectare a regulilor; 
testare, testat şi alţii”, a enumerat ling- 
vistul., 

În acest proces, profesorul Din- 
delegan a remarcat „nu numai terme- 
nii simpli, ci şi derivatele propriu-zise”, 
precum „izoletă, după modelul bicicletă, 
motocicletă, trotinetă, anticovid, nonco- 
vid, derivate cu prefixe negative”. „De 
observat compusele prefixe propriu-zise 
şi cele cu prefixoide sau cu sufixoide, de 
tipul coronavirus, coronasceptic, pan- 
demie, termometrizare, termoscanare, 
vaccinosceptic. De observat acronimele 
aduse în prim-plan: ATI, DSP, cu de- 
rivatul DSP-ist, DSU. COVID însuşi a 
fost preluat la început ca acronim, de 

unde şi scrierea fiecărui component 
cu majusculă, dar şi-a pierdut cu tim- 
pul semnificaţia acronimică”, a spus 
profesorul Dindelegan. În opinia prof. 
Gabriela Pană Dindelegan, acest feno- 
men pune în evidenţă „vigoarea, bogă- 
ţia şi forța creatoare” a limbii române. 
„Poate fi considerată săracă, 
urâtă o asemenea limbă care dă atâ- 
tea semne de vigoare, de bogăţie, de 
rapiditate de reacţie? Evident că nu. 
Şi exemplul terminologiei COVID-ului 
este numai unul printre multe altele”, a 
mai spus profesorul Dindelegan. 
Manifestarea a fost organiza- 
tă în parcul Academiei Române, fi- 
ind moderată de acad. acad. Răzvan 
Theodorescu şi Bogdan C. Simio- 
nescu, vicepreşedinţi ai Academiei. 


(continuare în pagina 16) 

Breban cu Nichita Stănescu 


a Editorial 


Nicolae Breban 
! Ziua unei mari victorii 


lucra cu toate forţele contra lui însuşi, 
după cum s-a văzut, afirmând public că 
romanul se poate asemăna unei burți 
de rechin, unde se află laolaltă obiectele 
cel mai diverse, unele inutile şi teribil 
de discrepante. Tot astfel aş putea vorbi 
acum, în această clipă, de conceptul meu 
de destin, care mie mi-a slujit în felul în 
care un asemenea prădător cum e ma- 
rele rechin alb se serveşte de stomacul 
său, ce digeră totul sau aproape totul. 
Ce are, se pare, o nevoie instinctivă de o 
diversitate cu care nu are ce să facă tot- 
deauna, dar o acceptă, aşa cum definesc 
şi eu romanul ca o construcţie enormă 
faţă de ce se află în jur, în istorie şi 
mentalități, semănând, dacă vreţi, cu o 
catedrală gotică, în timpul ei! — formată 
din materiale heteroclite, duse, uneori, 
până la o stridenţă flagrantă faţă de ce 
se află în jur, adică la anormalitate, dis- 
proporţie, grotesc şi inuman! Dar — şi 
e drept s-o spunem — în cazuri fericite, 
hărăzite, până la sublim! 

Amor fati, spune Nietzsche, „das 
Notwendige nicht bloss ertragen, noch 
weniger verhelen — sondern es lieben”. 
(Amor fati, nu doar să suporţi ceea ce 


entru că vechea, încercata mea pri- 

cepere, conştiinţă de real, de bun 

meseriaş al romanului mă fac să 

nu-mi uit obligaţiile faţă de cel ce va 
binevoi să-mi deschidă op-ul, cartea, aşa cum am 
făcut-o aproape totdeauna faţă de numeroşii mei 
lectori altădată, neuitându-i, încercând mereu să 
le fac cât de cât suportabilă, dacă nu atractivă „po- 
vestirea” şi personajele mele, şi aici, în aceste note 
intime, cu adevărat intime, voi încerca să strecor 
şi elemente ale unui interes mai general; nu, nu 
obiectiv, în nici un caz, ci voi încerca să mă refer la 
fapte şi consideraţii ce pot trezi curiozitatea unui 
cerc mai larg, cum ar fi... politica, banul, sexul, in- 
vidia, gelozia, ambiția sau ambițiile, ratarea sau 
succesul, realizarea, cum se spune, istoria sau mă- 
ştile sub care se ascunde ea astăzi, în anul de gra- 
ție 2019! Ce cred eu despre acestea, în sensul unei 
mărturisiri, adică să înşir, să detaliez, cu o artă 
ce-mi este încă la îndemână, felul sau şocul, sau 
uimirea, ca şi neîndemânarea acută cu care aces- 
tea, cele enumerate mai sus, dar poate şi altele 
din aceeaşi familie, ejusdem generis, m-au atins, 
lovit sau atras. Ştiu eu?!... Nu ştiu de ce o fac, 
dar, dacă o fac, ceea ce ştiu e că îmi face plăcere. 
Mama mea, sfântă, nemuritoare, cum am numit-o 
eu într-o dedicație pe o carte, deşi nu a fost nici- 
odată prea entuziasmată de profesiunea pe care 
mi-am ales-o, pentru că m-a iubit şi m-a protejat, 
mi-a permis şi m-a îndemnat să fac... ceea ce-mi 
face plăcere! Şi mie, după cum se ştie, mi-a făcut 
atât de mult, de teribil de mult, de prăpăstios de 
mult plăcere să scriu şi să public, încât, cu timpul, 
noțiunea, conceptul de destin pe care în juneţea 
mea primă nu-l prea înţelegeam, şi nici profesorii 
sau prietenii mei apropiaţi nu erau mai avansați 
ca mine în această ştiinţă sau cunoaştere, cu tim- 
pul, spuneam, mi-am făcut eu însumi din acest 
cuvânt sau concept sau ştiinţă, logos, un fel de in- 
strument. Mai mult chiar şi mult dincolo de orice 
explicaţie, justificare sau... orgoliu! Un fel adânc, 
rezistent, de a suporta... ce anume? Nu ştiu, încă 
o dată, dar... să zicem, de a suporta, de a accepta 
aproape totul, pe mine însumi, inclusiv! 

După cum vedeţi, un concept, vorbesc mereu 
de destin, în felul meu — dar şi, e drept, în litera în- 
văţăturii maestrului meu de decenii, Nietzsche! — 
extrem de încăpător şi, aşa cum am explicat oda- 
tă, public, în ziua unei mari victorii, momentul în 
care mi-am publicat un roman, Bunavestire, în 
ciuda unui regim opresiv şi adesea stupid, care 


e necesar şi nici să-l ascunzi, ci să-l iu- 
beşti!) Sau, într-o altă formă, de fapt, 
aceeaşi: „Die Vergangen zu erlâsen und alles „es 
war” umzuschaffen in ein „so wollte ich es”! (A-ţi 
mântui trecutul şi tot ce „a fost”, a-l transforma în 
„astfel am vrut eu!”) Ultima afirmaţie a lui Niet- 
zsche, din tot ce a publicat el, mi se pare una dintre 
formele cele mai îndrăzneţe, mai „anti-Christice” 
sau, dacă vreţi, mai nihiliste, una dintre exclama- 
țiile ce anunţă supraomul niet- 
zschenian, semnul semi-zeiesc 
al acestuia. Şi e, cred eu, pen- 
tru întâia dată când un mare 
gânditor ne îndeamnă să pro- 
cedăm în felul unui semi-zeu, 
pur şi simplu, îndemnându-ne 
să aruncăm decis la pământ în- 
treaga văicăreală faţă de adân- 
ca şi copleşitoarea nedreptate 
a lumii — fapt grav pentru care 
oameni din toate timpurile şi 
straturile au început să se de- 
părteze, să se îndoiască de El, 
de Dumnezeu! — şi să decretăm 
că trecutul, propriul nostru 
trecut, ce ni se pare, nu rareori, 
extrem de ciudat, de nedrept, 
ni se pare un inamic faţă de 
cele mai ascunse dorinţe sau 
necesităţi. Da, să afirmăm de- 
cis şi să credem ca fierul, cu o 
bucurie şi o forţă, da, asemănă- 
toare cu una semi-zeiască, că, 
în fapt, tot ce am trăit, suferit 
şi acționat a fost, pur şi sim- 
plu, propria şi unica noastră 
voinţă! Propria noastră creaţie. lată trecutul, cel 
individual, singular şi atât de străin sau inamic, 
cum ni se pare adesea, şi de neînțeles, ce devine 
şi trebuie să devină... o creaţie. Propria noastră 
creație! lată, la Nietzsche, în ce se transformă vo- 
cala latină folosită de atâţia şi în atâtea texte şi 
sensuri: Amor fati! 


„„„O creaţie, pe care, nu-i aşa, cei mai mulţi 
n-o iau în seamă, de parcă nu i-ar privi; trecutul 
fiecăruia, care, pe măsură ce se adună anii, „ero- 
ul” sau creatorul său, voluntar sau semi-voluntar, 
pentru a nu-i zice inconştient, se înstrăinează de 
acesta, adesea în moduri suficient de ciudate îl 
reneagă direct, dacă nu îl blestemă cu ciudă, cu 
un fel de furie aprigă, infantilă de-a dreptul, şi cel 


hunavestire 


nicolae breban 


Da, să afirmăm decis şi să credem 
ca fierul, cu o bucurie şi o forţă, da, 
asemănătoare cu una semi-zeiască, 

că, în fapt, tot ce am trăit, suferit 

şi acţionat a fost, pur şi simplu, 
propria şi unica noastră voinţă! 
Propria noastră creaţie 


mai adesea îl atribuie altora sau altuia: secolului 
sau politicii. Nu rareori istoriei, ceea ce înțelege el 
prin acest cuvânt. Oho, câţi cărăuşi ai propriului 
său trecut nu are el la îndemână! 

M-am rătăcit şi eu, adesea, pe culoarele des- 
tul de încâlcite ale propriului meu trecut şi porţi- 
unea cea mai dificilă, mai confuză, mai discordan- 
tă cu visurile mele de mărire am capsulat-o decis 
sub eticheta literară, vastă şi interpretabilă de... 
labirint! Un labirint, se înţelege, bine echipat, po- 
sedând, cum se ştie, un monstru: acel minotaur 
iubit şi atât de splendid desenat de Picasso! — un 
fir călăuzitor pentru muritorii ce s-ar fi putut 
hazarda pe culoarele sale înguste şi, nu rareori, 
prăpăstioase, în ciuda unor imagini seducătoare 
ce se reflectau pe pereţii săi lucioşi, de gheaţă. Ba 
chiar şi o Ariadnă. Oh, ce fericit şi îngâmfat am 
fost eu însumi când, la finele deceniului meu, al 
treilea, descoperându-l şi citindu-l cu frenezie pe 
Nietzsche, i-am descoperit şi lui, dacă nu un labi- 
rint, deşi nu e sigur că nu a trăit fenomenul, altfel, 
în forma sa destul de didactic, pentru cei avizi de 
ei înşişi. Labirintul, cei vreo cincisprezece ani în 
care eu însumi — împreună cu fostul meu eu în- 
sumi — l-am parcurs, ca un fel de veritabil pustiu, 
fierbinte, colcăind de vieţuitoare tipice, reptiliene, 
în primul rând, şi pe care l-am înţeles în cele din 
urmă, pentru a mi-l putea integra, cum se spune, 
adică pentru a-l lua în posesie, ca pe un soi de... 
Maestru! Al cui şi... în ce branşă?!... Mai ştii, poate 
în zona, în continentul Literei, deoarece, după o 
vreme, se pare că Minotaurul care mă aştepta i-a 
luat chipul acesteia, al Literei în forma ei somp- 
tuoasă şi arogantă, poate mai mult o Meduză, cu 
capul încolăcit de şerpi ai ispitei şi ai falselor pro- 
misiuni, ai metaforei gigantice, ca şi aceea, robus- 
tă, a epicului amplu, numit roman, şi m-a hotărât 
să-l atac, să-l îmbrăţişez adică, 
într-o formă sau alta, mai ales 
în cea bărbătească. lar eu n-am 
făcut altceva decât să aplic teh- 
nicile acelor bănăţeni-lugojeni, 
măcelari viguroşi sau tăbăcari 
cu braţele groase, iuți, impla- 
cabile, pe care i-am urmărit în 
copilăria mea, seara, asudând 
în săli închise şi pe saltele lor, 
atacând în duble planeze, răs- 
turnări brutale în poduri sau 
folosind feluritele blocaje cu 
tâmpla, ceafa, braţul încordat 
ce-şi explodează venele sau 
picioarele ca nişte clopote ce 
aruncă aerul, materia şi opozi- 
ţia în lături şi în Jos. Sau într-o 
parte. 

Iar... Ariadna? A apărut 
şi ea, e drept, cea a Maestrului, 
dar şi cea care-mi aparţinea, 
ce-mi fusese trimisă, sub un 
alt nume, dar eu am recunos- 
cut-o, suficient de iute şi dece- 
nii, da-da, decenii la rând până 
la cele ce se numesc o adâncă 
senectute, eu o numesc — deci, o recunosc!, o strig, 
o visez harnic şi creator, o desfac din bandajele ei 
încâlcite în care a înfăşurat-o moartea prematu- 
ră, deoarece s-a depărtat prea mult de fantasme- 
le mele, ele însele tamponate cu un sex nedefinit, 
între paj şi femeie, între hetairă nevârstnică şi 
matroană înglodată în visuri lubrice, cele care te 
împing spre practici umaniste, pretenţioase, vră- 
jitoreşti. O 

= Profil 


in Versuri-le lui Mircea Ciobanu se 

desprind două poeme ale enunţătoru- 

lui. In Melissos, oficiază văzătorul-vi- 

zionarul-visătorul de făpturi ames- 
tecate (îngeri, ființele asemenea îngerilor, oamenii 
şi copiii) — cu toţii meşteri ziditori ai casei. „Ingeri 
zidari erau,/ îngeri ca îngerii după făptură,/ oameni 
întregi şi zidari după soiul/ casei pe care-o tocmeau”; 
„Ingeri firavi am văzut,/ astfel de îngeri copii, ucenici 
mi se pare,/ dând cărămizi dintr-o parte într-alta”; 
„meşteri de-a treia vestire şi meşteri în toată pute- 
rea”. Intr-o adresare apostolicească (Epistolă), locu- 
torul îşi face spovedania de-o viaţă, supusă, îndură- 
toare şi fără răsplată: „Preaiubiţilor,/ tânăr la voi 
am intrat,/ n-am mâncat, n-am băut, n-am jucat cu 
mireasa,/ şi iată cum ies din odăile voastre,/ bătrân 
şi cu mâinile goale.” 

Din Viața lumii, în aceeaşi perspectivă a dis- 
cursului personal, subiectiv, mă opresc la alte două 
poeme. Există, se constată în primul, pentru întâm- 
plare, doar sufletul, care vede cu anxietate inerția 
sau golul lumii. „Suflete-al meu, ce se-ntâmplă pe 
lume?/ Suflete-al meu, mai degrabă cu tine ceva 
s-a-ntâmplat. (...) Întrucât ţi s-a dat să priveşti ceea 
ce nu se-ntâmplă niciunde pe lume/ de-aici înainte 
cum vei trăi?” (Vedenia. Foşnet, 11). Evlavia şi sme- 
renia urmate pe pământul pierdut aduc, în cel de-al 
doilea poem, asigurare pentru câştigul ceresc: „tu, 
însă, astăzi, trăieşti pe pământ din sfială;/ tu, însă, 
astăzi, aştepţi să primeşti pentru pasul acesta napoi/ 
o răsplată în ceruri” (Piatră pe piatră. Foşnet). 

Să coborâm (tot) în Viaţa lumii. Un vers (d) 
enunţă şi totodată anunţă propensiunea livresc-re- 
ligioasă, „scripturistică”, a poetizării. „Deschid de 
la început cartea facerii şi citesc” (Despre călătorie. 
Prolog, III). E revăzut „Domnul, la facerea omului” 
etc. (Vedenia. Foşnet, ID). Nume iniţiază un psalm al 
credinței în contemplaţie: „Doamne-al răsfrângerii, 
duh al trăirii-n oglindă!” Melchisedec de aici (Faust 
ascultându-şi numele. Replica), dincolo de natura 
esoterică, e în parte cel din Scriptură, ca şi din roma- 
nul Cartea fiilor, prin absenţa numelui şi a originii 
de neam şi loc: „Eu însumi, Anonymus, fără spiță/ 
de neam, iscat din flacără şi aer/ venit de nicăieri, 
fiu pur al verii/ şi-al unui violet cuptor alchimic.” O 
„parabolă” a sacrificiului vanitos, demonic, printr-un 
pictor, corespunde în Faust către Margareta cu un 
fragment din romanul Istorii, tot despre un pictor, 
dar face pandant, cu un alt căzut, de voie, în moar- 
te — tânărul inginer constructor, Miron Roşescu, 
frumos ca un înger, cu totul nepotrivit lumii reale. 
„E scris în cartea urbei că zugravul/ era urât şi sta 
mereu să pice/ de la-nălţimea schelelor — drept care,/ 
când l-a făcut, din ceţuri, să răcnească-n/ răcoarea 
zilei: «Unde eşti, Adame?y/ nu s-a gândit la sine, ci 
la frica/ de-a nu cădea, când apuca s-adoarmă/ sub 
boltă, beat, cu pensula în mână”. 

In sfârşit, să notez că se întâmplă ca să mai 
dea năvală spre verbul poetic câte un semn de poli- 
teism marginal şi agonic: „mânia zeului plin de ce- 
nuşă şi fum care-şi spune şi zeul gunoaielor?” (Ziua 
pierdută, II). 

Enunţată de un locutor care se arată, reve- 
lator, apocaliptic ori ascuns, aşadar mistic, poezia 


Eveniment * ICR 


profil 


Marian Victor Buciu 


Din zona recunoscută a 
Scripturilor 


tratată religios (integral, de la tematic la stilistic), a 
lui Mircea Ciobanu, se inițiază şi se construieşte ca 
hipertext singular, de o captivantă expresivitate, ca 
replică şi comunicare estetică la un hipotext sacru, 
din zona recunoscută a Scripturilor. 

Religia e atrasă puternic în romanul Martorii 
spre gramatică, retorică, ontologie, etică. 

Iată-l pe Dumnezeu, o prezenţă goală, s-ar 
spune că pur retorică, aidoma unui clişeu verbal, 
la anchetatorul aflat în dialog cu fostul profesor al 
scriitorului: „Ascultându-l, am început să mă întreb 
dacă nu cumva şi eu am căutat între cuvintele lui 
Dumnezeu mai ştie ce idee disponibilă”. Anchetato- 
rul-însoţitor al martorilor gândeşte biologic, laic şi 
etic despre „străfundurile animale ale omului, acolo 
unde locuiesc viclenia, ura, minciuna şi toate câte au 
făcut obligatorie redactarea decalogului”. În Epilog, 
naratorul-însoţitor este el însuşi însoţit de „cineva”, 
o conştiinţă, am spune, în care s-a încrezut. Dublul 
configurat apare ca o făptură augmentată, fără pier- 
dere de ființă ori transfigurare mentală creştină. 
„Nu, n-a fost vorba de o dezlocuire a fiinţei lui lăun- 
trice, nici de o naştere din nou. Fiinţei lui i s-a adă- 
ugat, prin cunoaştere, sporul de viaţă şi pricepere al 
cărui posesor eram.” Elena spune despre Lohan, fiul 
fratelui ei, scriitorul, că doar mama lor „îi lua în seri- 
os speculaţiile teologice”, ca atare, nici acesta, un fa- 
bulator simili-sibilin, nu are credit spiritual. Despre 
binefacerile pentru existenţă ale sfinţilor mincinoşi 
scrie în ceea ce este reprodus în Martorii dr. O. Rank. 

Şi cerşitul e concurenţial într-o lume liberă. 
Bătrânul cerşetor din romanul Cartea fiilor deveni- 
se subiectul unui fel de zvon dres cu injurie şi ca- 
lomnie din partea orbilor. Aceasta este chiar reţeta 
bună pentru fabricarea şi manipularea credinţei. 
Orbii cerşetori, „alungaţi din preajma lui din pricina 
concurenței, aruncaseră vorba că bătrânului îi merg 
toate-n plin doar pentru că e nebun şi se dă drept 
Dumnezeu”. Nebunia ar fi marea îndrăzneală, ace- 
ea a substituirii lui Dumnezeu, de aici invalidarea 
îndreptăţirii de a cere şi a aştepta să-ţi fie dat. Bă- 
trânul trece drept un iluminat pentru cei care-şi fac 
pomană. Aceştia ajută în acest caz cu speranţa că dă- 
ruiesc întru mântuirea lor, ca dinaintea unui sfânt. 
Ei trăiesc o emoție ca la judecata de apoi. De aceea, 
„în mâna lui oamenii îşi lăsau obolul cu ezitarea ce- 
lor ce-şi spun: Va primi sau nu? Şi ar fi descoperit 
că mulţi, după ce i se aplecau dinainte, treceau mai 
departe luminaţi la faţă”. Bătrânul cerşetor — unul 
dintre fii din Cartea fiilor — însă îl (re)cunoaşte pe 
Dumnezeu şi i se roagă să nu se piardă pe cale, una 
concretă, deloc metaforică. lată cum: „Doamne, ai 
milă de mine şi nu mă duce-n ispită, de datoria mea 
e să calc teafăr în oraş şi nu să pier.” Mila şi ferirea 
de ispită înseamnă dorință de iertare şi rămânere 
în îndreptăţire. Se adaugă morala datoriei, având 
un scop, să ajungă integru într-o, biblic spus, cetate. 
Omul acesta străin are un urmăritor. Urmăritorul, 
figurare demonică, trebuie amintit, este un personaj 
categorial recurent la prozatorul Mircea Ciobanu, 
pentru care pânda ajunge un raport omenesc im- 
portant. Pânditorul lui este omul călare, hărţuitor 
al omului care merge pe jos. Dintre oameni, acela 
e nebunul, şi nicicum altfel, ştie bătrânul cerşetor: 


Enunţată de un locutor care se 
arată, revelator, apocaliptic ori 
ascuns, aşadar mistic, poezia tratată 
religios (integral, de la tematic 

hipertext singular, de o captivantă 
expresivitate 


„călăreţul (...) nu e decât un descreierat de care tre- 
buie să mă feresc”. Este acum momentul în care 
bătrânul purtător al misiunii de a ajunge în oraş se 
prezintă lui însuşi cu sinceritate şi duritate. „Acum 
sunt mai sărac decât am ieşit din pântecele mamei. 
De ce să mă tem? Şi tatăl, şi bunicul, şi străbunicul 
urmăritorului (s. m.) meu au fost la fel — sămânță 
tare şi greu de strivit, câinoşi, şi răzbunători, şi iubi- 
tori de bani.” Ce-i opune pe ei este ca atare separarea 
prin „a avea”, fizic şi sufleteşte. 

Apar oamenii din cetatea în care, ca întotdeau- 
na la M. Ciobanu, nu se întâmplă nimic, în afara pă- 
catului. Preotul Musun, din oraşul în care poposeşte 
bătrânul cerşetor şi tată în căutarea fiului, lipsit de 
autoritate în linie divină, are un rol exterior, formal, 
când îi dă altui localnic, Cazilu, asigurarea: „da, aţi 
ales creştineşte”. 

Cel numit Lessing este ateul gânditor şi trăi- 
tor în risipire: „Cum Dumnezeu nu există, cui să mă 
rog, urmând însuşi firul imperfect al gândurilor?” 
Povara sa este cunoaşterea: „Lessing era în posesia 
multor secrete, şi numai bunul Dumnezeu vedea cât 
de apăsătoare! (...) Domnul Lessing ştia multe (...)”. 
Naratorul, menţinând o perspectivă sacră, constată 
că Lessing „adormi hulind”. Faţă de bătrânul ajuns 
în oraş, Lessing reia, înaintea unei femei, pe care o 
ştie inferioară, nu doar lui, dar în general, în bună 
parte, atitudinea cerşetorilor orbi: „Când eşti trimi- 
sul cuiva, înalt, doamnă Calina, n-ai dreptul să te 
îmbraci în sac şi să te-ncingi cu funie de tei, să umbli 
cu picioarele goale şi să te hrăneşti cu faguri sălba- 
tici — ca nimeni să nu te arate cu degetul şi să spună: 
Nebunul! Şi calificativul să fie sugerat de simpla, 
chiar dacă uneori ostentativa, mizerie exterioară.” 
El califică însă nebunia nu drept substituire a lui 
Dumnezeu, dar expunere ostentativă a sărăciei. 

Bătrânul cerşetor, care se arată a fi tatăl unui 
tânăr despre care deocamdată se ştie numai că e un 
recent mort, se închide în sine, interzicându-şi vor- 
birea, în chip de penitenţă. Recurge la tăcere, nu 
înainte de a-l onora pe fiu, apoi, evaluându-şi situa- 
ţia, îşi găseşte vina şi lipsa de credit față de oameni. 
Moartea fiului apare onorată, dar pare a fi privită 
cu regret vinovat. lar alegerea sa devine deocamdată 
solitară, nu solidară. Şi rămâne făcută, fapt de sub- 
liniat, în termeni pur omeneşti: „Fiul meu a murit, 
cinstea e numai a lui. Eu am ajuns prea târziu, şi 
cine-ar putea să mă creadă? Mai bine tac şi-mi văd 
de treabă.” 

Lessing, aşa cum îi vorbeşte bătrânului tată, e 
din stirpea călăreţului pus sub semnul lui „a avea”. 
L-ar fi folosit lacom ca bun cerşetor, purtător al unei 
poveşti ademenitoare, din specia zvonurilor. Cu 
această speranţă stinsă în dezamăgire, el nu hărţu- 
ieşte, dar alungă în măsura în care se însingurează: 
„Ah, dacă ai fi fost bogat, m-ai fi umplut de bani: sunt 
unii care-şi dau cămaşa de pe ei, şi sufletul chiar, 
fără să ceară nimic în schimb — du-te şi lasă-mă sin- 
gur: sunt trist”. 0 

;» Poezia bate pandemia ” — atelier literar româno-israelian 


nuat prin ediția cu numărul trei, în data 
de 13 august 2020, prin live streaming pe 
pagina oficială de Facebook a ICR Tel Aviv, cu un eve- 
niment literar organizat de Institutul Cultural Român 
de la Tel Aviv, în parteneriat cu Uniunea Scriitorilor 
din Israel, dedicat literaturii româno-israeliene. 
Evenimentul „Poezia bate pandemia 3” a constat 
într-un atelier, în cadrul căruia poeţi din Israel şi din 
România au citit din propriile poezii, precum şi din tra- 
ducerile în limba română, respectiv în limba ebraică, 
ale poeţilor omologi. 


(Onna „Poezia bate pandemia” a conti- 

Lecturile au fost însoţite de discuţii despre legă- 
turile culturale în domeniul literaturii dintre România 
şi Israel, precum şi în domeniul traducerilor. De ase- 
menea, au fost abordate aspecte referitoare la creaţia 
literară, dar şi la munca de traducător, care facilitează 
difuzarea acesteia la nivel internaţional. 

Hava Pinhas-Cohen, director al Departamentu- 
lui de Relaţii Internaţionale din cadrul Uniunii Serii- 
torilor din Israel, alături de Menachem Falek, poet şi 
traducător, au fost gazdele şi moderatorii întâlnirii li- 
terare. În deschiderea evenimentului, au luat cuvântul 
Tzvika Nir, preşedintele Uniunii Scriitorilor din Israel, 
şi Martin Salamon, director ICR Tel Aviv. 


La eveniment au participat — din România: Dinu 
Flămând, Svetlana Cârstean, Sorin Gherguţ, Claudiu 
Komartin, Aura Christi, Andrei Dsa, iar din Israel: 
Moshe Itzhaki, Agi Mishol, Avihai Kimhai, Diti Ronen, 
Amichai Chasson, Zadok Alon. 

Totodată, s-au difuzat înregistrări din recitalu- 
rile primelor două ediţii ale campaniei „Poezia bate 
pandemia”. 

Acest proiect a contribuit la dezvoltarea rela- 
țiilor bilaterale între România şi Israel în domeniul 
literaturii, prin încurajarea schimburilor culturale şi 
colaborărilor în acest domeniu între scriitorii români 
şi cei israelieni. 


Sorin Cerin 


ultitudinea de sintagme scrise 

cu majusculă (Lumea Nimănui, 

Urma Adâncă a Durerii; Intune- 

ricul Singurătăţii; Labirintul Ab- 
surdului etc.) indică existenţa unui sistem concep- 
tual precis în interiorul poeziei religios-filosofice a 
lui Sorin Cerin, care-şi trage seva, în mod evident, 
dintr-un ethos de esență creştin-gnostică, cu pre- 
cizarea că protagoniştii canonici ai Creştinismului 
clasic (Isus, Maria, Diavolul etc.) nu apar în dis- 
cursul soteriologic al volumului, deşi finalitatea 
spirituală a demersului e dincolo de orice îndoia- 
lă, fiindcă poetul invocă în mod constant, ca ţintă 
finală a aspiraţiei sale, Iubirea, Ochiul de Vis al 
Perfecţiunii sau Calea spre Absolut a Viitorului. 
Regimul dihotomic al cuvintelor-cheie ale volumu- 
lui Le non-sens de lexistence et de leternite, care 
urmează să apară în Franţa, la Editions Stellama- 
ris, e, şi el, de provenienţă creştină, fiindcă în inte- 
riorul lor se confruntă Absolutul şi Absurdul, aşa 
cum în Maniheism, de pildă, soarta lumii e decisă 
de bătălia dintre Fiinţa de Lumină şi Prinţul Intu- 
nericului. 

Am menţionat dinadins Maniheismul ca po- 
sibilă sursă de inspiraţie a cosmologiei create de 
către Sorin Cerin, fiindcă, asemenea apocalipselor 
străvechi (adică a textelor-revelaţie), poetul se opu- 
ne dispersiei induse de materialitate prin constru- 
irea unei mitologii proprii, foarte atent caligrafiate 
conceptual. Aşa procedau marii maeştri ai Creşti- 
nismului timpuriu, preluând o tradiţie ce venea din 
vremuri precreştine, când, prins în mrejele iluziilor 
lumilor versatile, metamorfice (Prinţul Intunericu- 
lui din Maniheism este, şi el, un demiurg metamor- 
fic, capabil să-i confere Materiei formele cele mai 
atrăgătoare, ca să nu mai vorbim de Maya hinduşi- 
lor), învățatul îşi construia un univers (sau un mit) 
autarhic de sine stătător, care, de sorginte spiritua- 
lă (cristalină) fiind, îi oferea acestuia „templul ne- 
cesar pentru exerciţiul soteriologic. Migălind, apoi, 
la fiecare detaliu al acestui „templu” (care putea fi 
o dumbravă de bambus, o mânăstire în vremuri- 
le mai noi sau chiar o Carte), învățatul se purifica 
odată cu fiecare pietricică pe care o aşeza în zidul 
edificiului său, învelindu-se în cele din urmă cu el 
ca şi cum ar face-o cu un nimb de lumină. 

Poezia lui Sorin Cerin contribuie, prin fiecare 
nou vers, prin fiecare nouă poezie sau culegere, la 
edificarea unui asemenea sistem spiritual autar- 
hic. De aceea, terminologia poetului are o logică 
intrinsecă precisă: atunci când el spune că orice 
Catedrală a Absurdului e clădită cu materie luată 
din moarte, atunci când scrie despre Străinul Su- 
conştient sau despre Cuvintele Ingheţate care plu- 
tesc în jurul nostru ca nişte spini de gheaţă, sensul 
acestor sintagme trebuie căutat în interiorul siste- 
mului mitografic creat de către poet, şi nu interpre- 
tate prin extrapolare. 

Să încercăm, aşadar, să decriptăm structu- 
ra simbolică şi narativă a acestui mit, pentru a-i 
înţelege semnificaţia. Universul pe care poetul îl 

Ștefan Borbely 
Gnozele lui Sorin Cerin 


evocă în versurile sale este unul al 
finalurilor de ciclu cosmic, fiind, aşa- 
dar, unul de sorginte eschatologică. 
Există, în el, „cimitire de cuvinte”, 
„catedrale ruinate”, zori încleştaţi, 
care „se surpă” sau „ferestre sparte 
de Cer”, în care „plouă cu cioburi tă- 
ioase de clipe”. Nu vom găsi nicăieri 
în perimetrul acestui univers, care 
pare inspirat de ruinele suspendate 
în eter ale lui Piranesi, nici un spaţiu 
de compensație sau de refugiu, ruina 
şi dispersia fiind omniprezente. 

Astfel, geografia neagră, dez- 
nădăjduită a volumului sugerează 
aducerea credinţei într-o stare extre- 
mă, de macerare (acedia lui Thomas 
d'Agquino, interpretată şi ca torpor), 
stadiu de anulare a fiinţei, din care 
pornesc, mai departe, două drumuri 
alternative: cel al renunțării şi al 
morţii, respectiv cel al curajului şi al 
speranţei, rostul dispersiei extreme 
fiind acela de a sugera că şi-n situaţiile cele mai 
prejudiciante viaţa credinţei dispune de suficiente 
resurse lăuntrice pentru înălţare şi „renaştere”, fi- 
indcă, indiferent de cât de opacă ar 


Poezia lui Sorin Cerin contribuie, 
prin fiecare nou vers, prin fiecare 
nouă poezie sau culegere, la 
edificarea unui asemenea sistem 
spiritual autarhic 


a fost „închisă”, claustrată împotriva voinţei sale. 
In cazul de faţă, „corabia deşertăciunii” acostează 
în porturi cu conotaţii exclusiv negative, dar nu 
este deloc sigur că pasagerii şi-au dorit o aseme- 
nea „croazieră”, destinul lor purtându-i în derivă 
împotriva propriei lor voințe, din raţiuni superioa- 
re, pe care ei nu le pot controla. Într-un alt poem 
din volum există un „Dumnezeu al Nimănui”, care 
a făurit lumea (sau măcar o parte din ea) „fără să 
înțeleagă” că ea trebuie să se compună (şi) din iu- 
bire. Acest demiurg „neatent” a operat chiar de la 
început o selecţie axiologică negativă, oprindu-i pe 
oameni să ajungă direct la valorile Binelui sau as- 
cunzându-le pe pozitive. Termenul axial al între- 
gului complex e Străinul Subconştient, pe „care 
— serie poetul — ne-a fost interzis să-l cunoaştem”. 
In consecință, omenirea s-a lăsat captată într-o 
„greşeală” cosmică premeditată, care i-a obstaculat 

drumul înspre împlinire, adică înspre Iubire. 
Străinul Subconştient apare în mai multe 
dintre poemele lui Sorin Cerin, el având forţa unei 
obsesii cu valoare recuperativă. Trăind în univer- 
sul sfâşiat, dispersat al materialităţii „absurde”, 
poetul nu face decât să se îndepărteze de Străinul 
Subconştient, mântuirea cerând, dimpotrivă, un 
parcurs în sens invers, înspre recuperarea Subcon- 
ştientului şi punerea sa în armo- 


fi lumea din jurul nostru, tot exis- 
tă, în textura sa de profunzime, su- 
ficiente „seminţe de iubire” pe care 
să le adunăm pentru a construi o 
mântuire. 

Poezia lui Sorin Cerin ne 
apare, aşadar, ca fiind una marca- 
tă de un optimism spiritualist pa- 
radoxal, funcţionând cu logica unei 
lumi inversate. Poetul construieşte, 
cu fervoare şi cu pricepere sintacti- 
că, o anti-lume (lumea „cimitirelor 
de cuvinte”, a sensurilor îngheţa- 
te, lumea „cioburilor tăioase” şi a 
Absurdului), care are, în cele din 
urmă, menirea de a-i pune credinţa 
la încercare şi de a-l întoarce către 
orizontul izbăvitor al Absolutului. 
Sub aspect cantitativ, cuvintele 
şi imaginile volumului aparţin cu 
precădere lumii dispersate, „pier- 
derii, uitării reci şi indiferente”, 
Absurdului, adică unui climat eschatologic, pe care 
Credinţa are chemarea să îl transceandă şi să îl 
corecteze. 

Poetul merge însă chiar mai departe, propu- 
nând o cosmologie de tip dualist, din categoria ce- 
lor folosite în Gnoză. Să încercăm să o înțelegem, 
pornind de la poezia cu nr. 20 din volum, intitulată 
Unde vom fi obligaţi să rămânem: 


Ne-am îmbarcat, 
pe corabia Deşertăciunii, 
cu nume de Fericire, 
fără să ştim, 
că porturile în care va acosta aceasta, 
sunt cele ale Durerii şi Absurdului, 
urmate la final, 
de cel cu nume de Vloarte, 
unde vom fi obligaţi să rămânem, 
pentru totdeauna, 
despărțiți de identitatea Iubirii, 
ce ne va fi furată, 
de către un alt Destin, 
ce nu ne va mai aparține, 
spre a fi dusă în depărtările, 
Inimii de Jar, 
a Eternităţii Clipei, 
dăruită undeva-cândva, 
de Privirea ta, 
rătăcită acum, 
printre Florile de Lacrimi, 
ale Amintirilor. 


Nu e singurul loc în care Sorin Cerin vorbeşte 
despre un destin abulic, înşelător, în care omenirea 


Campuperă oii 

nie cu Absolutul. Precondiţia „în- 
toarcerii” (termen esenţial pentru 
Gnoză) o reprezintă interiorizarea 
Iubirii: împărtăşirea din substan- 
ţa ei, pregătirea transfigurării. 

Dispunând, astfel, de toate 
elementele constitutive ale mito- 
logiei poetice personale a poetului, 
nu ne rămâne decât s-o reconsti- 
tuim. Punctul de pornire îl repre- 
zintă, ca-n Gnoză, existenţa unui 
„Dumnezeu Străin” (numit Dum- 
nezeul Nimănui de către poet), 
care a rostuit greşit, „neatent” 
Cuvintele Facerii, dând la iveală — 
fără s-o fi dorit, probabil — o lume 
unilateral abstruză, „absurdă”, în 
care spiritul oamenilor este pus 
la încercare grea. Nici voinţa nu-i 
mai ajută, aşa cum am văzut că 
se întâmplă cu metafora corabiei 
aflate în derivă, fiindcă lumea a 
fost tocmită de la început greşit, cu sensurile nor- 
male inversate. Simbolul major al volumului ex- 
primă, aşadar, o capcană metafizică: fiinţa umană 
este prinsă într-un „Joc” ironic, de tip eschatologic, 
din care, aparent, nu are cale de ieşire. 

Numai că impasul se dovedeşte a fi doar 
aparent, întrucât constructorul edificiului sublim 
propriu, adică poetul, dispune de puteri specifice, 
soteriologice, prin intermediul cărora poarta mân- 
tuirii se deschide. Toate aceste puteri sunt anti-sis- 
temice, adică anti-eschatologice. A pus „Dumneze- 
ul Nimănui” cuvinte anapoda în lumea pe care a 
creat-o? Rostul poetului este de le găsi pe cele ade- 
vărate — şi de a le scrie, pentru a le face accesibile 
şi celor din jur. S-a îndreptat lumea, fără s-o ştie, 
înspre rătăcire, uscăciune şi dispersie? — rostul po- 
etului este acela de a găsi sensuri, noime şi surse 
de energie, şi de a le arăta şi celorlalţi, pentru a 
înlocui lumea fragmentată cu promisiunea uneia 
frumoase, întregi, luminoase. 

S-au aşezat forţele materiei pe calea Absur- 
dului şi ale opacităţii? Rostul poetului — şi, implicit, 
al omului — este acela de a sădi Iubirea în sufle- 
te şi de a se întoarce către Absolut. Oricine poate 
opera aceste retroversiuni esenţializate, fiindcă, în 
cele din urmă, poet şi om semnifică, în sistemul de 
gândire al lui Sorin Cerin, cam acelaşi lucru: două 
ipostaze calitativ înrudite ale omului religios, ale 

ără nicio cercetare specială, este uşor 

de observat că majoritatea perso- 

nalităților politice, administrative şi 

cultural-ştiințifice din Maramureş 
provin din vechile Familii nobiliare pe care le-au 
menţionat istoricii (loan Cavaler de Puşcariu, 
Date privitoare la familiile nobile române, vol. | şi 
II, 1892, 1895; loan Mihaly de Apşa, Diplome ma- 
ramureşene din sec. XIV şi XV, 1900 şi Alexandru 
Filipaşcu, Enciclopedia Familiilor Nobile maramu- 
reşene de origine română, 2015). Motivul principal 
a fost acela că, în ciuda stăpânirii străine, datori- 
tă condiţiilor geografice, în zona Marmaţiei n-a 
avut loc nicio aşezare masivă de străini, cu ex- 
cepţia evreilor, care n-au apucat să se împământe- 
nească, ci, dimpotrivă, marmaţienii au emigrat, încă 
de la primele lor atestări documentare, spre Buco- 
vina, Moldova şi Transilvania, dar şi spre Munte- 
nia, unde pot fi recunoscuţi după aceleaşi nume cu 
rezonanţe nobiliare. 

Introducerea cărților funduare (funciare), în 
care nu mai conta proveniența nobiliară a propri- 
etarilor, a însemnat şi renunţarea la menţionarea 
oficială a titlurilor nobiliare. Ultimele Investigaţii 
Nobiliare în Maramureş, menţionate de cercetători, 
au fost între 1749 şi 1769. 

Vremurile agitate din preajma Unirii şi pe- 
rioada scurtă până la cel de-al Doilea Război Mon- 
dial n-au fost favorabile pentru renaşterea tradiţii- 
lor nobiliare din Marmaţia şi nici din alte zone ale 
României, iar în perioada comunistă, cu atât mai 
puţin. 

După 1990 însă, mai ales în Transilvania, 
pe lângă fostele cetăţi medievale, cu ocazia unor 
festivități, au apărut tot felul de „cavaleri”, de re- 
gulă tineri obişnuiţi sau actori în costumațţii tea- 
trale. Sunt însă şi „ordine cavalereşti”, unele foar- 
te discrete şi altele secrete, dar fără nicio legătură 
cu trecutul istoric al Ţării noastre. 

Ce ne facem însă cu cele 458 de Familii nobi- 
lare din Marmaţia şi cu cele peste 150 de ramuri 
ale acestora, adică peste 600 de Familii, dintre care 
majoritatea au descendenţi până în zilele noastre, 
iar mai mult de 100 de Familii au descendenţi în 
Maramureşul de Nord, care a fost în stăpânirea 
Cehoslovaciei, a Poloniei, a Rusiei şi, mai nou, a 
Ucrainei? O simplă menționare a lor în dicţiona- 
re şi în enciclopedii nu este, fireşte, suficientă. Şi 
nici studierea şi discutarea lor prin simpozioane 
şi conferințe. Căci toate se fac la timpul trecut 
şi încep cu variaţiuni pe tema lui „A fost odată, 
ca niciodată...”. Dar urmaşii Cavalerilor Marma- 
țieni sunt în sală şi se uită la tine când vorbeşti 
şi aud cum îi „arunci” în Istorie cu 800 de ani în 
urmă, când ei se mai duc încă la mormintele buni- 
cilor cu flori. La mormintele marmaţienilor Eroi din 
Primul şi din al Doilea Război Mondial, din Lupta 
împotriva dictaturilor horthyste şi comuniste şi 
din Lupta pentru supravieţuire din 1990 încoace. 
„Supravieţuirea prin Tradiţie”, i-am spus noi, încân- 
taţi de sintagma lui Liviu Rebreanu, pe care o tot 
repetă prietenul nostru Ilie Gherheş de Sarasău, 
că „Tradiţia este merindea Sufletului”. Or, Tradiţia 
Cavalerilor Marmaţieni este Merindea pe care o 
poartă în „traista” Sufletului fiecare marmaţian 
adevărat. 

După ce am ajuns întâmplător la Mergen- 
theim, în Şvabia, la sediul Cavalerilor Teutoni şi am 
trecut de-a dreptul „uluit” podul de peste râul care 
se numeşte, tot întâmplător, Tauber, adică „Sur- 
du”, am aflat câte ceva despre atitudinea germa- 
nilor faţă de tradiţia unui ordin cavaleresc mult 
mai vestit decât al marmaţienilor. Intâmplător, 
Cavalerii Teutoni au fost chemaţi să apere grani- 
ţa de Sud-Est a Transilvaniei, ca şi Cavalerii loa- 
niţi graniţa de Sud-Vest, în acelaşi timp cu mar- 
maţienii care o apărau la Nord-Vest, cu deosebirea 
că marmaţienii au fost aici şi înainte de venirea 

ungurilor şi au rămas aici şi după plecarea aces- 
tora. 

In Germania, tradiţia Cavalerilor Teutoni 
se păstrează prin menţinerea sediului central din 
Mergentheim şi a Catedralei lor, care însă a de- 
venit reformată. Restul Cetăţii, cu fortificațiile, 
s-a transformat în muzeu. Onorific, este ales câte 
un Mare Maestru al Ordinului şi se fac anumi- 
te manifestări omagiale şi comemorative la care 
participă urmaşii atestaţi ai Cavalerilor 'Teutoni. 
Sunt organizate ceremonii de primire a noilor cava- 
leri, după împlinirea vârstei de majorat, de regulă 
descendenţi ai Familiilor 
nobiliare. Datorită ca- 
racterului originar ospi- 
talier (de la Hospital) al 
Ordinului, majoritatea 
Cavalerilor moderni se 
ocupă cu organizarea şi 
cu administrarea unor 
spitale în Germania şi 
în alte ţări, sub semnul 
Crucii negre pe fond alb. 
În plus, fraţii cavaleri 
au acceptat cu timpul 
şi surori (Schwestern) 
medicale, a căror faimă 
este astăzi universală. 

Pornind de la si- 
tuaţia reală a perfor- 
manţelor intelectuale 
ale marmaţienilor, care 
le-au permis să ocupe 
locuri onorabile politice, 
administrative, în  şti- 
ință, cultură şi învăţă- 
mânt, şi de la repartiţia 
lor pe diferite zone, au 
considerat că era nece- 
sară o Asociaţie care să 
se ocupe cu investigarea 
descendenţelor nobiliare 
ale personalităților mar- 
maţiene şi care să gestioneze eventualele donaţii, 
cum a fost aceea a terenului de la Prislop, făcută 
de către Preşedintele Academiei Române, Acad. 
Ionel-Valentin Vlad, Cavalerilor Marmaţieni, 
şi să organizeze unele eventuale manifestări 
cultural-ştiinţifice. A fost înfiinţată Asociaţia Bog- 
dan Dragoş a urmaşilor nobilimii româneşti din 
Maramureş, care a şi obţinut un sediu în Sighe- 
tu Marmaţiei şi o sală expoziţională la Biblioteca 
Municipală. Acolo se găseşte şi blazonul cu deviza 
Vera Fides usque ad Mortem, Steagul Ordinului şi 
tablouri cu imagini de la manifestările Asociaţiei. 
S-a format şi o Comisie de atestare a calităţii de 
urmaş al unei Familii Nobiliare maramureşene, 
din care făceau parte membri ai Academiei Româ- 
ne, istorici, heraldişti şi cercetători de la Centrul 
Documentar şi Expoziţional al Nobilimii Mara- 
mureşene de la Vişeu. 

Au fost întocmite peste 30 de dosare pentru 
viitorii Cavaleri Marmaţieni, urmând ca fiecare să 
îndeplinească cel puţin următoarele condiţii: 1) să 
fie o personalitate recunoscută; 2) să aibă legătu- 
ră cu activităţile Asociaţiei; 3) să poarte numele 
unei Familii menţionate în Listele cu Diplomele 
nobiliare; 4) să dovedească faptul că el, tatăl sau 
bunicul său provine din localitatea de origine a 
Familiei nobiliare; 5) să aibă o conduită morală şi 
comportamentală exemplară. 

Au fost stabilite şi câteva amănunte referi- 
toare la ţinuta vestimentară, la anumite însemne 
personale şi colective de recunoaştere şi de reprezen- 
tare. În conformitate cu Ordinele Naţionale ale 
României Serviciul Credincios şi Steaua Româ- 
niei, au fost acceptate gradele de Cavaler, Ofiţer 

Ordinul Cavalerilor Marmaţieni 
are, deci, în afara semnificației de 
consacrare a tradiţiilor nobiliare, 

cel puţin în condiţiile actuale, o 
semnificație cultural-ştiințifică prin 
care a şi reuşit deja să se impună 


şi Comandor şi cele specifice de Stegar, Scutier şi 
Trezorier. 

A fost acceptată şi calitatea de „Cavaler Auxi- 
liar” pentru personalităţi marmaţiene fără des- 
cendenţă nobiliară atestată, dar cu activitate cul- 
tural-ştiințifică remarcabilă. 

În rest, membrii Ordinului au obligaţia de a 
participa la activităţile Asociaţiei Urmaşilor Nobi- 
limii Maramureşene, care la rândul ei este compu- 
să din membrii Fondatori şi membrii titulari, care 
au obligaţia de a colabora cu Centrele de cercetări 
din Baia Mare, Sighetu Marmaţiei, Giuleşti, Dra- 
gomireşti sau Săliştea 
de Sus şi cu publicaţiile 
periodice ale acestora 
şi, mai ales, să activeze 
în cadrul Comanderiilor 
care vor fi organizate în 
jurul acestor Centre şi 
ale altor localităţi din 
Marmaţia. 

Ordinul  Cavale- 
rilor Marmaţieni are, 
deci, în afara semnifi- 
cației de consacrare a 
tradiţiilor nobiliare, cel 
puţin în condiţiile actu- 
ale, o semnificaţie cultu- 
ral-ştiinţifică prin care a 
şi reuşit deja să se impu- 
nă. Aceasta, cel puţin în 
ultimul deceniu, datorită 
faptului că  Academi- 
cianul  Ionel-Valentin 
Vlad, Vicepreşedinte 
şi apoi Preşedinte al 
Academiei Române, des- 
cendent al Familiei No- 
biliare Timiş de Borşa, a 
fost principalul animator 
al renașterii tradiţiilor 
nobiliare din Marma- 
ţia, împreună cu Acad. Emil Burzo, Preşedintele 
Filialei Cluj a Academiei Române, descendent al 
Familiei Nobiliare Gorzo de Ieud. Asociaţia s-a 
bucurat şi de sprijinul Preasfinţiei Sale Justin Si- 
gheteanul, Episcopul Maramureşului şi al Sătma- 
rului, descendent al Familiei Nobiliare Hodea de 
Rozavlea, dar şi de sprijinul Prefecturii, al Con- 
siliului Judeţean Maramureş şi al Primarilor de 
viţă nobiliară: Batin, Tiplea, luga, Timiş, Petrovai 
şi Scubli din Sighetu Marmaţiei. 

Acesta este un început promițător, aş zice, 
dar nu trebuie să uităm că au trecut câteva secole 
de când marmaţienii aveau conştiinţa demnității 
nobiliare şi toate însemnele lor heraldice aveau 
„măreție de simbol”, ca şi dreapta lor credinţă, 
ca şi dragostea lor pentru Pământ, pentru terra 
străbună, căci tocmai de aceea se şi numeau terrani, 
adică oameni ai Pământului, ţărani, oameni de 
Ţară şi ai Ţării. 

Îi putem imagina pe Cavalerii Marmaţi- 
eni, cum o făcea uneori şi fostul Preşedinte al Aca- 
demiei Române, ca pe uriaşii din Poveste, într-o 
cetate măreaţă, undeva la graniță, între Marmaţia 
şi Sarmaţia sau pe zidurile Fortăreţei de la Pris- 
lop, învăluită în norii şi ceața Istoriei, de unde se 
auzea, întărită de portavocea eterului dintre vis şi 
realitate, chemarea Marelui Comandor: Vera Fides! 
Iar Ecoul, plutind pe valurile înspumate ale Tre- 
cutului nostru „de sineală, de aur şi de sânge”, i-ar 
răspunde, ca o trâmbiţă a Destinului, din pieptul 
de aramă şi de zale al fiecărui Cavaler Marmaţi- 
an: Usque ad Mortem! Adică pentru totdeauna. 

trecut aproape o jumătate de veac 

de când am lansat, în 1974, teza 

celor două „coridoare culturale” 

ale Sud-Estului european!, legate 
în cele din urmă de cele două „priviri”, de fapt, 
perspective (şi aici îl citez pe Nicolae Iorga?) ale 
regiunii noastre, aceea adriatică şi aceea pontică, 
din preistorie până în timpurile moderne. Este 
vorba, pe de o parte, despre „coridorul apusean” — 
cel al Sf. Dimitrie — unind regiunile macedonene, 
Salonicul şi Marea Egee, cu Craina sârbească şi 
Vidinul bulgăresc, cu văile Moravei, Timocului şi 
Iskerului, mai departe cu Banatul, Oltenia dună- 
reană, Porţile de Fier şi bazinul Tisei, pe de altă 
parte de „coridorul răsăritean” — cel al „Sf. Gheor- 
ghe” —, plecând de la Constantinopol (Stambul) şi 
Adrianopol (Edirne), spre Câmpia Mariţei, Nord 
— Estul bulgar, Câmpia Română, stepa dobrogea- 
nă şi cea a Moldovei meridionale, zona cuprinsă 
în sistemul geografic al stepei dintre Prut, Nistru 
şi Marea Neagră, părțile orientale ale Dunării de 
«Jos, între gurile fluviului şi Giurgiu. Distincte, ra- 
reori interferente — chiar şi atunci când erau cu- 
prinse în provincii diferite ale aceluiaşi imperiu?, 
fie el roman, bizantin sau otoman —, aceste „cori- 
doare” s-au aflat de câteva ori în legătură cu dom- 
niile româneşti, aşadar cu singurul spaţiu sud-est 
european ce şi-a păstrat autonomia în secolele 
Turcocraţiei care a cuprins ambele „coridoare”, cu 
particularităţi pline de interes, explicabile prin 
tradiţii istorice diferite. 

A existat un moment anume, în jurul anului 
1500 şi imediat după această dată, când principii 
munteni Radu cel Mare (1495-1508) şi Neagoe Ba- 
sarab (1512-1521) — protectori ai ortodoxiei balca- 
nice — au stat în relaţii cu centre aflate pe ambele 
„coridoare” ce şi-au trimis simultan spre Târgoviş- 
te şi Curtea de Argeş elemente de spiritualitate şi 
de artă care merită atenţia cercetătorului şi care, 
independent unele de altele, şi-au avut investiga- 
torii avizaţi. 

Dacă pentru istoricii culturii! este un loc co- 
mun faptul că ţările române au preluat, alături 
de marele cnezat al Moscovei, după căderea sub 
turci a Bizanțului şi a monarhiilor balcanice, rolul 
activ de patronare a ortodoxiei, constituie un caz 
cu totul aparte cel al Ţării Româneşti ca spaţiu 
de salvare a elitelor sârbeşti a doua zi după că- 
derea cetăţii Smederevo în 1459. Mă gândesc, în 
primul rând, la faptul că membrii celei de-a treia 
dinastii sârbeşti — după Nemanja şi Hrebelianovi€ 
—, anume neamul Brankovi€ din Srem, şi-au gă- 
sit refugiul la nord de Dunăre: este cazul lui Ma- 
xim Brankovic, călugărul care vine la curtea lui 
Radu cel Mare, în 1505-1506, cu relicvele despoţi- 
lor Ştefan şi Iovan din aceeaşi familie, cel care cu 
ajutor princiar muntenesc întemeiază mânăsti- 
rea Krusedol, mausoleul familiei Brankovic, aşe- 
zământ monahal ce avea să joace un rol capital, 
mai târziu, în viața românilor din Banat şi Tran- 
silvania şi, mai ales, este cazul prea bine ştiut al 
„despoinei”, al fiicei de despot care a fost soţia lui 
Neagoe Basarab şi care a făcut să pătrundă nu pu- 
ține elemente de cultură, de iconografie sârbească 
în Muntenia primilor ani ai secolului al XVI-lea. 

Acestui curent îi aparţine reprezentarea, 
în pictură murală, a aşa-numiţilor „îngeri de 


! Au sujet des „corridors culturels” de l'Europe sud-orien- 
tale, în Roumains et Balkaniques dans la civilisation sud- 
est europâenne, Bucureşti, 1999, p. 13-18 

2 Ce este Sud-Estul European (extras), Bucureşti, 1940, p. 7 
> Un exemplu de paralelisme pentru evenimente de pe 
cele două „coridoare”: în 72 î.e.n. Terentius Varo Luculus 
supunea oraşele greceşti din Dobrogea, iar în 74 î.e.n. 
Scribonius Curio ducea legiunile romane la Porţile de Fier 
dunărene 

1 Reproduc aici textul meu Civilizaţia Tării Româneşti 
la 1500 în Octoihul lui Macarie 1510/2010, Târgoviş- 
te-Cluj-Napoca, 2010, p. 23, p. 28-30 

investitură” la bolniţa Coziei, la Snagov, Buco- 
văţ şi Căluiu, ca şi cultul sfinţilor sârbi Simeon şi 
Sava, întâlniți pe o icoană dată la schitul Ostrov 
de însăşi Despina doamna sau, alături de cnea- 
zul sârb martir Lazăr, zugrăviți în pronaosul mâ- 
năstirii Argeşului, în vremea ginerelui postum al 
lui Neagoe, Radu de la Afumaţi, fiul lui Radu cel 
Mare, cel care punea acolo, alături, într-o supre- 
mă împăcare, efigii ale Dăneştilor şi ale Drăcu- 
leştilor?. 

Tot sub semnul acestui curent sud-slav stă, 
până la urmă, şi întemeierea marelui centru de 
pelerinaj care a fost mânăstirea Bistriţa din Olte- 
nia, posesoare a moaştelor unui sfânt bizantin din 
epoca iconoclastă, Grigore Decapolitul din Isauria 
Asiei Mici, ca şi a unor manuscrise sârbeşti, în- 
tre care cel al Zakonik-ului lui Ştefan Duşan. Aici 
s-a aflat şcoala de slavonie creată de „banoveţii” 
Craioveşti dintre care cel puţin unul, Barbu, ma- 
rele ban Cralevschi, ţinea o nobilă sârbă, Negos- 
lava, şi a cărui ctitorie este bolniţa din 1519-1520 
a Bistriţei, care adăposteşte unul dintre cele mai 
valoroase ansambluri de pictură de după căderea 
Constantinopolului, într-un stil paleolog târziu, 
înrudit cu arta de la Mistra, respirând o atmosferă 
neo-isihastă demnă de statura vlastelinului mun- 
tean călugărit aici sub numele de Pahomief. Dar, 
mai ales, acestui curent sud-dunărean şi sud-slav 
îi aparţine episodul aducerii tiparului în Țara Ro- 
mânească pe filiera veneto-sârbească, prin iero- 
monahul Macarie din Cetinje, cel al cărui demers 
întemeietor poate fi comparat cu acela, mai vechi 
cu un secol, al altui sârb venit într-o ţară abia în- 
temeiată, Nicodim de la Vodița şi de la Tismana. 

Dacă magnifica descoperire a lui Johannes 
Gensfleisch, zis Gutenberg, şi-a avut loc de afir- 
mare spaţiul foarte alfabetizat al Renaniei, mai 
precis spus, zona Strasbourg-Mainz — cu încer- 
cări paralele în tot Occidentul, de la Avignon la 
Haarlem —, opera tipografilor colportori creatori 
ai acestui obiect de lux care este cartea” va fi avut 
în curând un centru de excelenţă la Veneţia, unde, 
în 1476, era tipărită carte grecească, unde în 1493 
îşi începea opera de tipograf umanistul Aldo Ma- 
nuzio, prietenul lui Erasmus, exact atunci când 
apărea, tot în Serenissima Republică, cu elemente 
de artă grafică venețiană, prima carte sârbească, 
şi unde, îndată după 1500, avea să funcţioneze ti- 
parniţa slavonă a lui Bojidar Vukovic, continuat 
de fiul său, ale cărui creaţii mergeau, prin inter- 
mediul negustorilor raguzani, la Vidin, la Nicopo- 
le şi la Belgrad:. 

Era geneza unei filiere tipografice, alta de- 
cât aceea germană, una veneţiano-balcanică şi în 
acest mediu va fi zăbovit ieromonahul Macarie, 
cel format într-o mănăstire lângă Cetinje şi în 


5 Înfruntarea celor două ramuri basarabeşti, Drăculeştii şi 
Dăneştii, descendenţi ai lui Mircea cel Bătrân şi ai fratelui 
acestuia, Dan, punctează o istorie tulbure, din care răzbate 
o logică dinastică impecabilă — suntem, în fond, contem- 
poranii succesiunilor apusene Valois-Orleans-Angoulâme, 
Lancaster, York sau Tudor, sau, în cazul valah, de la 
Vlad Dracul şi Vlad Tepeş la Radu cel Frumos şi Mircea 
al Il-lea, de la Vlad Călugărul, Radu cel Mare şi Mihnea 
cel Rău -— catolicul sub care Macarie din Cetinje scoate 
la 10 noiembrie 1508 Liturghierul — la Mircea al III-lea 
şi Vlad cel Tânăr — sub care apare Octoihul din 1510 —, 
pe de o parte, de la Dan al II-lea şi Basarab al II-lea la 
Vladislav al II-lea, Basarab Laiotă cel Bătrân, Basarab cel 
Tânăr şi Neagoe Basarab, sub care, la 20 iunie 1512, apare 
Tetraevangheliarul 

$ Pentru el şi fraţii săi vezi N. Stoicescu, Dicţionar de 
mari dregători din Tara Românească şi Moldova. Sec. 
XIV — XVII, Bucureşti, 1971, p. 17-19. Pentru bolniţă, C.L. 
Dumitrescu, Pictura murală din Tara Românească în vea- 
cul al XVI-lea, Bucureşti, 1978, p. 9-10, p. 67-68 

'F. Braudel, Structurile cotidianului: posibilul şi imposibi- 
lul, IL, Bucureşti, 1984, p. 164 

8 V. Neumann, Tentaţia lui Homo Europaeus. Geneza 
ideilor moderne în Europa Centrală şi de Sud-Est, ed. a 
II-a, Bucureşti, 1997, p. 14-42 


vecinătatea imediată a cetăţii adriatice şi veneţia- 
nizante Kotor, care după ce a slujit, tipărind cărți 
de cult, neamul Cernojevic — aliat matrimonial 
cu nobilimea venețiană — a părăsit Muntenegrul 
cucerit de turci în 1496, luând calea emigrației 
sârbeşti spre Târgovişte, chemat fie de Maxim 
Brankovic?, fie la îndemnul albano-sârbo-grecu- 
lui Nifon al II-lea! fostul ecumenic; aici „smeritul 
ieromonah” pomenind pe sfinţii sârbi Sava şi Si- 
meon, va încheia Liturghierul, la câteva luni după 
moartea Radului vodă, în domnia căruia sosise în 
Muntenia carte tipărită — ne spune lorga — „cu slo- 
ve mari, drepte, de tăietură venețiană şi măiestre 
împletituri de linii ca în manuscriptele moldove- 
neşti şi bistriţene”!!. 

Ecoul exodului cultural sârbesc de la sfâr- 
şitul secolului al XV-lea şi începutul celui de-al 
XVI-lea va stărui câteva decenii, de vreme ce în 
1545, sub Radu vodă Paisie, tot un meşter din Ser- 
bia, Dimitrie Ljubavi€, nepotul lui Bogdan Vuko- 
vic, cel stabilit la Veneţia, relua tiparul slavon, se 
pare, cu matriţele aduse de la Sud de Dunăre. Era 
actul final al unui moment de cultură strâns legat 
de Balcani, urmarea sa logică şi cronologică fiind 
tiparul românesc al veacului, din oraşele săseşti 
ale Transilvaniei meridionale, pregătit la rându-i 
de texte manuscrise în limbă vernaculară, cum 
ar fi cele rotacizante din Maramureş sau celebra 
scrisoare a lui Neacşu din Câmpulung. 

Se intra astfel într-o nouă vârstă a culturii 
noastre vechi, aparent mai coerentă, mai lipsită 
de prezenţe externe majore, mai „naţională”, spre 
a folosi un termen ce va deveni propriu abia peste 
un veac. Sigur este însă că fără momentul munte- 
nesc de la 1500, fără suma de elemente otomane, 
sud-slave şi nord-italiene pe care vremea lui Radu 
cel Mare şi a lui Neagoe Basarab a ştiut să le îm- 
bine armonios, de la arhitectură şi sculptură, la 
tipar, cultura vizuală şi scrisă a Ţării Româneşti 
ar fi arătat altfel în vremea lui Matei Basarab, a 
Cantacuzinilor şi a lui Constantin Brâncoveanu. 
În sinteza de civilizaţie de la Carpaţi şi Dunărea 
de Jos momentul de acum o jumătate de mileniu 
rămâne unul memorabil. 


kk 


Cronologic, acest episod balcano-muntean 
începe cu o legătură a curţii valahe cu „coridorul 
oriental” al Sud-Estului european şi cu domeniul 
arhitecturii sacre care cunoaşte o paranteză sti- 
listică în anii 1499-1517. Se construiesc acum cele 
două mari necropole — cea a lui Radu cel Mare de 
la Dealu, lângă Târgovişte, în 1499-1501, şi cea a 
lui Neagoe Basarab de la Curtea de Argeş termi- 
nată în 1517 —, ambele cu o decorație înnoitoare, 
indicând o limpede inspiraţie din arta moschei- 
lor islamice: faţade din piatră profilată, panouri 
sculptate cu împletituri geometrizate, portalul 
vestic cu bolţari din marmură bicromă (alb-roşu); 
în acest ultim caz analogia merge până la identi- 
tate între Dealu — apoi Curtea de Argeş — şi Stam- 
bul, la Sultan Beyazit Cami, prima ctitorie impe- 
rială începută de Baiazid al II-lea în 1501, putând 
lesne bănui că un meşter creştin, poate caucazian, 
a venit din capitala sultanală în reşedinţa voie- 
vodală, aducând un repertoriu integral turcesc — 
suntem la debutul unui autentic «Commonwealth 
otoman» — grefat pe o structură arhitectonică tra- 
dițională”!?. 


* N. Iorga, Istoria bisericii româneşti şi a vieții religioase a 
românilor, ed. a Il-a , |, Bucureşti, 1929, p. 129 

1 Ibidem, p. 121 

1! Ibidem, p. 129 

* R. Theodorescu, Tolerance et art sacre dans les Balkans: 
le cas valaque autour de 1500, în Roumains et Balkaniques, 

CONTEMPORANUL. IDEEA EUROPEANA 


acă hălăduiam pe vremea şi în 
voievodatul bunului cronicar Gri- 
gore Ureche — scrie Sergiu Pavel 

i Dan —, nutream, poate, nădejdea 
că scrierea de faţă ar avea şanse «să rămâie fecio- 
rilor şi nepoților de învățătură, despre cele rele să 
se ferească şi să socotească, iar despre cele bune 
să urmeze». Cum, însă, în veleatul modern, iluziile 
în privința utilității imediate a poveţelor cărților 
date la lumină s-au micşorat considerabil, va tre- 
bui să ne consolăm cu relevarea perspectivei filoso- 
fico-moraliste.” Inserate în preambulul volumului 
Cărările diversiunii. Un panoptic al uneltirilor şi 
amăgirilor politice, apărut în 2020 la Casa Căr- 
ţii de Ştiinţă din Cluj-Napoca, aceste cuvinte tră- 
dează un spirit scindat între scepticismul funciar 
şi iluziile omului de cultură provocat constant de 
marile probleme ale civilizaţiei noastre. Cartea 
survolează în mod antrenant diacronia tumultu- 
oasă a diversiunii, printr-un joc intelectual suplu 
şi decomplexat, în care Roma antică şi Revolu- 
ţia Franceză ocupă acelaşi palier cu răscoala lui 
Horea, cu mecanismele propagandistice ale celui 
de-al Treilea Reich sau cu discursul encomiastic 
al politicii româneşti contemporane, o excelentă 
analiză fiind consacrată reprezentărilor literare 
ale fenomenului. 

Pentru a începe cu ele, capitolul intitulat 
Versiuni literare ale diversiunii abordează toposul 
Inscenării demascatoare, examinând implicaţiile 
diversioniste ale „teatrului în teatru” din Hamlet, 
apoi scena serbării inițiate de către Iulia Mihailo- 
vna în Demonii, autorul fiind fascinat de „multi- 
plicitatea agenților compromiterii dezastruoase a 
îndelung trâmbițatului eveniment”, de racordurile 
ideologice şi de implicaţiile profetice oferite de ro- 
manul dostoievskian. Decupată din Primarul din 
Casterbridge al lui Thomas Hardy, o altă tentati- 
vă de discreditare, de data aceasta orientată per- 
sonal şi accentuat victimizantă, este supusă unei 
subtile hermeneutici comparative, în perimetrul 
căreia scenariul mascaradei îndreptate împotriva 
soţiei noului primar suportă o frapantă paralelă 
cu spectacolul violent regizat de iacobinii parizi- 
eni împotriva Lyonului la 7 noiembrie 1793. 

Mai apropiaţe de universul afectiv al au- 
torului, nuvelele Inmormântarea lui Urcan Bă- 
trânul şi Priveghiul lui Pavel Dan generează un 
studiu amplu, dedicat temei diversiunii în litera- 
tura de inspiraţie rurală. Aici, cunoaşterea orga- 
nic-simbiotică a operei şi prerogativele inerente 
ale insider-ului permit decopertarea unor frapan- 
te detalii de geneză şi de construcție literară, fru- 
mos transpuse într-un discurs generos, ilustrat cu 
fragmente preluate din cele două nuvele. Capito- 
lul se dovedeşte a fi obsesiv la palierul explicitării 
articulaţiilor textuale şi foarte atent la referințe- 
le precedente, la intersecțiile şi divergenţele în- 
registrate la fiecare dintre scrierile analizate în 
primele capitole ale volumului. De pildă, autorul 
notează: „Ca şi la Dostoievski, din confluența gafe- 
lor apropiaților decedatului (în frunte cu zgârcita 
Ludovica) şi a fitilelor instigatorului compromite- 
rii, înmormântarea bătrânului Urcan se preface 
într-un eveniment grotesc, într-un uriaş şi memo- 
rabil scandal. In schimb, Priveghiul, prin însem- 
nătatea acordată imitației provocatoare, se alătu- 
ră episodului din Hamlet comentat inițial (însă 
din nou fără a se datora preluării unei influenţe 
nemijlocite)”. 

Schimbarea de registru din secţiunea secun- 
dă a cărţii (Deturnarea politică a unei istorice cere- 
monii funerare) privilegiază istoria, demonstraţia 
reconstituind, prin apelul la surse avizate, forţele 
oratoric-histrionice angajate diversiv şi manipu- 
lator în jocul de putere consecutiv asasinării lui 
Caius lulius Caesar. Un pas mai departe, capi- 
tolul intitulat FExclusivismul antiregalist roman 

Strategii voalate. O carte 
despre diversiune 


ca sursă a diversiunii explorează, în compania 
istoricilor latini, background-ul ideologic şi eve- 
nimenţial care a dus la suprimarea lui Caesar, 
aprofundează „antiregalismul tenace, multisecu- 
lar” al romanilor şi consemnează excepţiile, „pă- 
rinţii fondatori”, precum Romulus, Numa Pom- 
pilius sau Servius Tullius. Abatere fatală de la 
acest şir de întemeietori de 
instituţii şi creatori de legi, 
Lucius Tarquinius Superbus, 
convertit treptat în recepta- 
colul resentimentelor lumii 
romane, pecetluieşte destinul 
instituției monarhice. Con- 
sensul antiregalist succesiv 
se manifestă sistematic la 
fiecare tentativă (fondată 
sau speculativ atribuită) de 
ascensiune la tron, iar exem- 
plele invocate (Spurius Cassi- 
us, Spurius Maelius, Marcus 
Manlius Capitolinus, Tibe- 
rius Sempronius Gracchus) 
nu fac decât să dovedeas- 
că felul în care diversiunea 
instrumentalizează acuza 
ambițiilor monarhice, indife- 
rent de motivaţia victimelor 
ei. Fireşte, autorului nu pu- 
tea să-i scape faptul că, deşi 
„străvechea prejudecată îm- 
potriva regalității în ipostază 
terminologică” se menţine în 
republica romană, conduita 
ei politică o infirmă. 

Tap ispăşitor predilect chiar şi înainte de 
Revoluţia Franceză, Maria Antoaneta se conver- 
teşte în victima oprobriului public odată cu Aface- 
rea Colierul, în ciuda faptului că ea fusese complet 
străină de întreaga escrocherie. Cu toate acestea — 
arată autorul în capitolul Diversiunea verdictului 
unui proces celebru — „prin acest verdict tendenţios 
prindea contur o mult mai semnificativă diversiu- 
ne, urzită nu doar spre a înşela lucrativ încrederea 
câtorva persoane, ci de a alimenta, deopotrivă de 
interesat, rumorile unei defăimătoare şi persis- 
tente campanii de presă”. Practica se va consolida 
ulterior, după cum o demonstrează Intemperiile 
diversiunilor Revoluţiei Franceze, capitol rezervat 
decriptării unor evenimente precum căderea Bas- 
tiliei, a cărei discutabilă proiecţie mitică rămâne 
un perpetuu subiect de discuţie, sau arborarea 
diversionistă a sloganului „patria în pericol” în 
toamna anului 1792, ca scânteie necesară pentru 
declanşarea masacrelor din septembrie. 

Capitolul proxim, Justificări diversioniste 
ale unor asasinate politice, istoriseşte sfârşitul 
lui Aurelian, victima unei plăsmuiri născute din 
frica stârnită de propria sa intransigenţă şi, co- 
relativ, de instinctul de conservare al potenţiale- 
lor sale victime. Motivată similar, dar mai puţin 
deplânsă, moartea „incoruptibilului” Robespierre 
este minuţios reconstituită şi analizată. Mai mult 
decât atât, aprofundarea mecanismelor republica- 
nismului intolerant îi permite autorului să izoleze, 
cu sprijinul mărturiilor lui Barras, reţeta diver- 
siunilor politice axate pe acest tip de perspectivă 
exclusivistă: „repetați până la îndobitocire că re- 
publica este neapărat excelentă, iar monarhia mi- 
zerabilă, că republicanii sunt apriorice «patrioți», 
iar regaliştii din născare vânduți străinătăţii. 
Cum popoarele cred, iată, mai degrabă ceea ce li 
se spune decât ceea ce ştiu din experienţă [|...], sunt 
şanse mari ca teza exclusivistă să prindă pe scară 
largă rădăcini.” 

In trena secvenţei consacrate Revoluţi- 
ei Franceze, Sergiu Pavel Dan punctează o co- 
incidenţă deschisă multor speculaţii: atât lui 

UI amăgirilor politic Li 


Sergiu Pavel Dan jonglează atât cu 
practicile acreditate de către istorie, 
cât şi cu ficţionalizările lor literare, 
organizându-le într-o demonstraţie 

inteligentă, construită cu ajutorul 

unui instrumentar teoretic avizat 


Robespierre, cât şi soţilor Ceauşescu (în proce- 
sul de la Târgovişte) li se atribuie şaizeci de mii 
de victime. Rămânând pe tărâm românesc, ese- 
ul Două răscoale izbucnite cu... vrerea şi porun- 
ca suveranilor decantează versiunea ficțională a 
îndemnului regal la răzvrătire din Răscoala lui 
Liviu Rebreanu, confruntând-o cu datele furni- 
zate de cercetările istorice 
mai recente, care confirmă 
existenţa unor acte de „insti- 
sare calificată”, dar infirmă 
implicarea Casei regale în 
asemenea acţiuni. Paralel, 
în realitatea ficţionalizată 
de acelaşi Liviu Rebreanu în 
romanul Crăișorul, detaliat 
prezentată în paginile aces- 
tui studiu, liderii răscoalei 
din 1784 clamează sistema- 
tic sprijinul împăratului lo- 
sif al II-lea, încurajați fiind 
de promisiunile acestuia. 

Capitolul intitulat Ras- 
putin — „mijlocitorul” faţă de 
Cel de Sus investighează (re) 
sursele oculte ale extraor- 
dinarei influenţe politice a 
călugărului rus, consemnea- 
ză imixtiunile sale diversio- 
niste şi încearcă să ordoneze 
informaţiile deseori contra- 
dictorii legate de la fel de le- 
gendara sa moarte din 1916. 
O altă cronică a strategiilor 
voalate e descrisă în capitolul Diversiunea depe- 
şei instigatoare a Războiului Franco-German din 
1870, cu genialul Bismarck în prim-plan, ea fiind 
urmată îndeaproape de Diversiunile totalitaris- 
mului nazist, istorie accentuat teoretizată a poli- 
ticii de intimidare şi de exterminare orchestrate 
de către Hitler. 

O faţă ocultă a totalitarismului îşi etalează 
articulațiile în Diversiunile totalitarismului nepo- 
căit — adică ale comunismului, capitolul final al 
acestei cărţi. Remarcând faptul că „în pofida mos- 
trelor de diversiuni prezentate anterior, experiențe- 
le politice totalitare nu sunt întotdeauna prielnice 
acestui soi de manevre”, autorul schiţează profilul 
acestui tip de putere politică, apelând la o exegeză 
clasică (mai cu seamă la Originile totalitarismu- 
lui de Hannah Arendt) şi încearcă să înţeleagă „de 
ce liderii noştri totalitari căftăniți de Moscova nu 
s-au prea trudit să însceneze nişte diversiuni inge- 
nioase cât timp simțeau în spate protecția sardo- 
nicului tătuc”, dar s-au mobilizat după 1956, când 
diversiunea — în special cea național-comunistă, 
mai accentuată începând cu 1964 — a devenit ne- 
cesară pentru menţinerea privilegiilor. 

Alert la nuanțele diversiunii şi la contex- 
tele socio-politice în care acest fenomen complex 
se manifestă, Sergiu Pavel Dan jonglează atât 
cu practicile acreditate de către istorie, cât şi cu 
ficţionalizările lor literare, organizându-le într-o 
demonstrație inteligentă, construită cu ajutorul 
unui instrumentar teoretic avizat. Cartea se citeş- 
te cu folos, are o temă axială inedită, totul fiind 
rostuit într-un discurs intelectual dinamic, în care 
esteticul beneficiază de laterale culturale şi isto- 
rice sobre, o irizare suplimentară venind din di- 
recţia eticului adesea participativ al autorului. DI 

SA forţa poeziei. „Fiica iubirii” 


unctul acela în care ei, zeii — unii din- 
tre aceştia, mai exact — se simt cu 
totul depăşiţi, deruta aceea trecută 
prin sitele dese ale setei de cunoaşte- 
re şi lunecată în uimire, nectarul eretic surpat în 
mirarea dotată cu forța de a urni munţii lăuntrici 
din matcă — e locul magic, „esenţa lumii”, în care 
poezia abia irumptă se revarsă în sacralitate, fă- 
când loc Absolutului prins în matriţa limbajului, 
care din instrument se transformă în mijloc, emi- 
țător al ritmurilor, tiparelor şi înțelesurilor cosmi- 
ce, strânse în arhetipuri, calapoade mitice, a căror 
aură energetică eliberează strunind, reaşezând în 
matricea lor firească existenţe, destine, opere. E 
locul, centrul în care — descins în straturile frea- 
tice ale fiinţei — simţi că ceva profund şi esenţial 
din fiinţa ta se confundă până la a se identifica to- 
tal, anihilând contrariile (antitezele eminesciene!), 
pentru un timp salvator — nu numai pentru tine 
însuţi — cu ceva intim şi profund ce ţine de esenţa 
esenţelor universului. Poate e vorba de acea ini- 
mă a întregului, invocată de Dostoievski — e sin- 
gura dată când am simţit sfânta mână măiastră a 
acestui uriaş barbar tremurând abia sesizabil sub 
presiunea teascului de a emite un adevăr crucial! 
— în strania şi aparent inutila prefaţă la romanul 
Fraţii Karamazov. Sau, probabil, e vorba de inima 
lumii, despre care scrie inspirat Friedrich Niet- 
zsche, descriind relaţia eul subiectiv — eul obiectiv, 
obiectivitatea gâfâind din rărunchi în subteranele 
iraţionalității umane, când eclipsează subiecti- 
vitatea ego-ului de la suprafaţa artistului, căci e 
întoarsă cu faţa spre adevărurile veşnice — „lumea 
de vis a ideilor eterne” — şi modul în care acestea 
se revelează şi se transcend. Adevăruri veşnice, 
strânse, ca albinele într-un stup, în sufletul poe- 
tului — ale cărui imagini şi metafore sunt semne, 
nietzschean vorbind, ale „contopirii” cu „inima lu- 
mii” — artistul liric înțelegând, la un moment dat, 
că primul şi ultimul mister este el însuşi, ar fi spus 
Oscar Wilde; important e să ţi se dăruiască la timp 
unghiul din care să te apropii de focul arzând al 
acestuia, unghiul din care să-l descrii şi să întârzii 
în arondismentul fiinţei, care e a ta şi, totodată, 
nu e, căci, în timp ce este încercată de acea stare 
sufletească melodioasă invocată de Schiller, prin 
acea fiinţă răsună ecouri „din abisul existenţei”. 
Cel mai important eveniment pentru tine eşti tu 
însuţi — punte conducătoare, nietzschean vorbind, 
spre altceva, care te ajută, te sprijină în dorinţa de 
a locui pământul sfânt al fiinţei, de a descoperi şi 
redescoperi mereu abisul lăuntric, dotat cu forţa de 
a te apropia de divinitate şi de a te răsfrânge în 
oglinzile-i stigmatizate de un veşnic mister, mereu 
prezent, simţit pretutindeni, cum tu nu vei fi nici- 
când, deşi vei încerca încă, apoi încă o dată, deşi ai 
învăţat la şcolile disperărilor să tratezi imposibilul 
ca şansă, ca pinten, mişcându-te de la o limită spre 
alta. Mişcându-te din albia unui miracol spre altul. 
Excedat, depăşit cu totul, aşadar, vei mai 
încerca..., tratând cu luare-aminte vecinătatea pli- 
nă de sens şi înţelepciune a celor două îndemnuri 
delphice: Cunoaşte-te pe tine însuţi şi Nimic fără 
măsură. Aici e cheia, şi tu o deţii — ce dar, câtă sme- 
renie, câtă luminoasă exasperare!... Şi ce eliberare, 
ce ispăşire, Zeule al tuturor zeilor din cele şapte 
ceruri şi de pe pământ! 


Am încercat să mă apropii de mecanismul re- 
produs cvasitelegrafic în aceste însemnări de mai 

multe ori şi de fiecare dată îmi dădeau târcoale spi- 
riduşii zădărniciei, iar, din timp în timp, senzația 
că înaintez pe nisipuri mişcătoare, gata oricând să 
mă înghită. Cum să descrii mecanismul, căci ţine 
de inefabil, de tărâmurile iraționalului, de un soi 
de biografie spirituală, ca să nu zicem de abisali- 
tatea fiinţei, radiografiată parţial — noţiuni în faţa 
cărora atotputernica rațiune constată faptul că 
trufia-i se regăseşte, brusc, fisurată, iar limitele ră- 
sar, ca ciupercile, după ploaie, aşa încât Alteţea Sa 
Regală, Rațiunea, îşi depune spăşită bagajele, din 
ce în ce mai sărăcăcioase, în faţa imperiului uriaş 
al abisalităţii cântate de artişti?! Cum să defineşti, 
aşadar, mecanismul ce ţine de terenuri sfinte, de 
care te apropii rar, dintr-un accident destinal, poa- 
te, departe de lumea socială, construită, structura- 
tă de instituţii ale civilizației de sticlă şi beton, a 
căror menire parcă e să te înstrăineze de tine în- 
suți, înstrăinându-te astfel de viaţa vie, de tonele, 
megatonele de viu depozitate în forul tău interior 
neînzadar. De fiecare dată, la suprafaţă mecanis- 
mul pare că se declanşează la fel, spuneam, adi- 
că exact cum l-am descris, provocată fiind de astă 
dată de un prieten care susţinea excedat că aşteap- 
tă un poet care să-i explice odată şi odată ce se în- 
tâmplă atunci când scrie poezie. Totuşi, nuanțele 
diferă. Circumstanţele, de asemenea. Modul de a te 
raporta la poezie şi la mecanismele inspirate — căci 
în poezie fără pegaşii inspiraţiei nu faci un pas! 
— care o declanşează diferă de la un poet la altul, 
asemănările fiind circumscrise esențelor şi legând 
acele diferenţe, retopindu-le, mai exact, în magma 
amănuntelor lipsite de importanţă, aproape. Felul 
abrupt şi intens în care poetul e smuls contingen- 
tului şi harponat spre dimensiunile absolute ale 
fiinţei apropie poezia de ritual, situând-o într-o 
dimensiune înrudită în subterane cu rugăciunea. 
Intensitatea trăirii atinge cote mistice; un tip de 
mistică stranie, de neprins în definiţii, enciclope- 
dii, chenare, şabloane, dicţionare, căci nu se poate 
închide un pegas — într-un ţarc. Când tu redevii tu 
însuţi — cel de fiecare zi —, uimirea cu care citeşti 
cele scrise prin tine e un soi de răsplată pentru fi- 
delitatea şi ascultarea cu care ai urmat chemarea 
geamănului şi-ai transcris ceea ce ţi s-a întâmplat, 
rezultatul acelui zbor într-o dimensiune diferită 
— era să zic sacră şi, evident, spuneam un adevăr 
— fiind poezia sau poemele tocmai scrise prin tine. 
Poeme care întâmplător sau mai puţin accidental 
poartă numele tău literar. După ce le încredinţezi 
tiparului, le parcurgi uimit, le asculţi în timp ce le 
citeşti în faţa publicului, le înveţi pe dinafară, ca 
şi când nu tu ai fost acela prin care s-au scris acele 
versuri... Ca şi când nu tu ai fost instrumentul fo- 
losit în scopuri secrete. Probabil că, într-adevăr, nu 
tu eşti acela, ci altcineva, un fel de străin sau gea- 
măn, adăpostit provizoriu în subteranele duhului 
şi creat de o zeitate familiară, al cărui nume nu ţi-l 
aminteşti decât atunci când renaşti din ceţile dimi- 
neţilor, din vârfurile amiezilor mari sau din negura 
obscură a toamnelor târzii. Dacă zeii au fost creaţi, 
pe vremuri — glăsuieşte mitul — din zâmbetul minu- 
natului Dionysos, iar oamenii — din lacrimile acele- 
iaşi supraentităţi născute din coapsa lui Zeus, n-ar 
fi exclus ca unii poeţi, aleşi după nu se ştie care 
criterii, să fi fost concepuţi din surâsul înlăcrimat 
al fiului lui Zeus şi-al muritoarei Semele, Dionysos 
cel „născut de două ori” având darul de a scoate 
din lut — miere, vin şi lapte. Şi nu e singurul dar de 

Intensitatea trăirii atinge cote 
mistice; un tip de mistică stranie, 
de neprins în definiţii, enciclopedii, 
chenare, şabloane, dicționare, căci 
nu se poate închide un pegas — 
într-un ţare 


care s-a bucurat această zeitate! Mistuit de dorul 
de femeia care i-a dat viaţă, Dionysos, al cărui viu 
cult a fost creat şi susţinut pătimaş de traci, a avut 
forța de a-l îndupleca pe Hades şi de a o readuce pe 
mama sa — victimă a geloziei Herei — din infern, că- 
sătorindu-se cu frumoasa Ariadne. Mircea Eliade 
l-a identificat pe Dionysos cu „străinul din noi înşi- 
ne, temutele forţe antisociale pe care le dezlănţuie 
patima divină”... Nu se ştie însă dacă tocmai „pa- 
tima divină” îi apropie într-un fel atât de straniu 
pe Orfeu şi Dionysos în forţa de a sfida moartea şi 
credinţa în nemurirea sufletului. 


Restul? Restul e meserie, meserie, meserie. 
Tehnică. Ştiinţa de a rotunji sensul dibuit pe aripa 
aceea fermecată, pe care ai renăscut nu se ştie din 
coapsa divină a cui anume. Restul e noroc; noro- 
cul de a te reîntoarce din periplul magic — condus 
şi vegheat de „acel artist primordial al lumii” (Fr. 
Nietzsche) — la eul tău, ego-ul de fiecare zi, păs- 
trând amintirea acelei incursiuni peste fire în abi- 
salitatea fiinţei ca pe ceva strict secret, ca pe un 
dar peste fire, ca pe o băutură vrăjită, a cărei reţetă 
o cunosc şi alchimiştii înzidiţi în ştiinţele ezoteri- 
ce, menite să asigure tinereţea fără bătrâneţe şi 
păstrarea intactă a misterelor rezervate iniţiaţilor, 
căci din mister se hrănesc exclusiv cei pregătiţi. In- 
cursiune echivalentă cu un plonjeu într-o lume ide- 
ală, care e — în opinia visătorului Miguel de Una- 
muno — „fiica iubirii”. Numele dat de ceilalți unor 
asemenea incursiuni pe pământurile necunoscute 
ale fiinţei, descrise, cântate, murmurate cu sufle- 
tul la gură, e acelaşi, de milenii: Poezie — cuvânt 
descins, e ştiut, din greaca veche — poiesis — care 
înseamnă la origine facere, creare, al cărei rod e 
uimirea. Statutul conferit de la bun început prin 
originea regală a acestei noţiuni, după cum se vede, 
e aşezat în proximitatea Creatorului văzutelor şi 
nevăzutelor, care aduce la piatra de temelie a lumii 
Cuvântul. Poetul e şi un împărat, a cărui menire e 
să redenumească lucrurile şi ființele prin ocheanul 
uimirii, recreându-le, firesc, din setea de a fi şi de a 
transcende esenţele pe care lumea se ţine. 

Meseriaşul care eşti e în posesia artei de a 
interveni exact atât cât se cuvine în şlefuirea aces- 
tui divin vacarm desăvârşit, a acestei lumii ideale 
— prelungire a iubirii din care curg şi în care curg 
toate; aici instinctul poetic îşi spune, firesc, răs- 
picat, cuvântul, şi se cuvine să fie în balanţă, în 
echilibru desăvârşit cu spiritul autocritic. Să inter- 
vii exact atât cât să laşi silabele, cuvintele, cerul, 
apele, planetele, acvilele, pitonii, arborii, îndrăgos- 
tiţii, ritmul, rimele, melodicitatea din acel poem 
să respire în fiecare vers, de parcă ar respira de 
milenii aerul poemului din care fac parte. Laolaltă 
cu zeitățile prinse în văzduhul tare al acelui poem, 
hrănit, câteodată, din hârjoana zeilor capricioşi, 
alteori, însă, din tăcerile sau ranchiuna lor — un 
respiro al măreției, care pregăteşte saltul violent 
în tiparul mitic, purtat de un veac spre altul, de un 
mileniu spre celălalt. Ţie nefiindu-ţi străină acea 
nietzscheană exuberanţă a contemplării de pe un 
vârf liniştit a spectacolului vieţii care rămâne a fi 
— orice s-ar spune —, în esenţă, halucinantă. Exact 
ca acest demers recitit de câteva ori cu un ames- 
tec de uimire şi recunoştinţă în faţa acestor apro- 
ximări, dibuiri, presupuneri, murmure, eliberate 
faţă în faţă cu miracolul neostenit, ce rămâne a fi 
poezia. Oricât am scrie în marginea-i vrăjită, mă- 
ria sa — miracolul — se regăseşte intact şi, în ciuda 
curiozităţii şi a orbecăirilor noastre, ne primeşte în 
miezu-i încins fără a clipi şi fără a pune întrebări, 
acceptându-ne aşa cum suntem şi regăsindu-ne de 
fiecare dată fără a ne anunţa dacă şi când ne va 
mai prinde în cercurile sale magice, aşezate dintot- 
deauna în centrul lumii. În inima lumii. Poate... D 

Eveniment 


300 de ani de la aducerea 
în ţară a trupului voievodului 
martir Constantin Brâncoveanu 


uminică, 12 iulie, 

s-au împlinit 300 de 

ani de la aducerea în 

ţară din insula Halki 
a trupului Domnitorului Ţării Ro- 
mâneşti, Constantin Brâncoveanu 
(1688-1714), la Biserica Sfântul 
Gheorghe Nou din Bucureşti. Fun- 
daţia Alexandrion a comemorat, 
alături de Biserica Ortodoxă Româ- 
nă, acest eveniment istoric, desfă- 
şurat la Biserica Sfântul Gheorghe 
Nou, ultima mare ctitorie a domni- 
torului Constantin Brâncoveanu şi 
singura care a rezistat peste vea- 
curi în capitală. In 1720, Doam- 
na Maria Brâncoveanu reuşea să 
aducă în ţară, după mari eforturi, 
suferinţe şi piedici îndurate, trupul 
voievodului martir, rămânând până în zilele noastre un exemplu de credinţă 
neclintită, răbdare, tenacitate şi iubire nemărginită pentru familia şi popo- 
rul său. 

Academicianul Răzvan Theodorescu, preşedintele executiv al juriului 
Galei Premiilor Constantin Brâncoveanu, organizată de Fundaţia Alexandri- 
on, a vorbit despre acest moment important mergând pe firul istoric, într-un 
interviu acordat emisiunii Realitatea Spirituală: „Aducerea trupurilor celor 
martirizaţi, cu câţiva ani înainte, la Istanbul, şi depunerea într-o ctitorie, tot 
brâncovenească, dar nu acolo unde ar fi trebuit să fie, e o poveste dramatică. 
Brâncoveanu a pregătit întregului neam, fiilor şi fiicelor, un mausoleu în 
pronaosul de la Hurez, acolo unde este pictată «dunga cea bătrână a neamu- 
lui meu», cum se spune: Brâncovenii şi Cantacuzinii. Nu s-a întâmplat aşa, 
toată partea masculină a căzut sub tăişul iataganului, în acea zi de Sfânta 
Maria a anului 1714 [...]. Data aducerii şi îngropării la Sfântul Gheorghe 
Nou a trupurilor lui Constantin Brâncoveanu şi a câtorva dintre fiii săi este 
şi un exerciţiu de psihologie istorică. [...] Oamenii din jurul bisericii Sfântul 
Gheorghe Nou, care nu trebuia să fie necropolă, dar a devenit necropolă, 
această biserica refăcută de familia Brâncoveanu devenea lăcaşul brânco- 
venesc prin excelenţă. Astăzi noi mergem acolo să depunem ofranda pietăţii 
noastre”. 

Asemeni  Domnito- 
rului Constantin  Brân- 
coveanu, Doamna Maria 
Brâncoveanu este o figură 
emblematică pentru istoria 
poporului român prin cre- 
dinţa deplină în Dumnezeu 
în cele mai grele momente, 
curaj în situaţii extrem de 
riscante, integritate şi de- 
votament total față de fa- 
milia şi poporul său. Soţie, 
mamă a ll copii, Doamna 
Maria a îndurat cu o forţă 
interioară greu de egalat 
cea mai mare suferință 
prin care poate trece un 
om: uciderea soțului şi a 
celor 4 fii ai săi, Constan- 
tin, Ştefan, Radu şi Matei. 
ÎIntemniţată, a refuzat să 
facă compromisuri cu uci- 
gaşii neamului ei, pentru a 
fi eliberată, dar s-a luptat 
cu toate puterile, depăşind 
situaţii extrem de pericu- 
loase şi folosindu-și toate 
resursele materiale, pentru a aduce rămăşiţele trupeşti ale domnitorului 
martir în ţara sa. 

Despre Doamna Maria Brâncoveanu, Academicianul Răzvan Theodo- 
rescu spune cu convingere: „Da, Maria Brâncoveanu merită să devină o sfân- 
tă a neamului românesc”. 

În timpul domniei lui Constantin Brâncoveanu, Doamna Maria a jucat 
un rol determinant în viaţa şi acţiunile domnitorului. A sprijinit preocupări- 
le culturale ale acestuia, privind tipărirea de cărţi, înființarea de biblioteci, 
construirea de biserici şi monumente, încurajarea educaţiei şi ajutorarea 
sărmanilor. 


Fundaţia Alexandrion 

Ossip Mandelştam — jertfă 
a tiraniei 


ând Stalin a citit sa- 

tira scrisă la adresa 

sa de Mandelştam, l-a 

sunat pe Pasternak şi 
a întrebat cine este autorul. Paster- 
nak a răspuns imediat: „Un maes- 
tru”. Gestul lui Pasternak a amânat 
doar pedeapsa „munteanului de la 
Kremlin”. Postumitatea sa a fost 
tulburată mai mulţi ani de zvonuri = 
diverse despre supraviețuirea sa în 
GULAG. Soţia poetului, Nadejda, a 
încercat zadarnic să afle împrejură- 
rile şi data în care a murit marele poet. Calvarul său a început în 1933, când 
a citit unor prieteni satira despre dictatorul Stalin — „Noi trăim, nu simţim 
nici pământul... dar nici o jumătate de frază nu poate să se lipsească de o 
laudă adusă munteanului de la Kremlin... are degete ca viermii apucători... 
are mustăţi precum gândacii... are pieptul larg să ne cuprindă... câte capete 
n-au căzut în jurul său”. Mandelştam a fost arestat în mai multe rânduri. 
Pasternak a reuşit un timp să-l salveze, fiind în grațiile dictatorului. Gor- 
ki se pare că nu a intervenit. Oamenii erau speriaţi de maşinile negre ale 
NKVD-ului. Mandelştam a încercat să se sinucidă. Buharin l-a mai salvat o 
dată, înainte de a cădea şi el sub gloanţele vigilentei poliţii. Mandelştam a 
fost trei ani exilat la Voronej, scria în continuare, primea vizite, Anna Ah- 
matova era o admiratoare, ambii poeţii fiind fondatori ai cercului akmeist, 
înființat la 1918. Nimeni nu se aştepta ca delicatul Ossip Mandelştam, cu 
versurile sale diafane şi totodată cizelate, amintind şi de Pasternak, în stilul 
primelor versuri, va izbucni scriind o satiră atât de muşcătoare. 

Atmosfera semăna cu aceea din Roma imperială, în anii decadenţei. 
Intrigi, denunţuri la care s-au pretat şi fruntaşi ai breslei scriitoriceşti din 
URSS, Alexei Tolstoi, Pavlenko ş.a., au dus la condamnarea poetului ca duş- 
man de clasă şi deportarea la Vladivostok, în Extremul Orient. Acolo, Man- 
delştam citea celor din baraca în care era închis versuri de o rară frumusețe. 
A murit de tifos exantematic, care era tratabil, dar deţinuţii politici nu bene- 
ficiau de asemenea favoare. Data găsită în arhive despre decesul lui a fost 26 
decembrie 1938. Nu se ştie cât de sigură este. Unii cred că a murit în 1940. 
Familiile celor deţinuţi primeau anunţul morţii acestora fie mult după, fie, 
cu tot cinismul, chiar mai devreme. Undeva poetul scria „Ce stradă e asta? 
Strada Mandelştam? Ce nume ciudat, cum îl întorci tot strâmb iese”. „M-am 
născut în noaptea dintre doi şi trei ianuarie/ într-un an de mari speranţe! iar 
în jurul meu secolele mă înconjurau cu focul lor”. Nu a apucat Holocaustul, 
dar l-a ucis GULAG-ul. În română a apărut cu mai multe volume, inclusiv 
în colecţia Cele mai frumoase poezii, traducerea lor fiind semnată de Puiu 
Brăileanu şi Valeriu Bucuroiu. ă 

In Europa şi în SUA au fost traduse mai multe poeme. In poemul Ver- 
suri pentru soldatul necunoscut, Mandelştam scrie despre oceanul fără feres- 
tre în care se simte îngropat. A mai scris şi un excelent Eseu despre Dante. 
Era un stilist şi un critic literar de mare clasă. Revoluţia din octombrie l-a 
îndurerat, dar nu s-a exprimat direct, invita cititorii să se reculeagă în lu- 
mea melosului. In 1972 au apărut în Franţa trei volume de memorii ale 
Nadejdei Mandelştam despre soțul ei şi despre creaţia sa. La noi au fost 
traduse parțial. Opera poetului merită cercetată cu atenţie şi iubire. Simbo- 
list, modernist, Mandelştam şi-a depăşit epoca. Patru nume se detaşează în 
prima jumătate a secolului al XX-lea: Mandelştam, Ahmatova, '[vetaieva şi 
Pasternak. Cine ştie câţi maeştri au pierit în blestematul GULAG? Cândva 
Stalin scria versuri despre primăvară. Ce o fi fost în mintea „tătucului”? Ne 
amintim şi de „un geniu” din Carpaţi cântat de mulţi „trubaduri” , tribuni” 
etc. lată satira ossipiană în traducerea lui Emil Iordache, cel numit de Radu 
Vancu un fel de Mircea Ivănescu al traducerilor din rusă. Poemul incendiar 
al lui Mandelştam e un text „scris cu sânge” care avea să-l coste viaţa: 


Anna Ahmatova şi Ossip Mandelştam 


„Vieţuim, dar sub noi ţara tace mormânt. 
Când vorbim, nu se-aude măcar un cuvânt. 
Tar când vorbele par să se-nchege puţin, 
Pomenesc de plăieşul urcat în Kremlin. 
Are degete groase şi grele, 

Sunt cuvintele lui de ghiulele. 

Râd gândacii mustăţilor strâmbe 

Şi-i lucesc a năpastă carâmbii. 


Are-o turmă de sfetnici cu gâturi subţiri — 
Semioameni slujindu-l umili — 

Care şuieră, miaună, latră câineşte, 
Numai el, fulgerând, hăcuieşte. 

Potcovar de ucazuri, forjează porunci: 


Glonţ în ochi, glonţ în frunte şi glonţ în rărunchi. 
Orice moarte-i desfată deplin 
Pieptu-i larg de cumplit osetin.” 0 


n lumea aceasta a noastră mică şi neîn- 

semnată, şefia, dregătoria, oficiul, func- 

ţia, rangul etc. au purtat nume variate 

şi au trebuit să iasă mereu în evidenţă. 
Astăzi, cu puţine excepţii, în conformitate nu nu- 
mai cu obiceiul recent, ci şi cu legislaţia, regula- 
mentele şi statutele, orice conducător se numeşte 
manager. Rectorul însuşi (în orice universitate 
din România) este un manager, pentru că are de 
alcătuit şi de prezentat senatului nu un plan de 
acţiune sau de conducere, ci un „plan manageri- 
al”; directorul general al unui muzeu se cheamă 
manager general etc. Aproape toate instituţiile 
sunt conduse de manageri. Până nu demult, ma- 
nagerul era exclusiv un însoțitor al unei echipe 
sportive (sau, rar, artistice) ori al unui campion/ 
artist, era acela care se ocupa cu organizarea, cu 
dirijarea şi cu problemele financiare ale turneelor, 
adică un fel de impresar. Dicţionarele curente ro- 
mâneşti definesc managerul drept acea persoană 
care conduce o entitate economică, îndeplinind, 
integral sau parţial, funcţiile de previziune şi or- 
ganizare a activităţii, de coordonare şi antrenare 
a personalului subordonat şi de control asupra 
obiectivelor propuse sau drept persoana care se 
ocupă cu problemele administrative şi organiza- 
torice ale unui sportiv, ale unei echipe sportive ori 
ale unui colectiv artistic. Ce caută atunci mana- 
gerii în universități, în muzee, în teatre, în cen- 
tre şi institute de cercetare? Este foarte greu de 
spus! A apărut şi ideea năstruşnică despre posibili 
rectori lipsiţi de calitatea de cadru didactic şi de 
titlul de doctor. Această idee este prevăzută şi în 


Ce caută atunci managerii în 
universități, în muzee, în teatre, în 
centre şi institute de cercetare? Este 
foarte greu de spus! 


legea educaţiei din 2011, aflată în vigoare. Cu alte 
cuvinte, rectorul unei universităţi ar putea să fie, 
la rigoare, un bun administrator, fără nicio califi- 
care de specialitate, fără nicio realizare ştiinţifi- 
că şi fără normă didactică. Dar cine să asculte de 
un asemenea rector-manager? Cine şi cum să-l ia 
în seamă în vreo universitate europeană care se 
respectă? Ştiu exemplul unei venerabile universi- 
tăţi germane care, prin anii 2000, după modelul 
american (aplicat nu peste tot, ci pe ici, pe colo), 
şi-a găsit un rector adus din Canada, un admirabil 
administrator şi un eficient făcător de bani, dar 
care nu mai avea nimic cu şcoala, cu educaţia, cu 
învățământul şi cu cercetarea. Senatul respectivei 
Alma Mater l-a răbdat (cu chiu, cu vai) un man- 
dat, iar apoi l-a invitat să-şi găsească un alt job. In 
locul lui, senatul a ales un venerabil specialist în 
studii clasice, profesor cu ştate vechi, respectat, cu 
sute de cărţi şi articole în portofoliu, în faţa căruia 
toţi profesorii şi studenţii făceau reverenţe şi-l sa- 
lutau cu „Magnificenţă!”. I-am întrebat pe colegii 
mei cum e cu talentele administrative ale noului 
rector şi mi-au spus un lucru admirabil: nu are 
nevoie de aşa ceva, pentru că, bucurându-se de 
respect şi de prestigiu nemărginit, este înconjurat 
de o echipă de specialişti în variate domenii, plini 
de zel şi supercalificaţi în domeniile lor. Rectorul 
a fost, din secolele al XI-lea — al XII-lea încoace, de 
la înființarea primelor universităţi, simbolul eru- 
diţiei, al acribiei, al muncii didactice şi ştiinţifice 
de cel mai înalt nivel, a fost funcţia cea mai înaltă 
de reprezentare şi nu de administrare. Rectorul 
nu face o meserie, ci îndeplineşte o misiune. De ce 


= Din arhivele demnităţii 


loan-Aurel Pop 


Manager, director, rector, 
şef, ranking 


să-i stricăm rosturile lui milenare acum şi de ce 
să-i pervertim menirea? 

La fel cu directorii de muzee, de centre şi 
institute de cercetări, de arhive istorice, de bibli- 
oteci. Şi aceştia trebuie să fie nişte învăţaţi, deoa- 
rece conduc echipe de învăţaţi şi nu antrenează 
sportivi, nici nu administrează ferme vegetale sau 
zootehnice, nici nu produc piese de schimb pentru 
maşini, contra cronometru. Chiar şi termenul de 
director este un neologism în româneşte, dar unul 
care s-a împământenit. Ce raţiuni există — în afară 
de tendinţa păcătoasă de uniformizare a vieţii cu 
orice preţ — de a crea alt termen? Pe de altă parte, 
„managerul” are întrebuinţările lui cunoscute şi, 
oarecum, consacrate, pe care le-am remarcat mai 
sus. De ce oare să fie toţi şefii manageri? Ar urma, 
conform acestei logici, ca în loc de directori adjuncţi 
şi de prorectori să spunem vice-manageri? 

De altminteri, nici şefii nu mai sunt şefi. 
Acest cuvânt (cu sensul de conducător) a intrat în 
româneşte din limba franceză, probabil încă din 
secolul al XIX-lea şi s-a naturalizat destul de re- 
pede. Recent, şi bucătarii de lux au devenit şefi, 
din moment ce sunt conducătorii bucătăriei. Dar 
ei — înnobilaţi peste noapte — nu pot fi simpli şefi 
precum şefii de gară, şefii de orchestră sau şe- 
fii de lucrări, ci trebuie să fie obligatoriu „chefi”. 
Aberaţie mai mare nici că se poate, cel puţin din 
două motive! In primul rând, limba română este 
o limbă fonetică şi nu putem să scriem „chef” şi 
să citim „şef”. In al doilea rând, „cheful” are în ro- 
mâneşte un înţeles precis şi înseamnă petrecere, 
chiolhan, bună dispoziție, voie bună, veselie etc. 
Astfel, dacă dorim cu tot dinadinsul ca bucătarul 
să fie rebotezat „şef”, atunci nu avem altă soluţie 
decât să scriem „şef”. Preţul este însă „pedepsirea” 
cu exilul a cuvântului „bucătar”, care vine din fru- 
mos sunătorul „bucate”, de origine latină. Cum ar 
suna să zicem, în loc de „sarea în bucate”, „sarea 
în alimente” sau chiar „sarea în mâncare” sau, în 
loc de „bucătărie”, să impunem „şefie”? 

Situaţia aceasta îmi aminteşte de o alta, tot 
lipsită de consistenţă logică şi devenită comică. Pe 
vremea stagiaturii mele, sub regimul comunist, fi- 
ecare profesor începător trebuia să facă un plan de 
lecţie, care era verificat de şeful de catedră (pro- 
fesor de specialitatea novicelui) şi de unul dintre 
directorii şcolii. De la o vreme, a venit o directivă — 
nu ştiu de unde! — în care se cerea schimbarea de- 
numirii banalului plan de lecţie în „proiect de teh- 
nologie didactică”. Am întrebat şi eu pe mai marii 
liceului cum de s-a ajuns la o astfel de rătăcire şi 
răspunsul a fost că trăim într-o societate tehnolo- 
gică, a inginerilor, şi că totul trebuie adaptat aces- 
tei realităţi. După câţiva ani, năzdrăvănia aceasta 
a fost abolită, din câte ştiu, dar a arătat cât de pro- 
fund ştim noi, românii, să trăim absurdul. Dacă şi 
cercetarea, şi şcoala, şi arhivele, şi bibliotecile, şi 
muzeele „se manageriază” şi dacă specialiştii din 
toate domeniile sunt acum „manageri”, atunci ce 
mai fac administratorii şi de cine şi cum se mai 
face cercetarea, creaţia, interpretarea datelor? Ce 
era aşa de rău în termenul de director, încât să fie 
repudiat şi de ce rectorul — care de când este lumea 
trebuie să fie un mare profesor, un savant respec- 
tat — este pus să facă, în mod obligatoriu, „plan 
managerial”? Managerii ar trebui să fie şefii unor 
instituţii lucrative, adică aducătoare de profit. De 
când instituţiile de cultură care promovează cultu- 
ra naţională trebuie să fie aducătoare de profit ma- 
terial? „Profitul” cultural nu ar trebui să aibă le- 
gătură directă cu banul. Institutele de arheologie, 
teatrele naţionale, muzeele de istorie nu au cum 
să aducă venituri băneşti, să genereze averi, altele 
decât cele spirituale. Ar fi mult mai înțelept să fim 
manageri atunci când se cuvine şi să-i lăsăm să 
existe şi pe directori, rectori, administratori, dre- 
gători, conducători, lideri, fruntaşi, şefi etc. 


Pierre de Ronsard 
Sonnets pour Helene 


Quand vous serez bien vieille 


Quand vous serez bien vieille, au soir ă la 
chandelle, 
Assise aupres du feu, dâvidant et filant, 
Direz chantant mes vers, en vous 
&merveillant: 
«Ronsard me celebrait du temps que j6tais 
belle». 


Lors vous n'aurez servante oyant telle 
nouvelle, 

Dejă sous le labeur ă demi sommeillant, 

Qui au bruit de Ronsard ne s'aille reveillant, 

Benissant votre nom de louange immortelle. 


Je serai sous la terre, et fantome sans os 
Par les ombres myrteux je prendrai mon repos; 
Vous serez au foyer une vieille accroupie, 


Regrettant mon amour et votre fier dedain. 

Vivez, si m'en croyez, n'attendez â demain: 

Cueillez des aujourd'hui les roses de la vie. 
1578 


Vei fi bătrână 


Vei fi bătrână, seara, privind la lumânare, 
La vatră aşezată, tu lasă cartea-mi jos 

Şi miră-te cântându-mi din versul meu duios: 
„Ronsard mă dăruia demult cu-o celebrare”. 


Nu vei avea nici slugă s-audă vestea vie. 
De trudă picotind, aproape-însomnurată, 
La zvonul de Ronsard nu vei fi deşteptată, 
Deşi te-a dus prin nume în larga veşnicie. 


Eu fi-voi îngropat şi pură arătare, 
La umbrele de mirt m-oi odihni în zare; 
Iar tu, acas”, bătrână, adusă greu de spate, 


Părându-ţi rău de mine şi de disprețul tău. 
Trăieşte, de mă crezi, nu aştepta mereu: 
Culege trandafirii din viaţă cât se poate. 

1578 


Traducere din limba franceză 
de loan-Aurel Pop 


În acelaşi spirit, este greu de înţeles de ce 
termenul de „ranking” tinde să elimine vechile 
forme, intrate demult în uz, precum „clasament”/ 
„clasificare” sau „ierarhizare”/ „ierarhie”. În con- 
secinţă, noi nu mai facem clasamente ale univer- 
sităților, ci ranking-uri, ba şi metaranking-uri. 
Fireşte, devine „cool” să spunem şi să scriem „ran- 
king”, dar nu văd raţiunea pentru care am elimi- 
na termenii mai vechi din limba noastră, pe aceia 
care exprimă exact acelaşi lucru. 

Limba are legile ei, care nu se încadrează 
uşor în limbajul de lemn voit de oficiali. S-a vrut 
odată, prin anii '70-'80 ai secolului trecut, scoate- 
rea din vocabular a cuvintelor „domn” şi „doam- 
nă”, în favoarea perechii slavo-sovietice „tova- 
răş-tovarăşă” şi a fost un eşec total. Ba mai mult, 
de când „tovarăş” ni s-a băgat pe gât cu sucitorul, 
nu mai poţi să spui nici măcar „tovarăş de vână- 
toare”, precum scria Mihail Sadoveanu în 1926, 
fără să nu fii catalogat drept nostalgic comunist. 
Cuvintele nu se pot exila, condamna, blama sau 
distruge, aşa cum face uneori o societate cu oa- 
menii indezirabili. Cuvintele sunt ca banii — după 
cum spunea demult un cărturar — şi circulă dacă 
sunt bune, dacă sunt intrate în uz. Circulaţia lor 
nu trebuie, însă, forțată pe motiv că ne plac mai 
mult unele decât altele. Este loc pentru toate cu- 
vintele limbii române, ca şi pentru cele care vin 
mereu din alte limbi. Se mai „tocesc” unele din- 
tre aceste cuvinte, prin abuz sau din alte motive, 
dar este bine ca „tocirea” aceasta să fie naturală. 
Limba română, asemănătoare unui organism viu, 
este o limbă permisivă, deschisă, adaptabilă, dar 
nu este chiar gumilastic şi nici nu se lasă mereu 
umilită. D 

rintre altele, în timpul pandemiei 

din 1348 se contura tema dansului 

macabru. Ceva mai târziu, o perma- 

nenţă: desenată pentru xilogravură 
de Holbein cel Tânăr, alegoria număra aproape 
90 de ediţii diferite între 1530 şi 1844. (Pictorul 
murea el însuşi de ciumă.) Ideea este că artiştii 
se implică şi evocările lor mărturisesc până astăzi 
vremurile apocaliptice. Era modul lor de-a tămă- 
dui răul dimprejur prin logica artei. Nu doar în 
vremuri de criză pandemică, arta secolului de aur 
rămâne poate cea mai incitantă. Să mai adăugăm, 
pe urmele lui Delumeau, că individul nu putea fi 
decât laş sau eroic, ca şi cum nuanțele expulzau 
brusc orice intervenţie în definirea lui. Cei ce nu 
fug de la căpătâiul bolnavilor, care nu-şi abando- 
nează rudele sau, pur şi simplu, nu se îndepăr- 
tează de ciumaţi devin eroii, chiar în interiorul 
Bisericii. Admonestările nu vor fi greu de intuit: 
ele se deschid cu răul făcut de omul care vrea să 
scape de urgia lui Dumnezeu. Intre cele două ca- 
tegorii umane, mai apar însă jefuitorii cinici — nu 
contează că e vorba de epave sau morminte, ori 
de nelegiuirile împotriva muribunzilor şi aşa mai 
departe. Nu amintesc toate astea pentru a sub- 
linia actualitatea lui Delumeau, cât permanenţa 
reacţiilor în timpuri distonante. Cum e pandemia 
de acum. 

Cine sunt eroii şi cine laşii în pandemia lui 
2020? Ori mai degrabă avem de-a face cu jefuitorii 
momentului, doar că obiectul acaparat vizează cu 
totul alte resurse mentalitare. Cât priveşte cultu- 
ra, eroii trebuie că sunt creatorii, ignorând perico- 
le, atenţi la definitivarea proiectelor. În asemenea 
timpuri, eroii de serviciu ai culturii pot fi istoricii 
literari: detectivi, scormonitori, avocaţi, procurori 
ai scriitorilor şi arheologi ai manuscriselor pe care 
se încăpăţânează să trudească, deşi dansul maca- 
bru reinterpretat se transfigurează constant. Se 
vorbeşte tot mai puţin despre ei, iar meseria în 
sine, dedicată, e pe cale de dispariţie. In ciuda mii- 
lor de doctorate ce ar trebui să pregătească tocmai 
asemenea tip de cercetare. 

Intre harnicii salahori, Mircea Popa mun- 
ceşte cât alţii laolaltă, iar proiectele lui arată ca şi 
cum ar fi organizate pentru câteva vieţi. In cel mai 
recent volum se reapropie de Lucian Blaga, au- 
tor ce a produs o sumă de paradoxuri în deceniile 
postdecembriste: deşi i se dedică numeroase studii 
şi cărți, nu-s de găsit problematizările serioase, de 
prim-plan, despre opera lui. Se poate spune că o 
confirmare a canonizării se întâmplă atunci când 
lipsesc dezbaterile şi se înmulţesc monografiile. O 
lege paradoxală, dar subînţeleasă, a canonicilor. 

Reapropierea lui Mircea Popa de Blaga vine 
după alte trei volume dedicate scriitorului, însă 
tomul de-acum prezintă avantajul investigării 
unui tezaur de manuscrise. Trebuie precizat că 
existau deja tot felul de mituri legate de moşteni- 
rea unei arhive Blaga, însă nimeni nu s-a dumirit 
până de curând, după ce documentele au fost do- 
nate de moştenitori. Multe decenii au fost în pose- 
sia ucenicei, muzei, prietenei iubite a scriitorului 
— Elena Daniello (născută Puşcariu — 1910-2010). 
După moartea ei, fiica Helen a donat caietele Bi- 
bliotecii Centrale Universitare din Cluj. Intre afo- 
rismele, poeziile, eseurile şi materialele semnate 
de Blaga sau transcrierile Elenei Daniello după 
dictările poetului se găseşte inclusiv varianta fi- 
nală a romanului Luntrea lui Caron. Modelul far- 
macistei Anei Rareş şi al medicului Ileana Salva 
din roman, Greieruşa din poeme, Elena Daniello 
a oferit un fond de manuscrise ce invită la relec- 
tura întregii opere blagiene. Dar până a ajunge la 
conţinutul propriu-zis al fondului Daniello, cerce- 
tătorul face un istoric al Bredicenilor de până la 
Cornelia Flavia, viitoarea soţie a lui Blaga. 

= Din viaţă în viață 


Marius Miheţ 


Lucian Blaga şi 
tezaurul Daniello 


În fapt, Mircea Popa scrie aici un micro- 
roman biografic al Bredicenilor, cu însemnări 
ce radiază în multe direcţii, de la reconstituirea 
evenimentelor notabile din familie la manifestă- 
rile diplomaţiei române şi la relaţia de dragoste a 
Corneliei cu Lucian Blaga. Convingător, portretul 
de familie se întregeşte cu experienţa directă a is- 
toricului literar cu martorii: Cornelia Blaga — „un 
fel de bici al lui Dumnezeu”, cum o numea Blaga, 
şi fiica scriitorului, Ana Dorica Blaga-Bugnariu 
(Dorli). Sub semnul celor două femei stă un des- 
tin superior, ele având ştiinţa protejării şi stimu- 
lării exigenţei creatoare. Capitolul secund aduce 
Intregiri documentare, cu debutul la Gândirea şi 
articolele semnate cu iniţiale sau pseudonim (Dr. 
Phil), precum şi ucenicia la Epigrama, Patria şi 
Voința, după cum la fel de 


Artiştii se implică şi evocările lor 
mărturisesc până astăzi vremurile 
apocaliptice. Era modul lor de-a 
tămădui răul dimprejur prin logica 
artei. Nu doar în vremuri de criză 
pandemică, arta secolului de aur 
rămâne poate cea mai incitantă 


lucrează intens la tălmăcirea reflexivă a creaţiei. 
Ba mai mult, el are nevoie de un martor. După 
aproape trei decenii de la In marea trecere, totuşi, 
cred că amprenta poetului se prelungeşte adânc în 
infernalii ani cincizeci. Exasperarea lui sublimă 
din poemul Scrisoare, de pildă, unde afirma eşe- 
cul întregii fiinţe trimisă în lumină şi prăbuşită 
ca trup „greu ca o pasăre moartă”, întâlneşte în 
Elena Daniello o complementaritate nesperată. 
Din birourile unde era exilat la cercetare, el vi- 
zitează familia Daniello pentru a redacta, crea şi 
pentru a supravieţui, în fond, depresiei instalate. 
Nu-şi închipuia la începutul anilor douăzeci, când 
nota relaxat despre prunc că stă în trupul mamei 
„ca într-o temniţă bună” (în Bunavestire, 1924), că 
va nimeri în carcera totalitară. Nici că va evada 

în altă temniţă, dar bună, 


utile sunt precizările des- 
pre înstrăinarea comorilor 
ardelene, perioada cât a fost 
ataşat de presă pe lângă Le- 
gaţia României din Varşo- 
via, despre decoraţii şi pri- 
mele traduceri — de pildă, 
poetul Matti Larni îl publi- 
că la Helsinki (grație impli- 


Mircea Popa 


LUCIAN BLAGA 


PRIN CENUȘA VEACULUI 


pozitivată, alături de Elena 
Daniello. 

Lângă ea, el creşte 
mirându-se, cum ar spune 
poetul. lar femeia transcrie 
tot ce dictează „geniul” de 
lângă ea, redactează şi mo- 
difică, ascultătoare, vari- 
antele. O încântă poemele 


cării ambasadorului Raoul 
Bossy, ce promovează lite- 
ratura română). De interes 
bibliografic este şi capitolul 
ultim, despre contribuţiile 
uitate sau mai puţin ştiute 
(între alţii, Zenovie Cârlu- 
gea şi V. Fanache), alături 
de traducerile recente şi 
manifestările create în me- 
moria scriitorului. 

Am omis a treia parte 
a volumului, cea mai con- 
sistentă, ce reproduce şi co- 
mentează manuscrisele din 
zestrea Daniello. Din docu- 


PE 


f pi 


în, pri 


(a 


supe, 198. SPA 


a [i 

ot apei V jstrine rmatadac pe dit ai), 
DAT ice a aie af ate 
map 200 pai ATA pret 


E | Amt) ne pi 


CASA CĂRȚII DE ȘTIINȚĂ 


dedicate şi trăieşte, fără 
îndoială, electrizată, dedu- 
plările esopice. Părtaşă la 
travestiurile artistice ale 
scriitorului, ea se obiec- 
tivează într-o „balanţă a 
graţiei”, ca să folosesc o 
sintagmă pe care Blaga o 


cant Ut di 


tânăr aminteşte în Trilogia cu- 

sot cdi pitulul îi d 
og e noaşterii. Cercetătorul de 
sut la Institutul din apropierea 


locuinţei medicinistei des- 
coperă în mintea ştiinţifică 
a Elenei un echilibru, iar în 
frumuseţea ei ispita unei 


mente reținem preocupările 

lui Blaga pentru Fârtate şi Nefârtate ca parabolă 
a contradicţiilor dintre Bine şi Rău, pentru idei 
precum Isus-Pământul (înţeles ca panteism creş- 
tin), Inorogul, Luminismul moral, Patrie şi Invie- 
re, Inceput şi Temei, Marele Orb, Materia magică, 
iar faptul că le lasă în grija Elenei Daniello e cu 
atât mai însemnat. Spre exemplificare, una dintre 
notițe — Despre Isus: „Isus din Nazaret a fost un 
fiu al satului. Viaţa şi învăţătura lui sunt apariţii 
de cultură mitică şi magică sătească, în cel mai 
minunat înţeles al cuvântului. El este un fenomen 
în afară de istorie, cum este, de altfel, şi satul au- 
tentic”. 

Nu cred că greşesc când spun că, într-o for- 
mă sau alta, majoritatea au fost deja cuprinse în 
materia romanului. Un plus de interes vine din- 
spre geneza categoriilor stilistice: anume, el opune 
categoriilor kantiene ale „conştiinţei” o seamă de 
categorii stilistice proprii „inconştientului”. Apar 
multe note aforistice, chiar în interiorul dezbaterii 
anumitor teme — cum e Inorogul: „Lmi sunt mie în- 
sumi tot atât de necunoscut şi abscons precum îmi 
este Dumnezeu”; sau, cum zice în Despre transcen- 
dențe: „Insuşi Dumnezeu s-a făcut «imagine» când 
s-a întrupat ca om”. Fără excepţie, aforismele 
sunt, fireşte, memorabile. Merită amintite câteva: 
„Tehnica reprezintă fantezia realităţii”, „cuvintele 
prin care Dumnezeu a făcut lumea nu sunt înce- 
putul oratoriei”, „istoria e o fabulă a cărei morală 
încă nu a fost formulată de nimeni”, „omul este o 
stare foarte labilă a omului”, „iluziile pe care şi le 
creează instinctele noastre ne domină mai mult 
decât realităţile”, „sufletul copacilor e un miros”. 

Din documente rezultă că Blaga nu-şi avea 
aranjate dinainte orizonturile superioare; el 


expansiuni. A cui? Întâi 

a propriei dualități. Bla- 
ga funcţionează asemeni unui câmp de forțe. Nu 
mă îndoiesc că, pentru filosof, Elena încorporează 
ceva din cunoaşterea luciferică, prin care obiectul 
sau fiinţa despicată în două se arată şi se ascunde 
în acelaşi timp, provocând o criză în obiect. Apoi, 
amândoi descoperă în munca la Luntrea lui Caron 
ce le transmite la prima vedere un echilibru lăun- 
tric. În fapt, perfect pliat pe cunoaşterea luciferi- 
că, dezechilibrul comun nu le admite distanţarea. 
Aşa încât, cei doi se topesc în personaje şi trăiesc, 
dincolo de provocarea actualităţii, în lumea de 
hârtie. Câştigând identitatea de spaţiu, în sigu- 
ranţă, ei pot teoretiza în voie riscul şi problemati- 
zarea timpului. De luat în seamă e şi argumentul 
Elenei Daniello, care-i propune lui Blaga să alea- 
gă romanul ca gen de popularizare a ideilor an- 
ticomuniste, în defavoarea poeziei — considerată 
prea elitistă şi ambiguă pentru publicul larg. Mul- 
tă vreme, tocmai de aceea, romanul şi ideea lui 
rămân zăvorâte în casa Daniello, nu şi în familia 
poetului. Cele 18 pagini de completări şi adnotări 
la roman au fost valorificate abia în timpurile din 
urmă. 

Fireşte că am alunecat în reinterpretări 
personale ale romanului. Nici nu se poate altfel. 
Meritul neobositului, exuberantului Mircea Popa 
vine tocmai din aceste propuneri de istorie litera- 
ră ce invită la dezbateri critice. Cine revizitează 
opera lui Blaga nu poate ignora contribuţiile do- 
cumentare din arhiva Daniello. 0 


m Mircea Popa, Lucian Blaga. Prin cenuşa veacu- 
lui, Editura Casa Cărţii de Ştiinţă, 2019, Cluj-Na- 
poca, 368 pag. 

răim într-o epocă bazată pe „stimuli”, 

pe „hormoni de creştere”, pe excitare, 

ațâţare, inflamare, ademenire. Este 

epoca interjecţiei „wow!”, acest schelă- 
lăit al spiritului. Este epoca eforturilor uriaşe (călă- 
torii, selfies, vânătoare de „celebrităţi” umane sau 
arhitecturale) depuse de marile mase pentru a-şi 
provoca insignifiante juisări, turbioane emoţionale 
de intensitatea şi limpezimea apei care se scurge din 
chiuveta de la bucătărie, numai bune de urcat pe 
reţelele de socializare, unde produc alte cascade de 
mărunte stupefacţii şi minuscule extaze în rândul 
„prietenilor”. 

Această epocă a sistemelor de informaţie/ 
mediatice care gem pentru a da naştere la ridico- 
li şoricei de emoție e una care nu are timp pentru 
„minori”. Epoca multipastişelor multicultiposttran- 
splus e una a „esteticului” atunci când vine vorba de 
minorii literaturii de acum câteva decenii. De unde 
vine acest „estetic” într-o epocă precum aceasta şi 
cum poate el supravieţui el astăzi, e un mister. Dar 
e un tip de „estetism” non-axiologic, ci doar vag, im- 
presionist, care se mulţumeşte cu garsoniera confort 
sporit, cu aragaz cu două ochiuri, a unui canon cu- 
prinzând un număr mic de scriitori, care pot fi îm- 
brăcaţi şi dezbrăcaţi după voie, care pot fi mitizaţi 
sau demitizaţi după bunul plac. E, cu alte cuvinte, 
o formă de „estetism” care preferă onanismul orică- 
rei forme de relevanţă. E o formă de „estetism” fără 
consistență, pentru că e fără principii, pentru că e 
fără tradiţie, adică fără capacitatea de a confirma 
diacronic o realitate. O formă de „estetism” care nu 
afirmă realitatea, care nu o face mai pregnantă, mai 
acută, ci care o aboleşte. E, de fapt, o formă de este- 
tism anti-estetic. 

In aceste condiţii, studierea autorilor minori 
— minori în epoca lor şi minori astăzi sau mari în 
epoca lor, dar coborâţi în minorat astăzi — e, de fapt, 
mai „estetică”, pentru că propune noi tipuri de re- 
levanţă sau de fructuoasă „uimire”: fie că e vorba 
de reconstituirea unor verigi ale tradiţiei, uitate as- 
tăzi, fie că e vorba de redescoperirea unor autentice 
izbânzi artistice/ stilistice, îngropate sub pulberea 
timpului şi ignoranței, fie că e vorba de relevanţa 
literaturii ca document antropologic, deci, de contri- 
buţia literaturii la scoaterea în evidenţă a ordinii, 
adică a frumuseţii şi a lumii. 

Un asemenea exercițiu de adevărată contem- 
plare estetică mi-a prilejuit volumul de scrieri (ver- 
suri, două articole şi o suită de evocări) ale lui Ion 
Moldoveanu, Sbor peste ape (Editura Şcoala Arde- 
leană, Cluj-Napoca, 2018), volum conceput de loan 
Pintea (directorul Bibliotecii Judeţene „George Coş- 
buc” din Bistriţa-Năsăud), cu o excelentă, sensibi- 
lă, cu adevărat recuperatoare, prefaţă semnată de 
Ion Buzaşi şi cu o evocare de Ion Agârbiceanu ca 
postfață. Pintea mărturiseşte într-un scurt text de 
pe ultima copertă a volumului că antologia gândi- 
tă de el urmăreşte să recupereze nu doar poezia lui 
Moldoveanu, ci şi ecourile ei, pentru „a atrage aten- 
ţia istoricilor literari, şi nu numai lor, că literatura 
Transilvaniei, de dinainte şi de după Marea Unire, 
este o mină de aur care trebuie urgent [...] redeschi- 
să, redescoperită”. 

Volumul ne prilejuieşte o surpriză din aceea 
care nu te face să spui „wow”, pentru că nu e o supri- 
ză falsă şi irelevantă ca o „surprise birthday party” 
cu invitaţi ascunşi după canapea, ci o întâlnire cu 
un personaj. Un personaj de mare demnitate, cu in- 
tegritatea unui cântăreț de blues, a unui reprezen- 
tant al lumii ţărăneşti care, chiar atunci când cântă 
despre viața grea, nu-şi plânge de milă, ci descrie cu 
stoicism o situaţie, îşi transformă durerea sau su- 
ferinţa în instrument de aprehensiune a realităţii. 

Ion Moldoveanu s-a născut în ianuarie 1913 
în comuna Lechinţa din județul Bistriţa-Năsăud, 
într-o familie de ţărani. A făcut studii la Şcoala 
Normală de Invăţători din Cluj, unde a fost remar- 
cat de Dimitrie Goga, care îşi va aminti peste ani 
de talentul elevului Moldoveanu la română şi de o 
dizertaţie a acestuia „din clasa a IV-a despre Şte- 
fan cel Mare, de mare proporţie şi plăcută la stil”. 
După absolvirea Şcolii Normale, poetul predă între 
1934-1936 ca învăţător în comunele, cu nume atât 

de poetic-ardeleneşti, Aşchileul Mare, Vişinelu, Săl- 
cuţa şi Luna de Sus. Debutează cu poezii în 1933 şi 
în următorii ani publică versuri, recenzii şi eseuri 
în revistele Hyperion, Lanuri, Freamătul şcolii, Va- 
tra, Eu şi Europa, Gând românesc, Pagini literare, 
Symposion. E activ şi pe planul colaborării la reviste 
învăţțătoreşti şi preocupat de „marea bătălie a ridi- 
cării satului românesc”. Scrierile lui apar şi în anto- 
logii îngrijite de B. Iordan şi Emil Giurgiuca. Unicul 
volum de poezii, Sbor peste ape, îi apare, prin grija 
unor prieteni printre care Radu şi Horia Stanca, la 
Cluj, în mai 1939, cu puţin timp înainte ca poetul să 
se stingă din pricina tuberculozei care îl măcina încă 
din copilărie. 

Despre versurile lui Moldoveanu au scris, ime- 
diat după apariţia volumului şi dispariţia poetului, 
Victor Papilian, Radu Stanca, Horia Stanca, Mihai 
Beniuc, Ion Şiugariu, Dumitru Isac, Dimitrie Dan- 
ciu, lon Agârbiceanu şi, în anii şi deceniile care vor 
urma, Perpessicius (un articol de mare fineţe lite- 
rară şi sufletească), George Popa, George Sbârcea, 
Al. Piru, V. Fanache, Florin Manolescu, Nae Anto- 
nescu, lon Th. Ilea, Lucian Valea şi alţii, cuprinşi 
în consistentul dosar Destin şi poezie inclus de loan 
Pintea în volum. 

Exegeţii poetului au discutat aplicat raportul 
tradiţie- modernitate în poezia lui Moldoveanu, eco- 
urile din Blaga, Goga, Cotruş şi Coşbuc, depăşirea 
modalităţilor naţionaliste în poezia lui Moldoveanu 
ca parte a poeziei transilvănene interbelice sau au 
căutat să clarifice distincția dintre tonul elegiac al 
lui Moldoveanu şi căutările metafizice ale lui Blaga. 

Dar Moldoveanu era un poet de mare lucidi- 
tate, antrenată probabil şi de continua co-existență 
cu moartea, cu limita, resimţită în carne, care i-a 
marcat existenţa. Astfel, într-o scrisoare (scoasă la 
lumină de Nicolae Scurtu) din 28 februarie 1939, 
Moldoveanu îi scria din sanatoriul Săvădisla (Cluj) 
pictorului şi scriitorului Ion Vlasiu, rugându-l să-i 
facă o copertă volumului Sbor peste ape, prilej cu 
care poetul îşi prezintă penetrant şi sintetic opera, 
cu o siguranţă axiologică şi conceptuală cu adevărat 
testamentară: „Formula sub care lucrez e o fuziune 
între ermetism, mai bine zis poezia pură, şi lirismul 
direct, cu preponderența când a unuia, când a al- 
tuia”. Coperta lui Vlasiu trebuia să se potrivească, 
precizează Moldoveanu, „azurului şi tristeţii mele, 
totuşi, olimpiane”. Poezia lui Moldoveanu este, în- 
tr-adevăr, de un anumit tip de tristeţe, care poate 
fi numită „olimpiană”, pentru că nu se manifestă je- 
luitor, prin autocompătimire. Boala nu l-a înglodat 
pe Moldoveanu în propria suferinţă, nu l-a chircit în 
autocompătimire, ci l-a făcut detaşat şi sensibil în 
acelaşi timp. Intuiţia lui e mai ascuţită decât a olim- 
pienilor, dar, datorită detaşării, pătrunde lumea în 
mare, nu în mic. Poezia lui nu e în general intimis- 
tă, nu e despre sânge scuipat în batistă, sanatorii, 
surori medicale şi ziduri sau paturi albe. Poezia lui 
e despre lumină, despre lumina pe care, dacă nu 
a găsit-o în punctul de pornire, o va găsi în punc- 
tul de fugă, în orizontul care îi devine componentă 
existenţială, limită sufletească a limitei biologice: 
„Tristeţea cade ca o ploaie în amurg/ Peste arbori, 
peste oameni, peste burg./ Blândă, tristeţea mea/ o 
simt curgând, maiestoasă, din stea.// Acuma toate 
apele s-au liniştit./ Indispoziţiile, durerile au murit./ 
Şi oamenii de trec prin amurguri/ Au lacăt pe inimi 
ca pe burguri.// Cine ştie tristeţile toate,/ Cele din 
adâncuri, de pe ape,/ Tristeţea pruncului abia năs- 
cut,/ A cavalerului în za şi scut?// Tristeţea delfinu- 
lui din pure mări,/ Ori pe-a arborelui cu braţe-ntin- 
se-n zări?/ Cine ştie tristeţea morţii albe,/ Tristeţea 
vieţii în lumini şi salbe?// Acuma toate apele s-au li- 
niştit./ Neliniştile, durerile au murit./ Tristeţea cade 
ca o ploaie în amurguri,/ Peste oameni, peste arbori, 
peste burguri” (Tristeţi în burg). Tristeţea lui Mol- 
doveanu nu e cinică, nu e dizolvantă, amară, solip- 
sistă, ci plăsmuitoare de lumi, poetică în adevăratul 
sens al cuvântului, prin uitare de sine şi descoperire 
de sensuri, de forme, de viaţă. 

Tocmai de aceea, ceea ce m-a impresionat la 
poeziile lui Moldoveanu e conştiinţa cosmică susţi- 
nută de concepte poetice precis şlefuite. E conştiin- 
ţa unui om care şi-a petrecut viaţa ca învățător la 


ţară, a unui om măcinat, dar neîncovoiat de boală, a 
unui provincial pe care puterea şi justeţea duhului 
îl aşază în mijloc, într-un mijloc pe care, de multe 
ori, experimentele poetice ale centrelor politice la 
caută sau le mimează fără succes. Moldoveanu e în 
trecere, dar nu e suspendat peste nimic, zborul lui 
peste ape e perfect arcuit, e o cumpănă care urcă 
adâncimile spre cer, preschimbând ceea ce e opac în 
limpezimi. Poetul îşi începe volumul cu o declaraţie 
de centralitate ontologică: „Sus, fluidul cu lumini de 
apoi,/ Jos, oceanu-n vâlvătăi de glod./ Intre ele, ne- 
dezlegat nod/ Port indiferența peste voi” (În mers). 

Pe lângă influenţele sus-menţionate, mi se 
pare că recunosc în jocul de-a v-aţi ascunselea al 
lui Moldoveanu şi lungimi de undă argheziene; poa- 
te sunt chiar ecouri, poezia De-a v-aţi ascuns a lui 
Arghezi apărând în volum în 1927. La ambii poeţi, 
moartea are aerul fluid al unui joc de copil la umbra 
lui Dumnezeu: „Cu somnul pietrelor şi al stihiilor,/ 
Când sunet de toacă va bate încet şi răsfrânt,/ Ca o 
tainică chemare de pământ,/ Te vei înfrăţi în pacea 
morţilor şi-a viilor” (Poem). Invocarea lui Dumnezeu 
are aceeaşi febrilitate ca a lui Arghezi: „Sunt mai 
singur şi mai trist, o, Doamne/ Ca un plop pe mal de 
ape verzi,/ Tot aştept culesul greu al toamnei/ Cu rod 
plin în suflet şi livezi.// Sunt aici credinţele plecate,/ 
Crengi ale copacilor uscate,/ Semnul să răsară-n za- 
rea sură/ Nu se-ndură, Doamne, nu se-ndură!// dar 
îl simt în limpezi dimineţi,/ Ca-n amurgul revărsat 
din dig./ les atunci din ape şi tristeţi/ Şi Te strig din 
noaptea mea, te strig!” (Psalm). 

Tropii tradiționalişti ai lui Moldoveanu nu 
devin niciodată simplă retorică naturistă, alonja 
modernistă a inspiraţiei sale ajutându-l pe poet să 
transforme fără efort peisajul natural în peisaj psi- 
hic. În acelaşi timp, înrădăcinarea tradiționalistă îl 
împiedică să ne ofere doar jocuri vagi, coresponden- 
țe aleatorii între semnificat şi semnificant, meta- 
forele, metonimiile şi comparaţiile lui Moldoveanu 
având consistenţa cerută de poeticile clasice: „Uite, 
cerul cade ca o plasă/ Pe tristeţi şi arbori de mătasă./ 
Acuma şi holda noastră de secară îmi place mult./ 
Acuma şi cântecul inimii altfel îl ascult” (Schimba- 
rea la faţă). În dialog, parcă prin vis, cu Eminescu, 
poetul compune peisaje elegiace de mare rafinament 
plastic şi eufonic: „Plecarea ta spre însorite melea- 
guri/ De ce-a fost să fie fără steaguri?/ Vezi, ziua 
stăruie obosită pe culmi,/ Vânt de sfârşit adulmecă 
prin ulmi/ Şi brazi. lar văduvită de cânt şi comoară/ 
Pădurea se pregăteşte să moară” (Inscripţie). 

Intensificarea, accentuarea peisajului clasic 
are, la Moldoveanu, accente stilistice care îmi amin- 
tesc de tradiția poetică şi picturală franceză de la 
cumpăna veacurilor al XVIII-lea şi al XIX-lea, de un 
Nicolas Gilbert, Andre Chânier sau Hubert Robert. 
Sunt peisaje, ruine sau plaiuri, care capătă aura 
peisajelor spirituale, sunt peisaje spiritualizate nu 
prin eliminarea prezenţei umane, ci tocmai prin fap- 
tul că poartă urmele locuirii. Ruinurile lui Robert, 
după cum remarca acum mai bine de un veac Louis 
Bertrand, apar în tablourile lui nu izolate muzeistic, 
ci locuite, folosite, cu gâşte care trec prin ele, cu mori 
de apă instalate în apropiere, cu rufe întinse la us- 
cat între fragmente de pereţi cu ogive. La fel, Moldo- 
veanu reuşeşte să-şi locuiască în mod transfigurator 
propriul peisaj, care capătă astfel aspect de Arca- 
die elegiacă: „Uite cum amurgurile toate/ S-au topit 
pe ape./ Şi în seara gravă ca o rugăciune/ Sufletul 
e apă sau tăciune.// Cerul, de-acuma va cădea mai 
jos/ Peste ce-mi păru cândva frumos./ Munţii, pomii, 
oamenii şi anii,/ Apele, mioarele, ciobanii,/ Toate îm- 
brăca-vor strai de denie/ Pentru-ndepărtată ţară de 
bejenie” (Ultimă dăruire). 

De fapt, lon Moldoveanu ne deschide, prin ver- 
surile lui, o cale către miza Mioriței şi către miza 
tradiţiei elegiace. Pentru că, în Mioriţa, acţiunea 
(posibila crimă sau posibila reacțiune) e transfigu- 
rată în peisaj. Inceputul epic se împotmoleşte într-o 
deltă liric-descriptivă. Fapta lasă locul contemplă- 
rii. Nunta cosmică a ciobănaşului moldovean e o 
descriere de peisaj, e, cu alte cuvinte, o recompune- 
re a lumii cu ajutorul unei ultime rotiri prospecti- 
ve de ochi interior. Poezia elegiacă are drept scop 
proiectarea unor microcosmosuri în care omul poate 
dăinui după moarte, a unui peisaj sublimat, puri- 
ficat, smuls căderii, a unui peisaj în care, de fapt, 
nu poţi muri, ci doar exista în chip de cumpănă, a 
unui peisaj care a absorbit liniştea, dar care frea- 
mătă, respiră. Dacă balada Meşterul Manole începe 
cu închipuirea, cu identificarea unui loc bun/ curat 
şi se termină cu acţiune tragică, Mioriţa debutează 
cu prevestirea crimei şi culminează cu închipuirea 
unui loc curat. 

Ion Moldoveanu, spre deosebire de alți poeţi 
tuberculoşi şi mai ales de toată utilitar-speculativa 
literatură contemporană a bolii (romane, cărți de 
self-help ş.a.m.d.), e un mare creator de astfel de pe- 
isaje. Cu alte cuvinte, un restaurator al lumii. Unul 
dintre cei mai puri şi însemnați poeţi elegiaci ai lite- 
raturii române. 0 

CONTEMPORANUL. IDEEA EUROPEANA 


ă în Germania presa oficială e la 

cheremul puterii politice e secretul 

lui Polichinelle. Numai nemţii naivi, 

iar aceştia se împuţinează pe zi ce 
trece, mai cred că pot căpăta ştiri verosimile de 
la trusturile federale. Că e vorba de ziare cu aco- 
perire naţională (Frankfurter Allgemeine Zeitung, 
Siiddeutsche Zeitung, Die Welt), de hebdomadare 
ca Die Zeit sau de ziare regionale care nu depăşesc 
graniţele unui land (Stutigarter Zeitung, Berliner 
Zeitung, Badische Zeitung şi alte sute de gazete 
similare), impresia că toate sunt prinse într-o or- 
chestră aflată la discreţia aceluiaşi dirijor e fla- 
grantă. 

Iată de ce norma subînţeleasă de care ascul- 
tă nemţii în privinţa adăpării la izvoarele de veşti 
e simplă: cine vrea adevărul trebuie să-l caute pe 
site-urile neoficiale, unde ziarişti fără spinări de- 
clive se străduiesc să spună lucrurilor pe nume. 
Preţul pe care îl plătesc stă în inerentele necazuri 
pecuniare, în vreme ce, în cealaltă parte, vasali- 
tatea față de putere îşi are drept răsplată mana 
unor salarii sigure. Chiasma deontologiei gaze- 
tăreşti e crâncenă: ori chesat în slujba adevăru- 
lui, ori huzur în numele minciunii. De răscrucea 
aceasta un scapă nimeni din cei care cochetează 
cu universul mediatic german. Atâta doar că a-i 
deplânge pe ziariştii nemți ar fi neavenit. Nici noi 
nu stăm mai bine. 


Cine vrea adevărul trebuie să-l 
caute pe site-urile neoficiale, unde 
ziarişti fără spinări declive se 
străduiesc să spună lucrurilor pe 
nume 


Dacă din septembrie 2015, luna fatidică în 
care bătrânica cu obraji căzuţi a acceptat ca ţară 
să-i fie invadată de alogenii din Orient, dacă de 
atunci tema supusă cu predilecție cenzurii a con- 
stat în agresiunile săvârşite de colonizatori asu- 
pra băştinaşilor (2645 de acte teroriste în cinci 
ani, făra a pomeni de tâlhării, violuri sau crime), 
din februarie 2020 noua obsesie care avea să pă- 
trundă tiranic în mintea autohtonilor avea să fie 
epidemia cu covid. Şi din nou, bătrânica cu obraji 
căzuţi, malefica Angela Merkel, o senescentă în- 
dopată cu antidepresive, care nu pierde niciodată 
prilejul de a-şi împreuna benedictin mâinile în- 
tr-un gest de pace cabotină, din nou bătrânica a 
hotărât ca tema să fie deformată cu vârf şi înde- 
sat. E drept, grindina de veşti apocaliptice la care 
au fost supuşi nemţii nu s-a deosebit cu nimic de 
bombardamentul de care noi înşine am avut parte 
în ultimele şase luni. Numai că, în august anul 
acesta, nemţii şi-au dezminţit faima de momâi do- 
cile cărora disciplina le împiedică izbucniri insoli- 
te. Pur şi simplu momâile nu au mai suportat şi 
au ieşit în stradă. Şi nu oriunde, ci în capitala ale 
cărei răni postbelice nu se vor vindeca vreodată. 

Prima oară s-a întâmplat pe 1 august, când 
bulevardul cu opt benzi care leagă Poarta Bran- 
denburg de „Siegessâule” („Columna Victoriei”, 
ridicată de Bismarck în 1873 în amintirea războ- 
iului franco-pusac din 1871) a fost înţesată de un 
roi de berlinezi cum nu prea mai vezi la televizor: 
cam prea mulți blonzi şi cam prea multe blonde, 
acoperiți cu toţii de piele albă, ba chiar privind 
lumea dinlăuntrul a prea multor ochi albaştri, 

Sorin Lavric 
A fi liber în Berlin 


şi, fapt inadmisibil, inşi a căror dicţie te făcea să 
simţi că germana cultă nu doar că nu e un vesti- 
giu scos din uz, dar că cere un aparat fonetic pe 
care oropsiții de emigranți căzuţi pleaşcă în ţara 
făgăduinţei nu-l vor avea vreodată. Dar năvăli- 
torii trebuie cruţaţi, ba chiar măguliți: să poceşti 
o limbă a cărei sacadare ţâşnită o face potrivită 
doar pentru bolți de catedrală gotică e un act de- 
mocratic în deplin consens cu elanul de terfelire 
sub care trăiesc urmaşii arienilor. Căci, astăzi, a fi 
neamţ înseamnă să fii părtaş la muntele de ocară 
sub care îţi zace trecutul. Sau mai cizelat: gloria 
germană nu doar că aparţine unui trecut hulpav, 
dar pe deasupra despre ea nu se poate vorbi decât 
în accente peiorative. 

Dar pe 1 august arienii s-au scuturat de tre- 
cutul peiorativ şi s-au revoltat, înnebuniţi fiind de 
absurdul restricţiilor în care au fiert atâtea luni. 
Revolta nu a avut nimic brutal, dimpotrivă, filme- 
le făcute la faţa locului au arătat chipuri senine in- 
tonând lozinci împotriva mascaradei numite pan- 
demie virală. Teutonii stăteau pe carosabil sau se 
plimbau dintr-un loc în altul. Mai mult, imaginile 
luate de la înălţimea dronelor au arătat o mulțime 
al cărei număr, estimată după densitatea cu care 
a umplut cele opt benzi ale bulevardului, se ridică 
undeva la un milion de participanţi. (Ca un de- 
taliu bizar, în ultimele săptămâni ale războiului, 
când aeroportul Tekel fusese făcut zob, avioanele 
nemţeşti decolau şi aterizau pe acest bulevard). 
Dar pe 1 august de decolat nu au făcut-o decât 
dronele private sau ale serviciilor secrete. 

Până aici, seninătate văratecă şi gânduri cli- 
pocind a bunătate. De acum încolo începe înscena- 
rea. În loc să se mărginească la a o supraveghea 
discret, poliţia a spart manifestaţia sub motiv de 
nerespectare a distanțării sociale. Nu vă sună 
cunoscut? In plus, oamenii legii au invocat riscul 
mare de contaminare. Iarăşi, psalmodia e arhişti- 
ută. Cât despre ştirile de la posturile de televizi- 
une, numărul de participanţi a suferit o uşoară 
corecție, colapsând de la un milion de rebeli la 
20 000 de inconştienţi încălcând binefăcătoarele 
restricţii sanitare. Din platourile de televiziune 
n-au lipsit epidemiologii îngrijoraţi prevestind o 
creştere dramatică a numărului de îmbolnăviri. 
Când un milion de respiraţii şuieră în acelaşi spa- 
țiu, beleaua molipsirii e mare, nu-i aşa? De atunci 
a trecut o lună şi nici un cearcăn de creştere a in- 
cidenţei virale nu a fost constatat. Şi nici televizi- 
unile nu au mai suflat un cuvinţel despre cât de 
„grave” au fost urmările epidemice ale manifesta- 
ției din 1 august. Chiar dacă i-ar fi testat pe toţi 
ad hoc, în chiar ziua adunării, „experţii” n-ar fi 
avut satisfacția de a-şi vedea adeverite previziu- 
nile. Fireşte, despre modelul suedez epidemiologii 
nu au suflat o vorbă. 

lată cum o manifestaţie a fost risipită în 
numele sănătăţii colective, bravându-se aceeaşi 
cacealma apocaliptică a protocolului medical: 
riscuri, testări, infectări, decese. lar lucrurile nu 
s-au oprit aici: cum manifestaţia a avut drept slo- 
gan expresia Tag der Freiheit (Ziua libertăţii), is- 
toricii vigilenți şi-au amintit de filmul omonim al 
lui Leni Riefenstahl din 1935, turnat la Nurnberg, 
un documentar închinat Wehrmacht-ului (armatei 
germane). Brusc frunţile s-au descreţit şi toţi ga- 
zetarii au priceput: s-au întors odioşii bruni! Fi- 
reşte, nici picior de odios brun nu a călcat pe 1 au- 
gust pe bulevard, dar bulgărele se pornise. Odată 
făcut asociaţia, defăimarea nu s-a mai oprit. 

Dacă nu vă vine să credeţi, verificaţi, dar nu 
în presa oficială. E ca şi cum v-aş cere să aflaţi 
proporţiile genocidului armenilor din ziarele tur- 
ceşti. Că tacticile acestea de dezinformare au fost 
clocite de mult e la mintea cocoşului, ce uimeşte 
este unanimitatea de obedienţă din rândul gaze- 
tarilor de rang oficial. Nici unul nu calcă alături, 


Prima oară s-a întâmplat pe 1 
august, când bulevardul cu opt benzi 
care leagă Poarta Brandenburg 
de Siegessăule (Columna Victoriei, 
ridicată de Bismarck în 1873 în 
amintirea războiului franco-prusac 
din 1871) a fost înțesată de un roi de 
berlinezi cum nu prea mai vezi la 
televizor 


graţie unui spirit solidar ce aminteşte de dictonul 
ad unum omnes (toţi ca unul). Toţi o apă şi-un 
pământ, sudaţi în conştiinţa măsluirii la care se 
dedau. Dar noroc că au apărut site-urile lipsite de 
mirul năimirii venite de sus. Mai mult sau mai 
puţin clandestine, mai mult sau mai puţin ştiute, 
ele înlocuiesc treptat oficiul gazetăresc al ziarelor 
de supuşenie federală. Nu aş fi putut scrie acest 
articol dacă nu le-aş fi cercetat. 

A doua manifestaţie în care berlinezii au ie- 
şit spre a protesta faţă de restricţii a avut loc în 
data de 29 august, pe acelaşi bulevard: „şoseaua 
Charlottenburg” cum se numea odată, pentru a fi 
rebotezată de comunişti „Axa Est-Vest”, pentru ca 
astăzi să poarte numele de „Strada 17 iunie”, în 
amintirea revoltei antiruseşti la care nemţii din 
Berlinul de Est au luat parte în iunie 1953. La 
fel ca înainte cu o lună, pe cele opt benzi de circu- 
laţie s-au strâns sute de mii de germani, de data 
aceasta mulţi veniţi din alte landuri. Şi tot la fel 
ca înainte, poliţiştii i-au dispersat pe protestatari 
în numele grijii suverane pentru sănătatea lor. Şi 
tot la fel, cifrele celor care au luat parte la protest 
au fost micşorate prin tăierea unui zero din coadă. 

Şi pentru ca tacâmul să fie complet, autorită- 
țile au trecut la înscenarea unui complot: un grup 
de „cetăţeni” s-au urcat pe treptele Reichstag-ului 
(sediul Parlamentului german), chipurile spre a 
încerca să intre în clădire. De atât a fost nevoie 
ca ştirea privind un asalt asupra Reichstag-ului 
să circule pe toate posturile de ştiri. Cireaşa de pe 
tort a dat-o chiar preşedintele Germaniei, Fran- 
k-Walter Steinmeier, un bătrânel molatic a cărei 
înfăţişare te duce cu gândul la un brutar emerit, 
care a apărut la televiziune spre a afirma, nici mai 
mult, nici mai puţin, că atacarea unei clădiri-sim- 
bol din Berlin este un afront grav adus democra- 
ției. Cât de alterat trebuie să-ţi fie simţul adevă- 
rului ca să poţi fi complicele unei înscenări în care 
nimeni nu a atacat clădirea pentru simplul fapt că 
nici unuia dintre participanţi nu i-ar fi trecut prin 
cap să facă asta, unde mai pui că sutele de poliţişti 
aflaţi de faţă, dacă cineva ar fi avut o atare inten- 
ție, l-ar fi arestat imediat. lată cum o manifesta- 
ție paşnică, privind restricțiile pe care politicienii, 
sub pretext de coronavirus, l-au impus poporului, 
se întoarce în favoarea lor. Reţeta e ştiută: „Dacă 
vrei să preîntâmpini un complot, îl provoci tu în- 
suţi”. Despre ce democraţie vorbeşte Steinmeier? 
Cea a restricţiilor pe care Organizaţia Mondială a 
Sănătăţii, cu titlul de „recomandare” filantropică, 
a reuşit, prin nu ştiu ce influenţe bizare, s-o impu- 
nă mai tuturor statelor occidentale? Dacă Trump 
a scos SUA din această instituţie, pe care a învi- 
nuit-o de corupţie (mai precis, de subordonare fi- 
nanciară faţă de chinezi şi faţă de oligarhi precum 
Soros sau Gates), nu a făcut-o de florile mărului. 
Lui Trump îi poţi imputa o mie de defecte, dar în 
nici un caz că nu ar fi informat. 

În fine, o ultimă trăsnaie, prilejuită de uca- 
zul de a purta mască în spaţii închise, vine nu 
din Germania, ci din Canada, unde şefa Direcţiei 
Naţionale de Sănătate Publică, doamna Theresa 
Tam, a cărei fizionomie nu are nici în clin, nici 
în mânecă cu indigenii frunzei de arțar, le-a re- 
comandat canadienilor să poarte mască în timpul 
actului sexual, accentuând că ar fi de preferat ca 
sărutul să iasă din rândul gesturilor ce alcătuiesc 
oficiul amoros. Vă daţi seama unde s-a ajuns? Co- 
ronofobia e pe cale să devină o scrânteală cronică 
în capul celor care vor să ne protejeze cu tot dina- 
dinsul sănătatea. Drama e că luni de zile de acum 
încolo vom fi siliţi a respira cu nasul în cârpe, 
până când, slavă Domnului, panaceul mult aştep- 
tatului vaccin ne va uşura de blestemul epidemic, 
dar nu oricum, ci în mod obligatoriu, ca nu cumva 
să rămână vreunul dintre noi nemicrocipat. D 

Pandemia COVID-19 în România. Aspecte clinice şi epidemiologice 


cademia Română a organizat lansarea 
A nenea Pandemia COVID-19 în Ro- 
mânia. Aspecte clinice şi epidemiologice, 
lucrare ştiinţifică realizată sub coordonarea acad. 
Victor Voicu, a acad. Costin Cernescu şi a prof. dr. 
Irinel Popescu, membru corespondent al Academiei 
Române. Evenimentul a avut loc în Aula Academiei 
Române. Sesiunea a fost condusă de acad. Victor Vo- 
icu, vicepreşedinte al Academiei Române, preşedin- 
te al Secţiei de ştiinţe medicale şi unul dintre cei trei 
coordonatori ai volumului. Au luat cuvântul acad. 
Răzvan Theodorescu, vicepreşedinte al Academiei 
Române, dr. Nelu Tătaru, ministrul sănătăţii, prof. 
dr. Horaţiu Moldovan, secretar de stat în Ministerul 
Sănătăţii, prof. dr. Dan Dungaciu, director al Insti- 
tutului de Ştiinţe Politice şi Relaţii Internaţionale 
Ion I.C. Brătianu al Academiei Române, şi prof.dr. 
Emanoil Ceauşu, de la Spitalul clinic de boli infecţi- 
oase şi tropicale Dr. Victor Babeş. 
Lucrarea, apărută la Editura Academiei Ro- 
mâne, prezintă o sinteză a cunoştinţelor ştiinţifice 


Cercetare ştiinţifică 
Victor Voicu 
Originea SARS-Cov-2 


oronavirusul, inclusiv  SARS-Cov-2, 

este un virus ARN (acid ribonucleic), 

având una dintre cele mai largi struc- 

turi genomice ARN la care se asociază 
proteine nestructurale şi proteine structurale. Cele 
patru proteine structurale sunt: proteina S$ (spike), 
proteina membranară, proteina de anvelopare şi 
proteina nucleocapsidă. Proteina S este caracteri- 
zată de capacitatea de legare de receptorul specific, 
care-i permite intrarea în celula gazdei umane, în 
cazul analizat. SARS-Cov-2 a fost recunoscut până 
la declanşarea epidemiei din Wuhan, când a fost des- 
coperit în probe din lavajul bronho-alveolar al paci- 
enților cu pneumonie. SARS-Cov-2 aparține familiei 
coronaviridae, fiind al şaptelea coronavirus dintre 
cele care infectează omul (Coronavirus disease, BMJ 
best practice, BMJ publ.group.Ltd, 2020). 

Secvența genomică, obţinută din probele de la 
primii pacienţi din Wuhan, evidenţiază circa 79% 
identitate de secvenţă cu SARS-Cov din epidemia 
2002-2003 şi 96,2% cu Cov detectat la liliac (Rhi- 
nolophus affinis). Acest coronavirus, identificat la 
liliac, este cel mai apropiat ca secvență genomică 


la zi, acumulate pe plan internaţional şi corobora- 
te cu experienţa clinică şi cercetarea fundamentală 
a unora dintre cei mai reputați specialişti din Ro- 
mânia. Astfel, lucrarea este probabil cel mai amplu 
volum dedicat COVID-19 apărut la nivel mondial 
până la această dată. 

Acad. Victor Voicu (coordonator): „Afectarea 
complexă a organismului, la niveluri multiple, me- 
todele de tratament care au fost validate de studii 
ştiinţifice, mijloacele de prevenţie care şi-au dovedit 
eficienţa şi multe alte aspecte îşi găsesc locul în pa- 
ginile cărţii. Scopul final al acestui efort este ca spe- 
cialiştii din linia întâi şi, prin ei, întreaga populaţie 
să beneficieze de progresele pe care ştiinţa este obli- 
gată să le facă într-un ritm extraordinar de rapid în 
această criză fără precedent”. 

Volumul Pandemia COVID-19 în România. 
Aspecte clinice şi epidemiologice, realizat sub egida 
Academiei Române, este rodul colaborării a 44 de 
profesori universitari, medici specialişti, şi cercetă- 
tori, care sintetizează, în peste 400 de pagini, teme 


de SARS-Cov 2 şi nu se explică, încă, această ase- 
mănare. O altă asemănare (de 91,89% identificată 
la nucleotide) este descoperită la coronavirusul pan- 
golinului malaiezian, din altă provincie din China. 

SARS-Cov 2 diferă de tipul de virus de la lili- 
ac prin câteva caracteristici cheie (Rossana Segreto, 
2020). Cea mai netă diferenţiere este achiziţia la ni- 
velul proteinei S a SARS-Cov 2 a unui situs de clivaj, 
activat de serin-proteaza celulei gazdă, similar cu cel 
identificat de MERS-Cov şi neidentificat la beta-Cov. 

Proteaza respectivă are un rol major în trecerea 
barierei de specie a virusului, cu modificări implici- 
te de tropism şi virulență. Serin-proteaza sau o altă 
protează, furina, clivează S glicoproteina permiţând 
accesul intracelular al virusului. Chvajul furinic sau 
prin serin-protează poate fi considerat un proces de 
„gain of function”, adică o nouă caracteristică virală, 
respectiv de salt la specia umană. Se exemplifică în 
acest sens cazul Cov de la liliacul ugandez, care se 
leagă de celulele umane, dar nu penetrează intra- 
celular (R. Mac Intyre, 2018, 2020; Rosana Segreto, 
2020; Grunow and Finke, 2002). Aceasta este barie- 
ră zoonotică a transmiterii atât a coronavirusurilor, 
cât şi a altor virusuri. Nu este un caz singular în do- 
meniu. Procesul poartă denumirea generică de „acti- 
vare proteolitică” (E. Braun et al, 2019). Dependenţa 
penetrării SARS-Cov 2 de activarea proteolitică a 
enzimelor celulei gazde, menţionate, fac din acestea 
ținte terapeutice valide pentru blocarea penetrării în 
celulă. 

Se admite că un astfel de locus (site) de clivaj 
furinic la nivelul proteinei S (spike) a virusului nu 
există la alte virusuri SARS. 

Compararea SARS-Cov-2 cu virusuri corona 
cunoscute evidenţiază că aparți- 
ne aceleiaşi specii cu SARS-Cov, 
fiind similare în proporţie de 
94,6% sub aspectul secvenţei 
aminoacizilor şi de 80% sub as- 
pectul secvenţei nucleotidelor. 

Unii autori consideră că 
nu aparţin aceleiaşi specii, de- 
oarece diferă cu mai mult de 
10% în privinţa genelor replica- 
toare. Comitetul internaţional 
pentru taxonomie a denumit 
virusul în discuţie SARS-Cov-2, 
considerând că este similar cu 
alte coronavirusuri cunoscute, 
respectiv cu SARS-Cov, adică 
generatoare a sindromului res- 
pirator acut. 

Gena esenţială a acestui 
virus ARN este ARN- dependent 
polimeraza, înalt conservată, 
adică există modificări reduse 
de la un virus ARN la altul. Co- 
mitetul de studiu al coronaviru- 
sului a găsit că există mai puţine 
diferenţe între polimeraza ARN 
dependentă, dacă comparăm genomul SARS-Cov 
şi SARS-Cov- 2 sau între variantele MERS sau 
HCov-OC43 (coronavirus uman, dintre cele şapte cu- 
noscute), adică SARS-Cov şi SARS-Cov-2 respectiv, 
care sunt mai strâns înrudite (după Johns Hopkins, 
Univ. Bloomberg School of Public Health, Center for 
Health Security). 

Originea SARS-Cov2 rămâne incertă, ca şi 
presupunerea că liliecii sunt sursa originală dato- 
rită unui coronavirus foarte asemănător, izolat de 
la aceste animale (Jian Shang et al, Nature, 2020). 


- 4, 
Victor Voicu şi Nicolae Breban 


de maximă importanţă şi actualitate precum: etiolo- 
gia epidemiei SARS-COV-2, modul de transmitere 
şi factorii de risc, mecanismele patogene, răspunsul 
imun, tabloul clinic şi diagnosticul clinic, diferenți- 
al şi paraclinic, situaţia bolilor clinice în contextul 
pandemiei COVID-19 (eg bolile cardio-vasculare, 
hipertensiunea arterială, insuficienţa cardiacă, di- 
abetul zaharat, obezitatea etc). Capitole importante 
sunt dedicate tratamentului COVID-19 în secţiile 
de terapie intensivă, tratamentului cu plasmă de 
convalescent, dar şi unor teme intens dezbătute pu- 
plic precum impactul infecției cu SARS-COV-2 asu- 
pra activităţii secţiilor clinice non-COVID, inclusiv 
cele chirurgicale. 

Reprezentanţii presei şi participanţii la eveni- 
ment au respectat măsurile de protecţie în vigoare. 


Biroul de comunicare al Academiei homâne 


Autorii citați consideră că mecanismele moleculare, 
care au permis transmisia la om rămân necunoscute. 
Evident, recunoaşterea receptorului de către dome- 
niul de legare al virusului este o condiţie esenţială 
pentru infectivitatea, patogeneza şi gama de gazde 
receptive, pentru virusul în discuţie. 

Proteina S din SARS-Cov2 deţine un domeniu 
de legare care recunoaşte într-o manieră specifică 
ACE,, ca receptor, condiţie princeps pentru intrarea 
în celulă şi pentru replicare. Domeniul de legare con- 
ține un „nucleu” şi un „model de legare” la receptor 
care mediază contactul cu ACE,. Suprafaţa ACE, 
conţine două puncte de legare critice, esenţiale, pen- 
tru modelul de legare respectiv şi care sunt esenţiale 
pentru interacţiune. Acest model structural de lega- 
re (receptor-binding motif) reglează infectivitatea, 
patogeneza şi saltul de la o specie la alta şi de la om 
la om. 

Autorii admit că adaptarea, evoluţia naturală 
şi obținerea unui model structural de legare, la ACE, 
umană, au fost posibile prin realizarea a peste 2 mi- 
lioane de infecţii la om, cu peste 100.000 decese şi cu 
infecţiozitate extrem de mare. Este interesantă opi- 
nia unui grup de cercetători asupra caracteristicilor 
genomului şi epidemiologiei noului coronavirus, im- 
plicit interacţiunea cu receptorul. Sintetizăm datele 
prezentate de acest grup de cercetători (Roujian Lu 
et al, 2020). In esenţă, datele obţinute sunt concor- 
dante cu originea coronavirusurilor în general din 
rezervorul liliecilor şi în particular valabil şi pentru 
noul coronavirus, 2019-Cov. O serie de factori însă, 
cu toată importanţa originii de la lilieci, sugerează că 
un alt animal a avut rol de gazdă intermediară, între 
liliac şi om. Astfel, declanşarea epidemiei în Wuhan 

s-a produs în partea a doua a lunii decembrie 2019, 
perioadă în care liliecii hibernează; nu au fost găsiţi 
lilieci în piaţa din Wuhan şi nici nu au fost vânduți. 
S-au vândut însă animale diferite, inclusiv mamifere; 
identitatea de secvenţă dintre SARS-Cov-2 şi înrudi- 
tele apropiate provenite de la liliac SL-CovVZC45 şi 
SL-CoVZĂC,, a fost mai redusă de 90%, ceea ce este 
reflectat de ramurile relativ lungi dintre variantele 
acestea; astfel, spun autorii, cele două vari- 
ante de la liliac nu sunt antecesori direcţi ai 
noului coronavirus; atât pentru SARS-Cov, = 

cât şi pentru Mers-Cov, liliecii sunt rezerva 
naturală de virus, dar şi alte animale, cum 
ar fi zibeta de palmier pentru SARS-Cov şi 
cămila dromader pentru Mers-Cov, ca verigi 
intermediare, omul fiind gazdă terminală. 

Rezultă că, după opinia autorilor, gazda inter- 
mediară, un animal sălbatic între liliac şi om pentru 
transmiterea noului virus, este necunoscută. 

In privinţa receptorului se subliniază simi- 
litudinea dintre domeniile de legare ale SARS-Cov 
şi noului coronavirus şi afinitatea pentru acelaşi re- 
ceptor ACE,, cu toate că există câteva diferențe de 
secvenţă a unor aminoacizi în domeniul de legare a 
SARS-Cov-2. 

Interesant e faptul că se apreciază că recombi- 
nările sunt frecvente şi complexe şi sunt mai proba- 
bil să se fi produs la coronavirusul liliacului decât la 
noul coronavirus. 

Identificarea, relativ recentă, a altor funcţii 
ale componentelor sistemului RAA vizează şi relaţia 
intrinsecă a dublei funcţii a ACE, enzimă esenţia- 
lă, pe de o parte, şi receptor pentru SARS-Cov 2, pe 
de altă parte. Astfel, ACE, generează din Angl un 
nou produs, Ang(1-9), cu efecte antihipertensive prin 
intermediul receptorului AT, (vasodilataţie, natriu- 
reză, scăderea efectului de remodelare cardio-vascu- 
lară, efecte antiproliferative). Alt rezultat al acţiunii 
ACE,, în sistem, este Ang(1-7) care, împreună cu re- 
ceptorul Mas, constituie o ramură de contrareglare a 
sistemului RAA. Produsul Ang(1-7) este considerat 
agonistul RMas. (Receptorul Mas pentru Ang(1-7) 
este cuplat cu proteina G, având ca agonist endogen 
Ang(1-7), rezultat al clivării Angll de către ACE,.) 
Legarea şi pătrunderea SARS-Cov 2 în celulă au fost 
descrise în acest capitol (R. Kreutz et al, 2020). 

Problema originii SARS-Cov? este departe de 
a fi elucidată, cu toate eforturile unei bune părţi a 
lumii ştiinţifice de a demonstra, neapărat, originea 
naturală. Unul dintre articole mult citate şi poate 
destul de echilibrate şi echidistante, versus cele două 
opinii antagoniste, originea naturală sau prin ma- 
nipulare genetică (Kristian Andersen et al, Nature 
Medicine, 17 martie 2020), analizând aceste opinii, 
apreciază, optimist, că multe date ştiinţifice viitoare 
vor balansa în favoarea uneia dintre ipoteze. 

Există câteva articole care fac analize, pe bază 
de argumente ştiinţifice, care pledează pentru ma- 
nipularea genetică a SARS-Cov2, ca şi, eventual, a 
altor virusuri, cazul MERS-Cov (Rossana Segreto, 
2020; C. Raina Maclntyre, 2014; P. Pradhan et al, 
2020). 

Un grup de cercetători francezi (R. Frutos et 
al, 2020) analizează pandemia ca un eveniment, un 
accident impredictibil, adică s-a produs cu foarte re- 
dusă probabilitate, deşi caracteristicile, subliniază 
autorii, sunt concordante cu alte epidemii declanşa- 
țe de coronavirusuri (epidemia SARS-Cov din 2003). 
In plus, autorii subliniază că pentru producerea unei 
urgenţe infecțioase trei condiţii trebuie îndeplinite: 
compatibilitatea agentului cu speța umană, să fie 
apt să infecteze omul; contactul dintre om şi agentul 
patogen să fie posibil şi actual; ciclul transmiterii ur- 
pane de la om la om să fie posibil. 

Caracteristicile genomice, epidemiologice, de 
transmitere şi patogenitatea atât pentru coronavi- 
rus-Cov, cât şi pentru MERS erau cunoscute, dar nu 
s-a considerat oportună elaborarea unor vaccinuri 
care generează răspuns imun încrucişat pentru co- 
ronavirusuri. 

Constatăm o serie de discrepanțe şi parodo- 
xuri, spune recent R. Maclntyre, reluând o argu- 
mentație ştiinţifică epidemiologică privind MERS 
(C.R. Maclntyre, 2014). Autoarea subliniază că epi- 
demiologia MERS se fitează mai bine cu o evoluţie 
episodică decât cu una epidemică clasică. Evoluţia 
în episoade sporadice sugerează o infecţie din surse 
nonumane. Sau o combinaţie a unei surse animale 
cu o sursă deliberată, intențională. 

Se ia în discuţie un episod de infecţie cu sal- 
monela în Oregon, SUA, în anul 1984, în care toate 
datele pledau pentru bioterorism şi nu pentru o in- 
fectare uzuală prin alimente, aşa cum pledau auto- 
rităţile. Atacul bioterorist a fost recunoscut de sec- 
ta Rajneesh după un an. Ca şi în cazul pandemiei 
prezente, autoarea comentează că există o tendinţă 
umană comună pentru explicaţii confortabile, de 
exemplu, evenimentul este de origine naturală, fără 
o analiză a unor fapte indubitabile (R. Maclntyre, 
2014; R. Maclntyre, SPHCM, 2020). 

Un atac bioterorist se identifică dificil sub 
aspectul intenţional, dovezile indirecte nefiind re- 
levante, cu excepţia unor situaţii de tipul variolei, 
care, fiind eradicată, nu poate explica declanşarea 
naturală a unei epidemii. 


5 


m Fragment din vol. Pandemia COVID-19 în 
România. Aspecte clinice şi epidemiologice, 
Editura Academiei Române, 2020 


ANUL XXXI + Nr. 10 (823) + 2020 


Știri * evenimente * Academia 
Română 

Carantină, izoletă, 
comorbiditate, pozitivat 

— termeni apăruțţi în 

limba română în perioada 
epidemiei de COVID-19 


(urmare din pagina 2) 


Un accent a fost pus pe evoluţia limbii române 
şi promovarea ei în comunităţile din afara graniţelor 
țării. „Este un omagiu adus acelor români care, multă 
vreme, scoşi din hotarele României, au păstrat cu reli- 
giozitate ideea de limbă română. Aţi înţeles că mă refer 
acum la basarabeni şi am mai spus-o, o spun din nou: 
avem motive foarte importante, pentru că atunci când 
sărbătorim Ziua Limbii Române să ne gândim la Basa- 
rabia, pentru că acolo, la 31 august 1989, a avut loc acea 
magnifică proclamare a limbii române şi alfabetului la- 
tin drept limbă şi alfabet oficiale ale viitoarei Republici 
Moldova”, a spus acad. Răzvan Theodorescu. 

Au mai susţinut prezentări preşedintele interimar 
al Institutului Cultural Român, Mirel Taloş, care a adus 
un elogiu Şcolii Ardelene şi Bisericii Greco-Catolice, Ion 
Hadârcă, membru corespondent al Academiei de Ştiinţe 
a Republicii Moldova, care a transmis un mesaj video. 

Ziua Limbii Române se sărbătoreşte în fiecare an 
la data de 31 august, ca urmare a unei iniţiative legis- 
lative din anul 2011, votată de Parlament prin Legea 
nr. 53/2013. Ziua Limbii Române a fost stabilită, în mod 
simbolic, la aceeaşi dată cu sărbătoarea similară insti- 
tuită în anul 1990 în Republica Moldova sub numele 
Limba Noastră, pentru a transmite mesajul că limba 
română este o limba vorbită nu numai între granițele 
țării, ci şi dincolo de frontiere, precizează Academia Ro- 
mână. (Agerpress/ Daniel Popescu) 


Punct de vedere privind 
noul Plan-Cadru pentru 
învățământul gimnazial 
din România 


Academia Română a luat act de recenta publi- 
care a celor patru variante ale Planului-Cadru pentru 
învățământul gimnazial din România redactate de gru- 
purile de lucru ale Ministerului Educaţiei şi Cercetă- 
rii. Constatăm cu surprindere şi cu îngrijorare că toate 
cele patru variante prevăd înjumătăţirea numărului de 
ore (de la două, la una pe săptămână) pentru limbile 
moderne, pentru istorie, fizică, chimie şi biologie, pre- 
cum şi eliminarea completă a limbii latine şi a orelor 
de dirigenţie („dezvoltare personală”). Orele de educaţie 
muzicală, educație plastică şi religie rămân şi ele cu un 
statut incert, mai degrabă tolerate în noile programe 
decât aşezate la locul care li se cuvine. 

În acest context reamintim că, în februarie 2016, 
Academia Română, împreună cu 500 de membri ai co- 
munităţii academice, a făcut apel la Ministerul Educa- 
ției să nu elimine limba latină şi să nu reducă numărul 
de ore de istorie şi limba română din planurile cadru 
ale învăţământului gimnazial (https://academiaroma- 
na.ro/com2016/doc/d0212-PunctVedereAR.pdf). Am gă- 
sit atunci la Minister parteneri de dialog real, deschişi 
argumentelor noastre. 

Venim, aşadar, şi acum să reamintim că reduce- 
rea numărului de ore de istorie şi geografie şi eliminarea 
limbii latine vor atenta grav la consolidarea în rândul 
elevilor a sentimentului identitar şi a stimei de sine ca 
români şi europeni. Fără conştiinţa rădăcinilor, a istori- 
ei şi a trunchiului lingvistic şi civilizațional latin comun 
împărtăşite de români cu celelalte naţiuni europene, po- 
porul nostru va fi lipsit nu doar de reperele care îi asigu- 
ră stabilitatea naţională, ci şi de elementele care îi facili- 
tează aderarea la Uniunea Europeană ca spaţiu cultural 
şi de civilizaţie. Cultura generală, aceea pe care şcoala 
are menirea să o formeze, nu este altceva decât cultura 
comună, împărtăşită de toţi membrii unei anumite soci- 
etăţi, iar societatea românească are în comun cu multe 
alte societăţi europene tocmai această întemeiere latină 
— istorică, civilizaţională — a identităţii noastre. 

Ciclul gimnazial este cea mai importantă etapă a 
consolidării acestei culturi generale, este etapa situată 
între primii paşi ai alfabetizării şi deprinderii operaţiu- 
nilor elementare în primii ani de şcoală şi specializarea 
începută odată cu intrarea în liceu. Ca atare, chiar şi 
din acest punct de vedere, al culturii generale, al cul- 
turii împărtăşite de toţi, al culturii liant societal, este 
greu de înţeles reducerea orelor de istorie, limbi străi- 
ne, fizică, chimie şi biologie în gimnaziu. 


În plus, reducerea numărului de ore în cazul şti- 
inţelor este şi mai paradoxală dacă luăm în considerare 
faptul că Legea educaţiei naţionale (Nr. 1 din 5 ianu- 
arie 2011) prevede că misiunea asumată de sistemul 
de învăţământ românesc este de „formare, prin educa- 
ție, a infrastructurii mentale a societăţii româneşti, în 
acord cu noile cerinţe, derivate din statutul României 
de ţară membră a Uniunii Europene şi din funcţionarea 
în contextul globalizării, şi de generare sustenabilă a 
unei resurse umane naţionale înalt competitive” (Art. 
2, paragraf 2). 

Având în vedere această obligaţie de a „genera” 
„resurse umane naţionale înalt competitive”, Academia 
Română consideră că diminuarea numărului de ore de 
ştiinţe compromite „competitivitatea înaltă”, într-un 
context global în care domeniile ştiinţelor de vârf, ba- 
zate pe fizică, chimie şi biologie, constituie motorul 
economiei mondiale. In acelaşi timp, eliminarea sau 
diminuarea numărului de ore la disciplinele umaniste 
compromite caracterul „naţiona!” al „resursei umane”. 
Cu alte cuvinte, operând în planurile-cadru strâmte ale 
noii pedagogii, şcoala va produce în mod evident mai 
puțini români competenţi. 

Convinşi fiind că acesta nu poate fi scopul politi- 
cilor educaţionale ale Ministerului Educaţiei şi Cerce- 
tării, facem apel către conducerea Ministerului să ori- 
enteze echipele de lucru spre găsirea altor soluţii, care 
să nu afecteze formarea culturală, morală şi profesiona- 
lă a tinerilor români. 


Doamnei Ministru 
Monica Cristina Anisie 
Ministerul Educaţiei şi 
Cercetării 


PROTEST 


Împotriva demiterii academicianului Nicolae-Vic- 
tor Zamfir din funcţia de Director General al Institutu- 
lui Naţional pentru Fizică şi Inginerie Nucleară „Horia 
Hulubei” 

Biroul Prezidiului Academiei Române a luat act 
cu profundă dezamăgire de decizia Ministrului Edu- 
caţiei şi Cercetării, doamna Monica Cristina Anisie, 
de revocare nejustificată a colegului nostru, acad. Ni- 
colae-Victor Zamfir, din funcţia de Director General 
al Institutului Naţional pentru Fizică şi Inginerie Nu- 
cleară „Horia Hulubei” (IFIN-HH). Cariera ştiinţifică, 
prestigiul şi rezultatele academicianului Zamfir în 
conducerea IFIN-HH şi a Proiectului ELI-NP sunt de 
notorietate la nivel naţional şi internaţional. In virtu- 
tea colaborării dintre Academia Română şi Ministerul 
Educaţiei şi Cercetării, ne-am fi aşteptat la un dialog, 
înainte de luarea unei asemenea grave decizii. 

Academia Română a dezavuat deja, prin punct 
de vedere făcut public în data de 21 mai 2020, acţiu- 
nile concertate de discreditare a României, a Centru- 
lui ELI-NP, şi a atras atenţia, la acel moment, asupra 
evidenţei existenţei unor interese obscure, al căror scop 
se situează în afara intereselor cercetării ştiinţifice 
româneşti şi ale României (https://acad.ro/mediaAR/ 
pct VedereAR/2020/d0521-Punct-de-vedereELI-NP.pdf). 
Membrii Academiei Române consideră că proiectul 
ELI-NP este reprezentativ pentru plasarea României 
pe harta ţărilor puternice în domeniul cercetării ştiinţi- 
fice şi dezvoltării tehnologice. 

Actul şi maniera demiterii de către Ministrul 
Educaţiei şi Cercetării a Directorului General al In- 
stitutului care implementează Proiectul ELI-NP sunt 
de neînțeles. In plus, ele au conotaţii mai largi, repre- 
zentând o ameninţare reală de blocare a evoluţiei clar 
ascendente a cercetării ştiinţifice româneşti la nivel 
mondial. Proiectul ELI-NP înseamnă investiţii în teh- 
nologii de vârf, unice în lume şi deja puse în funcţiu- 
ne, înseamnă atragerea de specialişti de cea mai înaltă 
calificare din întreaga lume, valorificarea inteligenţei 
româneşti la cel mai înalt nivel şi, nu în ultimul rând, 
readucerea în România a tinerilor plecaţi tocmai din 
cauza lipsei infrastructurii performante de cercetare. 
Demiterea conducerii Institutului în momentul când 
ELI-NP începe să fie operaţional pune în pericol finali- 
zarea proiectului, având grave consecinţe financiare şi 
afectând imaginea României. În aceeaşi măsură, gestul 
nejustificat al acestei demiteri ilustrează, din păcate, 
incapacitatea factorilor decizionali de a acţiona coerent 
şi predictibil şi de a arăta lumii că România are poten- 
țialul şi capacitatea de a fi partener cu drepturi egale 
în cel puţin un domeniu de referinţă la nivel mondial: 
cercetarea ştiinţifică. 

Biroul Prezidiului Academiei Române consideră 
că este de datoria celui mai înalt for de ştiinţă şi cul- 
tură al ţării să dezaprobe public astfel de practici şi să 
atragă atenţia asupra pericolului ca o administraţie ne- 
consolidată în plan strategic să contribuie la distruge- 
rea domeniului deschis de ELI-NP. Academia Română 
trage un semnal de alarmă către Guvernul României, 
cerându-i să se implice în stoparea unor astfel de acţi- 
uni contrare intereselor ţării noastre. 


m PV odele 


Adrian Majuru 


MODELE 


Atitudine şi sensibilitate urbană: 
tehnici de echilibru afectiv 


n foarte vechi proverb german spu- 

ne că aerul oraşului te face liber. 

Eliberează de cutume, segregare 

culturală sau confesională, de în- 
fățişare sau de ideal. Oraşul dezvoltă reguli ale 
competiţiei profesionale, reguli ale unei adaptări 
continue de la o generaţie la alta şi impune o per- 
menantă re-profesionalizare. Oraşele sunt în miş- 
care. Cuceresc teritorii dincolo de ziduri, dar nu ar 
reuşi această performanţă de extindere perpetuă 
fără modificările substanţiale care se petrec în in- 
teriorul zidurilor sale. 

Continua adaptare la o aglomerare prea pu- 
ţin omogenă de caractere, aspirații, atitudini, com- 
portamente şi mai ales mentalități determină, pe 
de o parte, un plus de agresivitate în competiţie 
sau în comportament, iar pe de altă parte, induce 
treptat trecerea unor praguri în sens invers, către 
pasivitate, resemnare şi depresie. Oraşul a găsit şi 
propus antidoturi deopotrivă pentru stoparea agre- 
sivităţii extreme şi pentru ameliorarea pragurilor 
de prăbuşire în adaptare. 

Dar, undeva la mijlocul societăţii urbane, 
confruntările şi dramele continuă. Fiecare a în- 
cercat metode de îmbunătăţire a tonsului psihic şi 
afectiv pe măsură ce s-a îndepărtat de prima peri- 
oadă a vârstei active. Sunt stări sufleteşti pe care 
vrei să le opreşti mai multă vreme în preajma ta: 
de echilibru, de linişte interioară, de ignorare a ce- 
lor care încearcă să te agreseze prin atitudinea sau 
faptele lor. 

Acest articol prezintă tehnicile de echilibru 
afectiv puse în aplicare de profesorii Francisc Josif 
Rainer şi elevul său, savantul de mai târziu, Ştefan 
Milcu. Informaţiile au fost adunate din jurnalele 
celor doi profesori şi am considerat foarte impor- 
tantă preocuparea lor pentru lupta de a rămâne 
într-un echlibru afectiv constant, deşi fragil, într-o 
societate măcinată continuu de adversităţi variate 
şi furtuni ideologice aduse de două războaie mon- 
diale. 

Dr. Francisc Rainer (1874-1944) a avut 
această preocupare întreaga sa viaţă. Rainer afir- 
ma că este „o ciudată ironie că omul modern s-a 
străduit atât de mult să cunoască lumea din afara 
lui şi atât de puţin pe cea din lăuntrul lui”!. Oa- 
menii şi-au pierdut liniştea interioară, calmul şi, 
uneori, cumpătul în faţa unor situaţii mai grele. 
Rainer s-a folosit în viaţa sa de îndemnurile veni- 
te dinspre filosofia antică şi îndeosebi cugetările 
lui Marc Aureliu. Acesta încadra lupta cu ceilalți, 
agresori permanenţi, unui adevăr uitat adesea: „Ai 
un timp determinat de viaţă” şi, prin urmare, nu-l 
irosi în confruntări sterile pentru întâietate într-o 
dispută sau o confruntare lipsită de mize în plan 
îndepărtat, singurul care contează. „Şi dacă nu pui 
calm în acest timp, el va dispare şi tu vei dispare 
şi nu va mai reveni niciodată”. Timpul irosit în- 
tr-o polemică alimentează disconfortul sufletesc şi 
este timp pierdut definitiv. De aceea „turbulenţele 
exterioare caută a le evita. Nesocotiţi pe acei care 
nu au un scop în viaţă către care să-şi îndreptate 
cugetarea. Cei care nu veghează la mişcările sufle- 
tului lor sunt neoameni.” Ca să te îndepărtezi de 
astfel de oameni conflictuali, „gândeşte-te să faci 
ce ai în inimă cu strictă şi simplă gravitate, cu li- 
bertate, cu dreptate şi a te urma în toate celelalte 
gânduri. Şi te vei uşura atunci când vei săvârşi fi- 
ecare acțiune ca cea din urmă a vieţii tale evitând 
orice murmur împotriva destinului”. Aşadar, să nu 
îngrijoreze trecerile dificile aduse de hazard, ci mai 
degrabă impasul în care intri singur, fără să-l fa- 
price vreo faptă omenească. Numai fapta umană 
care agresează poate determina căderea. „Sufletul 
omului se coboară atunci când se irită din cauza 
oricărui eveniment”. De aceea Marc Aureliu, omul 
antic, recomandă şi îl îndeamnă pe omul modern 
să se îndrepte spre adevărurile simple: „Geniul tău 
interior va rămâne la adăpostul hulei, nealterat, 
superior la plăcere şi la durere, să nu acţioneze nici 
la întâmplare, nici cu falsitate, nici cu şarlatanii, 
să nu se îngrijeze de ceea ce fac alții, dacă fac sau 
nu; să accepte accidentele şi destinul ca venind de 


1! Arhiva Fr. Rainer, Academia Română, manuscrise, VIII 
varia 6, fila 93 


unde a venit el însuşi. Şi mai ales să aştep- 
te moartea cu seninătate, nevăzând decât o 
dispariţie a elementelor, din care fiecare om 
e construit. Moartea conformă cu natura şi 
nimic nu e rău ce e conform cu natura”?. 

Tradusă pe limba omului modern, 
îndemnul lui Marc Aureliu se regăseşte în 
anamneza făcută de Fr. Rainer la mijlocul 
anilor 1930: „Toată mizeria socială şi eco- 
nomică de azi, haosul politic şi nenorocirile 
războiului nu sunt decât consecinţele lipsei 
de spiritualitate din omenire. Alergăm toa- 
tă viaţa după fericire, căutând-o în afară 
şi nu ştim că ea este în noi”. Că fericirea 
stă ascunsă în noi „este o realitate, este di- 
vinul din noi, care veghează necontenit şi 
aşteaptă să-l descoperim şi să-l cunoaştem. 
(...) Este o stare de conştiinţă pe care noi 
o putem realiza chiar aici pe pământ. Im- 
părăţia lui Dumnezeu este în noi, o putem 
realiza în sufletul nostru. (...) Oamenii au 
rămas numai cu conştiinţa animalităţii, cu 
eul personal, vizibil, cu carnea pe care ne-o 
arătăm unii altora. Şi cu toate acestea în 
profunzimea fiecăruia dintre noi există o 
forţă de o grandoare ce nu se poate conce- 
pe şi de o misterioasă sublimitate, care este 
eul veritabil, real”?. 

Fericirea este liniştea în care trăieşti, liniş- 
te care impune siguranţă în profesie şi curaj în 
confruntare cu viaţa, cu lumea. Primii paşi către 
această ascunsă fericire îi descrie Fr. Rainer astfel: 
„Socoteşte-te singur demn de orice vorbire şi orice 
acţiune conformă cu natura. Nu te lăsa întors nici 
de critica unora, nici de şoaptele care pot rezulta... 
Dar, dacă este bine să lucrezi, ori să vorbeşti astfel, 
nu te socoti nedemn. Aceasta au propria lor călăuză 
lăuntrică şi ascultă de propriile lor instincte. Nu te 
nelinişti, dar mergi drept pe drumul tău, călăuzit 
de natura ta proprie şi natura universală: amân- 
două de altfel urmează o cale unică”?. Cale unică 
prezentă prin faptele tale şi viaţa pentru care lupţi. 

Pentru a pătrunde în echilibrul sufletesc de- 
scris mai sus şi pentru a-l păstra sunt o mulţime de 
fapte mici pe care le poţi face pentru tine în fiecare 
zi. Adevăruri simple, pe care le întâlnim în fiecare 
zi aproape. Poţi începe cu răspunsul la întrebarea: 
cum te trezeşti dimineaţa? Ceea ce urmează trezi- 
rii este o adevărată metodă pentru a-ţi fi mai bine 
întreaga zi. Astfel, după trezie, nu te lenevi în pat, 
căci „e foarte rău. Vin gândurile rele, deprimante, 
fără rost. Trebuie să te scoli cum deschizi ochii, să 
beneficiezi de starea aceea de sănătate primitivă 
pe care o ai în acel moment, ca să te arunci într-o 
preocupare rodnică”5. Apoi, trezirea trebuie urma- 
tă de exerciţii fizice, care „dau o senzaţie de tonus 
binefăcătoare”. Omul modern, de acum un secol, 
deşi nu dispunea de aparate şi săli de fitness, se 
folosea de exerciţiile fizice matinale aproape zi de 
zi, iar în momentele mai libere practica scrima. 

Foarte importante sunt, aşadar, primele gân- 
duri ale zilei, însă la fel de importantă este şi atitu- 
dinea îndată ce treci pragul casei şi apari alături de 
ceilalţi. Atitudinea şi ţinuta dau un plus tonusului, 
stării de optimism sau dimpotrivă. Deoarece ţinuta 
fizică influenţează puternic ţinuta psihică. Intr-o 
scrisoare datată 24 iulie 1932, Rainer o îndemna 
pe soţia sa: „Ai grijă deosebită să te ţii mai «straff> 
când umbli, adică să umbli cât mai drept, nicide- 
cum relaxată, în voie”f. Este şi foarte important ce 
vorbeşti cu ceilalţi despre starea ta sau desfăşu- 
rările din viaţa ta. Rainer recomanda soţiei sale: 
„Dacă ai vreo suferință morală sau fizică, nu vorbi 
de ea, căci, descriind-o, o accentuezi. Nu da atenţie 
lucrurilor care te fac să suferi”. Grijile mărunte 


2 


> Marc Aureliu conf. Fr. Rainer, Arhiva Fr. Rainer, 
Academia Română, manuscrise, VIII, varia 3 

3 Arhiva Fr. Rainer, Academia Română, manuscrise, VIII 
varia 6, fila 94. 

1 Arhiva Fr. Rainer, Academia Română, manuscrise, VIII 
varia 6, fila 71. 

5 Fr. Rainer, miecuri 8 aprilie 1915, Jurnale, Editura 
Eminescu, Bucureşti, 1979, pp. 64-65. 

6 George Brătescu, Tehnici psihologice practicate de Fr. |. 
Rainer, mansucris dactilografiat, fila 8 

' Fr. Rainer, op. cit., p.329 


Ținută şi atitudine feminină 

la 1900. Femeile impuneau 
| distanţa onestităţii şi 

respect pentru discreţie 


Că fericirea stă ascunsă în noi „este 

o realitate, este divinul din noi, care 

veghează necontenit şi aşteaptă să-l 
descoperim şi să-l cunoaştem. (...) 
Este o stare de conştiinţă pe care 
noi o puțem realiza chiar aici pe 
pământ. Împărăţia lui Dumnezeu 

este în noi, o putem realiza în 
sufletul nostru 


Tinuta straff conferă sigu- 
ranță indiferent de cir- 
cumstanțele întâlnirilor. 
Aici înalta societate 


dau cel mai mult de furcă gândurilor noastre. Rai- 
ner recunoştea acest lucru într-o altă scriosare 
(1934) adresată soţiei sale: „Nici eu nu mă las im- 
presionat de nimic. Deci rugămintea mea e insis- 
tentă: nu te lăsa impresionată de nimic. Noi, în pri- 
vinţa aceasta, nu ne-am făcut educaţia cuvenită. 
Noi, dacă ni se pare că am pierdut o cheie, ori am 
uitat umbrela, ori am rătăcit un geamantan, întâi 
şi întâi trecem prin emoţii, ca şi cum acestea ne-ar 
servi la ceva obligatoriu. Eu acum îmi fac şcoala. 
Când fac o asemenea constatare şi porneşte valul 
de emoție, îndată îl tai, cu gândul. Nu vreau să fiu 
jucăria fiecărui incident, mic ori măricel, insepa- 
rabil de existenţă. Ei, şi dacă l-ai pierdut, trebuie 
să mă şi zgudui? Dar poate nici nu s-a pierdut. Ne- 
maiputând suporta asemenea agitaţii cu adevărat 
sterile, le suprim”?. 

Trezirea imediată, ţinuta „straff” pe stradă 
şi privirea directă, drept în faţă, suprimarea emo- 
țiilor în faţa unor întâmplări mărunte şi apoi să 
ignori răutăţile şi faptele mărunte ale celor din Jur. 
Ele sunt cele care tulbură sufletul cel mai mult, 
calmul echilibrului tău sufletesc, care ajută să vezi 
clar lucrurile aflate în desfăşurare şi să iei decizii- 
le cele mai potrivite în cotidianitate, cu precizie şi 
curaj. Pentru aceasta Rainer şi-a îndreptat efortul 
de autoperfecţionare psiho-somatică printr-o prac- 
tică surprinzătoare. Intr-o scrisoare din tinereţea 
sa (6 mai 1915) spunea că „trebuie să reprim im- 
pulsiunile motoare pe care le simt îndată ce încep 
să cuget: nevoia de a umbla, ori, dacă sunt culcat, 
de a contracta anumite grupe musculare ale extre- 
mităţii superioare. Acestea sunt surogate ale unei 
cugetări pe care eu mi-o doresc progresivă şi vigu- 
roasă — şi care întârzie a veni... «represiune» nu e 
cuvântul nimerit. Mai bine: să comut pe cale utilă 
nervoasă îndreptată fără rost spre calea efectoare. 
Inchiderea bruscă şi energică a mâinii, am observat 
că se face ca să umple hiatul atunci când cugetarea, 
neputând să înainteze, rămâne în suspensie”?. 

Rainer căuta, potrivit lui Ghe. Brătescu, să-şi 
creeze „o stare permanentă de «euforie»”, pe care o 
definea ca „senzaţia neîntreruptă de elasticitate... 
intelectuală şi fizică” datorată mai cu seamă influ- 
enţei «dinamogenice» a factorului psihic!?. 

Deşi a crezut toată viaţa sa în „solidaritatea 
sufletelor omeneşti”, Fr. Rainer ajungea, cu nouă 
ani înainte de dispariţia sa, la trista convingere 
că „oamenii aceştia sunt făcuţi sufleteşte dintr-un 
material pe care ricoşează orişice idee largă şi ge- 
neroasă”!!. Viaţa a fost complicată şi în trecutul nu 
foarte îndepărtat. Interbelicul nu a fost nicidecum 
o perioadă de frumuseţe sufletească şi de echilibru 
social. Astăzi trăim, social şi mental, în prelungi- 
rea lui anatomică. 


* Ibidem, p. 292 

* Fr. Rainer apud G. Brătescu, op. cit., fila 9 

10 idem 

" Arhiva Rainer, Academia Română, III, mss. 3, fila 34. 

CONTEMPORANUL. IDEEA EUROPEANA 


E Eseu 


ae Ionescu e astăzi pentru noi, mai 

degrabă, un personaj de telenove- 

lă. Multe dintre cărţile şi conferin- 

țele ce-i sunt dedicate nu trec din- 
colo de meschinăriile biografice: ce-a făcut, cu ce 
s-a îmbrăcat, cu cine a umblat, cu cine s-a certat. 
Aplatizat până la desfigurare, filosoful român a 
căpătat imaginea unui păcălici dandy care a reu- 
şit să ducă de nas o generaţie întreagă. Redus la 
statutul de pişicher metafizic, mulţi intelectuali 
s-au grăbit să-i arate goliciunea: cursurile sunt 
plictisitoare, a mai şi plagiat, şi nici discipolii nu-i 
datorează nimic, cu el sau fără el tot acolo ar fi 
ajuns. De vină pentru o asemenea viziune pocită 
este şi prejudecata trăiristă, potrivit căreia Nae 
Ionescu îndemna la o filosofie de uz propriu, bună 
doar pentru a te echilibra existenţial. De-ar fi aşa, 
cursurile lui n-ar fi decât manuale de „dezvoltare 
personală” avant la lettre. De fapt, interpretându-l 
în acest fel, nu facem decât să-i dăm dreptate lui 
Lucrețiu Pătrăşcanu, care îl prezintă pe profesor 
drept un trăirist microcefal. In filosofie, la fel ca 
în gimnastică, e mai rău să înveţi prost o mişcare 
decât să n-o înveţi deloc. Ne-am învăţat să vedem 
prost metafizica lui Nae Ionescu, reducând-o fie la 
o îndeletnicire de uz strict personal, fie la o sumă 
de poncife teologice pe care le poţi auzi, în fond, de 
la orice călugăr. Din fericire, odată cu noile ediţii 
ale operelor filosofului, avem la îndemână tot ce ne 
trebuie pentru a-i restitui nedeformat metafizica. 


Știri * evenimente * Academia Română 


Tehnologia 5G - subiect 
de dezbatere națională 


Academia Română a lansat în data de 
27 august 2020 un comunicat de presă în care 
atrăgea atenţia că utilizarea pe termen lung a 
tehnologiei 5G poate avea efecte negative asu- 
pra sănătăţii oamenilor. Tema, aşa cum preci- 
zam, este sensibilă la nivel mondial şi a generat 
şi continuă să genereze dezbateri în comunitatea 
ştiinţifică internaţională. 

Comunicatul nostru a fost gândit ca o invi- 
taţie către întreaga societate românească (speci- 
alişti, factori de decizie, mediul economic, corpul 
medical şi întreaga populație), pentru ca împre- 
ună să analizăm şi să ajungem la nişte concluzii 
utile fiecăruia dintre noi. 

Comunicatul a stârnit controverse, igno- 
rându-se faptul că Academia Română a solici- 
tat o analiză a impactului utilizării pe termen 
lung, deci, ca urmare a expunerii de lungă du- 
rată a populaţiei la radiaţiile emise de aceste 
tehnologii. Studiile au menirea să trateze într-o 
manieră echilibrată avantajele şi dezavantajele 
acestor tehnologii şi să evalueze potenţialul de 
risc asupra sănătăţii. Academia Română nu se 
opune implementării noilor tehnologii, ci doreşte 
să fie luat în considerare principiul medical al 
prevenţiei înainte de trecerea la utilizarea lor pe 
scară largă. 

Precizăm că decizia conducerii Academiei 
Române de a retrage comunicatul de pe site-ul 
instituţiei a fost luată ca urmare a hotărârii de 
a prelua iniţiativa organizării unei dezbateri la 
nivel naţional, cu participarea tuturor factorilor 
implicați şi elaborarea unui document comun. 

Tema impactului tehnologiilor 5G asupra 
sănătăţii oamenilor, alături de subiecte precum 
impactul evoluţiei tehnologiei informaţiei şi co- 
municaţiilor asupra omului şi societăţii, schim- 
bările climatice, sistemul de educaţie contempo- 
ran şi raportul dintre învăţământul on-line şi 
educaţia în clasă, se încadrează în seria de pro- 
bleme majore ale societăţii pe care le-a abordat 
în ultima perioadă Academia Română. 

Dragoş Grusea 
Trăirea extatică la Nae Ionescu 


O asemenea încercare nu ţine de păstrarea me- 
moriei profesorului, ci de supraviețuirea culturii 
române. Există un fapt fundamental care poate 
servi drept fir călăuzitor oricărei încercări de a de- 
limita ideea metafizicii naeionesciene: opera pro- 
fesorului este un urcuş ordonat 


Numai actul de-a te dărui unei 
colectivităţi permanente ca 
națiunea poate să te arunce într-o 
continuă stare de har. Numai cel ce 
nu-şi mai apartine poate să coboare 
spre sine 


stihii colective, cum ar fi etnia, limba sau Biseri- 
ca. Judecata Eul este al meu e reprezentarea unei 
mijlociri, pentru că eu nu pot fi „al meu” decât fi- 
ind căzut din aceste realități mai cuprinzătoare. 
Cu alte cuvinte, nu mă pot întâlni cu mine însumi 

decât făcând un ocol prin limbă 


spre un sistem. In ultimul curs, 
cel din 1937, Nae Ionescu pro- 
pune „un sistem de metafizică”, 
prin care impulsul liric inițial 
este ridicat la puterea unui în- 
treg organic. Încercarea filoso- 
fului român e de mare întindere 
şi nu mă voi putea opri decât la 
o mică parte a ei, anume ideea 
trăirii extatice. 

Cursul începe prin pla- 
sarea metafizicii în vecinătatea 
fenomenului „ratării mântui- 
rii”. Nici oamenii obişnuiţi, pen- 
tru care toată viaţa se consumă 
aici, nici cei mântuiţi, care sunt 
absorbiți complet de forța lui 
dincolo nu au nevoie de metafi- 


zică. Abia cel ce trăieşte aici-ul oi 


[iar 


ca pe o continuă cădere dintr-un 
dincolo poate da lumii o viziune 


NAE IONESCU 


BUCUREȘTI, 2017 


sau naţiune. Un individ în care 
aceste stihii nu ar fi prezente nu 
ar fi, de fapt, un „eu”. Individu- 
alitatea pură e o imposibilitate 
logică. Ceea ce înseamnă că tră- 
irea absolut personală e lipsită 
de orice fel de consistență meta- 
fizică. Condiţia de posibilitate a 
subiectivităţii e putinţa de a ieşi 
din sine spre realităţi de natură 
colectivă. Cu alte cuvinte, esența 
subiectivităţii e extazul. 
Tendinţa de a face din 
tine însuţi un centru absolut e 
o urmare a păcatului originar. 
Prin păcat omul s-a împotrivit 
propriei legi, făcând din sine un 
centru şi înstrăinându-se astfel 
de sursele existenţei. Fără a pu- 
tea zăbovi asupra viziunii cosmo- 
logice a lui Nae Ionescu, în care 


completă a existenţei. Cel care 
ratează mântuirea atinge, to- 
tuşi, pentru o clipă marginile din care existenţa 
poate fi privită în întregul ei, de unde se întoarce 
cu o „viziune totală a existenţei”. O asemenea in- 
tuiţie e cu putinţă numai din afara lumii, astfel 
încât cel izgonit cade din afara cosmosului înapoi 
în el. Originea metafizicii stă în trăirea unei că- 
deri dintr-o stare extatică, ea fiind „mărturisirea 
de credinţă a unui înviat din morţi”. Prin căderea 
sa, cel ce ratează mântuirea capătă o intuiţie a to- 
talităţii celor două lumi, pentru el „transcendenţa 
e ceva ce se valorifică aici”. Ţelul metafizicii este, 
aşadar, încercuirea acelor momente în care tran- 
scendentul cade de dincolo şi se arată aici. Cu alte 
cuvinte, punerea în lumină a situației în care ima- 
nenţa şi transcendenţa coincid. Pentru a ajunge 
aici, Nae Ionescu e nevoit să caute o ieşire din eul 
personal, încuiat mereu în imanenţă. Mai exact, 
eul trebuie văzut ca fiind prins într-o cădere din 
ceva ce-l depăşeşte. Pentru a gândi această că- 
dere, Nae Ionescu porneşte de la simplul Eu, din 
care extrage judecata Eul este al meu şi observă că 
atunci „când zic că eul este al meu, acest eu al meu 
nu mai este eul propriu-zis, pentru că ar însemna 
că eul este al lui însuşi, ceea ce ar fi o tautologie”. 
Cu alte cuvinte, miza profesorului este de a arăta 
că judecata Eul este al meu spune mai mult decât 
tautologia Eul este Eu. Să zăbovim asupra proble- 
mei: când spun Eu sunt eu, nu o pot face decât 
din interiorul meu, judecata întruchipând o sim- 
plă batere a pasului pe loc. Judecata Eul este al 
meu, în schimb, redă o mişcare de deschidere, în 
urma căreia subiectul poate să-şi vadă eul din altă 
parte. Numai dacă te afli în afara ta, simţi nevoia 
să-ţi revendici eul. Rezumând, judecata „Eul este 
Eu” descrie o identitate, pe când judecata „Eul 
este al meu” exprimă o apartenenţă. Ultima e con- 
diția de posibilitate a extazului. Exemplul pe care 
îl dă Nae Ionescu e cel al speciei: nu aş putea fi 
un eu, dacă n-aş fi mai întâi un om. În momentul 
în care admit că eul meu „cade” din specie, claus- 
trarea individualistă devine imposibilă. Eul care 
se vede legat de alt eu nu scoate la lumină numai 
calitatea de-a fi om, ci deschide porţile unor stihii 
şi mai cuprinzătoare: „Punerea în prezenţă a doi 
oameni, a doi oameni vii..., creează o mulțime de 
realităţi noi şi aceste realităţi noi se răsfrâng asu- 
pra oamenilor şi îi îmbogăţesc... Vasăzică, omul 
îşi ia calitatea lui de om de la colectiv”. Eul care se 
crede izolat descoperă că fiinţa lui e o „cădere” din 


universul e străbătut de o tau- 
tologie adâncă numită „lege cos- 
mică”, trebuie spus că drumul spre redobândirea 
izvorului existenţei e de a nu mai avea centrul în 
tine însuţi. leşirea din păcat nu are doar o valoare 
subiectivă de salvare, ea fiind o condiţie a resta- 
pilirii legii cosmice impuse la origini de Dumne- 
zeu. Nemaigăsind în propria subiectivitate miezul 
existenţei, omul e copleşit de nevoia completării. 
Depăşirea păcatului are loc printr-o dăruire de 
natură extatică, imposibil de realizat în dragostea 
dintre doi oameni. Numai actul de-a te dărui unei 
colectivități permanente ca națiunea poate să te 
arunce într-o continuă stare de har. Numai cel 
ce nu-şi mai aparţine poate să coboare spre sine 
dintr-un dincolo, anihilând astfel starea de păcat, 
adică „potenţialitatea existenţei de sine stătătoa- 
re”. Pentru cel care a încetat a mai fi un simplu 
eu, moartea îşi pierde putinţa de aneantizare: ea 
nu poate nimici pe cel ce nu locuieşte în sine în- 
suşi. Nae Ionescu dă exemplul celor care trăiesc 
în unitatea organică a națiunii, cărora moartea 
nu le poate nimici ființa aflată dincolo de ei înşişi. 
La fel de bine putem da exemplul lui Eminescu, 
care era deja situat cu totul în unitatea organică 
permanentă a limbii, pentru ca moartea să-l mai 
poată atinge. Astfel că, în urma celui care a ştiut 
sa iasă din păcat dăruindu-se rămâne o tainică 
prezenţă. El coboară mereu spre noi din stihiile în 
care noi înşine trăim. După un om nu rămâne de- 
cât ceea ce el a făcut ieşind din sine. Nae Ionescu 
distinge între o prezenţă pipăibilă şi una metafi- 
zică pe care o echivalează cu învierea. Prezenţa 
configuratoare a unui mort ne pune aievea în faţă 
fenomenul învierii: „Pentru metafizică, tot ceea ce 
este viaţă viitoare se întâmplă aici. Viaţa aceea 
viitoare reprezintă, nu cum s-ar crede, ceva care 
vine după acest ceva, ci ceva care se petrece în alt 
plan”. Imanenţa învierii presupune o desfacere a 
prezenţei. Deja judecata Eul este al meu presupu- 
ne că eu exist simultan în prezentul inconsistent 
al vieţii mele individuale şi în cel permanent al 
organismului colectiv. Această trăire extatică în 
prezența durabilă a unei unităţi organice prin 
care transcendentul are loc în imanent mi se pare 
a fi adevăratul înţeles al „trăirismului” naeiones- 
cian. (] 


m Nae Ionescu, Curs de metafizică 1936-1937 în 
Opere II, Editura Muzeul Literaturii Române, 2017, 
Ed. îngrijită de Marin Diaconu şi Dora Mezdrea 


roducţiile agricole realizate în Ro- 

mânia sunt departe de a exprima 

potenţialul real de produţie al solu- 

rilor, starea de fertilitate, care, de 
fapt, reprezintă capacitatea de a asigura, simul- 
tan şi continuu, necesarul de elemente nutritive 
şi apa pentru creşterea şi dezvoltarea normală a 
plantelor pe întreaga perioadă de vegetaţie, fiind 
superioară, în medie, fertilităţii solurilor de pe 
mapamond. 

La nivel planetar solurile cu fertilitate redu- 
să şi foarte redusă ocupă 62%, cele cu fertilitate 
moderată 27%, iar cele caracterizate printr-o fer- 
tilitate ridicată numai 11% din suprafață totală a 
uscatului. In ţara noastră 28% din soluri au o fer- 
tilitate ridicată şi foarte ridicată, 22% au o fertili- 
tate moderată şi 50% o fertilitate redusă şi foarte 
redusă. Rezultatele obţinute de fermierii care au 
făcut investiţiile necesare şi au aplicat tehnologii 
de cultură corespunzătoare obţinerii unor recolte 
competitive cu cele mai bune realizate în Euro- 
pa, precum şi producţiile medii realizate pe ţară 
în ultimii cinci ani la principalele plante (grâu, 
porumb, floarea-soarelui, soia) demonstrează ca- 
pacitatea obţinerii unor producţii agricole perfor- 
mante, competitive cu cele din ţările avansate. 

Semnalul de alarmă din anul 1972 — „avem 
un singur Pământ şi trebuie să-l protejăm” — ex- 
primat la Conferinţa Naţiunilor Unite de la Stock- 
holm privind Mediul şi Umanitatea, este şi astăzi 
extrem de actual, mai ales în contextul în care 
populaţia globului creşte substanţial, resursele 
naturale se diminuează, schimbările climatice, cu 
fenomene extreme din ce în ce mai frecvente, de- 
venind tot mai alarmante. 

Pandemia provocată de Covid-19, declan- 
şată la începutul anului 2020, ne determină să 
gândim un alt sistem de organizare, procesare, di- 
versificare, conservare şi distribuire a produselor 
agroalimentare. Pe baza acumulării de cunoaşte- 
re, elita mondială a înţeles că unica soluţie viabilă 
pentru dezvoltarea viitoare a societăţii umane şi 
menţinerea unui mediu sănătos este dezvoltarea 
durabilă şi performantă, a cărei esenţă constă în 
utilizarea raţională a tuturor resurselor natura- 
le, a surselor de energie convenţională şi materii 
prime regenerabile, într-o măsură şi într-un ritm 
care să permită refacerea lor, asigurând astfel 
continuitatea omenirii. 

Reafirm, fără rezervă, că resursa naturală 
vitală pentru un viitor sustenabil şi performant, 
alături şi împreună cu apa, este solul. 

La cel de al VIII-lea Congres Mondial de Şti- 
inţă a Solului, care a avut loc în România în 1964, 
cu participarea a 1190 specialişti de pe 5 continen- 
te, 63 de ţări, solurile româneşti erau considerate 
„miracol”. Acest „mit” este acum pe cale de dispa- 
riţie, mai ales în condiţiile în care resursele natu- 
rale se diminuează, în timp ce investiţiile făcute 
în agricultură şi dezvoltarea rurală românească 
au fost şi rămân nesemnificative, iar suprafaţă 
irigată a ţării s-a redus substanţial faţă de cele 
3,2 mil. ha existente în anul 1989. 

Să nu uităm că fiecare cultură exportă anual 
din sol, prin recoltă, zeci sau sute de kg de elemen- 
te nutritive, azot, fosfor, potasiu, microelemente, 
în funcţie de nivelul recoltelor obţinute, recolte 
care în ultimii ani au atins cifre record. 

Starea de fertilitate a solurilor se diminuea- 
ză substanţial, se deteriorează continuu, ca urma- 
re a folosirii unor cantităţi extrem de reduse de 
îngrăşăminte minerale şi organice, eroziunii solu- 
lui sau altor factori naturali sau antropici folosiţi 
neraţional. 

Solul constituie bogăţia cea mai de preţ, 
zestrea cea mai valoroasă a unei naţiuni, bogăție 
care trebuie preţuită, protejată şi valorificată la 
adevăratul potenţial, întrucât reprezintă garanţia 

stabilităţii viitorului şi consolidează securitatea şi 
siguranţa alimentară. 

Părintele ştiinţei agricole româneşti, acade- 
micianul Gheorghe lonescu-Şişeşti, declara cu ju- 
mătate de secol în urmă că „pământul are o func- 
ție socială [...] este veşnic. Dacă pământul dispare, 
dispare veşnicia”, altfel spus, întreaga viaţă este 
condamnată la pieire. 

Fiind profund implicat de peste 60 de ani în 
agricultura României, cu intenţia de a contribui 
la orientarea strategică a acţiunilor prezente şi 
viitoare, îmi îngădui să evidenţiez câteva aspecte 
ale realităţii de astăzi din domeniul agriculturii, 
aspecte favorabile, precum şi deficienţe îngrijoră- 
toare pentru dezvoltarea durabilă şi performantă. 

România are un potenţial agricol remarcabil, 
situându-se pe locul 6-7 în Uniunea Europeană. 
Tara noastră dispune de o sursă extraordinară de 
biomasă, din păcate, puţin valorificată, care ar pu- 
tea aduce o substanţială valoare adăugată, consi- 
derabil mai mare, prin zootehnizarea agriculturii. 

Alături şi împreună cu SOLUL, altă resursă 
naturală cu rol hotărâtor în asigurarea recoltelor 
este apa. Schimbările climatice globale vor afecta 
drastic agricultura, restrângând zonele favorabile 
acesteia, determinând modificări în spectrul sorti- 
mentului de culturi, solicitând tehnologii adapta- 
te noilor condiţii. 

In acest context se impune pregnant mo- 
dernizarea şi eficientizarea sistemelor de irigaţii 
pentru valorificarea cât mai eficientă a tuturor re- 
surselor de apă, obţinerea unui randament ridicat 
pe fiecare m.c. de apă folosit în irigarea culturilor, 
mai ales în condiţiile în care în ţara noastră se 
înregistrează din ce în ce mai frecvent fenomene 
de secetă şi arşiţă. 

Amplificarea perioadelor de secetă înregis- 
trate în ultimele decenii conduce inevitabil la ac- 
celerarea deşertificării şi aridizării. 

Extinderea şi amplificarea acestor fenomene 
de multe ori totale, a efectelor negative pe care 
progresul tehnologic şi industrializarea intensivă 
le exercită asupra mediului în general şi asupra 
climatului în special. 

Schimbările climatice, aşa cum am menţio- 
nat, modifică substanţial caracteristicile diferite- 
lor ţări sau regiuni, restrângând zonele favorabile 
pentru agricultură, impunând schimbări radicale 
ale sistemelor de exploatare, sortimentelor de ge- 
notipuri vegetale şi animale, tehnologiilor de cul- 
tivare a plantelor şi creştere a animalelor, siste- 
melor de asigurare a ecosanogenezei în ansamblu. 

Elementele menţionate sintetic condiţionea- 
ză nivelul şi calitatea recoltelor care trebuie să 
asigure necesarul intern de hrană, precum şi pro- 
duse pentru export. Deşi în ultimii ani au fost ob- 
ținute producții-record, producţiile realizate sunt 
încă mici, neeficiente economic, şi ca atare depar- 
te de a fi competitive cu cele obţinute în multe ţări 
ale UE, ceea ce face ca România, din ţară expor- 
tatoare, să devină ţară importatoare de alimente. 

Cercetarea ştiinţifică agricolă românească 
în ultimele decenii se află într-un mare impas. Nu- 
mărul cercetătorilor s-a redus substanţial, baza 
tehnico-materială este insuficientă, cea existen- 
tă — mult îmbătrânită. Resursele financiare sunt 
departe de a fi suficiente pentru crearea unor noi 
organisme biologice şi tehnologii de cultură care 
să corespundă provocărilor prezente şi viitoare. 

Frecvența şi gravitatea secetei şi deşertifică- 
rii sunt evident accentuate de schimbările clima- 
tice globale. 

Conform datelor furnizate de Adminis- 
trația Naţională de Meteorologie, în secolul al 
XX-lea, deceniile 1941-1950 şi 1981-1990 au fost 
caracterizate prin 3 ani de secetă excesivă. Ace- 
eaşi sursă arată că în primul deceniu al secolului 

XXI ne confruntăm cu 5 ani extrem de secetoşi 
(2000-2001, 2001-2002, 2002-2003, 2006-2007 şi 
2008-2009), continuându-se şi în deceniul al 2-lea. 
Inundaţiile catastrofale din acest interval confir- 
mă că ţara noastră este puternic afectată de feno- 
menul schimbărilor climatice globale, care devin 
extrem de îngrijorătoare. 

Vremea lipsită de precipitaţii este agrava- 
tă de temperaturi crescute, peste media multia- 
nuală, lipsa de apă, vântul, căldura, evaporaţia 
puternică, exercitând influenţe negative asupra 
solului, apei din sol, asupra vegetației, păşunilor 
şi fâneţelor, a plantațiilor de pomi şi viță-de-vie, 
pădurilor şi mai ales recoltelor plantelor cultivate 
şi animalelor domestice. 

Prima resursă naturală, rezerva de apă din 
sol, care se epuizează prin consumul plantelor şi 
evaporaţie, atinge frecvent limite corespunzătoa- 
re intervalului de ofilire şi coeficientului de higro- 
scopicitate pe adâncimi variabile. Nivelul apelor 
freatice scade dramatic. Apa freatică şi cea de 
suprafaţă (râuri, lacuri) sunt influențate de lipsa 
de precipitaţii asociată cu temperaturi anormale, 
resursele reducându-se uneori până la dispariţie, 
afectând grav ecosistemele din zonele respective. 

Viaţa din sol, a doua resursă naturală esen- 
țială, încetineşte sau stagnează, tulburând ciclu- 
rile biologice ale elementelor vitale, îndeosebi ale 
azotului şi carbonului, cu repercusiuni asupra re- 
ducerii fertilităţii solului. 

Plantele de cultură reacţionează diferit la se- 
cetă, în funcţie de presiunea osmotică proprie celu- 
lelor lor şi de apartenenţa lor la grupa de eficacita- 
te fotosintetică, din acest punct de vedere speciile 
din zonele temperate fiind cele mai afectate. 

Plantele expuse secetei îşi accelerează ciclul 
vegetativ în defavoarea creşterii, nivelul şi calita- 
tea recoltelor fiind mult diminuate. Compoziţia 
floristică a păşunilor şi fâneţelor se schimbă, re- 
ducându-se speciile de plante cu calităţi nutritive, 
favorizându-se îmburuienarea. 

În cadrul speciilor cultivate în ţara noastră 
există diferenţe, unele fiind mai rezistente la se- 
cetă (grâul, orzul, rapiţa, floarea-soarelui, sorgul, 
porumbul, iarba de Sudan, ghizdeiul, sparceta, lu- 
cerna), toleranța fiind condiţionată de diferiţi fac- 
tori tehnologici, iar alte specii nu sunt pretabile 
semănatului în condiţii de secetă (cartoful, faso- 
lea, sfecla de zahăr şi furajeră, trifoiul). Gradul de 
rezistenţă la secetă diferă între soiuri şi hibrizi şi 
poate fi îmbunătăţit prin ameliorări genetice. 

In acest context, subliniez încă o dată rezis- 
tenţa superioară a materialului genetic autohton 
utilizat intens în programele de genetică şi ame- 
lorare. Un exemplu elocvent îl constituie soiurile 
de grâu create la Institutul Naţional de Cerceta- 
re-Dezvoltare Agricolă Fundulea şi la Staţiunile 
de Cercetare-Dezvoltare Agricolă Lovrin şi Turda, 
soiuri net superioare ca rezistenţă la secetă şi ar- 
şiță faţă de cele străine. 

In România sunt unităţi de producţie care, 
folosind material biologic şi tehnologii performan- 
te, adaptate condiţiilor de sol şi climă specifice zo- 
nei, demonstrează fără drept de tăgadă potenţia- 
lul performant al agriculturii noastre. 

Imi îngădui să menţionez Combinatul 
Agroindustrial Curtici, jud. Arad, care constitu- 
ie, din punctul meu de vedere, un model de orga- 
nizare, administrare şi funcţionare, cu rezultate 
economice de excepţie, realizate prin valorificarea 
celor mai performante organisme biologice vege- 
tale şi animale, tehnologii de cultură a plantelor 
şi de creştere a animalelor, adaptate, dar, pentru 
a adăuga valoare producţiei agricole, aceasta a 
fost folosită în mare parte în sectorul zootehnic 
(zootehnizarea agriculturii), procesată, 
depozitată şi comercializată prin unităţi E) 
proprii ale Combinatului. 

O altă unitate productivă este 

AGRICOS, Insula Mare a Brăilei, unde 

sunt folosite genotipuri de plante, soiuri 

şi hibrizi adaptaţi, precum şi tehnologii de pro- 

ducție corespunzătoare cerințelor locale; recoltele 

de grâu, porumb, soia, floarea-soarelui, rapiţă, lu- 

cernă, obţinute an de an, sunt competitive cu cele 
realizate în cele mai performante ferme din UE. 

Pădurile, expuse şi ele secetei, au un risc 
suplimentar, tăieri masive, defrişări şi incendii 
devastatoare. Rolul pădurilor, de rezervor natural 
de biodiversitate, de recirculare a apei, de protec- 
ție contra vânturilor, de adăpost şi hrănire a unor 
categorii de animale, se reduce. Animalele sunt 
deosebit de vulnerabile în condiţii de secetă, fiind 
subnutrite, deshidratate, expuse la tulburări gas- 
trice şi diferite alte boli, cu particularităţi funcţie 
de specie. În asemenea condiţii necesitatea înfiin- 
țării perdelelor de protecţie agro-forestiere devine 
tot mai actuală. 

Suprafaţa globului pământesc acoperită de 
ape este de 71%, dar numai 2,5% din volumul to- 
tal revine apei dulci. 

Urmare a exploziei demografice şi a inten- 
sificării utilizării apei la nivel mondial în tot mai 
multe domenii de activitate, resursele de apă dul- 
ce disponibile scad treptat şi substanţial. 

Dintre principalele sectoare care folosesc 
cantităţi mari de apă, se detaşează agricultura, ca 
cel mai mare utilizator de apă dulce; o evaluare 
făcută în anul 2000 arată că agricultura a folosit 
67% din totalul apei dulci disponibile. 

Pentru anul 2025 se prevede o creştere a ce- 
rințelor de apă ale agriculturii de 1,2 ori, ale in- 
dustriei de 1,5 ori, iar a consumului casnic de 1,8 
ori. Problema valorificării optime a apei, de orice 
provenienţă, trebuie privită ca un obiectiv major 
al cercetării ştiinţifice, al tuturor factorilor impli- 
caţi în dezvoltarea viitoare a societăţii, noile sis- 
teme de irigaţii urmând a fi amenajate conform 
celor mai moderne realizări în domeniu. 

Apa va deveni „cheia de boltă” a sustenabili- 
tăţii agriculturii şi, de ce să nu spun, a prezentu- 
lui şi viitorului omenirii. 

Ca rezultat al impactului crescând al schim- 
pării climatului global asupra mediului, resurse- 
lor de hrană şi energie, provocarea majoră actuală 
a agro-economiei mondiale constă în elaborarea 
unui nou cadru strategic, menit să conducă la dez- 
voltarea unei biosocietăţi bazate pe cunoaştere. 

Au fost identificate diferite direcţii de acţi- 
une pentru a răspunde principalelor provocări, 
dintre care menţionăm dezvoltarea durabilă ba- 
zată pe cunoaştere, orientarea cunoaşterii ştiin- 
țifice spre aplicabilitate, asigurarea securităţii 
şi siguranţei alimentare, modernizarea spaţiului 
rural, eficientizarea valorificării resurselor natu- 
rale, sol, apă, energie, conservarea biodiversităţii, 
durabilitate şi performanţă în agricultură, creş- 
sincronizarea politicilor duse la multiple niveluri. 
Aceste probleme şi provocări complexe, interco- 
nectate dinamic, trasează pentru cercetarea ştiin- 
țifică agricolă două direcţii de abordare: elabora- 
rea unei agende de cercetare de tranziţie care să 
răspundă rapid preocupărilor privind dezvoltarea 
durabilă şi performantă şi asigurarea securită- 
ţii şi siguranţei alimentare (1), elaborarea unei 
agende pe termen îndelungat pentru cercetarea 
high-tech, menită să propulseze agricultura, in- 
dustria alimentară, economiile rurale româneşti 
şi ale ţărilor din UE în poziţii de competitivitate 
crescută pe pieţele mondiale (2). 

În cei 93 de ani de existenţă a cercetării şti- 
inţifice româneşti organizate, toate ramurile şti- 
inţei agricole au acumulat un tezaur de cunoştin- 
țţe privind starea resurselor naturale şi dinamica 
evoluţiei lor în noul context al mediului planetar. 

Condiţiile de climă şi mediu, actuale şi de 
viitor, impun evoluţia unei cercetări ştiinţifice 
intens inter- şi multi- disciplinare, care să depă- 
şească limitele sale tradiţionale, devenind o forţă 
reală de construire a noului tip de bioeconomie. 

Convergenţa cunoaşterii rezultată din disci- 
pline diferite este esenţială pentru a realiza o mai 
bună înţelegere a problemelor interdependente, 
dar şi pentru creşterea fecundității ideilor şi utili- 
zării corespunzătoare a noilor oportunităţi create 
de integrarea europeană. 

Susținerea cercetării ştiinţifice, deficitară pe 
plan european, dar mai ales naţional, este impe- 
rios necesară. La fel de necesare sunt şi sistemele 
de transmitere spre utilizatori a cunoştinţelor şi 

rezultatelor dobândite din programele practice de 
prevenire şi combatere a secetei şi deşertificării, 
şi nu numai. 

O componentă indispensabilă a acestor pro- 
grame o reprezintă strânsa colaborare între cerce- 
tători şi cadre didactice din învăţământul agricol 
universitar, orientată spre intensificarea activită- 
ţii de educaţie a viitorilor specialişti sau a unor ca- 
tegorii deja specializate, activitate care să fie mai 
adaptativă, atractivă şi multifuncţională. 

Consider că trebuie intensificate efortu- 
rile pentru diseminarea cunoaşterii în rândul 
populaţiei, care poate să-şi mărească implicarea 
în activitaţi şi acţiuni speciale. 

Conştientizarea populaţiei trebuie să facă 
apel la lecţiile date de istorie, şi anume că marile 
civilizaţii ale omenirii, ca cea asiro-babiloniană, 
egipteană, chineză, au apărut şi s-au dezvoltat în 
apropierea marilor cursuri de apă, Tigru şi Eu- 
frat, Nilul, Yang-tze şi Hwang-Ho, iar unele din- 
tre acestea sunt cunoscute după numele cursuri- 
lor de apă, Indusului şi Mekongului. 

Civilizaţiile au prosperat când au realizat şi 
valorificat avantajele oferite de cursurile de apă 
şi s-au prăbuşit atunci când comunitățile umane 
nu au mai fost în stare să asigure funcţionalitatea 
sistemelor construite, îndeosebi a celor de irigare 
a culturilor agricole, aşa cum s-a întâmplat în Me- 
sopotamia. 

Seceta şi deşertificarea, ca manifestare dra- 
matică a noilor condiţii de mediu, impun crearea 
unei solidarităţi naţionale şi mondiale veridice, 
direcționate constructiv. 

Conferinţa UE „Towards Future Challenges 
of Agricultural Research în Europe”, Bruxelles, 
iunie 2007, identifică mai multe direcţii de acţiu- 
ne, pentru a răspunde principalelor provocări, din 
care menţionăm dezvoltarea durabilă, care să facă 
faţă schimbărilor climatice globale în biosocieta- 
tea bazată pe cunoaştere, asigurarea securităţii 
hranei, a spaţiului rural, energiei, biodiversităţii 
şi durabilităţii agriculturii, cunoaşterea ştiinţifică 
orientată spre aplicabilitate, creşterea competiti- 
vităţii pe piaţa mondială agricolă, elaborarea unei 
politici clare şi a unei orientări instituţionale prin 
sincronizarea politicilor duse la multiple niveluri. 

Ca ţară cu potenţial real pentru agricultură, 
România trebuie să „construiască” şi să organi- 
zeze o cercetare ştiinţifică agricolă modernă, du- 
rabilă şi performantă, multi şi poli-disciplinară, 
capabilă să furnizeze progres ştiinţific, rezultate 
şi soluţii de certă valoare. 

Cu optimismul care mă caracterizează, ex- 
prim convingerea că, utilizând resursele de care 
dispunem, putem consolida potenţialul agricol 
românesc şi prevedea un viitor durabil şi perfor- 
mant pentru agricultură, în vederea asigurării se- 
curităţii şi siguranţei alimentare naţionale şi face 
faţă competiţiei dure puse pe bazele cunoaşterii 
ştiinţifice naţionale, europene şi mondiale. 

Avem o misiune de onoare, misiunea de a 
feri de poluare, degradare sau distrugere solul, 
apa, aerul, mediul planetar, misiunea de a spo- 
ri cunoaşterea umană şi de a o folosi creator, în 
scopul asigurării perenităţii vieţii şi durabilităţii 
performante. D 

Punct de vedere privind 
situaţia creată în jurul 
pilonului românesc al 
infrastructurii ELI-NP 


Recentele evenimente din jurul proiectului de 
infrastructură de cercetare paneuropeană distribui- 
tă Extreme Light Infrastructure (ELI) ne determină 
să luăm act cu îngrijorare de presiunile, mediatice 
şi politice, asupra pilonului românesc al acestei in- 
frastructuri — ELI-Nuclear Physics (ELI-NP). Aces- 
tea aduc gravă atingere valorilor şi scopurilor pro- 
movate prin implementarea acestuia în România şi 
pot pune sub semnul întrebării eforturile făcute de 
toţi cei implicaţi pentru crearea şi consolidarea unui 
Spaţiu Comun al Cercetării în Europa. 

Proiectul ELI a fost propunerea Franţei, la ini- 
țiativa profesorului Gerard Mourou, laureatul Nobel 
pentru Fizică 2018, pentru prima Foaie de parcurs a 
Forumului Strategic European pentru Infrastructuri 
de Cercetare (eng. ESFRI) din anul 2006. Până în 
anul 2009, cu sprijinul Comisiei Europene, organi- 
zaţii de cercetare din 13 ţări — Franţa, Germania, 
Italia, Marea Britanie, Republica Cehă, Ungaria, 
România, Spania, Portugalia, Bulgaria, Grecia, Li- 
tuania, Polonia — au realizat un parteneriat pentru a 
pregăti implementarea şi a oferi soluţii de rezolvare 
a problemelor ştiinţifice, tehnologice, financiare şi 
legale pe care un proiect de o asemenea noutate şi 
anvergură le-ar putea întâmpina. 

Pe baza soluţiilor şi recomandărilor acestui 
proiect, în decembrie 2009, trei ţări noi membre ale 
UE — Republica Cehă, Ungaria şi România — în cadrul 
Consiliului Competitivitate şi-au asumat găzduirea şi 
construirea, din fonduri structurale, a celor trei piloni 
ai infrastructurii de cercetare distribuite ELI. 

Incepând cu anul 2010, ELI-NP, împreună cu 
celelalte două componente din Ungaria (ELI-ALPS) 
şi Cehia (ELI-Beamlines), alături de organizaţii 
reprezentative de cercetare din Italia, Germania, 
Franţa, Marea Britanie, au constituit un parteneri- 
at având personalitate juridică, ELI-Delivery Con- 
sortium (ELI-DC), în scopul operării şi utilizării 
infrastructurii ELI, după finalizarea implementării 
celor trei proiecte, sub forma unui ELI-ERIC. ERIC 
este, conform legislaţiei europene, un consorţiu eu- 
ropean pentru o infrastructură de cercetare având 
personalitate juridică, iar ca acţionari state membre 
UE sau asociate, care se obligă să finanţeze accesul 
comunităţii ştiinţifice la utilizarea infrastructurii. 
Principalele beneficii ale acestei forme de organizare 
sunt scutirea de TVA a cheltuielilor pentru operarea 
infrastructurii şi adoptarea propriilor reguli şi proce- 
duri de achiziție pentru bunurile şi serviciile necesa- 
re funcționării infrastructurii. 

ELI-NP, a cărui construcţie la Măgurele a 
început în anul 2012, după obţinerea aprobărilor 
necesare din partea autorităţilor naţionale şi Co- 
misiei Europene, instituţia gazdă şi responsabilă 
fiind Institutul Naţional de Cercetare Dezvoltare 
pentru Fizică şi Inginerie Nucleară — Horia Hulubei 
(IFIN-HH), reprezintă o investiție a României din 
fonduri structurale şi fonduri de la bugetul de stat, 
în valoare de 310 mil. euro. 

Centrul ELI-NP construit la Măgurele, cu efor- 
turi şi dăruire remarcabile de către echipa condusă 
de colegul nostru, Acad. Nicolae-Victor Zamfir, este 
pentru noi toţi o dovadă a capacității României de a 
realiza proiecte de excelenţă şi de a fi un partener res- 
pectat în cercetarea ştiinţifică la frontiera cunoaşterii. 
Prin ELI-NP se demonstrează, încă o dată, că cerceta- 
rea românească are capabilitatea să-şi exploateze po- 
tenţialul şi educaţia deosebite şi să fie un model inspi- 
raţional pentru tânăra generaţie şi pentru societate. 

Urmărind îndeaproape cu satisfacţie deosebi- 
tă succesul şi realizările ELI-NP, apreciate de actori 
importanţi în domeniul cercetării ştiinţifice mondi- 
ale, Biroul Prezidiului Academiei Române nu poate 
rămâne indiferent la acţiunile concertate de discre- 
ditare a României, Centrului ELI-NP şi conducerii 
instituţiei care a asigurat construcţia acestui centru. 
Dezavuăm cu tărie astfel de manifestări, a căror vi- 
rulenţă şi lipsă de etică nu pot decât să plaseze au- 
torii acestora în sfera unor interese obscure, care 
aduc prejudicii grave României, şi care se situează 
în afara normelor şi valorilor unanim acceptate în 
comunitatea ştiinţifică. 

Ne exprimăm convingerea că demersul nostru 
va avea ecoul potrivit în rândul societăţii şi la nivelul 
autorităţilor româneşti şi că astfel de acţiuni nu îşi 
vor mai găsi locul în Europa. 


Biroul Prezidiului Academiei Române 

Bogdan Popescu: „Când Suedia 
era condusă din Moldova” 


Bogdan Popescu 


Un capital important de 
prestigiu şi notorietate 


Contemporanul: Institutul Cultural ho- 
mân are o istorie extrem de interesantă, pe care, 
stimate domnule director Bogdan Popescu, o cu- 
noaşteți din interior. Ce ne-aţi putea spune despre 
această instituţie şi filialele sale în lume? Care e, 
pe scurt, povestea ei? 

Bogdan Popescu: Institutul Cultural Ro- 
mân, în pofida existenţei sale relativ scurte, se 
bucură de un capital important de prestigiu şi 
notorietate în afara graniţelor, pe care de multe 
ori nu-l percepem ca atare în ţară. Acesta a fost 
dobândit prin miile de proiecte culturale sprijini- 
te de-a lungul anilor şi prin parteneriatele solide, 
încheiate pe toate meridianele lumii, acolo unde 
artiştii şi creatorii români au fost prezenţi şi apre- 
ciaţi. Prezenţa românească pe cele mai importan- 
te scene culturale în cadrul festivalurilor de film 
şi artă, în sălile de concerte, în muzee, la târgurile 
de carte, prin traducerile apărute în cele mai di- 
verse limbi, aduce beneficii uriaşe de imagine ţării 
noastre şi recomandă România ca un actor activ 
şi respectat în cadrul dialogului intercultural con- 
temporan. In paralel cu conştientizarea acestor 
beneficii, este important să sporim în continuare 
capitalul de imagine câştigat, misiunea reprezen- 
tanțelor din străinătate să fie extinsă şi amplifi- 
cată, pornind de la o finanţare corespunzătoare şi 
un sprijin logistic pe măsură. Cultura, în plura- 
litatea formelor sale, este privită astăzi ca unul 
dintre fundamentele oricărei societăţi sustenabi- 
le prin impactul pozitiv pe care îl are asupra co- 
eziunii şi egalităţii sociale, educaţiei, promovării 
principiilor democratice, relațiilor internaționale, 
cât şi asupra inovării şi cercetării, putând juca un 
rol determinant în construcţia unui brand de ţară 
care va crea, fără îndoială, condiţii favorabile pen- 
tru întreaga economie românească. Este o convin- 
gere personală motivată de strategiile altor ţări 
europene şi de contextul actual pe care îl traver- 
săm. Edificiul unităţii europene este clădit pe cul- 
tură şi nu poate exista fără cultură, despre care 
multe voci avizate din lumea actuală consideră că 
reprezintă şi cheia prosperității sale viitoare. 

Aţi studiat la universităţi occidentale de 
prestigiu, ați publicat studii şi cărți de filosofie, 


sunteți poet, în primul rând, sunteţi om de cultură. 
Aveţi o experienţă vastă în ceea ce priveşte organi- 
zarea unor evenimente la cel mai înalt nivel. Aţi 
condus strălucit Centrul Naţional al Cărţii, asi- 
gurând împreună cu echipa acestei instituții pre- 
zența homâniei la cele mai importante saloane şi 
târguri de carte din lume, despre care s-a scris în 
presa naţională şi presa de peste hotare, România 
apărând în lumina pe care o merită şi fiind tratată 
cu respect şi admiraţie. Acum câţiva ani, ați deve- 
nit directorul ICR Stockholm. Ce reprezintă ICR 
Stockholm? Ce activităţi a desfăşurat în trecutul 
imediat şi care e menirea lor? 

ICR Stockholm este singurul institut româ- 
nesc în regiunea Europei de Nord, un spaţiu geo- 
grafic vast şi încărcat de creativitate, în care cultu- 
ra joacă un rol activ şi decisiv în viaţa comunităţii. 
Dovadă stau numeroasele muzee, săli de concert, 
teatre, galerii de artă, festivaluri, premii cu mare 
vizibilitate internaţională decernate aici, emisiuni 
culturale la posturile publice, aşadar un spaţiu viu 
în care, prin eforturile institutului, dorim să fim o 
prezenţă constantă prin muzicieni, scriitori, artişti, 
pe care să-i aducem în faţa publicului nordic. Aţi 
menţionat proiectele derulate de-a lungul anilor, 
cât am coordonat activitatea Centrului Naţional al 
Cărţii, şi nu pot să nu amintesc, în acest context, 
de un proiect de referință în spaţiul scandinav, 
desfăşurat în toamna anului 2013, când România 
a participat în calitate de ţară invitată la târgul de 
carte de la Gâteborg, eveniment de mare vizibilita- 
te, pregătit de Centrul Naţional al Cărţii împreună 
cu echipa Institutului de la Stockholm, cu nume- 
roase ecouri în presa suedeză, în spatele căruia a 
stat un efort organizatoric uriaş. Pentru a reveni 
în prezent, apariţia pandemiei de coronavirus ne-a 
surprins la începutul acestui an în plină activita- 
te, după o serie de evenimente cu sălile pline şi cu 
multe alte proiecte în pregătire pe care a trebuit să 
le amânăm. Am regândit din mers întreaga strate- 
gie a institutului în mediul online pentru a atrage 
noi categorii de public, pe lângă cel tradițional, fi- 
del evenimentelor noastre. În toată această perioa- 
dă, ritmul postărilor online a crescut considerabil, 
aproape zi de zi contul institutului fiind actualizat 
cu informaţii culturale. Am preluat spectacole ale 
Ateneului Român, Operei Române, Festivalului de 
Teatru de la Sibiu, Festivalului Shakespeare de la 
Craiova, am prezentat artişti români din Suedia 
şi expozițiile lor, portrete de scriitori şi personali- 
tăţi culturale din România, itinerarii culturale şi 
turistice, am organizat cu succes cursuri de limba 
română pentru suedezi pe perioada verii prin plat- 
forma Skype. Această strategie a dat roade, iar nu- 
mărul celor care ne urmăresc a crescut considera- 
bil. In luna iunie, în colaborare cu editura suedeză 
Pionier Press am derulat o serie de discuţii şi lec- 
turi digitale pentru copii, moderate de editoarea 
şi ilustratoarea româno-suedeză Arina Stoenescu, 
având ca invitate scriitoare cunoscute ale genului 
din România, deja traduse sau în curs de traduce- 
re în limba suedeză. In contextul aniversării anul 
acesta a Centenarului poetului Paul Celan, născut 
în Bucovina de Nord, la Cernăuţi, în parteneriat cu 
Institutul Goethe din Suedia şi cu revista literară 
suedeză Ponton, am iniţiat un concurs de poezie în 
memoria marelui poet, adresat tinerilor liceeni din 
Suedia, iar în planurile noastre sunt şi alte eveni- 
mente omagiale programate spre sfârşitul toam- 
nei. Nu în ultimul rând, sunt bucuros că Premiul 
Marin Sorescu, aflat la cea de-a XIV-a ediţie, este 
decernat şi anul acesta, câştigătorul a fost anunţat 
public în cursul lunii septembrie în persoana scrii- 
torului şi traducătorului Lasse Soderberg. 


Profităm de relaxarea relativă 


Ce alte evenimente culturale figurează în 
agenda ICR Stockholm în perioada următoare? 


ICR Stockholm este singurul institut 
românesc în regiunea Europei de 
Nord, un spaţiu geografic vast şi 

încărcat de creativitate, în care 
cultura joacă un rol activ şi decisiv 
în viața comunității 

Dacă în Suedia restricţiile privind numă- 
rul de maxim 50 de participanţi la evenimentele 
publice rămân în continuare în vigoare, cel puţin 
deocamdată, profităm de relaxarea relativă din 
țările învecinate şi am susţinut astfel deplasarea, 
la finalul lunii august, a doi tineri regizori în Da- 
nemarca, Mihai Dragolea şi Anghel Damian, ale 
căror filme au fost selectate din aproximativ 3.000 
de filme la ediţia de anul acesta a cunoscutului 
Festival Internaţional de Film de la Odense. De 
altfel, regizorul Mihai Dragolea a câştigat premiul 
The Soapbox cu scurtmetrajul său Totul pentru 
Riana/ Everything for Riana (2020). 

Sunt multe alte proiecte aflate în pregătire 
pe care le vom anunţa la momentul potrivit, prin- 
tre altele, la începutul lunii octombrie, dacă lucru- 
rile decurg conform aşteptărilor noastre, vom pre- 
zenta traducerea suedeză a Jurnalului lui Mihail 
Sebastian, de data aceasta la Goteborg, în parte- 
neriat cu Casa de Literatură din cel de-al doilea 
mare oraş al Suediei, eveniment care ar fi trebuit 
să aibă loc la finalul lunii martie. În ciuda contex- 
tului dificil şi cu speranţa că vom reveni treptat la 
normalitate, eforturile noastre sunt aceleaşi ca în 
perioada de dinainte de epidemie, respectiv de a 
face ca prezenţa culturală românească în spaţiul 
scandinav să fie una de calitate şi să sporim nu- 
mărul celor care ne urmăresc. 

Inevitabil ajungem la subiectul care mono- 
polizează atenţia tuturor. Cum a afectat 
pandemia activitatea culturală în Suedia? mă 

zip Începând cu luna martie, scena cul- 
turală suedeză a fost puternic afectată de 
izbucnirea pandemiei, ca şi în alte părţi 
ale lumii, iar întreaga societate a resimţit acest 
şoc. Abordarea autorităţilor a fost, după cum se 
ştie, una diferită față de a altor ţări, de a lăsa 
deschise parcurile publice, magazinele sau sălile 
de gimnastică. Învăţământul primar şi gimnazial 
din Suedia, de asemenea, şi-a continuat activita- 
tea neîntrerupt. Insă încă de la începutul crizei 
sanitare, Agenţia Suedeză de Sănătate Publică a 
limitat întâlnirile publice la 50 de persoane, re- 
stricţie în vigoare şi în prezent, iar efectul asupra 
evenimentelor culturale a fost puternic. Majori- 
tatea evenimentelor au fost anulate sau mutate 
în mediul online. Instituţiile de cultură, muzeele, 
galeriile de artă şi-au redeschis treptat porţile în- 
cepând din luna iunie, iar vocile celor care cer o 
revenire, fie şi parţială, fie şi controlată, la nor- 
malitate au devenit tot mai numeroase. Incerti- 
tudinile legate de evoluţia pandemiei împiedică 
în acest moment o perspectivă clară asupra re- 
deschiderii totale, mult aşteptată a scenei cultu- 
rale. Consecințele pentru lumea culturală sunt 
îngrijorătoare pretutindeni, mai cu seamă pentru 
sectorul independent al creatorilor liberi profesio- 
nişti. Scriitorii, traducătorii, fotografii, freelance- 
rii care lucrează în domeniul artelor vizuale etc., 
asociaţiile nonguvernamentale organizatoare de 
festivaluri şi alte evenimente culturale, dar şi an- 
gajaţii din teatru, cinematografie, edituri, librării 
etc., care nu au contracte permanente, au fost, şi 
sunt în continuare, categoriile cele mai vulnerabi- 
le, care ar trebui să primească sprijin cu priorita- 
te, mai ales că, pe termen lung, dacă răspândirea 
pandemiei nu se va tempera, efectele negative se 
vor amplifica. 

Suedia e prima țară dintre statele scandina- 
ve care a sprijinit aderarea României la Uniunea 
Europeană. helaţiile diplomatice dintre România 
şi Suedia au o durată de circa cinci secole. Prin 
urmare, e vorba de o veche tradiție, inițiată de 
domnitorii Moldovei şi regii Suediei. E un adevăr 
istoric faptul că, în urma înfrângerii de la Poltava 
(1709), Regele Carol al XII-lea al Suediei a trăit 
aproape 4 ani la Bender (Tighina). E o perioadă în 
care Domnia Sa s-a văzut şi a discutat de nenumă- 
rate ori cu Dimitrie Cantemir, Nicolae Mavrocor- 
dat, Constantin Brâncoveanu. Domnule director 
Bogdan Popescu, cum sunt percepute asemenea 
adevăruri istorice, la ora actuală, în Suedia? 

Ne leagă de Suedia numeroase episoade ale 
istoriei noastre recente sau mai îndepărtate pe 
care de multe ori le-am dat uitării şi poate că din 
când în când o asemenea discuţie e un prilej bun 
de rememorare. Carol al XII-lea, regele Suediei la 
începutul secolului al XVIII-lea, a fost o persona- 
litate de prim rang a istoriei moderne europene, 
a cărui domnie încă stârneşte numeroase contro- 
verse, din păcate, se vorbea mai mult despre el 
în România în perioada interbelică decât acum. 
Carol al XII-lea a fost şi primul cap încoronat su- 
edez ajuns prin părţile noastre şi care a rămas 
acolo mai mult timp decât petrecuse la Stockholm 
ca rege din momentul urcării pe tron până la ple- 
carea pe continent împreună cu armatele sale. 
Memoria lui Carol al XII-lea este vie şi în zilele 
noastre, în anul 2005 Muzeul Armatei a deschis 
o mare expoziţie la Palatul Regal din Stockholm 
sub titlul „Când Suedia era condusă din Moldo- 
va”, care le reamintea suedezilor această pagină 
a istoriei naţionale. Intâmplările de atunci au fost 

ICR Stockholm este un institut 
poziționat strategic în inima 
Scandinaviei şi îmi doresc ca 

eforturile noastre să fie sprijinite cu 
un buget adecvat în anii care vin, 
pe măsură ce criza pandemiei se va 
estompa, pentru a spori prezența 
pe aceste meleaguri a celor mai 
de seamă reprezentanţi ai culturii 
noastre 


relatate şi la noi încă din timpul cronicarilor, iar 
apoi de istorici precum A.D. Xenopol, Kogălni- 
ceanu sau Nicolae Iorga, care în anul 1926 a ţinut 
la Universitatea din Uppsala conferinţa „Carol al 
XII-lea la Bender”, publicată apoi în limba fran- 
ceză. Un alt istoric de la Iaşi, Nicolae Bogdan, a 
scris în perioada interbelică o carte despre Carol 
al XII-lea bine documentată, însă, 
din păcate, puţin cunoscută astăzi. In 
2007, scriitorul româno-suedez George 
Cristea a tratat subiectul, beneficiind 
de acces direct la arhivele suedeze, în 
volumul său despre regii şi diplomații 
suedezi în spaţiul românesc, publicat 
de Centrul de Studii Transilvane al 
Academiei Române. Ca o paranteză, 
meşterilor din oastea regelui Carol 
al XII-lea al Suediei aflaţi în retrage- 
re spre Suedia prin Ţările Române şi 
găzduiţi de Constantin Brâncoveanu 
se pare că le datorăm construirea unui 
edificiu arhitectonic al vechiului Bucu- 
reşti, şi anume Turnul Colţei, demolat 
la sfârşitul secolului al XIX-lea, parte 
a ansamblului Mănăstirii Colțea. Este 
important să evocăm aceste legături 
istorice ori de câte ori avem ocazia 
pentru că memoria lor este decisivă în 
bagajul simbolic de semnificaţii. Baga) 
cu al cărui ajutor construim legăturile culturale şi 
diplomatice din prezent. 


Momente importante 
ale istoriei naționale 


ICR Stockholm e una dintre filialele ICR cele 
mai active, mai cu seamă în ultimii ani. O serie 
de evenimente culturale au fost şi sunt dedicate, 
în continuare, Centenarului Marii Unirii. De pil- 
dă, în colaborare cu Ambasada României la Stoc- 
kholm şi Episcopia Ortodoxă Română a Europei 
de Nord, ICR Stockholm a organizat, între altele, 
conferința academicianului loan-Aurel Pop, Pre- 
şedintele Academiei Române, cu titlul „The Ma- 
king of Romania (1859-1918)/ Cum s-a înfăptuit 
România între 1859-1918”. Cum sunt receptate în 
peninsula scandinavă asemenea evenimente? Vor 
urma şi altele în această ordine de idei? 

Centenarul României Mari în 2018 şi deţine- 
rea Preşedinţiei Consiliului Uniunii Europene din 
anul următor au fost cele două mari evenimente 
de diplomaţie publică ale ultimilor doi ani pe care 
le-am marcat împreună cu ambasadele Români- 
ei în Suedia şi Norvegia. Conferinţele, concertele, 
expoziţiile organizate alături de partenerii noştri 
locali sau europeni au fost bine re- 
ceptate, sălile au fost neîncăpătoa- 
re. În contextul pandemiei de as- 
tăzi ne gândim cu nostalgie la acea 
perioadă şi sperăm să revenim la 
normalitate într-un orizont de timp 
nu prea îndepărtat. Într-adevăr, în 
anul Centenarului ne-am bucurat 
de prezenţa la Stockholm a dom- 
nului academician loan-Aurel Pop, 
care a conferenţiat cu două ocazii, 
o dată la invitaţia institutului, iar 
a doua oară la invitaţia universită- 
ţii din Sâdertorn, cu ocazia simpo- 
zionului „1918. Europa Naţiunilor”. 
Din aceeaşi serie de evenimente, aş 
menţiona conferinţa „România 100. 
Lecţiile trecutului recent” susţinu- 
tă de teologul Radu Preda la sediul 
Institutului din Stockholm în parte- 
neriat cu Institutul de Investigare a 
Crimelor Comunismului şi Memoria 

Exilului Românesc şi cu Episcopia Ortodoxă Ro- 
mână a Europei de Nord, concertul aniversar de 
la Oslo la Academia de Muzică a Norvegiei al pi- 
anistului Dragoş Cantea şi al violonistei Anama- 
ria Trifanov, împreună cu invitaţii lor norvegieni. 
Alte evenimente organizate sub egida Centena- 
rului au fost zilele filmului românesc de la Oslo, 
conferința în parteneriat cu Arhivele Diplomatice 
ale Ministerului Afacerilor Publice despre diplo- 
matul român cu origini suedeze Constantin Kara- 
dja sau concertul de Ziua Naţională a României 
al pianistei Angela Drăghicescu împreună cu vi- 
olonistul Alexandru Tomescu la Filarmonica din 
Stockholm, locul tradiţional de decernare în luna 
decembrie a Premiilor Nobel. Acest concert l-am 
reeditat cu mare succes anul următor şi la Filar- 
monica din Oslo, cu ocazia deţinerii preşedinţiei 
Consiliului Uniunii Europene de către România, 
alături de alte evenimente muzicale care, de ase- 
menea, au fost apreciate: concertul cunoscutei 
naiste Dana Dragomir sau al muzicienilor Eduard 

Stan şi Remus Azoiţei, ambele în Sala Barocă din 
incinta Muzeului de Istorie de la Stockholm. Pla- 
nurile noastre de viitor vor continua să includă 
marcarea unor momente importante ale istoriei 
naţionale sau ale relaţiilor bilaterale, pe care par- 
tenerii noştri scandinavi şi publicul să le găseas- 
că interesante şi din care imaginea României să 
aibă de câştigat. ICR Stockholm este un institut 
poziţionat strategic în inima Scandinaviei şi îmi 
doresc ca eforturile noastre să fie sprijinite cu un 
buget adecvat în anii care vin, pe măsură ce criza 
pandemiei se va estompa, pentru a spori prezența 
pe aceste meleaguri a celor mai de seamă repre- 
zentanți ai culturii noastre. 


BOGDAN M. POPESCU, director al Institutului Cultu- 
ral Român de la Stockholm (din 2018); director al Cen- 
trului Naţional al Cărţii din cadrul Institutului Cultural 
Român (2013-2018); studii postuniversitare şi universi- 
tare: doctor în filosofie (2007); cercetător postdoctoral 
al Universităţii din Bucureşti, Facultatea de Ştiinţe 
Politice (2010-2013); bursier OSI/FCO Chevening al 
Universităţii Oxford (2003-2004); bursier ERASMUS al 
Universităţii „La Sapienza” Roma (1999-2000); bursi- 
er TEMPUS al Universităţii din Bologna (1998); studii 
universitare la Facultatea de Filosofie a Universităţii 
Bucureşti (1995-1999). Publicaţii — cărţi (de autor şi în 
colaborare): Sisteme electorale şi sisteme democratice 
(în colaborare, Editura ISPRI, 2009); Qualia şi filosofia 
conştiinţei (2007); Filosofia conştiinţei şi ştiinţele cogni- 
tive (în colaborare, Editura Cartea Românească, 2002); 
studii şi articole (în volume colective): Enciclopedia Re- 
lațiilor Internaţionale (Dan Dungaciu coord., Editura 
RAO, 2017) Perfect Storm of the European Crisis (ed. 
Dan Dungaciu, Ruxandra Iordache, Cambridge Scholars 
Publishing, 2017); Enciclopedia operelor fundamentale 
de filosofie politică vol. VI (Editura ISPRI, 2017); En- 
ciclopedia operelor fundamentale de filosofie politică 
vol. V (Editura ISPRI, 2016), vol. IV (Editura ISPRI, 
2015), vol. | (Editura ISPRI, 2001); articole (reviste aca- 
demice): Revista de Ştiinţe Politice şi Relaţii Internaţio- 
nale, Sfera Politicii, Cogito, Revista de Drept public, 
Revista de Teorie Socială, Revista de filosofie, Revue 
Roumaine de Philosophie Lettre Internationale, Punctul 
critic; poezie (în reviste literare sub psudonimul Mihai 
Kantzer): România literară, Luceafărul, Contempora- 
nul, Convorbiri literare, Arca, Viaţa Românească, Wlo- 
zaicul etc.; traduceri de filosofie din limbile engleză şi 
italiană. 0 


m Proză 


Mirel Taloș 


Strania poveste a unui pian 


unuia dintre neînsemnațţii ani din coa- 

da veacului despre care mulţi înţelepţi 

profeţeau că urma să fie sfârşitul isto- 
riei, pe acea porţiune a Căii Victoriei dintre Bu- 
levardul Dacia şi Ateneul Român, un tânăr înalt, 
cu un aer cultivat, ce se proiecta în jurul lui ca o 
aură, păşea apăsat pe asfalt, ca pe o claviatură 
imaginară pe care cânta cea mai aspră şi mai so- 
lemnă lucrare de Beethoven. 

— Ce arogant este! 

Paul Diamandi auzi remarca în spatele lui, 
dar nu se sinchisi, continuând să privească ireve- 
renţios peste trecători. Da, succesul aşternuse pe 
chipul lui masca perfidă a aroganţei, ce-i schimo- 
nosise sufletul şi îi încleiase privirea, făcând-o să 
rămână fixă, rece şi dispreţuitoare, înfiptă violent 
în ochii celui din faţa lui. Intr-o clipă de mărinimie 
în care era dispus să se uite la interlocutor, ochii îi 
fulgerau pe un chip încruntat, care speria. Alune- 
cat complet în autosuficienţă, începuse să culea- 
gă din muzică doar succesul, nu şi bucuria pură 
a sunetelor şi fericirea celor pe care îi purta prin 
toate cele şapte ceruri atunci când îl ascultau, su- 
grumaţi de emoție. Din atitudinea lui cumpătată 
şi tăcută, care-i însoţise începuturile urcării spre 
glorie, nu mai rămăsese nimic; bunătatea i se şter- 
sese din toată făptura. Îşi propusese să-şi spună 
neîntrerupt că este cel mai mare pianist în viață, 
că este precum Liszt, că este chiar Liszt, renăscut, 
purtat pe aceleaşi piscuri ale geniului, Liszt, în 
carne şi oase, cu aceleaşi degete lungi şi subţiri, 
făurite în ceruri, pentru a frământa aluatul de su- 
nete al clavirului, claviatura, oglinda cea mai fide- 
lă a vieţii, cu suişuri şi coborâşuri, cu acorduri şi 
dezacorduri, cu tonalități majore şi minore, vesele 
şi triste, cu paşi înainte şi înapoi, în sus şi în jos, 
cu înălțări până în ceruri şi prăbuşiri până în abi- 
suri. Aroganţa lui se transformase într-un ritual: 
când intra într-un loc, se uita peste chipurile celor 
din faţa lui ca peste o masă amorfă, fără nicio în- 
găduinţă, iar când vorbea, schiţa un zâmbet uşor 
disprețuitor, cu care voia să sublinieze intervalul 
cultural dintre el şi ceilalți. Arunca tot mai puţine 
punți de legătură între el şi public; legănat în pro- 
priul său cânt, trecuse în categoria celor care cred 
în Dumnezeu doar în timpul urcării spre cer şi 
care, odată ce văd minunea, o desconsideră. Ţinea 
să-şi arate prin semne exterioare desconsiderarea 
faţă de cei care fuseseră fusurile scării pe care ur- 
case spre glorie, scară ce era, acum, aruncată cât 
colo. Personalitatea lui adăpostea resurse inepu- 
izabile de aroganță; pentru el, singura societate 
posibilă era sinele. Toată admiraţia de care era 
capabil era îndreptată către sine. 


E dimineaţă geroasă de ianuarie a 


— Când zbori, poţi 
merge doar înainte. Dum- 
nezeu însuşi a stabilit 
menirea ta, îi spuse un 
admirator, privindu-l cu 
venerație, ca pe un idol. 

Cântase Concertul 
în Mi de Moszkowski. Ii 
plăceau nespus cei care îi 
hrăneau vanitatea, chiar 
dacă îi considera nişte 
făpturi respingătoare, 
care îi făceau doar plăce- 
rea de a se lăsa subjugaţi 
de muzica lui. Găsi foarte 
inspirată remarca admi- 
ratorului, pe care îl privi 
cu un aer detaşat, în timp 
ce acesta îl privea cu o 
admiraţie sacră, dar nu 


catadicsi să întindă mâna 
lui sfântă unui admirator impur; corpul lui era 
format din sunete, nu din celule, şi orice contact 
cu persoane necunoscute, credea el, ar fi putut tul- 
bura armonioasa îmbinare de acorduri care forma 
corpul lui, ca o sonată. Da, Dumnezeu era alături 
de el, ca un impresar care îşi veghează artistul, 
era convins de asta. Politeţea era o virtute ce nu-l 
caracteriza, la fel ca modestia, pe care nu punea 
nici un preţ. 
Un bilet la recitalurile sau la concertele lui 
Paul Diamandi era la fel de greu de obţinut pre- 
cum mântuirea; cei ce-şi doreau să-l asculte aş- 
teptau luni de zile prilejul binecuvântat de a-şi 
procura intrarea în Rai, şansa de a vedea întruchi- 
parea muzicii, geniul ce nu se va fana niciodată. 
Ultimul concert, din prima zi a noului an, de la 
Ateneul Român, fusese un succes, căruia el credea 
că nu 1 se poate alătura un epitet. I se păruse că 
interpretarea dată de el lui Enescu fusese desă- 
vârşită; ar fi jurat, într-un moment de aroganță 
nedisimulată, că personajele din fresca Ateneului 
prinseseră viaţă şi că se desprindeau de pe pereţi, 
pentru a asculta muzica pe care el, doar el, Subli- 
mul, putea s-o făurească. La sfârşit, nu avea în- 
doieli, aceleaşi personaje din fresca Ateneului, de 
la bătrânul Traian la blândul Ferdinand, îl apla- 
udaseră, chiar mai frenetic decât melomanii din 
sală, ale căror palme deveniseră de incandescenţa 
aurului aprins de sunetele aidoma unor scântei, 
cărora doar el, el, noul Liszt, putea să le dea viaţă. 
Aruncă priviri sumare asupra publicului, prefe- 
rând să se uite la fresca istorică, socotind că era 
el însuşi, deja, un capitol din istoria muzicii. On- 
dulaţiile maiestuoase ale sunetelor pe care le tri- 
mitea către bolta Ateneului, bogate în impulsuri 
descătuşate, îşi afirmau perfecțiunea răspicat şi 
orgolios. Cererile de bis fură atât de insistente, în- 
cât a ajuns să cânte bisuri care duraseră mai mult 
decât recitalul în sine. Impresurat de adulaţie, se 
socotea deja un Zeu. Scena pianului era doar a lui. 
Se impusese, credea el, precum Liszt, cu o 
autoritate de necontestat şi cu diferenţe esenţia- 
le; virtuțile interpretărilor lui dădeau o înfăţişare 
nouă muzicii clasice, o faţă modernă, actuală; era 
un cutezător în interpretarea muzicală, căreia îi 
adăugase un salt neprevăzut. Considerându-se 
un modern, refuza să fie o verigă într-un lanţ de 
pianişti, prizonieri; ura şcolile şi tradiţiile, încătu- 
şarea în general; se pusese, imaginar, în fruntea 
unei mişcări de eliberare a expresiei pianistice; 
nu punea nici un preţ pe autoritatea exemplelor. 
Considera că ajunsese la privilegiul unui Maestru, 
pentru că muzica lui căpătase deja înţelesuri nor- 
mative; făcuse ucenicia tuturor pianiştilor mari, 
îşi însuşise tehnici şi coduri din arta fiecăruia din- 
tre ei, dar hotărâse că el era cel chemat să facă o 
sinteză a întregii culturi pianistice şi să-şi afirme 


Deşi cânta pe o axă paralelă cu 
cea a tradiției, încet-încet, criticii, 
cocoţați pe catedre şi stereotipuri, 

se întorseseră cuceriți spre el, ca 
spre un răsărit neverosimil, fiind 
supuşi de muzica lui tămăduitoare, 
transformați în nişte adulatori 
obedienţi ai unui Zeu pe care nu-l 
mai puteau contesta 


un stil original, unificator. Avusese, în geneza 
propriei sale epopei, cortegii de critici, străjeri ai 
artei îngheţate şi adversari ai mişcării în artă, oa- 
menii apusului, cum îi numea el, oameni care tră- 
iau privind înapoia lor, indivizi pentru care stilul 
său, laborios plămădit, era răzvrătit, excentric şi 
ireverenţios față de compozitori. În fronda gustu- 
rilor „admise”, a ordinii apăsătoare şi pretenţioase 
a canoanelor, dând viaţă unor partituri, el voia să 
le dea o viaţă contemporană; considera că în spa- 
tele muzicii trebuie să fie o misiune, asumată cu 
curaj. „Muzica, unica glorie, este o operă deschisă 
şi fierbinte, care n-ar trebui să se prefacă nicioda- 
tă într-un cristal”, obişnuia el să spună. „Eu o iau 
de pe o hârtie, unde e moartă, şi-i dau viaţă, dar 
nu-i pot reda forma şi vibrația din epoca în care a 
fost compusă, pentru că nu trăiesc în acea epocă 
şi nu am sensibilitatea acelei epoci, ci o reconstru- 
iesc, turnând-o în ritmul şi sensibilitatea acestui 
timp, a acestui public. Eu sunt clocotul muzicii...” 
declarase el pentru o revistă muzicală. Considera 
pianul o esenţă tare, pe care doar el o stăpânea 
deplin; nimeni nu înţelegea mai bine decât el firea 
şi rostul muzicii. 

Pentru a scoate în evidenţă înrâurirea mu- 
zicii lui asupra melomanilor născocise un nou cu- 
vânt, socotind că limba română nu are o vocabulă 
care să descrie pe deplin impactul sunetelor ieşite 
din mâinile lui asupra celor din sală; transforma 
în muzică vieţile melomanilor, le transpunea în- 
tr-un spaţiu vital ghidat de muzică, îi punea să 
trăiască pe portative, să-şi alăture note muzicale 
oricărui gând, să asocieze lucrări muzicale orică- 
rui moment din vieţile lor, fericit sau trist, ma- 
jor sau minor. Profund sinestezică, muzificarea îi 
făcea pe melomani să revină voluptuos la gândul 
propriei lor vieţi. Cine îl asculta doar era departe 
de puterea revelatoare a muzicii lui; ascultându.-l, 
melomanii vizualizau culorile celor mai alese flori, 
îndeosebi ciclamenul, miroseau parfumul de mosc 
sau de tei, vedeau figurile mitice ale geometriei, 
gustau dulceaţa mierii abia culese, vedeau desă- 
vârşita cifră opt, în jurul căreia se orânduiesc oc- 
tavele mirabilei muzici pe care erau binecuvântaţi 
să o respire. 

Dincolo de orice critici, interpretările lui plă- 
ceau, chiar dacă intrigau. Era maestrul subtil al 
tuturor cheilor muzicale, al tuturor ritmurilor, un 
luptător împotriva stagnării şi a stereotipurilor; 
îşi asumase modernizarea sufletelor melomanilor. 
Era prețuit pentru nota personală a interpretări- 
lor lui temperamentale, de o înţelegere amplă, de 
un gust modern; detesta fidelitatea faţă de parti- 
turi, luându-şi cu dezinvoltură libertatea de a le 
trece prin propriul cod estetic; diversităţile risipi- 
te ale literaturii pianului erau reunite de inter- 
pretarea lui, ca într-un trunchi comun, care le dă- 
dea certitudine; în acelaşi timp, destinele atât de 
diverse ale celor ce-l ascultau erau reunite într-un 
filon unic, ce le dădea sens. Deşi cânta pe o axă 
paralelă cu cea a tradiţiei, încet-încet, criticii, co- 
coțați pe catedre şi stereotipuri, se întorseseră cu- 
ceriţi spre el, ca spre un răsărit neverosimil, fiind 
supuşi de muzica lui tămăduitoare, transformați 
în nişte adulatori obedienţi ai unui Zeu pe care 
nu-l mai puteau contesta. Prezenţa lui pe scena 
muzicală era o răbufnire de har, era un şuvoi ce 
rupea toate zăgazurile. Paul Diamandi se conside- 
ra decantarea a întregi secole de artă pianistică. 
Spiritul lui muzical era un îndrumar pentru viito- 
rul artei interpretative, era sigur de asta. Având o 
părere atât de înaltă despre sine, socotea că el era 
cel chemat să scrie Epopeea definitivă a pianului 
şi că cei care aveau şansa să-l asculte erau cei mai 
fericiți muritori. Întâietatea lui era pe viaţă. D 

CONTEMPORANUL. IDEEA EUROPEANA 


Răzvan Theodorescu 

Între Edirne şi Cetinje. 
(Balcanii voievozilor Radu cel 
Mare şi Neagoe Basarab) 


(urmare din pagina 7) 


Acelaşi orizont stilistic ne întâmpină, tot la 
Târgovişte, în cazul bazelor de cruci cioplite în for- 
mă de turban cu crini stilizaţi, datate 1503-1505, 
pentru dispăruta biserică a mitropoliei Ungrovla- 
hiei. Aceleaşi flori de crini, ca şi alveole, stalactite 
de vechi origini orientale, ca şi un aghiazmatar 
amintind de fântânile de abluţiune ale moschei- 
lor (şadirvan) se găsesc în mai încărcata ctitorie 
neagoeană consacrată de patriarhul Teolept, aici 
adăugându-se şi detaliul semnificativ al celor 
două turle torsate de pe pronaos, amintitoare de 
minaretul nord-vestic — „Burmali minaret” — al 
moscheii Uc Şerefli Cami din Edirne, ctitoria de 
secol XVI, cu sugestii selgiucide, a sultanului Mu- 
rad al II-lea (torsare pe care o regăsim la Imaret 
Cami din Plovdiv). 

Cu ani în urmă am încercat să explic aseme- 
nea împrumuturi stilistice pentru lăcaşuri ortodo- 
xe muntene din repertoriul otoman est-balcanic, 
prin existenţa în această zonă — din care Radu cel 
Mare aducea pe fostul patriarh ecumenic Nifon 
al II-lea (1486-1488, 1496-1498) exilat de sultan 
chiar la Edirne — a mişcării eretice islamice iniţi- 
ate de şeicul Bedreddin de Samavna, care procla- 
ma unirea creştinismului cu Islamul şi reunea, în 
rugăciuni comune, în moschei şi biserici, călugări 
isihaşti şi bektaşi musulmani'!. 

În acei ani atât de înnoitori în ceea ce pri- 
veşte zidirile sfinte, curtea munteană intra într-o 
legătură plină de consecinţe, iarăşi, înnoitoare cu 
centre culturale de pe celălalt „coridor”, „occiden- 
tal” al Europei sud-orientale: este vorba despre 
momentul 1508-1512 al tipăririi primelor cărţi 
slavone de la noi, de-a lungul câtorva domnii va- 
lahe, la începutul şi la încheierea cărora stau, din 
nou, Radu cel Mare şi Neagoe Basarab. 

Tiparul, noua artă meşteşugărească a Eu- 
ropei creştine (interzisă în Imperiul Otoman!:5) a 
avut, în varianta sa chirilică un al treilea centru 
la Târgovişte, după Cracovia (1491) şi Cetinje 
(1493) — prin Liturghierul început a fi imprimat în 
1506-1507 sub Radu cel Mare — sprijinitor, între 
altele, al marii lavre athonite sârbeşti de la Hilan- 
dar!€ — şi încheiat sub Mihnea cel Rău, printr-un 
Macarie care se pare că a ucenicit la Veneţia!, 
unde s-a aflat împreună cu principele Gheorghe 
Cernojevi€, aducând în Muntenegru, la 1482, ti- 
pografia lui Andrea Toressani şi care, după 1496, 
vine la curtea de la Târgovişte, alături de Maxim 
Brankovic, efemerul mitropolit, şi de Solomon 
Cernojevic, fiul principelui muntenegrean refu- 
giat la Veneţia! la Târgovişte meşterul sud-du- 
nărean va tipări cu litere viguroase, mai puțin 
elegante decât cele de inspiraţie renascentistă 
din tipografia din Cetinje — care nu a fost adusă 
la Târgovişte — şi cu ornamente venite din manus- 
crisele moldoveneşti. 

Octoihul din 1510 apărut în domnia lui Vlad 
cel Tânăr — care nu seamănă cu acela tipărit la 
Cetinje în 1494 şi care, ca şi celelalte tipărituri 
macariene, este în medio-bulgară, folosită la nord 
de Dunăre (tipograful venind dintr-o arie me- 
dio-sârbă!) — şi care cuprinde reprezentări antro- 
pomorfe sacre, precum şi silueta unei biserici în 
care s-a încercat să se vadă biserica de la Dealu şi 
Tetraevangheliarul din 1512, în domnia lui Nea- 
goe vodă, din nou cu ornamente ale locului (cer- 
curi întretăiate, vrejuri împletite) care va fi model 
pentru tipografii următori, Filip Moldoveanul şi 
Coresi, desăvârşesc nu doar un capitol de cultu- 
ră românească veche, ci şi un episod al relațiilor 
palcano-muntene, parte integrantă a civilizaţiei 
est-europene. DI 


p. 267- 275 

15 Edirne era cucerit de sultanul Murad | în 1361, deve- 
nind reşedinţă europeană a sultanilor până la cucerirea 
din 1453 a Bizanțului, alături de Bursa, reşedinţa microa- 
siatică 

1 M. Balivet, Islam mystique et revolution armee dans les 
Balkans ottomans. Vie du cheich Beddredin le „Hallaj” des 
Tures (1358/ 1359-1410), Stamboul, 1995 

155 D. Zamfirescu, în Octoihul..., p. 79 

15 B. I. Bojovic, Chilandar et les pays roumains (ĂV-e — 
XVIL-e siccles, Paris, 2010, p. 134-136, p. 139-140, 141-143) 
1 L. şi L. Demeny, în Octoihul..., p. 107 

15 P. P. Panaitescu, în idem, p. 129-130 

= Clubul Ideea europeană 


Josu de Solaun: 


clubul Ideea 
Europeană 


„Datorez totul României...” (1) 


“uj 


Josu de Solaun 


osu de Solaun (Valencia, 1981), pi- 
anist cu dublă cetăţenie, spaniolă 


şi americană, este câştigătorul Pre- 

miului 1 la cea de-a XIII-a ediție a 
Concursului Internaţional de Pian George Enescu 
(2014), a cărui listă de câştigători include nume 
celebre ale pianului modern, precum Radu Lupu 
şi Elisabeth Leonskaja. Josu de Solaun este pri- 
mul spaniol care a câştigat acest concurs. De ase- 
menea, a obţinut Primul Mare Premiu la ediţia 
a XV-a a Concursului Internaţional de Pian Jos6 
Iturbi din Valencia, fiind, din nou, singurul pia- 
nist spaniol premiat în peste 30 de ediţii; iar în 
2009 a primit Premiul I şi Premiul publicului la 
Primul Concurs de Pian al Uniunii Europene (| 
European Union Piano Competition), desfăşurat 
la Praga, unde a fost ales singurul pianist care re- 
prezenta Spania şi unde a concertat în finală cu 
Orchestra Cehă Radio, Concertul nr. 3 de Rach- 
maninov. Celelalte premii ale pianistului includ 
Helen Cohn Award şi Young Concert Artists din 
New York, precum şi competițiile Ricardo Viries şi 
San Sebastiân din Spania. 

A concertat în calitate de solist cu orches- 
tre precum cea a Teatrului Mariinsky din Sankt 
Petersburg, Orchestra de Cameră Rudolf Barshai 
din Moscova, Orchestra Filarmonică La Fenice 
din Veneţia, Orchestra RTVE, Orchestra Radio şi 
Televiziune RTE din Dublin, Orchestra Simfonică 
Naţională din Columbia, Orchestra Naţională a 
Radio Bucureşti, Filarmonica George Enescu din 
Bucureşti, Filarmonica Ploieşti, Timişoara, laşi, 
Târgu Mureş, Satu Mare, Braşov, Bacău, Oradea 
şi Râmnicu Vâlcea în România, Leos Janacek Or- 
chestra (Orchestra Radio Cehă), Orchestra Naţio- 
nală a Moraviei (Republica Cehă), Simfonica din 
Port Angeles din Washington, Orchestra Simfo- 
nică Monterey din California, Real Filharmonia 
de Galicia, Orchestra de Valencia, Simfonica Eus- 
kadi, Virginia Symphony Orchestra, American 
Ballet Theatre Orchestra din New York, Filarmo- 
nica din Mexico City şi Orchestra Simfonică din 
Bilbao, printre altele. 

A absolvit Manhattan School of Music din 
New York, unde a studiat timp de 12 ani sub tute- 
la pianistei ruse Nina Svetlanova şi a pianistului 
cubanez Horacio Gutierrez. În Spania a studiat cu 
Maria Teresa Naranjo şi Ana Guijarro (pian) şi cu 
compozitorul şi dirijorul Salvador Chuliă Hernân- 
dez (armonie, contrapunct, fuga şi compoziţie). 
Profesorii săi de muzică de cameră, care au avut 


o mare influenţă asupra lui, sunt David Soyer 
şi Michael Tree (din cvartetul Guarnieri), Isido- 
re Cohen (de la Beaux Arts Trio) şi Robert Mann 
(Juilliard Quartet). 

A susținut recitaluri în Spania, România, 
Rusia, Ucraina, Italia, Bulgaria, Japonia, China, 
Taiwan, Statele Unite, Chile, Elveţia, Franţa, 
Cehia, Olanda, Germania, Mexic, Regatul Unit 
şi Canada, în locuri precum Kennedy Center din 
Washington, Carnegie Hall, Metropolitan Opera 
din New York, Athenaeum din Bucureşti, Sala 
Silvestre Revueltas de Mâxico, Teatro Monumen- 
tal din Madrid, Auditorio Nacional de Musica de 
Madrid, Salle Cortot din Paris, Southbank Center 
din Londra, Schumann Haus de Leipzig, Palau 
de la Musica şi Palau de les Arts din Valencia. 
A interpretat ca solist sub bagheta unor regizori 
precum JoAnn Falletta, Ilarion lonescu-Galaţi, 
Radu Postavaru, Jonathan Pasternack, Horia An- 
dreescu, Tiberiu Soare, Ormsby Wilkins, Bruno 
Aprea, Justus Frantz, Karl Sollak, Ovidiu Balan, 
Alexis Soriano Monstavicius, Ramân Tâbar, Max 
Bragado, Yaron Traub, Miguel Angel G6mez Mar- 
tinez, Paul Daniel, Constantin Orbelian, Marco de 
Prosperis şi Francisco Valero, printre alţii. 

Discografia sa include un disc cu lucrări de 
Stravinsky pentru NAXOS (2016), operele com- 
plete pentru pian ale lui George Enescu în trei dis- 
curi (NAXOS, 2017) şi două discuri de muzică de 
cameră cu violonista Franziska Pietsch (Casa de 
discuri germană Audite 2019, 2020). In septem- 
brie 2020, e lansat noul său album de pian solo, cu 
lucrări de Brahms şi Schumann pentru IBS Clas- 
sical. În 2019, Preşedintele României i-a acordat 
Ordinul Meritul Cultural. Din martie 2020, este 
director artistic al şcolii de muzică Musical Arts 
Madrid, o instituţie ultraspecializată. 


În 2014, această moştenire, şi apoi 
întâlnirea mea intimă cu esența 
ei, mi-au schimbat în mod profund 
viața, atât viaţa artistică, cât şi 
în celelalte aspecte. Datorez totul 
României şi tocmai de aceea voi 
dedica o bună parte din munca mea 
pentru a promova profunzimea 
şi bogăţia istoriei, a artelor şi a 
culturii sale 


Dialogul cu pianistul Josu de Solaun a fost 
acordat în exclusivitate revistei Contemporanul. 
Ideea europeană. Calde mulţumiri Doamnei Ma- 
ria Floarea Pop, director al ICR Madrid, pentru 
prilejul de a dialoga cu Josu de Solaun şi pentru 
traducerea din limba spaniolă a dialogului pe care 
vă invităm să-l citiţi. 


. e. 99 
„A-ţi onora maeştrii... 


Contemporanul: Sunteţi originar din Va- 
lencia, dar v-aţi perfecționat studiile la Manhattan 
School of Music în SUA, unde ați obținut şi un 
doctorat în muzică cu o teză despre Schumann 
şi logica discontinuităţii. V-aţi format între două 
țări, între două limbi şi două culturi. Care sunt 
momentele şi persoanele pe care le considerați de- 
finitorii pentru pregătirea Dvs. şi personalitatea 
Dys.? 

Josu de Solaun: Ar fi dificil să aleg, dar voi 
încerca să-i amintesc pe toţi, cu atât mai mult cu 
cât a-ţi onora maeştrii este ceva firesc pentru un 
muzician. E un cod pe care îl urmez în viaţa mea, 
deoarece consider că ceea ce este important nu 
este expresia unei subiectivităţi individuale, ci ca- 
pacitatea de a opera şi de a face legătura cu însăşi 
istoria muzicii, cu instituţiile şi tradiţiile muzicale 
istorice şi de a le reînnoi, sau, mai bine zis, de a 


le reutiliza, precum figura mitologică a lui Janus, 
care, având două feţe, priveşte întotdeauna înapoi 
şi înainte. 

Principala mea profesoară de pian în Spania 
a fost Maria Teresa Naranjo, o pianistă mexica- 
nă care a fost studentă a legendarei Magda Ta- 
gliaferro. Apoi, pentru armonie, contrapunct, fugă 
şi compoziţie, profesorul meu principal a fost Sal- 
vador Chuliă. Aş spune că acestea au fost cele mai 
relevante figuri din pregătirea mea muzicală îna- 
inte de a pleca la 17 ani, în 1999, să studiez la New 
York. Odată ajuns în SUA, principalii mei mentori 
au fost, la pian, Nina Svetlanova (elevă a legenda- 
rului Heinrich Neuhaus), Horacio Gutierrez (elevul 
lui Sergey Tarnowski, profesorul lui Horowitz) şi 
Albert Lotto (elevul lui Sascha Gorodnitzki). Mai 
târziu, de muzică de cameră, în special Isidore 
Cohen (membru al Trio Beaux Arts), de compozi- 
ție, Giampaolo Bracali (1941-2006), iar profesori 
de dirijat orchestră, David Gilbert şi Robert Isaacs. 
Apoi au fost şi alţi muzicieni şi artişti care m-au in- 
fluenţat foarte mult: în special Joaquin Achuicarro, 
Catherine Malfitano, Dona Vaughn, Rhoda Levine, 
Giselle Brodsky, Edna Golandsky, Jorge Luis Prats 
şi, mai ales, dirijorul Bruno Aprea. 

O altă influenţă definitorie în viaţa mea este 
filosoful Gustavo Bueno, pe care, deşi nu l-am în- 
tâlnit niciodată, îl consider unul dintre mentorii 
mei. Dintre filosofi, de asemenea, în mod special 
Spinoza. Apoi, fondatoarea Fundaţiei Eutherpe, 
Margarita Morais, precum şi regizorii Andrei Tar- 
kovsky şi Theo Angelopoulos (cinematografia este 
una dintre marile mele obsesii; nici măcar nu o 
pot numi pasiune), compozitorul Ennio Morricone, 
Alberto Iglesias, pianiştii de jazz Bill Evans şi mai 
ales Keith Jarrett — unul dintre idolii mei —, poeţii 
Luis Cernuda şi C6sar Simân (poeţii mei preferaţi 
dintre spanioli), romancierul Milan Kundera, pi- 
anista Dorothy Taubman, compozitorii Janâcek, 
Schumann, Bart6k, Enescu, Debussy, Chopin şi 
Faure (cei şapte compozitori preferaţi ai mei, dar 
mai ales Schumann şi Janâcek), Arthur Lessac 
(ideile sale primite prin intermediul Catherinei 
Malfitano), pictorul Giorgio de Chirico, regizorii de 
film Leopoldo Erice (ale cărui filme m-au marcat 
profund), Tornatore, Herzog, Antonioni, Bresson 
şi Truffaut. In mod deosebit, pianiştii Ignaz Fried- 
man, Alfred Cortot, Serghey Rachmaninov şi Vla- 
dimir Horowitz. Horowitz este, în opinia mea, cel 
mai mare pianist şi un model pentru mine, împre- 
ună cu Keith Jarrett, idolul meu pianistic. Dacă 
sunt pianist, este datorită lui Vladimir Horowitz. 
Şi dacă rămân în lumea artelor, este datorită lui 
Gustavo Bueno. Pentru a rezuma, în muzică, Sc- 
humann, Jandcek, Horowitz şi Jarrett, în poezie, 
Cernuda şi Sim6n, în filosofie, Spinoza şi Bueno, 
iar în cinematografie, Tarkovsky şi Angelopoulos. 

Momentele definitorii din pregătirea mea au 
fost plecarea mea la studii la New York în 1999 (şi 
lunga mea rezidență în SUA timp de 20 de ani), 
cei cinci ani ai mei ca profesor la Universitatea 
de Stat din Houston, întoarcerea mea în Spania 
în 2018, câştigarea premiile Iturbi din Spania şi 
Enescu de la Bucureşti, înregistrarea operelor 
complete pentru pian ale lui George Enescu, călă- 
toriile mele constante în România din 2014 — con- 
sider România un veritabil locus amoenus al exis- 
tenţei mele, un fel de idilă personală — şi cele şase 
veri ale mele la cursurile pentru pianişti şi dirijori 
organizate de Fundaţia Eutherpe (2005-2011). 


Intrebări, paradoxuri, 
contradicții... 


Aveţi multe interese dincolo de muzică sau 
în strânsă legătură cu muzica: scrieți poezii, ați 
studiat filosofia şi participaţi la dezbateri pe teme 
legate de filosofia muzicii. O căutare continuă a 
esenței sau a perfecțiunii formei, a sensului final... 
unde se întâlnesc aceste traiectorii? 

Nu pot face o separare netă între interesul 
meu pentru aceste domenii (poezie, şi mai ales 
filosofie) şi interesul meu pentru muzică, tocmai 
pentru că am crescut într-un mediu în care unul 
dintre apropiații familiei mele a fost Guillermo 
Quintâs (profesor — ieşit deja la pensie — de istorie 
a filosofiei la Universitatea din Valencia, timp de 
mulți ani, şi unul dintre cei mai importanți tra- 
ducători ai lui Descartes în spaniolă), care, în pri- 
ma parte a adolescenţei mele, se aşeza şi citea cu 
mine Republica lui Platon, câteva opere de Hegel, 


precum Fenomenologia spiritului şi altele. Am 
avut, aşadar, parte de o pregătire filosofică de la 
o vârstă foarte fragedă. Desigur că a fost, într-o 
anumită măsură, mai degrabă o istorie a ideilor 
şi nu filosofie pură. Aşa că, pe această bază, am 
întrevăzut două lucruri (mai întâi intuitiv şi abia 
apoi am înţeles mai bine): în primul rând, că între 
muzică şi filosofie existau legături foarte profun- 
de, întâi de toate la nivelul istoriei înseşi (cred că 
Gustavo Bueno a vorbit mult despre relația disci- 
pol-maestru în cadrul breslei de filosofie şi muzică) 
şi, în al doilea rând, că filosofia era luată foarte în 
serios în domeniul muzical, spre deosebire de alte 
discipline afine muzicii (cum ar fi literatura, jur- 
nalismul, psihologia...), care nu erau considerate 
la fel — sau, cel puţin, asta era percepţia mea; şi în 
al doilea rând, îmi dădeam seama că, pe măsură 
ce îmi exercitam meseria de muzician (interpret 
şi compozitor), se iveau o serie de întrebări, para- 
doxuri, contradicții... suscitate de propriile mele 
operaţiuni muzicale, la care nu puteam răspun- 
de prin prisma disciplinei muzicale înseşi, pentru 
că era vorba de idei, nu doar de concepte tehnice, 
categoriale, ci de idei transversale diferitelor cate- 
gorii. Astfel încât aceste idei, comune mai multor 
domenii, dar care au fost inserate şi în muzică, nu 
puteau fi ţesute, împletite sau sistematizate doar 
de disciplina muzicală, ci era nevoie şi de o altă 
disciplină: cea filosofică. De asemenea, am înţeles 
că filosofia era ceva spre care mă puteam îndrep- 
ta (niciodată în mod dogmatic sau aprioric)..., ci 
ca o cunoaştere de gradul doi (înţeleg ca fiind de 
gradul întâi tehnicile, ştiinţele şi tehnologiile, iar 
împărţirea pe grade nu este nicidecum o chestiune 
axiologică, desigur). Astfel, relaţia dintre muzică 
şi filosofie are aceste trei părţi: mai întâi, o parte 
de breaslă de discipol-maestru, apoi o parte bio- 
grafică, dat fiind că am început foarte devreme cu 
lecturi filosofice (am citit mai multă filosofie de- 
cât literatură în copilărie; eu nu am crescut citind 
benzi desenate sau comics; şi asta nu o spun ni- 
cidecum din snobism, ci pur şi simplu relatez un 
fapt conjunctural din biografia mea) şi, în cele din 
urmă, cunoaşterea — mai întâi tacită şi apoi expli- 
cită — a faptului că între muzică şi filosofie exista 
o relaţie de gradul întâi şi doi, o relaţie între o 
tehnică (cea muzicală) şi filosofia, care a contri- 
buit la a da răspuns unor contradicții apărute în 
cadrul disciplinei înseşi, care o depăşeau şi care 
nu puteau fi rezolvate doar prin prisma aceleaşi 
discipline. In consecinţă, filosofia nu a fost pentru 
mine niciodată (şi în asta am multe afinități cu 
Gustavo Bueno) o motivaţie existenţialistă, idea- 
listă, psihologică sau teologică, ci mai degrabă era 
ceva logic şi nu în sensul logicii limbajului, ci al 
logicii operaţiunilor, o logică materială, chirurgi- 
cală, manuală, procedurală. 

Cât despre poezie, aş spune că este soră cu 
muzica, dar bineînţeles că acest lucru trebuie ex- 
plicat foarte bine. Nu în ceea ce priveşte eufonicul, 
nici structurile metrice (deşi, într-un mod mai su- 
perficial, şi în acest sens), ci pentru că ambele se 
nasc din aceeaşi placentă. 

Francisco de Salinas (1513-1590), marele 
muzician spaniol, spunea, în tratatul său De Mu- 
sica, din 1577: „Muzicii i se poate aplica ceea ce 
Vitruviu spunea îndreptăţit despre arhitectură, şi 
anume că cei care încearcă doar exercițiul manual, 
fără a studia, nu pot realiza nimic în mod eficient. 
Iar cei care se bazează doar pe teorie şi litere, dau 
impresia că urmăresc umbra şi nu realitatea. In 
sfârşit, cei care învaţă şi una, şi alta, precum cei 
înarmaţi cu tot dichisul, ajung curând să obţină o 
mare autoritate în ceea ce şi-au propus”. Nimeni 
nu a rezumat mai bine ceea ce cred eu despre re- 
laţia dintre muzică şi alte domenii. 


România - o emblemă a 
misterios îndepărtatului şi a 
misticului 


Cum a fost prima întâlnire cu România şi 
cum se explică interesul dumneavoastră constant 
pentru cultura sa? 

Prima mea întâlnire cu România a avut loc 
la începutul anilor 90. Aveam vreo nouă sau zece 
ani şi am găsit din întâmplare în vechea bibliotecă 
de acasă — grădina mea secretă, plină de cărţi pră- 
fuite — un volum al unui autor, al cărui nume mi 
s-a părut ciudat, îndepărtat, aproape oracular. Era 
o carte intitulată Sacrul şi profanul, într-o ediţie 


albastră, din 1979, a Editurii spaniole Guadarra- 
ma. Nu ştiam dacă autorul era bărbat sau femeie, 
dar am început să citesc, vrăjit de fiecare pagină. 
Mircea Eliade se născuse la Bucureşti, spunea re- 
versul coperții cărții şi dădea nume unor lucruri 
cu care am convieţuit, pe care le-am experimen- 
tat, dar care până atunci mi s-au părut de nenu- 
mit sau cel puţin imposibil de numit. Bucureştiul, 
România şi Eliade îmi păreau realităţi ancestrale 
şi misterioase precum constelația Scorpionului. 
De atunci, această ţară s-a stabilit în universul 
meu simbolic ca o emblemă a îndepărtatului şi a 
misticului, a ceea ce era în mod misterios îndepăr- 
tat, dar, totodată, suficient de aproape pentru a-l 
simţi parte din acelaşi întreg. 

Spania, în anii '90, deşi era deja angrenată în 
acel proces de secularizare omologabil capitalismu- 
lui târziu din orice stat-naţiune european, păstra 
încă în țesutul său civic rămăşiţe ale neotomismu- 
lui legendarei Şcoli din Salamanca din secolul al 
XVI-lea (Francisco de Vitoria, Domingo de Soto, 
Luis de Molina, Francisco Suarez), un curent de 
gândire care a avut o mare influenţă în istoria teo- 
logiei, a filosofiei, a dreptului şi a economiei spanio- 
le, şi care este decisiv pentru înțelegerea unei bune 
părţi a culturii spaniole succesive. In acest sens, 
existau atât în Spania cât şi în România rămăşiţe 
ale moştenirilor religios-spirituale, teologice, greu 
de găsit în alte naţiuni canonice din Europa. Cu 
atât mai mult cu cât România şi Moldova au fost şi 
sunt singurele ţări din Europa de Est a căror limbă 
oficială este de origine romanică, la fel ca spaniola, 
iar în epoca lui Traian, Spania şi România au făcut 
parte practic din aceluiaşi imperiu. 

Deci, la mijloc e şi substratul roman... 

Cu acele pagini ale lui Eliade a început să 
crească în mine un puternic sentiment de aparte- 
nenţă la acel areal cultural şi artistic în care Ro- 
mânia a fost unul dintre maximii reprezentanţi, 
care se formase, înainte de toate, pe un substrat 
roman şi dacic combinat cu alte influenţe ale gre- 
cilor medievali şi ale Imperiului Bizantin, şi apoi, 
într-o mai mică măsură, influenţe slave, otomane, 
maghiare şi germane. Muzica Imperiului Bizantin 
m-a fascinat pe când eram copil, tot pentru legă- 
tura cu Spania (o parte din Spania a fost Provin- 
cia Spaniae, Spania bizantină din timpul lui lus- 
tinian) şi influenţa ei asupra liturghiei muzicale 
vizigoto-mozarabe spaniole. Ascultam în isonul 
bizantin, acea magică pedală (drone în engleză), 
toate problemele filosofice relative a filiogue tran- 
spuse în muzică. Şi am înţeles curând că ceea ce 
mă atrăgea atât de mult spre arta românească era 
faptul că, adeseori, exprima melancolie sau dor 
fără speranţă, dorul de ceva de neatins sau absent, 
dar mereu cu un sentiment de prezenţă a divinită- 
ţii. Sau, mai bine zis, exprima aproape mereu un 
umanism tragic, un fel de speranţă fără optimism. 


Bogăția istoriei, a artelor şi a 
culturii României 


Ce reprezintă pentru Dvs. România? 

România este, până la urmă, o confluență 
magică între trei regiuni: Europa Centrală, Euro- 
pa de Est şi Peninsula Balcanică, însă — şi aces- 
ta este cel mai important lucru — fără a putea fi 
inclusă pe deplin în niciuna dintre ele, deoarece 
propria-i personalitate culturală şi istorică depă- 
şeşte oricare dintre aceste părţi. Sculpturile lui 
Brâncuşi, poezia lui Nichita Stănescu, operele lui 
Ionescu, Eliade, Blaga, Tzara sau Cioran, muzica 
nemuritoare a lui Enescu, bisericile fortificate din 
Transilvania, mânăstirile din nordul Moldovei, 
cu magnificele lor fresce, bisericile de lemn din 
Maramureş, sunt exemple unice prin combinarea 
stilului gotic cu tradiționala construcție de lemn. 
Mânăstirea Horezu, cetatea Sighişoara sau cetă- 
țile dacice din munţii Orăştie, totul constituie o 
moştenire culturală, artistică şi umană unică. 

In 2014, această moştenire, şi apoi întâlni- 
rea mea intimă cu esenţa ei, mi-au schimbat în 
mod profund viaţa, atât viaţa artistică, cât şi în 
celelalte aspecte. Datorez totul României şi toc- 
mai de aceea voi dedica o bună parte din munca 
mea pentru a promova profunzimea şi bogăţia is- 
toriei, a artelor şi a culturii României. 

(Continuare în numărul viitor) 


Traducere din limba spaniolă de 
Maria Floarea Pop 

CONTEMPORANUL. IDEEA EUROPEANA 


a Literatura străină 


Angela Bratsou, Stavros Deligiorgis 
Kostas Koutsourelis şi „cântarul” iubirii 


cetul, traducătorul şi eseistul Kostas 

Koutsourelis — cap de afiş al culturii 

elene — s-a născut în 1967 în Atena. 

A studiat dreptul şi traductologia în 
Grecia şi apoi în Germania, unde a trăit mulţi 
ani. A publicat poezie, lucrări pentru scenă, eseuri 
şi studii. Traducerile sale includ opere din Sha- 
kespeare, Novalis, Rilke, Kafka, Gottfried Benn, 
Octavio Paz etc. Eseurile sale de critică se adre- 
sează mai multor teme din literatura şi gândirea 
universală. Piesele sale au fost jucate în teatre din 
Atena şi din alte oraşe, şi au fost puse pe muzică 
de compozitori cunoscuţi. În 2010 a reprezentat 
poezia greacă în Westfalia, Germania, la eveni- 
mentul „Ruhr — capitala europeană a culturii”. 
A predat cursuri de scriere creativă la Fundaţia 
Sinopoulos şi de traducere literară la EKEMEL 
(Centrul European pentru Literatură şi Tradu- 
cere), la Universitatea din Atena şi la Institutul 
Goethe. Premii: Premiul Lambros Porfiras al Aca- 
demiei din Atena (2013); Premiul Aris Alexandrou 
(2012); Premiul pentru traduceri literare din lim- 
ba germană (2012). Director al revistei de cultură 
şi literatură Neo Planodion. 

Ce poate fi mai dificil atunci când traduci un 
foarte bun traducător care este şi un foarte bun 
poet? Pentru a înţelege mai bine personalitatea 
acestuia merită să vă prezint «Justificarea Co- 
mitetului de premiere a Traducerii Literare din 
Limba Germană, la decernarea premiului (2012): 
„Comitetul a decis, în unanimitate, să acorde Pre- 
miul din acest an pentru Traducere Literară din 
Limba Germană domnului Kostas Koutsourelis, 
pentru traducerea sa genială din Imnurile nopții 
de Novalis. Domnul Koutsourelis, poet el însuşi, 
s-a confruntat cu maturitate şi cu o rară sensibili- 
tate cu opera poetică de vârf a romantismului ger- 
man timpuriu. Compararea traducerii cu origina- 
lul permite să se observe dificultatea cutezanţei, 
munca unui traducător care nu este mulțumit de 
soluţii uşoare. În afară de reuşita în sine a tradu- 
cerii, domnul Koutsourelis a redat ritmat părţile 
în proză şi a păstrat constant varietatea metrului 
din părţile pur poetice. Traducătorul a depus un 
efort deosebit pentru a menţine rima, luând une- 
ori libertăţile necesare pentru a evidenția natura 
lirică a operei. Volumul este completat de un text 
la fel de minunat tradus din Ludwig Tieck şi de 
o introducere excelentă, lămuritoare, a traducăto- 
rului”. 

Până în prezent (adică foarte mulţi ani de 
muncă non-stop), am avut norocul de a traduce 
cărţi bune; şi printre ele, multe cărţi importante. 
Dar cu siguranţă nu este posibil să iubeşti toate 
cărţile la fel. Aşa cum şi prietenii cu care avem o 
relaţie strânsă nu sunt egali pe „cântarul” iubirii 
noastre, nici cărţile nu pot fi la fel. Unele, fatal, ne 
marchează. Consider că munca mea grea în tradu- 
cere a fost răsplătită prin faptul că am putut (în 
ciuda crizei) să aleg ce să traduc. De asemenea, 
se întâmplă să propun o carte care cred că este 
cu adevărat interesantă, aşa cum mi s-a întâm- 
plat să refuz o carte, pentru că nu găseam nimic 
în ea. Cu toate acestea, într-o perioadă de criză, 

criteriile de selecţie a cărţilor pentru editare s-au 
schimbat şi vizează comercialul, nu atât calitatea. 
Adevărul este că de multe ori am simţit că o carte 
„m-a ales” ea pe mine şi nu invers. 

Ce înseamnă pentru mine a traduce poezie? 
Ca un „bun utopist” — conform spaniolului Jose 
Ortega y Gasset (adică un traducător care crede 
că ar fi de dorit oamenii să fie eliberaţi de linii- 
le separatoare impuse de limbi, deşi există şanse 
mici să reuşească...) —, atunci când traduc cuvân- 
tul poetic, caut să găsesc şi în limba în care traduc 
tot cuvântul poetic, adică ceea ce poetul Samuel 
Taylor Coleridge numea „cele mai bune cuvinte în 
cea mai bună ordine”. Procesul meu de traduce- 
re presupun că nu este unul original. Trec iniţial 
prin faza de lectură, pe care o consider foarte im- 
portantă. Fiecare poezie este deschisă la diverse 
lecturi interpretative şi aceasta este exact ceea 
ce implică ideea de joc. Traducătorul în această 
etapă trebuie să fie „neînfricat”. Pentru traducă- 
tor, jocul implică eliberarea sa de „frică, teroare 
şi vinovăţie”, pe care acesta le poate simţi faţă de 
textul iniţial. Traducătorul trebuie să se menţină 
la aceeaşi înălțime cu autorul, şi să nu se simtă în- 
robit de original. Această practică implică o liber- 
tate excesivă doar dacă traducătorul o foloseşte în 
mod responsabil. 

Augusto de Campos, o figură de frunte în do- 
meniul traducerii şi poeziei din Brazilia, afirmă 
undeva ceva aparent paradoxal: „Pentru a-mi ară- 
ta dragostea pentru textele pe care le traduc, le 


În Grecia, mulți traducători îşi pun 
întrebarea ce anume se întâmplă în 
străinătate în legătură cu literatura 
greacă, cât de bine cunoscută şi 
acceptată este aceasta de cititorii 
străini 


devor... Canibalul devora doar pe acei duşmani pe 
care îi socotea puternici, pentru a lua de la aceştia 
măduva şi proteinele şi, astfel, să-ţi întărească şi 
să-şi reînnoiască propria energie fizică...”. Aceas- 
tă metaforă, oricât de dură, violentă ar părea, de- 
monstrează, mai presus de toate, ruptura de ade- 
vărul monolingvistic şi, în acelaşi timp, admiraţie 
şi respect faţă de original, pentru că un canibal 
îi devorează doar pe cei pe care îi consideră pu- 
ternici. Prototipul umple traducătorul cu energie, 
care este apoi eliberată într-o formă nouă în limba 
țintă, iar traducerea este o „eliberare de energie”; 
când un mare poet sensibilizează un traducător, 
atunci este eliberată energia care îl ghidează pe 
parcursul întregii sale încercări dificile. 

„Să ne amintim cuvintele lui Octavio Paz: 
„Incepeţi cu dragoste. Trebuie să iubeşti textul” 
pe care-l traduci, completez eu. Aceasta este eta- 
pa de transfer a textului de la limba sursă la lim- 
ba ţintă. In această etapă, traducătorul lucrează 
simultan la nivelul textului, al referinţei, al coe- 
renţei şi al fluxului natural al vorbirii, 
pentru a putea transfera poeziile în 
limba ţintă, fără a le mutila sau ucide, 
dar menţinând vioiciunea şi înțelepciu- 
nea pe care le poartă ele. Traducătorul, 
aflat acum în rolul unui poet, recreează 
interpretarea originalului într-un text 
nou în limba ţintă. Desigur, orice inter- 
pretare poate fi doar parţială şi reflectă 
nu doar acel text anume, ci şi personali- 
tatea traducătorului, experienţele, cul- 
tura, idiomul şi epoca lui. 

Poeziile au fost traduse, dar trea- 
ba traducătorului nu s-a încheiat încă. 
Potrivit Monei Baker, „traducătorii tre- 
buie să dezvolte abilitatea de a sta la 
o oarecare distanţă şi de a se întreba 
ce fac şi cum o fac”. Prin urmare, ei ar 
trebui să-şi poată justifica alegerile şi 
metodele, să analizeze anumite frag- 
mente ale traducerii şi să facă anumite 


Poetul, traducătorul şi eseistul 
Kostas Koutsourelis — cap de afiş 
al culturii elene — s-a născut în 
1967 în Atena. A studiat dreptul şi 
traductologia în Grecia şi apoi în 
Germania 


modificări. Toate acestea presupun însă ca tradu- 
cătorul să-şi conştientizeze acţiunile. Mai exact, 
în traducerea poeziilor lui Kostas Koutsourelis 
din greacă au fost identificate şi rezolvate mai 
multe dificultăţi care au apărut în timpul „pro- 
cesului de traducere”: ambiguitate semantică, 
complexitate sintactică, jocuri de cuvinte, cuvinte 
complexe, pentru a menţiona doar câteva dintre 
acestea. Pentru a surmonta dificultăţile ivite, au 
fost folosite diverse tehnici, cum ar fi eliminarea, 
adăugarea sau schimbarea sintaxei, sau modifica- 
rea categoriei gramaticale a cuvintelor. Principa- 
lul obiectiv al traducătorului a fost acela ca atunci 
când se pierdea ceva în traducere să fie înlocuit 
cu ceva nou, având dinamica corespunzătoare din 
limba greacă, pentru ca poezia recreată să-şi păs- 
treze vitalitatea şi înțelepciunea şi în limba româ- 
nă. 

In prima etapă, autorul este regina sau re- 
gele, mâine acesta îşi pierde coroana şi traducăto- 
rul îl învinge; în ziua următoare traducătorul îşi 
pierde stema şi cititorul este acela care primeşte 
„simbolurile puterii”. 

Un bun traducător pune limite stricte 
„eu”-lui. Traduce, nu parafrazează, nu scrie pro- 
pria poveste, nu se autoprezintă prin traducere. 
Primul şi cel mai important lucru pentru el este 
autorul şi stilul acestuia. Acest lucru trebuie res- 
pectat, acesta este stilul care trebuie redat de tra- 
ducător. În mod ideal, rezultatul este o carte, aşa 
cum ar fi scris autorul, dacă ar cunoaşte limba 
traducătorului. 

Nasos Vagenas, un poet grec contemporan 
foarte important, remarca faptul că unii tradu- 
cători „sunt incapabili, sau au o dificultate în a 
determina în timpul traducerii cea mai interioară 
ordine prosodică a poeziilor străine... Ataşamen- 
tul excesiv faţă de text, lipsa de îndrăzneală, reti- 
cența traducătorilor de a-şi asuma orice fel de risc 
au dus la o serie de redări mecanice fără gust, fără 
propria lor valoare literară ... ” 

In Grecia, mulţi traducători îşi pun întreba- 
rea ce anume se întâmplă în străinătate în legă- 
tură cu literatura greacă, cât de bine cunoscută 
şi acceptată este aceasta de cititorii străini, ce 
obstacole întâmpină diseminarea ei. Cu peste 500 
de volume publicate în fiecare an, cu o mulţime 
de reviste specializate, în format clasic, publicate 
adică, şi online, cu evenimente şi lecturi publice 
nenumărate, azi poezia greacă pare teribil de vas- 
tă şi de nedefinit. Cine poate pretinde că are con- 
trolul asupra ei? 

De altfel, ştim cu toţii cât de dificil este de 
tradus umorul, satira, comedia în general. Fiecare 
popor are, de obicei, propriul său simţ al acestor 
lucruri şi fiecare limbă are propriile sale mijloace 
pentru a le reda. Deci, nu este o coincidenţă, poate 
chiar este fatal, faptul că toţi aceşti scriitori im- 
portanţi sunt, chiar şi ca nume, complet necunos- 
cuţi în afară. Să ne gândim, de exemplu, numai la 
soarta lui Aristofanis în străinătate. 

Referindu-ne la poetul prezentat acum şi la 
volumul Aer august, tradus în română, vom spune 
de la bun început că poetul Kostas Koutsourelis 
reprezintă o generaţie de intelectuali greci cosmo- 
poliţi, formaţi în Europa (în cazul său în Germa- 
nia) şi interesaţi să traducă lucrări fundamentale 
din alte literaturi occidentale în greacă şi care, to- 
tuşi, se simt profund implicaţi în evoluţia recentă 
a ţării lor spre modernizare. „Atunci când ne apro- 
piem de un poet cu compostura şi dexteritatea lui 
Kostas Koutsourelis, atât de legat de neamul său, 
de tradiţia acestuia şi de moştenirea poeziei din 
Grecia, trebuie să ne reevaluăm propriile prefe- 
rinţe şi recomandări, şi să realizăm că pentru a 
evita limitările dualismelor poetice (clasic versus 
avangardă) trebuie să fim receptivi la poezia unu- 
ia dintre cei mai buni poeţi greci contemporani” 
(Steven J. Fowler). 

Kostas Koutsourelis demonstrează, aşa cum 
afirma şi poetul lorgos Blanas, „cunoaşterea mai 
mult decât suficientă a metodelor expresive ale 
literaturii europene, un aer de modernitate, o pa- 
siune inerentă şi o orientare spre controlul emo- 
țiilor”. D 

isul de aur al lui Marx şi Engels, 

întrupat istoric, parţial, de Marea 

Revoluţie Socialistă din Octombrie, 

opera nemuritorului Vladimir Ilici 
Lenin, era sortit să devină „revoluţie mondială”, un 
pas decisiv realizându-l Stalin prin expansiunea 
din al Doilea Război Mondial, când s-a instalat te- 
meinic până în inima Germaniei, biruinţă facilitată 
de alianţa cu Franklin Delano Roosevelt şi Winston 
Churchill, dar care s-a dovedit insuficientă pentru 
instalarea imperiului sovietic în întreaga Europă, 
cum s-ar fi cuvenit, încât victoria din 1945 a fost 
resimţită ca una & la Pirus, cum demonstrează, în 
cartea sa celebră, Spărgătorul de gheaţă (1990), Vi- 
ktor Suvorov. E şi pricina pentru care Stalin a lipsit 
de la parada închinată marii victorii, lipsă rămasă 
o enigmă pentru istorici. Dacă „revoluţia mondia- 
lă”, în varianta Lenin-Stalin, ar fi reuşit, Terra ar 
fi devenit Planeta Lenin. Protocronismul măreţei 
numiri şi l-a arogat un poet român, Victor Tulbure, 
care (aflu din cartea recentă a Magdei Ursache, Ri- 
dică-te, Gyr, ridică-te, Crainic!, Bucureşti, Editura 
Eikon, 2020, p. 31)a profetizat: „Planeta pe care s-a 
născut Lenin se va numi Lenin”. 

„Puşche pe limbă! Şi cu tainiţele limbii nu te 
joci. Însă visul revoluţiei mondiale a fost preluat, 
din exil, de către Lev Troțki, trecând, sub obrăzar 
cultural, la Georg Lukâcs şi Antonio Gramsci, care 
şi ei, plecând la ceruri, au lăsat moştenirea ilus- 
trei Şcoli de la Frankfurt, aceasta ducând-o la de- 
săvârşire ideologică: ceea ce astăzi s-a instalat te- 
meinic în lume, numindu-se corectitudine politică, 
cu veleităţi globaliste. O primă înfăptuire/oglindă 
planetară, fără contribuţia unui război nuclear, 
se vădeşte a fi un virus fie creat strategic în labo- 
ratoarele savanților din China în cooperare cu cei 
americani, ni se spune, fie o armă pedepsitoare a 
mamei Natura, cea agresată până la sufocare de 
marşul irezistibil al setei de „progres” a stăpânilor 
lumii materiale. In atari condiţii, e greu de ghicit 
cum se va mai numi Planeta Lenin, căci, după câte 
se zvoneşte, George Soros ar fi cel mai îndreptă- 
țit candidat să preia moştenirea, după ce a venit 
cu noua biblie numită Opening the Soviet System 
(London, Weidenfeld and Nicolson, 1990), tradusă 
imediat la Humanitas-ul brucanian, în 1991, sub 
titlul Pentru o transformare a sistemului sovietic. 
Aşadar, durabilă legătură cu Planeta Lenin. 

Titlul cărții Magdei Ursache („dăruit”, cum 
precizează ea, de „Bătrânul” Petru Ursache, p. 
151) este o răvăşitoare invocaţie retorică şi se refe- 
ră la consecinţele reeducării din puşcăriile de după 
„experimentul Piteşti”, când regimul comunist, la 
presiunile democraţiilor occidentale, îngrozit el 
însuşi de ceea ce experimentase, a încercat un si- 
mulacru de proces împotriva torționarilor, pentru 
ca după eliberările din închisori finalizate în 1964 
să-i determine, cu promisiuni „generoase”, pe su- 
pravieţuitori, să se dezică de anticomunism şi să 
publice în revista „Glasul patriei”, destinată „îm- 
blânzirii” sau „înfierării” celor din exil ca „trădă- 
tori” ai patriei. Lui Nichifor Crainic, bunăoară, i 
se promisese reeditarea operei, minciună crasă pe 
care împricinatul înclinase s-o creadă. Sub masca 
revenirii la o societate normală, regimul n-a făcut 
decât să dubleze loviturile destinate opozanților, 
compromițându-i şi-n ochii exilului, disidenţii au- 
tocronici (cum i-au numit Şerban Cristovici şi Paul 
Goma) găsind argumente „inexpugnabile” pentru 
scoaterea din memoria colectivă a „naţionalişti- 
lor”. Magda Ursache îl citează pe subtilul gânditor 
H.-R. Patapievici: „Abia când privim spaţiul mio- 
ritic ca antecameră (sic!, n.n., Th.C.) a fenomenu- 
lui Piteşti, gravitatea specificului naţional este cu 
adevărat pusă” (Cerul văzut sub lentilă, Bucureşti, 
Editura Nemira, 1995, p. 23). Aşadar, specificul 
naţional e marele vinovat pentru ce s-a petrecut la 
Piteşti şi aiurea! 

„Da, — comentează Magda Ursache — Gyr 
s-a dezis de lupta anticomunistă, dar a fost con- 
damnat la moarte pentru poezia socială Ridică-te, 
Gheorghe, ridică-te, loane, scrisă în închisoare. 
Crainic i-a atacat ca trădători, renegați, duşmani 


Theodor Codreanu 


Magda Ursache şi 
„planeta Lenin” 


pe cei care au reuşit să se refugieze în Vest, dar în 
contextul în care s-au întâmplat cedările n-ar tre- 
bui rememorat de istoricii literari care se ocupă de 
acest subiect? La vremea aceea, erau oameni «pu- 
trezi» şi oameni «înaintați», ca Dan Deşliu, Beniuc, 
Alexandru şi Sorin Toma, Banuş, Nina Cassian.. 
Cât despre Victor Tulbure, cât pe ce să schimbe 
numele planetei: «Planeta pe care s-a născut Le- 
nin se va numi Lenin». Ştiu, e greu să citeşti texte 
proletcultiste: e ca şi cum ai face baie într-o apă 
murdară, dar nu toţi trebuie băgaţi de-a valma 
în mocirlă. Gyr şi Crainic au fost condamnaţi la 
MSV (muncă silnică pe viaţă). Trebuia să supra- 
vieţuiască şi ei cumva, aveau familii. Alexandri- 
na Sidorovici, acuzatoarea publică în procesul lui 
Radu Gyr din 1945, devenită decan al facultăţii de 
Geologie Petrolieră din Institutul de Petrol şi Gaze 
din Bucureşti, a exmatriculat-o pe fiica lui Gyr, în 
'52. Era în anul al treilea, studentă de excepţie, cu 
bursă de studii. S-a pomenit episodul? În schimb, a 
fost slăvit soţul, scânteistul Silviu Brucan, domnul 
politolog fost tovarăş politolog” (p. 31-32). Cel care 
ne-a pricopsit sorosian cu „reformarea sistemului 
sovietic”, dându-ne magistrale lecţii de „democra- 
tură” în dialogurile purtate cu Lucian Mândruţă, 
„liberalul” de viţă nouă, care şi azi acoperă ecra- 
nul televizoarelor („luminătorul teleprofesionist”, 
p. 143), cu o mare sete de propăşire a populaţiei 
carpato-danubiano-pontice, reeducată copios cum 
să atingă pragul ideal de „de-şcolarizare” (Mircea 
Platon) şi de sinucidere etnică. Războiul media- 
tic intraetnic se duce, sub stindardul neomarxist 
al „corectitudinii politice”, un grotesc „amestec de 
Lenin, Troțki, Soros”, cum l-a descris Vladimir Bu- 
covski, iar în traducerea Magdei Ursache, „După 
comunism cu forţa, globalism cu forța” (p. 134), 
având acelaşi scop cominternist — dispariția statu- 
lui național, ideal măreț al unei elite minoritare, 
cea a „boierilor minţii”. Măreţia noii ideologii a fost 
formulată de Horia-Roman Patapievici, în Omul 
recent, din care Magda Ursache citează: „Corecti- 
tudinea politică este un decret de comportare soci- 
ală, pe care o minoritate luminată îl impune unei 
majorităţi înapoiate. Majoritatea vizată de modifi- 
carea de comportament social cerută de corectitu- 
dinea politică este înapoiată deoarece foloseşte cli- 
şee de comportament nu îndeajuns de progresiste. 
Aceste clişee de comportament trebuie modificate. 
Cum? Declarând că sunt reacționare, ofensatoare, 
împotriva drepturilor omului etc. De unde ştim că 
sunt aşa cu adevărat? O ştim pentru că există o 
minoritate luminată care ne-o spune”!. 

Cartea Magdei Ursache, departajată în şase 
capitole (Recurs la tricolor, Comunism după co- 
munism, O reverență, „România citeşte!”, Jogging 
a mass-media, Epistoteca), este una „reacționa- 

ă” (după iluminatul Patapievici), dar, mai cu sea- 
pă în sensul eminescian al cuvântului, jurnalistul 
de la „Timpul!” fiind cel dintâi în cultura noastră, 
dacă nu şi în cea europeană, care considera eti- 
cheta de „reacţionar” pusă de adversarii săi ca pe 
o supremă laudă: „Maniera noastră de-a vedea e 
pe deplin modernă: pentru noi statul e un obiect 
al naturii care trebuie studiat în mod individual, 
cu istoria, cu obiceiurile, cu rasa, cu natura terito- 
riului său, toate acestea deosebite şi neatârnând 
câtuşi de puţin de la liberul arbitru al indivizilor 
din cari, într-un moment dat, se compune societa- 
tea. De aceea, dacă tendenţele şi ideile noastre se 
pot numi reacționare (s. n.), epitet cu care ne gra- 
tifică adversarii noştri, această reacțiune noi n-o 
admitem decât în înţelesul pe care i-l dă fiziologia, 
reacţiunea unui corp capabil de a redeveni sănătos 
contra influențelor stricăcioase a elementelor stră- 
ine introduse înlăuntrul săw?. 

Iată cum „progresul cu orice preţ” (Caţavencu), 
asumat nu doar de bravul erou al lui Caragiale, ci şi 
de H.-R. Patapievici, ca fruntaş al minorităţii „ilumi- 
nate”, începe să sune cam anapoda, încât, urmându-l 
pe Eminescu, fără să ştie, un intelectual „înapoiat” 


1 H.-R. Patapievici, Bucureşti, Editura Humanitas, 2001, 
p. 306. 
> M. Eminescu, Timpul, 17 august 1879. 


ca Virgil Nemoianu, scria într-o carte în care ia par- 
tea „reacţionarilor”: „Progresul deplin, nestânjenit 
şi linear reprezintă drumul cel mai scurt spre stag- 
nare şi moarte. Această tendinţă este împiedecată, 
întârziată şi, de fapt, contracarată de reacţia (s.n.) 
unor gesturi creatoare”. Sună cam prea eminescian, 
precum în cărţile semnate de Antoine Compagnonf, 
ca să-l amintesc doar pe acesta. „Progresul cu orice 
preț” a împins totdeauna omenirea către prăpastie, 
către încălcarea drepturilor omului şi ale naţiunilor, 
toate creaţii ale creştinismului, iar nu ale minorita- 
rilor postmoderni „iluminaţi”. 

Cum conform „decretului de comportare” co- 
rect politic, toate minoritățile (etnice, sexuale, reli- 
gioase etc.) sunt elitare. Acolo unde au nefericirea 
să trăiască în sânul majorităţilor „înapoiate” ele au 
datoria civilizatoare să li se substituie, în numele 
progresului. La o primă evaluare, în comunism, 
majoritatea proletară s-a substituit minorităţii bur- 
gheze, încât revoluţia a însemnat victoria bolșevi- 
cilor asupra menşevicilor, adică a proletariatului 
roşu majoritar împotriva minorităţii albe. Istori- 
cii au dovedit că procesul a fost invers: bolşevicii, 
de fapt, au fost o minoritate care a uzurpat orga- 
nicismul naţiunii. In România, 1000 de comunişti 
(majoritatea... minoritari!) s-au substituit naţiunii, 
instaurând dictatura fals numită a proletariatului. 
Niculae Gheran, într-un interviu acordat Rodicăi 
Lăzărescu, inclus în volumul Fx-temporale (2018), 
observa că, de la 23 august 1944 şi până în clipa de 
faţă, noi, românii trăim într-o ţară de înlocuitori. 
„Elitele” prefabricate înlocuiesc valorile naţiunii 
mereu considerate „reacţionare” şi, deci, înapoiate. 
Este şi tema incendiară a cărţii (de fapt, a tuturor 
cărţilor) Magdei Ursache. Atât „elitele” proletcultis- 
te, cât şi cele „anticomuniste” de după 1989 n-au 
altă năzuinţă decât lichidarea energiilor naţiunii şi 
a statului naţional, devenit ţintă atât a „obsedantu- 
lui deceniu”, cât şi a „societăţii deschise” sorosiene. 
Nu întâmplător unul dintre capitole se intitulează 
Comunism după comunism, chiar în sensul doctri- 
nei andropoviene a evoluției partidului comunist, 
doctrină pancronică cu a lui Valter Roman şi pe 
care o transpune/radiografiază epic, într-un ciclu de 
şase romane, Eugen Uricaru. Războiul declarat şi 
nedeclarat cu istoria românilor (Mica şi marea lec- 
ție de istorie, restituirile documentare ale lui loan 
Adam, Conştiința memoriei, Oamenii naţiunii, Un 
infern numit Aiud, Gherla, Sighet), răfuiala cu va- 
lorile culturii naţionale (Nevoia de repere absolute, 
Dreptate critică pentru „valoare românească”), cu 
oamenii de rând şi cu specialiştii din varii dome- 
nii siliţi la crearea celei mai numeroase diaspore a 
unei ţări europene, din pricina oprimării economice 
(Să ne mutăm în altă țară?), războiul cu Biserica 
Ortodoxă Română, cu Catedrala Mântuirii Neamu- 
lui, cu clasicii literaturii române (Despre de-clasa- 
rea clasicilor şi nu numai), cu identitatea naţională 
(De-românizări şi des-ființări), cu învăţământul ro- 
mânesc, teribilă de-şcolarizare a României, cum a 
numit-o Mircea Platon, toate, cu altele împreună, 
sunt scrutate vijelios de verva polemică a doamnei 
Magda Ursache. 

Un capitol aparte dedică Magda Ursache unu- 
ia dintre puţinii mari scriitori contemporani care 
nu şi-au trădat menirea de veghetori ai spiritului 
naţional împotriva fumurilor globaliste ale „ilumi- 
naţilor”. Este vorba de capitolul III, O reverență, 
făcută lui Nicolae Breban, cel supus „revizionismu- 
lui critic” postdecembrist împreună cu alţi scriitori 
care nu şi-au trădat menirea de voce românească, 
atât prin scrieri, cât şi prin transformarea revistei 
„Contemporanul. Ideea europeană”, alături de ba- 
sarabeanca Aura Christi, în cea mai importantă re- 
vistă naţională şi europeană, deopotrivă, de după 
1989 (Vezi subcapitolul România citeşte „Contem- 
poranul. Ideea europeană”). lar de Nicolae Breban 
se tem tocmai „revizioniştii iluminaţi”, care arun- 
că cu pietre în Eminescu, în lorga, în G. Călinescu, 
în Mircea Eliade, în miturile naţionale ş.a.m.d. 
„In urmă cu ceva vreme, — ne aminteşte Magda 
Ursache — am pus într-un foileton întrebarea: Cui 
i-e frică de N. Breban? Răspund din nou: multora. 
Vechilor proletcultişti, dar şi adaptaţilor la tânăra 
gardă roşie şi la noua gardă globalizantă, care i-ar 
scoate iarăşi din cărţi pe oamenii națiunii. Breban 
îi deranjează pe românofobi, dar şi pe demagogii et- 
nocentrişti; pe adepţii PC, ai politicii corecte, dar şi 
pe anticomuniştii de fațadă. 


3 Virgil Nemoianu, O teorie a secundarului, 1989, trad. rom. 
de Livia Szâsz Câmpeanu, Editura Univers, Bucureşti, 
1997, p. 210. 

1 Antoine Compagnon, Les Cinq Paradoxes de la modernite, 
Seuil, 1990, Les Antimodernes. De Joseph de Maistre ă 
Roland Barthes, Gallimard, Paris, 2005. 

Miruna Olteanu 


Radu Ciorniciuc. Acasă — 


Premiul Cornul de Aur 


F Radu Ciorniciuc 


casă, My Home, în regia lui Radu 

Ciorniciuc, face din documentarul 

românesc un promotor al culturii 

țării noastre în lume, cu sprijinul 
Institutului Cultural Român. O veste bună şi con- 
stantă în această perioadă dificilă şi pentru cultura 
românească este succesul internaţional al documen- 
tarul de debut al regizorului român Radu Ciorniciuc, 
Acasă, My Home. Premiul Special al Juriului pentru 
Imagine — la Sundance Film Festival şi Premiul Cel 
Mai Bun Documentar — la Festivalul Internaţional 
de Film de la Cracovia sunt câteva dintre distincțiile 
cu care a fost recompensată anul acesta pelicula pro- 
dusă de Monica Lăzurean-Gorgan. 

Acasă, My Home spune povestea unei familii 
care a trăit timp de 20 de ani în sălbăticia din Delta 
Văcăreşti, până când locul a căpătat statutul de zonă 
protejată, primul parc natural urban din România. 

„Una dintre cele mai importante creaţii cine- 
matografice care au fost prezente la «Docaviv» în 
ultimii ani”. Institutul Cultural Român (ICR) a sus- 
ținut participarea filmului la competiţii internaţio- 
nale de profil, prin reprezentanţele sale din lume. 
Cel mai recent sprijin s-a realizat prin ICR Tel Aviv, 
pentru participarea Acasă, My Home la Festivalul 
Internaţional de Filme Documentare DocAviv, sin- 
gurul festival internaţional de film documentar din 
Israel şi unul dintre cele mai bine cotate din lume, 
desfăşurat în perioada 3-12 septembrie 2020. Mar- 
tin Salamon, directorul ICR Tel Aviv, afirmă că fil- 
mul Acasă, My Home, în regia lui Radu Ciorniciuc, 
a primit multe aprecieri din partea criticilor de film 
israelieni, un exemplu în acest sens fiind articolul 
profesorului Shmulik Duvdevani, cadru universitar 
la catedra de artă cinematografică a Universităţii 
din Tel Aviv, publicat pe cel mai mare portal online 
israelian, Ynet: „Filmul românesc Acasă, My Home 
prezintă conflictul dintre lumile atât de diferite care 
se găsesc în imediata noastră apropiere, neobligând 
privitorul la o reevaluare a sistemului propriu de va- 
lori. Plin de tensiune şi dramatism, pelicula este una 
dintre cele mai importante creaţii cinematografice 
care au fost prezente la DocAviv în ultimii an”. 

Aspecte ale condiţiei umane surprinse în interi- 
orul unei singure poveşti. Juriul de la Festivalul de 
Film de la Cracovia aprecia Acasă, My Home drept 
un film deosebit de intim şi autentic, ce prezintă 
cu mare măiestrie numeroase straturi ale realită- 
ţii — socială, emoţională, politică — în care familia se 
străduieşte să-şi păstreze propriul stil de viaţă, sen- 
timentul de autodeterminare şi de identitate cultu- 
rală. In cadrul celei de-a 60-a ediţii a acestui festival 
apreciat ca unul dintre cele mai vechi şi mai impor- 
tante manifestări din lume dedicate filmelor docu- 
mentare, de animaţie şi scurtmetrajelor de ficţiune, 
filmul lui Radu Ciorniciuc a primit Premiul Cornul 
de Aur. Juriul a mai precizat: „Premiul se acordă 
pentru povestea extraordinară şi complexă prezen- 
tată din perspectiva copiilor dintr-o familie romă. Se 
întâmplă foarte rar ca un film documentar ca acesta 
să reuşească cu succes analiza şi aprofundarea atâ- 
tor aspecte ale condiţiei umane în interiorul unei sin- 
gure poveşti, spuse atât de frumos”. 

Filmele româneşti prezentate în America sunt 
primite la modul cel mai entuziast de public şi de 
cronicari influenţi. Directorul ICR New York, Dori- 
an Branea, explică faptul că susținerea participări- 
lor româneşti la marile festivaluri de film nord-ame- 
ricane este o direcţie programatică, permanentă a 
Institutului Cultural Român din New York. „Sun- 
tem bucuroşi să fi putut oferi de-a lungul timpului 
sprijinul nostru logistic, financiar şi de marketing 
mai multor cineaşti români, selectați la mari eveni- 
mente cinematografice precum Toronto Film Festi- 
val, New York Film Festival, Sundace Film Festival, 
Palm Spings Film Festival şi altele”, spune repre- 
zentantul ICR. Bucuria echipei ICR New York este 
cu atât mai mare, cu cât filmele prezentate în aceste 
festivaluri de impact cu adevărat global, departe de 
a trece neobservate, sunt primite la modul cel mai 
entuziast de public şi de cronicari influenţi, iar unele 
se întorc acasă cu premii importante. „E cazul unuia 
dintre cele mai mari succese româneşti din circuitul 
festivalier nord-american din ultimii ani, filmul do- 
cumentar Acasă, My Home, regizat de Radu Ciorni- 
ciuc, prezent la Festivalul Sundance cu sprijinul In- 
stitutului, care a câştigat Premiul Special al Juriului 
pentru Imagine la secţiunea Documentare Internaţi- 
onale”, mai spune Dorian Branea. 

Screen Daily: „Filmul lui Radu Ciorniciuc reu- 
şeşte să evite platitudinile inspiraționale şi odele fa- 
cile dedicate simplităţii vieții pastorale” 

Presa americană nu s-a ferit deloc de super- 
lative, de altfel cu totul binemeritate, faţă de pro- 
ducţia românească: „Liric şi provocator, Acasă... 
oferă o privire intimă asupra vechilor dileme legate 
de necesitatea conformării — plăcerile şi provocările 
vieţii naturale versus confortul şi plăcerile existenţei 
moderne — şi chestiunea amorfă, dar esenţială, pri- 
vitoare la ce constituie viaţa bună. Şi o face 
cu o lăudabilă concizie”. Hollywood Reporter! 
„Filmul lui Radu Ciorniciuc reuşeşte să evi- 
te platitudinile inspiraţionale şi odele facile 
dedicate simplităţii vieţii pastorale, prezen- 
tând convingător că, pentru cei săraci, viața 
e grea în orice circumstanță” — Screen Dai- 
Iyl „Ancorat în imaginea fascinantă semna- 
tă de Mircea Topoleanu şi Radu Ciorniciuc. 
(...) Filmul e întotdeauna uimitor! Ca natura 
însăşi, Radu Ciorniciuc e pretutindeni, docu- 
mentând această familie neobişnuită cu un 
ochi atent şi un aparat de filmat atotputer- 
nic” — Film Threat/ „Filmul izbuteşte să fie 
un documentar de tip cinema verit care ofe- 
ră un studiu de caz plin de forță despre nea- 
junsurile felului în care trăim” — Slug Mag. 

Trailerul oficial al filmului, semnat de 
Lucio O Cinese Basadonne şi Andrei Gorgan, poate fi 
vizionat pe YouTube — http://bit.ly/30LiZDz sau Fa- 
cebook — http://bit.ly/36lUYEj. 


Exclusiv pentru Contemporanul 
Radu Ciorniciuc: Premiul de la 
Sundance este o consecinţă şi a 
susţinerii financiare, dar şi a 
promovării din partea ICR 


Cât a însemnat sprijinul ICR pentru participa- 
rea Acasă, My Home la diferite festivaluri de film din 
lume? 

A fost esenţial! Cel puţin în cazul participării la 
mari festivaluri, este aproape imposibil fără sprijin, 
pentru că este extrem de scump să deplasezi peste 
Ocean o echipă, este vorba despre logistică, dar şi de 
contextul actual. Competiţiile mari presupun bugete 
foarte mari, pe care nu le au toţi, astfel că pot spune 
limpede că premiul de la Sundance este o consecin- 
ță şi a susţinerii financiare, dar şi a promovării din 
partea ICR. De asemenea, colaborările cu specialişti 
din breaslă închegate tot prin intermediul ICR sunt 
fabuloase. Încă savurez interacţiunea cu criticul de 
film Shmulik Duvdevani de la webinarul organizat 
de ICR Tel Aviv. 

Cum se vede în lume filmul documentar româ- 
nesc? 

Filmul documentar românesc atrage atenţia 
lumii de doar câţiva ani încoace. Sunt foarte bune, 
sunt o voce autentică, onestă, au poveşti puternice. 


Filmul e întotdeauna uimitor! Ca 
natura însăşi, Radu Ciorniciuc e 
pretutindeni, documentând această 
familie neobişnuită cu un ochi atent 
şi un aparat de filmat atotputernic 


Există o şcoală de documentar care formează niş- 
te regizori cu forţă prin meşteşugul lor în a spune 
adevărul şi în a genera emoţii puternice. Este încu- 
rajator că ne facem loc în marile competiţii interna- 
țţionale, doar anul acesta sunt cel puţin patru filme 
excelente şi foarte bine văzute: colectiv, Profu, Holy 
Father şi, bineînţeles, Acasă, My Home. Mi se pare 
fantastic! Suntem într-un punct zero, în care, în ciu- 
da contextului dificil, reuşim performanţe în compe- 
tiţii cu filme care au bugete de zeci de ori mai mari 
decât ale noastre. Chiar cred că a început perioada 
de aur a generaţiei de regizori de documentar româ- 
nesc de succes, iar cazul meu poate încuraja: sunt 
autodidact şi vin din jurnalism, un domeniu care 
poate fi conectat cu filmul documentar, deşi au sco- 
puri diferite. 

Se întâmplă foarte rar ca un film documentar 
ca acesta să reuşească cu succes analiza şi aprofun- 
darea atâtor aspecte ale condiţiei umane în interio- 
rul unei singure poveşti, spuse atât de frumos”, a fost 
motivaţia juriului pentru alegerea Acasă, My Home 
pentru câştigătorul Premiului pentru Cel Mai Bun 
Documentar la Festivalul Internaţional de Film de la 
Cracovia. Ce loc îşi face documentarul pe calea pro- 
movării culturale în lume a României? 

Deşi au titluri, documentarele sunt deseori 
prezentate prin cercurile competiţiilor internaţio- 
nale cu „filmul ăla românesc”, „regizorul român”, 
„echipa din România”. Aşadar, prima promovată 
în demersul nostru de a participa la un festival din 
străinătate este România. Şi reprezentăm România 
nu doar prin temă, prin realitatea prezentată în do- 
cumentar, ci prin actul artistic în sine, prin producţia 
noastră, prin munca şi echipa noastră. Imi amintesc 
de un celebru critic de film care prezenta producţiile 


din ţara noastră doar cu „Romanians”, „Romanians”, 
„Romanians”. 

Care credeți că a fost avantajul documenta- 
rului Acasă, My Home pentru a fi fost anul acesta 
primul documentar românesc selectat în competiția 
internaţională de la Sundance Film Festival şi lau- 
reat al Premiului Special al Juriului pentru Imagine 
la secţiunea Documentare Internaţionale? 

Calitatea filmului, temele prezentate în film 
cu care a rezonat publicul american, certificarea, 
discriminarea, şi faptul că Monica (Lăzurean-Go- 
rgan, producătoarea Acasă, My Home — n.r.) şi cu 
mine am promovat filmul cu mult timp înainte să 
fie gata. Chiar din stadiul de proiect am reuşit să 
atragem atenţia organizatorilor de festivaluri, aşa 
că participările ulterioare erau oarecum aşteptate. 
Este foarte important să atragi atenţia specialişti- 
lor cu ceva timp înainte, pentru că promovarea este 
deseori esenţială în atingerea succesului. 

Ce ar trebui să facă instituţiile româneşti care 
promovează cultura şi civilizația românească în 
lume în această perioadă dificilă pentru acest sector 
(restricții pentru public, tăieri de bugete)? Ce strate- 
gie ar trebui să abordeze şi care ar fi ajutorul real pe 
care l-ar putea acorda aceste organizaţii cu finanțare 
publică? 

Să promoveze regizorii români! ICR, de exem- 
plu, are o rețea extrem de valoroasă în ţările în care 
are reprezentanţe, iar pentru noi, regizorii, colabo- 
rările cu profesioniştii, prin intermediul ICR, sunt 
foarte importante şi generatoare de proiecte, de idei, 
de dezbateri. Să finanţeze cât mai multe proiecte cul- 
turale cu impact mondial, să ofere consultanţă pen- 
tru promovare şi colaborări internaţionale. O 

Năzuinţa noastră către măreție este singura 
măreție la care ne este îngăduit să năzuim. 
Titu Maiorescu 


riginile misterului construcţiei ce 

înalţă spiritul către Dumnezeu se 

pierd în negura timpului. Aceasta a 

evoluat odată cu civilizaţia de la Su- 
mer în Mesopotamia până în Egipt, Grecia şi Roma 
Antică, iar apoi în toată Europa. 

Dacă ar fi să-i dăm crezare lui Nicolae Densu- 
şianu, civilizaţia s-a născut în spaţiul Carpato-Da- 
nubiano-Pontic, de unde pelasgii au răspândit-o pe 
întreg mapamondul cunoscut în acele vremuri. Şi 
oare cum am putea dovedi asta altfel decât prin edi- 
ficiile care au sfidat veacurile sau care au impresi- 
onat atât de puternic memoria colectivă încât s-au 
cristalizat în mituri şi legende ce dăinuie şi astăzi? 

Istorisirea prozodică a zidirii Mănăstirii Ar- 
geşului constituie alegoria zidirii Bisericii celeste, 
relatată pe calea eminamente poetică a ethosului 
popular românesc, iar pentru noi, românii, e bine să 
subliniem că Legenda Meşterului Manole este un 
superb mit al creaţiei. 

Trebuie să precizăm de la bun început că „na- 
rațiunea” poate fi citită pe două niveluri: primul 
— în plan terestru, unde ne este prezentată zidirea 
bisericii de către un grup de constructori, precum şi 
jertfa soţiei meşterului cel mare, absolut necesară 
realizării ei; al doilea — în plan celest, prin reali- 
zarea Eclesiei sacre, a bisericii sufletelor, unde ni 
se relevă naşterea Logosului prin unirea Eternului 
masculin cu cel feminin. 

În simbolistica moştenită din cea iudaică, 
principiile primordiale se numesc Jakin (lakin) şi 
Boaz. Ele reprezintă, de asemenea, principiul activ 
(masculin) şi cel pasiv (feminin). Cele două principii 
sunt simbolizate prin cele două coloane postate la 
intrarea în templul lui Solomon. 

În mitologia egipteană regăsim aceleaşi două 
principii, sub denumirile de Osiris şi Isis. 

In balada Monastirea Argeşului, Manole şi 
Ana reprezintă proiecţiile pe pământ, adică în cos- 
mos, în lume ale celor două principii cereşti, Mas- 
culinul şi Femininul. Manole aduce cu sine „nouă 
meşteri mari,/ calfe şi zidari”. Se observă aici re- 
partizarea lucrătorilor în cele trei grade, şi anume: 
maeştrii, calfele şi ucenicii-zidarii. Împreună cu 
Manole, numărul lor este zece, număr perfect, al 
dezvăluirii Unului în fire (grecescul einai — infini- 
tivul lung, substantivizat, al verbului „a fi”). Zece 
este suma primelor patru numere. Altfel spus, este 
tetrada stihiilor (gr. to stoicheion) sau elementelor 
(lat. elementum) puse în sistem, în relaţie de trans- 
mutație unele în altele, în cadrul firii, şi nu înţelese 
separat. 

Zece este numărul firii, compusă din cele pa- 
tru elemente aflate într-o eternă mişcare de trans- 
mutație circulară. Lui Manole i se adaugă în plan 
terestru Ana, soţia iubită, partener indispensabil 
creației lăcaşului. 

În plan ceresc, Eternul masculin, Intelectul, 
Unul-unic-unitor se „însoţeşte” cu Eternul feminin. 
Zadarnice sunt eforturile de edificare, de creare prin 
unificare ale Intelectului, în lipsa materiei care să 
se dea, să se dăruiască Unitorului, pentru ca din ea, 
din trupul ei să fie realizată Marea Operă: „Dar ori- 
ce lucra, / Noaptea se surpa!/ A doua zi iar,/ a treia 
zi iar,/ A patra zi iar/ Lucra în zadar! ” Văzând 
acestea, meşterul suferă o revelaţie pe care o îm- 
părtăşeşte tovarăşilor săi: „O şoaptă de sus/ Aievea 
mi-a spus/ Că orice-am lucra/ Noaptea s-a surpa. / 
Pân-om hotări/ În zid de-a zidi/ Cea-ntâi soțioa- 
ră,/ Cea-ntâi sorioară/ Care s-a ivi/ Mâni, în zori 
de zi,.../ Noi să ne-apucăm / Cu toţii să giurăm / Şi 
să ne lesăm / Taina s-o păstrăm,/ Ş-orice soțioară, / 
Orice sorioară,/ Mâni, în zori de zi,/ Întâi s-a ivi,/ 
Pe ea s-o jertfim,/ In zid s-o zidim!” 

Biserica sau templul este proiecția în plan on- 
tologic a Logosului. În fapt, templul Logosului este 
chiar lumea. Biserica este reprezentarea „în mi- 
niatură” a lumii. Ei îi corespunde însă (Precum pe 
pământ, aşa şi în cer!) Ecclesia sufletelor, Monada 


= Profeţii spectaculare 


Alexa Visarion 
/- Originile misterului 


Monadelor, Logosul sau Cerul (la greci Ouranos) po- 
pulat de stelele, adică de sufletele individuale. Iisus- 
Logosul identifică templul lui Solomon cu propriul 
trup (loan, 2, 21), potrivit simbolisticii creştine. 

Distingem în Monastirea Argeşului o viziune 
profund creştină. Centrul „cade” pe creaţia Logosu- 
lui, pe zidirea sa, nu pe Intelect, vârf al activităţii 
cereşti şi poartă de intrare către absolut, precum la 
vechii greci presocratici, la Platon şi la continuato- 
rii săi. Pentru aceştia din urmă Zeus era prima ve- 
rigă a „lanţului de aur” — catena aurea ce cobora, în 
viziunea lor, până la cea mai umilă dintre făpturi. 

Marea „revoluţie” sau „inovaţie” a creştinis- 
mului a corespuns înțelegerii faptului că Logosul 
reprezintă izvorul creaţiei. EI, fiul divin, arheu ca 
şi Absolutul, este alfa şi omega lumii. Bisericii ce- 
reşti, compusă din suflete, îi corespunde lumea ca 
diferenţă ontologică a firii şi fiinţelor individuale, 
al cărei simbolul în microcosmos este biserica zidită 
de oameni. 


În lipsa Femeii, eforturile constructorilor 
sunt zadarnice. Nimic nu se poate construi fără Ea, 
pentru că nimic nu se naşte din nimic. 

Avem de-a face cu o dramă telurică, profund 
umană, căreia îi corespunde una sacră, celestă: la 
porunca lui Negru-vodă (Absolutul divin), din ne- 
cesitate, ia naştere, se zideşte biserica (corespun- 
zătoare Marii Opere, Logosului), prin contribuţia 
diferențiată a meşterului Manole (principiul activ, 
masculin) şi a Anei (principiul pasiv, feminin), de- 
venită Mater-Materia, care îşi dă propriul trup pen- 
tru ca din el să se desăvârşească lucrarea. 

Nimeni şi nimic, nici chiar Dumnezeu-Unul 
nu poate împiedica venirea Anei către Manole. 
„Domnul se-ndura,/ Ruga-i asculta/ Şi sufla un 
vânt,/ Un vânt pre pământ,/ Paltini că-ndoia,/ 
Brazi că despoia,/ Munţii răsturna, / lară pe Ana/ 
Nici c-o înturna!/ Ea mereu venea,/ Pe drum şovă- 
ia/ Şi s-apropia/ Şi, amar de ea, / lată c-agiungea!” 

In Logos şi prin Logos, Dumnezeu-Unul se 
unifică pe sine însuşi. Ascunsul, originea şi finalul 
cerurilor şi al pământului, are nevoie de Biserica 
Sa, pentru că numai prin Logos ajunge să se unifi- 
ce, prinzând între ele pietrele cubice ale sufletelor, 
cu mortalul ceresc numit armonie. 

Balada Monastirii Argeşului se încheie cu 
alegoria transformării lui Manole, trup al gândului, 
într-o fântână: „O fântână lină,/ Cu apă puțină, / 
Cu apă sărată, / De lacrimi udată! ” 

Fântâna este simbolul apelor primordiale. Pe 
de o parte, ea este izvor, naştere, origine, este înce- 
putul, adică „alfa”. Dar tot în ea îşi încheie Manole 
existența. Fântâna devine sfârşit, capăt de drum, 
final apoteotic. Prin Biserica construită, prin Lo- 
gos, Manole ajunge la final, la apa care este de data 
aceasta „omega”. 

Apa este puţină, adică rară, greu de găsit. Nu 
este la îndemâna oricui să se reîntoarcă de acolo de 
unde a plecat, de această dată împlinit prin viaţă 
şi prin operă. Apa fântânii mai este şi sărată. De 
lacrimi udată — ne spune poetul — adică obţinută 
doar în urma muncii Bărbatului — principiu activ şi 
a jertfei Femeii — principiu pasiv. Dar ea, apa fân- 
tânii sărată, implică şi liniştea. În alchimie, sarea 
este simbolul armoniei obţinute prin conlucrarea 
activităţii sulfului (elementul activ) cu pasivitatea 
mercurului (elementul pasiv, corespunzător femi- 
ninului). Din combaterea celor două ia naştere (se 
obţine) sarea, armonia finală, punctul de echilibru. 

Meşterul Manole construieşte biserica pă- 
mânteană întru gloria lui Dumnezeu-Unul. Ia ast- 
fel fiinţă un lăcaş în care Dumnezeu urmează să lo- 
cuiască. Scopul — cauza finală — a construcţiei — este 
transformarea interioară a lucrătorului. Aceasta 
este finalitatea tradiţională a iniţierii. La sfârşit, 
Dumnezeu va locui în om şi omul va locui în EI, în 
taina apelor primordiale de mai dinainte de judeca- 
tă, adică de despărţirea divină a Cerului (principiul 
activ) de Pământ (principiul pasiv). 

Tăinuindu-şi creaţia iniţiatică sub masca 
unei balade „populare”, prin alegorie şi simbol, cre- 
atorul necunoscut şi-a zidit Marea Operă, oricând 


comparabilă cu alte mari catedrale, temple sau pi- 
ramide ale spiritului, întru regăsirea inefabilului, a 
Cuvântului pierdut. 

Aşa cum am mai spus, pentru noi, românii, 
Legenda Meşterului Manole este un superb mit al 
creaţiei. Întâlnim aici mai multe principii de ini- 
țiere. Desigur, poate cel mai important este cel al 
zidirii lăcaşului, dar totodată trebuie să subliniem 
motivul sacrificiului. Artistul ales, în activitatea sa 
de şlefuire a pietrei brute, de edificare a operei, tre- 
buie să sacrifice ceva din fiinţa sa. Sacrificiul este 
înscris în lucrarea pe care o execută şi îi dăruieşte 
viață veşnică. 

Timpul trăieşte în operă şi este imaginea no- 
bilă a veşniciei (Sfântul Augustin). 

În spatele creaţiei lui Manole se ascunde ma- 
rea creaţie a iubirii, care nu se poate măsura în nici 
un monument. Ea se ridică deasupra creaţiei şi dea- 
supra oamenilor, şi chiar deasupra lui Dumnezeu, 
pentru că prin ea se ajunge la Dumnezeu. 

Cel mai nou lucru care apare în acest text este 
ideea că sacrificiul Anei este mai mare şi vine ca o 
dăruire, în timp ce acela care sacrifică renunţă la 
iubire şi nu supravieţuieşte. 

Biserica prinde viaţă numai în momentul în 
care trupul Anei e cuprins înlăuntrul ei. 

Manole se aruncă din clopotniţă, însă biserica 
rămâne a oamenilor, face legătura între cer şi pă- 
mânt. Fără să se specifice locul şi timpul acţiunii, 
mitul capătă contemporaneitatea faptului că ar pu- 
tea avea loc oricând şi oriunde. Ana şi Manole sunt 
văzuţi ca doi oameni în carne şi oase, nu simboluri 
împietrite în legendă. 

Nu ştiu dacă Manole îl aduce pe Dumnezeu 
în această iubire sau dacă este Ana cea care îl pri- 
meşte între ei. Sau, poate, Dumnezeu este cel care 
le face darul de lumină de a se alătura, pentru ca ei 
să cunoască comuniunea cea fără de sfârşit. Cei doi 
ies din lume pentru a cuprinde lumile frumuseţii. 

Nu există adâncime în iubire fără sacrificiu, 
fiindcă în genere nu există adâncime fără o mare 
renunțare. Şi ce altceva este sacrificiul dacă nu o 
mare renunțare dintr-o mare iubire? Viaţa pare a 
câştiga un sens numai în sacrificiu. Dar nu este 
o ironie amară faptul că în sacrificiu ne pierdem 
viaţa? Sacrificiul este o supremă afirmare printr-o 
supremă renunțare. A te sacrifica pentru ceva în- 
seamnă a descoperi o valoare pentru care poţi să 
renunţi la tot ceea ce viaţa îţi oferă; prin sacrificiu 
vrei să salvezi ceva ce nu poate exista decât cu com- 
pensaţia neexistenţei. Aneantizarea mea cheamă la 
existenţă o altă formă de viaţă ce se ridică pe mine, 
care am devenit nimic. Sacrificiul este o încercare 
de a salva viaţa prin moarte. Moartea mea este con- 
diţia de menţinere sau de naştere a valorilor sau 
a unei fiinţe. Aspiraţia spre neant devine pozitivă 
numai în sacrificiu, ca şi renunţarea — ce devine un 
act de viaţă numai în sacrificiu. 

Cine ştie cu adevărat ce este între cele două 
suflete iluminate de sacrificiul suprem? Intre el şi 
ea nu este decât viața, viaţa întreagă. Aşa cum ar 
trebui să fie. Manole e cel care iniţiază, este mâna 
întinsă spre eternitate care întâlneşte doar o altă 
mână, şi prin aceasta poate atinge frumuseţea... 
Iubirea lor se împlineşte prin opera înălțării lăca- 
şului. Creaţia fiind ridicată pentru şi către Dum- 
nezeu, dar şi pentru desăvârşirea lor spirituală. 
Ana şi Manole pot reprezenta un Adam şi o Evă 
care s-au luptat să revină în Paradis şi au înţeles 
care e plata acestui act sacrificial. Fiecare dintre ei 
îşi regăseşte libertatea în temeiul vieţii spirituale. 
Pentru că iubirea este de fapt o durere între două 
pierderi. Manole o sacrifică pentru a se împlini fan- 
tasma iubirii. În acest fel, rămâne nemuritoare şi 
naşte legenda. Este vorba despre o spiritualizare a 
sexualităţii, a erosului. EI o zideşte şi lasă la final 
liberă doar privirea. Ana nu este o victimă, Ea ştie 
că el îşi sacrifică iubirea şi, astfel, Ea îl conţine, ca 
o mamă pe un fiu care are un destin înalt, ca Fe- 
cioara Maria pe Fiul său. Tăcerea îi spovedeşte. Ea 
ia cu sine povara lui, şi atunci viața lui şi moartea 
ei devin mai uşoare. Iubirea lor nu moare dacă tru- 
pul ei rămâne în piatră. Sufletul e martor spiritual. 
Se sparge banalitatea iubirii prin acest sacrificiu şi 
trăieşte doar vraja ei. Cine ştie dacă această Jert- 
fire pe care ei aleg să o aducă lui Dumnezeu este 
sacră? Dumnezeu vrea şi El la rândul Său să fie 
iertat. Trăieşte prin ei. Creaţia lor, Biserica, este 
mai mult decât ar fi trăit Ana şi Manole într-o viață 
obişnuită. Ea este acum partea din EI care îl îm- 
plineşte, Ea este instrumentul prin care EI îi rele- 
vă artistului frumuseţea creaţiei. Ana este gazda 
înţelesurilor. Dumnezeu i-a ales pe ei unul pentru 
celălalt. I-a fericit să se întâlnească înainte de a fi 
născuţi. Dumnezeu nu primeşte decât adevărul din 
noi. Adevăr care se răzvrăteşte împotriva morţii. Şi 
atunci, numai atunci, iubirea trăieşte şi doare... 0 

Roxana Pavnotescu 


Nasul şi dimensiunile lui: Gogol, 


Șostakovici, Kentridge 
A 


n vremurile ostile ale COVID-ului, New 

York Metropolitan Opera pune la dis- 

poziţia publicului înregistrări online cu 

totul remarcabile. Un astfel de moment 
deosebit a reprezentat opera Nasul — aparţinând 
compozitorului Dmitri Şostakovici după nuvela 
absurdă a scriitorului rus Nikolai Gogol — care 
şi-a făcut în 2010 debutul la Metropolitan Opera, 
odată cu regizorul ei, artistul sud-african William 
Kentridge. 

Intr-o montare excepţională, Kentridge rea- 
lizează un Gesamtkunstwerk ce îmbină muzica, 
dansul, vocea, mişcarea scenică, grafică, video, 
animație, manifeste şi colaje jurnalistice de ex- 
tracție avangardistă, într-o arhitectură dinami- 
că, în continuă transformare a spaţiului scenic. O 
formulă muzicală desăvârşită se reliefează prin 
prezenţa dirijorului Valery Gergiev, un subtil in- 
terpret al lui Șostakovici, şi a baritonului Paulo 
Szot, în rolul lui Kovalyov. 

Libretul, aparţinând lui Yevgeny Zamatei, 
propune un mixaj între nuvela Nasul şi alte texte 
gogoliene cu elemente de satiră socială. 

Şostakovici a compus opera Nasul în 1930, 
la 22 de ani, reprezentând un manifest artistic 
pentru creaţia sa ulterioară. Nuvela lui Gogol, cu 
acelaşi nume, scrisă cu un secol mai devreme, se 
remarcă prin aceeaşi bizarerie şi spirit inovator. 
Maiorul Kovalyov se trezeşte într-o dimineaţă că-i 
lipseşte nasul. Nasul — descoperit într-o pâine de 
nevasta bărbierului său — o porneşte pe străzile 
St. Petersburgului în uniforma sa de înalt ma- 
gistrat,urmărit de posesorul său pe a cărui umilă 
față refuză să se mai întoarcă. 

Kentridge proiectează povestirea 100 de ani 
mai târziu, la momentul scrierii operei, perioadă 
de cruciale transformări social politice şi totodată 
de mare efervescenţă în artă. Kentridge propune 
avangarda rusă ca instrument estetic de explora- 
re a nonconformismului şi a libertăţii de creaţie 
comune textului gogolian şi structurii muzicale. 
Fenomenul avangardei va fi reprimat brutal, de 
noul regim politic. Opera „Nasul!” îşi are premiera 
în 1930, dar nu va mai fi jucată în Uniunea Sovie- 
tică până în anul 1974. 

Cortina nu urcă, pentru a întâmpina începu- 
tul fiecărui act (pentru că nu există pauze), şi nici 
nu coboară, pentru a invita la aplauze. Ea rămâne 
un simplu element scenografic, în continuă dina- 
mică. Cortina devine un manifest avangardist — 
un colaj alcătuit din fragmente ale editorialelor 
vremii, tipărite în caractere chirilice, integrează 
fotografii şi filme documentare de epocă, supraim- 
primate cu grafică, video, desene şi animaţie 
concepute de Kentridge sau frânturi de tablouri 
constructiviste sau suprematiste în volumele şi 
culorile lui Malevich şi ale altor artişti ai avan- 
gardei ruse. 

Cortina — colaj de structură plană, se deschi- 
de uneori în trei dimensiuni sub forma unor nişe — 
sertare, din care survine câte o scenă mai mică, ca 
o casă supraetajată de păpuşi. Nişele se deschid 
pe rând, reliefând interiorul umil al bărbierului 
Ivan Yakovlevich sau dormitorul lui Kovaliov. 
Scenele de mulţime, însă, se desfăşoară pe podiu- 
mul scenei. Rareori, cortina se ridică, parţial, pen- 
tru a dezvălui balconul — ca un portal — catedralei, 
de unde Nasul îşi apostrofează stăpânul. Funcţi- 
onarii presei sunt aşezaţi haotic şi imponderabil 
într-o construcţie arhitecturală bizară, printre pa- 
gini de ziar, într-un fel de redacţie-colaj. 

În paralel cu opera, la MOMA (Museum of 
Modern Art ) se desfăşura o retrospectivă cuprin- 
zând creaţia plastică şi cinematică a lui Kentridge. 
Printre proiectele artistice de anvergură ale artis- 
tului se numărau studii de desen şi colaj folosi- 
te în cadrele de animaţie ce au servit scenogra- 
fiei pentru opera „Nasul”. Kentridge îşi numeşte 
tehnica de animaţie ca figurând din „epoca de 

piatră”; el foloseşte tehnici pri- 
mitive peste care adaugă efecte 
speciale, de întârziere şi supra- 
punere a imaginilor. Linia fili- 
granată şi crestată a desenului 
în combinaţie cu fenomenul 
de umbră realizează un hiera- 
tism ce aminteşte de „Wayang 
Purva”, teatrul indonezian de 
umbre. Kentridge desenează în 
cărbune, apoi modifică acelaşi 
desen pentru a crea mişcarea, 
şi imprimă separat fiecare mo- 
dificare. 

Nasul, după ce este des- 
coperit în pâine de soţia bărbie- 
rului, se va mişca „animat” pe 
etajele superioare ale scenei, în 
planul bidimensional al colaju- 
lui, în timp ce plotul se desfă- 
şoară în subsidiar, pe nivelul 
teluric. Reprezentarea  plasti- 
că a nasului în variate posturi 
face referinţe la diverse opere 
literare, urmărind trăsăturile 
lui caricate. El aminteşte de ca- 
pul triunghiular şi ascuţit al lui 
Pere Ubu sau de Don Quijote pe 
mârţoaga sa. Mârţoaga cu linia sa în filigran şi 
zigzaguri trimite la formele teatrului de umbre, 
dar înclinarea pe cal a cavalerului-nas sugerează 
călăreţul cambrat din sculpturile ecvestre ale lui 
Marino Marini. 

Kovalyov se trezeşte în camera sa privat de 
organul care — în funcţie de cum este purtat — con- 
feră un anumit statut social posesorului. Maiorul 
Kovalyov se supune cu umilinţă rigorilor unei so- 
cietăți puternic ierarhizate. El nu cutează la mai 
mult, decât cu acea parte scindată, refulată a con- 
ştiinţei lui, ce aspiră la onoruri şi un rang mai înalt, 
care se va concretiza în coşmarul pierderii nasului. 

Expresia „cu nasul pe sus” îşi găseşte o sub- 
tilă reprezentare plastică. Nasul, expandat la 
dimensiuni umane, în uniformă de magistrat de 
stat, îşi renegă stăpânul din balcon, nemulţumit 
de rangul şi poziţia sa socială, sau sondează „ani- 
mat” înălțimile scenei. 

In viziunea lui Kentridge, Nasul are o dublă 
reprezentare: în trei dimensiuni — când pe măsura 
creşterii ego-ului atinge proporţii umane — şi alta 
animată, spirituală — când rătăceşte într-o postu- 
ră ridicolă, ubuescă sau don-quijotescă (ecvestră) 
în planul cu două dimensiuni al cortinei-colaj. 

Nasul veleitar şi grandoman, în uniformă 
neagră, îi vorbeşte lui Kovalyov din balconul cate- 
dralei, sau circulă „animat” printre colaje poema- 
tice, extrase din texte avangardiste, fotografii de 
epocă sau documentare cu liderii politici ai vremii 
— aşa cum Nasul lui Gogol se mişcă nestingherit 
prin lumea St. Petersburgului. Nasul conduce de 
pe mârţoaga sa parade militare, în timp ce trece 
pe lângă portretele lui Stalin, Lenin şi Troțki — cu 
nasurile ecranate de banderole negre în formă de 
cruce — arogându-şi apartenența marilor lideri şi 
demnitari sovietici. 

Nasul, cu pretenţii artistice, colorat în alb, se 
imaginează în postura renumitei balerine Ana Pa- 
vlova. O proiecţie de peliculă originală, cu tutu-ul 
şi picioarele balerinei şi cu Nasul super-imprimat 
de la bust în sus, ocupă centrul cortinei-manifest. 
Nasul animat baletează patetic cu picioarele Anei 
Pavlovna, erijat în postura de sensibil cunoscător 
şi iubitor al artelor precum marii dictatori (Stalin, 
Hitler). 

__Kentridge propune o montare compozi- 
tă. In ansamblu, construcţia de colaj-manifest a 
scenei urmăreşte structura neconvenţională a 
operei lui Șostakovici. Abordarea scenografică se 
structurează ierarhic; sărăcia interioarelor (casa 


Câteva arii urmăresc stilistic linia şi 
tonalitatea operei ruse, cu elemente 
de folclor, în spiritul lui Rimsky 
Korsakov; slujitorul lui Kovalyov 
cântă la balalaică 

bărbierului), vestimentația umilă a norodului, si- 
nergia mulţimii fac referinţă la lumea lui Gogol, 
în timp ce autocraţia formată din funcţionarii de 
stat, presa şi poliția sunt contemporani cu compo- 
zitorul. Dihotomia respectă îndeaproape structu- 
ra muzicală, ce îmbină linia melodică lirică a ope- 
rei ruse tradiţionale cu stridenţele şi disonanţțele 
ce definesc creaţia ulterioară a compozitorului. 

In acest context, câteva arii urmăresc stilis- 
tic linia şi tonalitatea operei ruse, cu elemente de 
folclor, în spiritul lui Rimsky Korsakov; slujitorul 
lui Kovalyov cântă la balalaică. 

Câteodată procedeul este mixt, în contextul 
aceleiaşi scene. Mulțimea bulversată de apariția 
şi prinderea Nasului este compozită. In culori, 
măşti şi straie carnavaleşti, aminteşte de parade- 
le stradale din tablourile lui Feininger. Corul de 
poliţişti îmbracă uniforme sovietice cu trene roşii, 
sugerând noua dictatură. Din mulţimea pestriță, 
se desprinde o femeie învelită în spirală cu ma- 
nifeste dada, ce intonează micuța ei arie, în timp 
ce-şi unduieşte pe şolduri fustanela-covrig. 

Opera vine cu o muzică de esenţă funambu- 
lescă, plină de stridenţe, susţinute de alămuri. In 
scenele de mulţime, muzica se întoarce la formele 
tradiționale de dans: polkă, vals, galop. In para- 
lel, grafica şi animația de pe nivelurile superioare 
ale scenei subscriu spiritului muzicii, adăugând la 
grotesc şi comic. Actele se succed legate prin acele 
„stranii interludii” pline de disonanţe şi stridenţe 
stravinskiene. 

Muzica este fragmentată urmărind diverse 
ipostaze sau tipologii sociale: Kovalyov, când îşi 
lamentează pierderea nasului, şi bărbierul, servi- 
torul lui, se înscriu într-un registru liric. Corul de 
poliţişti, funcţionarii presei se exprimă în registre 
înalte, cazone şi agresive. Vocile mai mult strigă 
decât cântă, atunci când vor să pună în valoare 
textul gogolian. Anumite instrumente individua- 
lizează sau introduc caracterele; flautul — într-un 
registru înalt — marchează prezenţa Nasului, Ko- 
valyov este anunţat de intervenţia xilofonului, în 
timp ce servitorul lui Kovalyov îşi face apariţia în 
acorduri de balalaică. 

Nasul pare a fi un personaj pe gustul lui Ken- 
tridge, el se înscrie în linia alter-ego-urilor prezente 
în filmele lui de animaţie, alături de Soho Eckstein, 
un industriaş sud-african, şi Felix Teitelbaum, un 
caracter cu abundente fantezii sexuale; ele se con- 
fruntă personal şi apartinic cu complexitatea feno- 
menului politic al diverselor „vremuri”. 0 


onferinţa Centrului Speculum de 
studii ale imaginarului de la Uni- 
versitatea Alba Iulia, care a avut 
loc online între 9-10 iulie, a lansat o 
temă tratată de participanţi în moduri atât de ete- 
rogene, încât ne-am amintit de pasajul din Briha- 
daranyaka Upanishad, unde Creatorul spune un 
singur cuvânt zeilor, oamenilor şi demonilor, iar 
aceştia îl interpretează în trei moduri diferite. No- 
țiunea de lumi paralele — tema conferinţei — im- 
plică distincţie ontologică, dar literatura ştiinţifi- 
co-fantastică a evoluat în ultimele decenii tot mai 
mult către o problematică întru nimic distinctă 
de literatura mainstream, sau ceea ce se înţelege 
prin literatură înaltă în contrast cu literatura po- 
pulară, unde SF-ul ocupa o nişă oarecare. Specu- 
lațiile privesc aspecte ale condiţiei umane şi ale 
relațiilor omului în societate, tratate uneori cu 
profunzimea autorilor de şcoală realistă. 

Dacă tot ne-am amintit de India, vom înce- 
pe aceste note pe marginea conferinţei cu comu- 
nicarea prezentată de Dr. Chakraborty Ayusman 
(Taki Government College, West Bengal) despre 
romanul Debjan (Calea zeilor), 1946, scris de Bi- 
bhutibhushan Bandyopadhyay (1894-1950). O 
lectură atentă a romanului îi aduce autorului sa- 
tisfacția unei descoperiri extrem de interesante 
din punctul de vedere al unui critic specializat în 
studii culturale. Influenţa pe care a avut-o teoso- 
fia asupra modernismului occidental e un capitol 
bine documentat în istoria perioadei, celebra Ma- 
dame Blavatsky fiind spiritul tutelar, care, ală- 
turi de Henry Steel Olcott, a întemeiat Societatea 
Teosofică în America, bazată pe un spiritualism 
eclectic, menit să împace religia cu ştiinţa şi filo- 
sofia. Iniţiată de mahatmanul Morya, Blavatsky 
a popularizat în Occident ceea ce pretindea a fi 
înţelepciune antică, hindusă, traducând pentru 
prima oară Imnul Creaţiunii din Rig Veda. Călă- 
torind împreună cu Henry Steel Olcott în India ca 
misionari teosofici, pretinzând că posedă însuşiri 
paranormale, ea a fost adesea acuzată de escro- 
cherie, pretenţiile de iniţiere în hinduism şi bu- 
dism nefiind susţinute de practicile ei neortodoxe. 
În mod paradoxal, indienii erau puşi în situaţia 
de a fi instruiți în propriile idei religioase aşa cum 
fuseseră acestea interpretate sau distorsionate de 
o minte formată într-o cultură străină. Propria lor 

Le-a fost frică de disidenţa sa şi au negat-o. 
Le-a fost frică de rezistenţa sa prin/ pentru cultură 
şi au negat-o./ Lucidul Breban n-a crezut în darul 
revoluţiei, în basme sociale capitaliste, de aceea a 
refuzat să privatizeze «Contemporanul»; «Scânteia» 
lui Brucan s-a transformat în «Adevărul lui Darie 
Novăceanu, Dumitru Tinu, CTP etc. Cu stofă de li- 
der, cu calităţile necesare, lipsind politicienilor noş- 
tri, gramaţi ori agramaţi, Breban a refuzat să intre 
în politică. Influență? Putere? Nu le-a vrut. Şi crede 
că revoluţie a fost; s-a dovedit, prin sânge şi moarte, 
că nu suntem un popor de laşi, iar istoria românilor 
e mereu nesătulă de sânge şi de moarte” (p. 194). 

Maria-Ana Tupan 


Împreună online despre 
lumi paralele 


lume se scindează, lumea paralelă nu este în exte- 
rior, ci parte a interiorităţii schizoide. Cum ar spu- 
ne Nichita Stănescu, Blavatsky plantase în ochiul 
lor un zeu străin pe care indienii erau siliți să-l 
slăvească. Fundamentalismul pe care-l asociem 
de obicei mitologiei, religiei, ca fiind elementul cel 
mai statornic al identităţii unui popor, apare din- 
tr-odată, şi aceasta în cea mai conservatoare ţară, 
ca simplu efect al practicilor discursive. Experien- 
ţa globalizării confirmă acum intuiţiile romancie- 
rului Bibhutibhushan Bandyopadhyay. 

Alina Bako, de la Universitatea Lucian Bla- 
ga din Sibiu, pune tema în abisul aceleiaşi dedu- 
plări interior/ exterior într-un studiu al romanului 
Ingerul de gips de Nicolae Breban: în vreme ce pri- 
etenul personajului principal dobândeşte un acces 
privilegiat la procesele conştiinţei lui, devenind 
un fel de alter-ego, medicul Minda se scindează 
interior, germenele degradării morale împingân- 
du-l într-un dublet al existenţei sale. 

Autor al unei teze de doctorat despre demo- 
nologie, Petru Adrian Danciu ilustrează şi el tema 
lumilor paralele ca proces de dedublare, dar, de 
data aceasta, a conştiinţei sociale. Călătorind în 
timp pentru a deveni contemporan cu lisus, auto- 
rul încearcă să reconstituie conflictele provocate 
în conştiinţe de confruntarea cu o credinţă cu totul 
diferită de ceea ce cunoscuseră până atunci. Puţini 
au încercat, probabil, să privească evenimentele 
prin ochii iudeilor mai curând decât ai lor, pentru 
a realiza faptul că lisus se adresa unui auditoriu 
incomprehensiv. „Profetismul său se concentrează 
în jurul ideii de coborâre pe pământ a Împărăției 
divine, precum şi pe opoziţia inerentă a diavolului, 
manifestată prin prezenţa hristoşilor mincinoşi. 
Această credinţă este aproape străină demonolo- 
giei iudaice a momentului respectiv. Ideea venirii 
Împărăției creează o puternică confuzie, teologii 
vremii (cărturarii şi fariseii) asociind evenimentul 
cu un conflict deschis împotriva ocupaţiei romane, 
evreii fiind secondaţi de puterea lui Dumnezeu, 
respectiv de îngeri.” 

Sentimentul existenţei în lumi paralele îl 
au uneori şi membrii comunităţilor multicultura- 
le apărute în urma colonizărilor. Comunicarea lui 
Jillian Curr, de la University of Western Australia, 
sună ca un avertisment împotriva escaladării con- 
flictelor interetnice. Ea a ajuns să se simtă prinsă 


Cartea Magdei Ursache se încheie cu subca- 
pitolul Nevoia de sacru, nevoia de patrie, titlu lipsit 
de patetism, care grăieşte de la sine. În fine, autoa- 
rea a adăugat o dreaptă postfață a lui Mircea Di- 
nutz, Lumea cărțarilor contimporani între lumini 
şi umbre, în care regretatul redactor de la revista 
focşăneană „Pro Saeculum” atrage atenţia că opera 
scriitoarei nu-i a unui polemist de dragul polemicii, 
pus pe harţă, ca să atragă atenţia. Acela care se-m- 
piedică în arta polemicii sau în ideologie (cum s-a 
încercat a se face şi cu publicistica lui Eminescu) 
„nu înțelege ori nu vrea să înţeleagă temeiurile şi 
motivațiile reale ale operei sale: de la Universita- 
tea care ucide (1995) la Bursa de iluzii (2005), de 
la Bolile spiritului critic (2006) la Vieţile cărțarilor 
contimporani... (2012)” (p. 361-362). La acestea, se 
pot adăuga şi celelalte romane şi cărți de publicis- 
tică, până la volumul de faţă. Inchei, la rându-mi, 
subscriind la evaluarea echilibrată a lui Mircea 
Dinutz: „Cei care o contestă brutal, indiferent pe 
ce cale şi, mai grav, fără argumente, se prefac a 
nu observa că (aproape) toate judecăţile sale, oricât 


A impresionat cu această ocazie 
prezenţa masivă, nu numai a 
doctoranzilor în stagiu, ci şi a 

tinerilor care au obţinut titlul de 

doctor, dar care au fost în acelaşi 
timp „contaminaţi” de pasiunea 
pentru cercetare 


între două lumi — o Anglo-Australia albă, care e 
fața oficială a continentului, şi o Australie emer- 
gentă, creată de muzica Hip Hop, care a schimbat 
modul de comunicare prin practicile subversive la 
adresa unei culturi monolitice, conservatoare: co- 
laj, fragmentare, dislocare, reconfigurare a mate- 
rialului sonor, ca şi a unui univers învechit. 

Electricitatea a despicat lumea, încearcă să 
demonstreze Piotr Urbanowicz de la Universita- 
tea Jagiellonă, efectul fiind perceput în literatura 
romantică, în filosofie sau ştiinţă, natura apărând 
deodată a fi animată. Noua cultură epistemică ve- 
nea cu o superpoziţie de stări, propunând o „reali- 
tate electro-ontologică a spiritului”. Format la una 
dintre universităţile cele mai vechi din lume, Piotr 
Urbanowicz are conştiinţa valorii culturii polone- 
ze, fie că e vorba de literatură (Adam Mickiewicz) 
sau de ştiinţă (chimistul Jedrzej Sniadecki). 

Dacă fantasticul se naşte din ruptura de ni- 
vel ontologic — lumea aceasta şi o alta care îi con- 
trazice legile —, Iuliana Voroneanu consideră că 
Vasile Voiculescu a transferat această fractură în 
actul de percepţie, care nu înregistrează mecanic, 
ci proiectează o realitate mentală indusă de lec- 
turi, conversații, mituri, autorul aplicând astfel 
în universul său ficțional idei împrumutate de la 
mentorul său, William James. 

Dacă am ajuns la mentori, se cuvine re- 
marcată influenţa personalităţilor puternice în 
crearea unor centre de excelență şi persistenţa 
amprentei pe care şi-o pun asupra modului de 
gândire şi articulare a argumentaţiei. Conf. dr. 
Rodica Chirea şi Lector dr. Gabriela Chiciudean, 
principalele organizatoare ale evenimentului, au 
respectat profilul creat de Profesorul Mircea Bra- 
ga, acela de centru dedicat studiilor imaginarului 
cu extinsă colaborare internaţională. A impresio- 
nat cu această ocazie prezenţa masivă, nu numai 
a doctoranzilor în stagiu, ci şi a tinerilor care au 
obţinut titlul de doctor, dar care au fost în acelaşi 
timp „contaminaţi” de pasiunea pentru cercetare 
şi care, de aceea, revin la Alba Iulia pentru a-şi 
înnoi energiile de la universitatea care le-a fost 
Alma Mater spiritualis. D 


pom fe pe 


de aspre, au o solidă acoperire în date şi cifre, în 
fapte, documente şi amintiri; se mai prefac a nu 
vedea că întreaga sa capacitate empatică, efortu- 
rile şi sacrificiile, ironia sarcastică, acuza grea şi 
agresivitatea, mereu dirijate asupra aceloraşi ţin- 
te, sunt echilibrate de insistența cu care îmbracă 
în lumini calde modelele reale (marginalizate şi/sau 
maculate prin mijloacele cele mai abjecte) din lu- 
mea scriitorilor de ieri şi de azi, mai mereu singuri, 
împinşi spre marginea socială, umiliţi, sacrificați, 
nu numai de organele de represiune ale regimu- 
lui comunist ori de iresponsabilitatea guvernelor 
postsocialiste, dar şi de o gravă şi (aparent) nevin- 
decabilă înstrăinare/desolidarizare tocmai a celor 
care ar trebui — în orice împrejurare — să-şi apere 
cu demnitate statul nobil de cărțari, împătimiţi ai 
scris-cititului” (p. 362). 

Care cărţari sunt ultima stavilă în calea în- 
făptuirii Planetei Lenin, indiferent ce nume ar mai 

CONTEMPORANUL. IDEEA EUROPEANA 


rietenul meu Daniel R. a citit recent 

Conversaţie pe Titanic, romanul scos 

de Cezar Ivănescu la Junimea, în 

2001. Sâmburele epic a pornit de la 
discuţia cu el. Mi s-a făcut dor de personajul meu, 
Caterina Savu. Avea atunci, în timpul naraţiu- 
nii, în acel noiembrie 19..., 29 de ani neîmpliniţi. 
Acum ar avea 51, tot neîmpliniţi. Ilf ţinea în cap, 
ca într-un fişier, nume de personaje literare. În ce 
mă priveşte, nu-i aşa: întâi apare personajul, apoi 
îşi cere numele. Gellu Dorian ştie asta. Şi Adrian 
Alui Gheorghe. 

Am spus undeva că o carte îţi sare singură în 
braţe. Te alege, ea ştie cum. E vie. Depinde de tine 
dacă rămâne vie sau o omori când o treci pe hâr- 
tie. O să continui povestea Caterinei. Love affair, 
când îndrăgostiţii se iau în braţe fără braţe, ar pu- 
tea interesa. Dragoste cu gust de dragoste ar fi un 
titlu atractiv. Nu pe toate gusturile. Dar... sono 
gusti e gusti. 

Sigur că povestea iubirii Caterinei va fi an- 
corată în timpul ăsta imediat, profan, cu oameni 
profani, în istoria imediată (Fr. Soulet), aşadar 
un instant book: dragoste la vremea covidului şi-a 
ciumei roşii, galbene... Tot spectrul. Depind de bi- 
bliotecă, dar mă presează realitatea imediată. N-o 
pot ignora. Politicheza nu-mi dă pace. Eroul prin- 
cipal în romanele mele este România tranziţiei, 
cu relele şi cu bunele ei. Da, cred că acum, când 
raportul memorie-istorie-ficţiune e bulversat,tre- 
buie normalizată relaţia lor. Şi asta deloc formal. 

Javier Cercas, în Soldaţii de la Salamina: 
„Ca să scrii romane nu trebuie să ai imaginaţie. 
Doar ţinere de minte. Romanele se scriu combi- 
nând amintiri”. In fond, ce e ficţiune, ce e biogra- 
fie? Toate, tot se transformă în ficţiune, capătă 
altă existenţă, dacă îţi reuşeşte. La urma urmei, 
pentru cine nu cunoaşte personajele din spatele 
personajelor mele totul e ficţiune, invenţie. La o 
întâlnire cu elevii liceului meu, un profesor de ro- 
mână era sigur că am studiat la Cluj, aşa de bine 
semănau profesorii ieşeni din Universitatea care 
ucide cu profii lui clujeni. 

Reiau tema iubirilor „greşite”. Scriu, de la 
început până la capătul capătului, o singură car- 
te, aşa este: eşecul profesional, dar şi erotic (ca-n 
Rău de România, ca-n Astă-vară n-a fost vară, 
ca-n Strigă acum..., ca-n Bursa de iluzii), desti- 
ne rupte, prinse în cuşca obsedantelor decenii, la 
fel de aberante, fiecare în felul lui. Pe mine mă 
marchează mai-mult-ca-prezentul, departe de a fi 
mai-mult-ca-perfect. 

Stendhal spunea decis: comentariul poli- 
tic-social n-are ce căuta în roman. „Politica e ca un 
foc de revolver în concert”. Nu cred asta. Țepeneag 
o crede: „Fără politică în literatură”. In alte cuvin- 
te: Fiţi onirici, nu naturalişti-realişti. Paul Goma 
a fost sfătuit să scrie „ca oniricii”, „fără probleme”, 
de Gafiţa, de Dodu Bălan, de Vasile Nicolescu. 
Tocmai ei, scriitori compromişi de politica socialis- 
tă. Aşa au apărut perfecţioniştii frazei despletite. 
Frumoase, dar nu rămâi cu mare lucru după ele. 
Literatura înaltă are alt mod de a rezista. Nu se 
poate citi în metrou, între două peroane pe stânga. 

In ce am crezut în cele şase romane ale 
mele? In discurs ficțional impur. Orice poate in- 
tra în literatură: şi războaiele, şi războaiele de 
țesut. Contează montajul. Formula Barthes este 
un pic de: banal+tragic, banal+comic, banal+liric, 
dar niciodată banal+banal. Durere-Bucurie? Oare 
le-am dozat bine în Conversaţie pe Titanic? Ştefan 
Lupaşcu: „Morala metodologică a artistului este 
morala contradictoriului cel mai intens”. Cam da. 

Incepi să scrii şi te potopesc aluviuni de bio- 
grafeme ale nu ştiu cui. Câteva sunt de-ale mele. 
Mă povestesc uneori, e drept, dar nu-s eu nici Lia, 
nici Lili-Marleen, favorita mea, nici lordana Ma- 
rievici, nici Iris. Naratorul nu sunt eu (confuzie vo- 
ită, poate), ci un personaj, mai degrabă masculin. 


ANUL XXXI + Nr. 10 (823) + 2020 


m Polemice 


Mere 


—— 
polemice 


Magda Ursache 
Jurnal de bord 


Şi deşi scriu la persoana întâi (pentru mine, proza 
se scrie la persoana ÎI), nu vreau o egografie. lar 
secvențele autobiografice împing, da, împing spre 
imaginar. Tot povestind una-alta, nu mai ştiu 
dacă mi s-a întâmplat chiar mie ce povestesc. Pe 
Blanchot (în ce scrie despre Kafka: „EL sunt eu în- 
sumi devenit nimeni'”) nu-l urmez. Nu-l pot înlocui 
pe el cu eu. 

Confuzia de genuri nu strică: amestec pro- 
dusele imaginarului cu produsele documenta- 
rului: literatura non-fictivă, de non-ficțiune, cu 
docu-romanul, cu cartea-document. Leg proza de 
eseu, de jurnalism. Nici cotidianul, nici evenimen- 
tul nu mă lasă indiferentă. M-a sfătuit un prieten 
poet să scriu ceva intemporal, ca Mârquez. Secolul 
XX e veacul meu de singurătate, dar nu în intem- 
poralitate, ci după Cortina de Fier. De altfel, tot 
Mârquez a spus că „realitatea este un scriitor mai 
bun decât noi”. Mie mi se pare că subiectele inven- 
tate sunt mai banale decât tot ce ni s-a întâmplat 
în socialism, când realul a fost mai pu- 
ternic decât ficţia. Numai că „prozaşii” 
români nu s-au prea încumetat s-o de- 
scrie. S-au refugiat în limbaj esopic, în 
exersarea ambiguităţii, în efecte (unele 
superbe) de text. De la I.M. Lotman ce- 
tire: „Viaţa e un text de interpretat pen- 
tru a produce operă (text). Dar nu altă 
realitate, ci realitatea însăşi, trecută 
prin suflet şi re-dată. Verbul a crea mă 
indispune. Numai Dumnezeu creează, 
noi copiem, imităm, re-facem, re-elabo- 
răm, re-modelăm... Boris Vian avertiza, 
cu orgoliu de mare prozator: „In această 
carte totul este adevărat pentru că eu 
am creat totul”. În replică, Aura Christi, 
într-un op de 578 pagini, de citit şi de 
recitit, Din infern, cu dragoste: „Realita- 
tea nu există; în schimb, există proiecția 
noastră asupra ei. Totul e ficţiune ordo- 
natoare de frumuseţe şi sens — acest lu- 
cru îl descoperi după îndelungate stagii 
în subterana interiorităţii”. Declaraţii auctoriale 
preţioase, însă eu nu-mi refuz nici personajele „pe 
surse”, alături de altele necunoscute face to face, 
imaginate în scene netrăite. lar non-ficţiunile din 
proza mea sunt mai multe decât biografemele 
mele. 

De cerut cer mereu imunitate ficțională şi 
asta deoarece totul funcţionează a/s ob. Şi ce dacă 
mi s-a întâmplat mie sau altuia ce povestesc? De- 
pinde dacă o fac literar. Da, e adevărat, mă joc 
cu biografemele contemporanilor mei, în Bursa 
de iluzii. Dintr-un pitic sovietic, am croit nu mai 
puţin de trei personaje. Aşadar, nu mă citiți ad 
litteram, căutând cheia. Dar ce cheie nu se pierde, 
mai ales în literatură? 

Verosimil sau veridic? se întreabă Goma şi 
răspunde: veridic. Biografismul gomic nu-l co- 
boară din literatură. Dimpotrivă. Şi nu strică li- 
teraturii personaje corespondente în realitate, în 
mundan. Istoria trăită mă captivează mai mult 
decât basnele. Istoria e trusa mea de chei: univer- 
sală, franceză, made in Romania etc. Literatura 
se naşte din realitate (viaţă), dar şi din raftul cu 
cărți de istorie. Oglinda o plimbi şi pe drum, şi 
de-a lungul şirului de cărţi. Numai pentru Chişu-i 
altfel, el folosind oglinda propriilor pantofi bine 
lustruiţi. 

Sigur că trec rapid dintr-un repertoriu în al- 
tul, ca să nu plictisesc. Intr-o carte a mea, 7 scrii- 
tori umblă în căutarea unui cititor. Nu 6 ca la Pi- 
randello, ci 7 în cap. Totdeauna însă scriu numai 
pentru cititori neapărat cultivați, avertizaţi. Cum 
le spune Aura Christi, cititori complice, pentru 
care nici aluzia livrescă, nici efectele de text filolo- 
gic nu-s străine. 

Epicul n-a fost mon fort, ca pentru N. Bre- 
ban, care scrie, în Bunavestire: „Noi cei care 


Cât despre cele 10 porunci ale 
scriitorului, le-am redus la trei: 
răbdare, credinţă, iubire 


povestim, racontăm”. lar generaţia click, neavând 
timp de „racontările” prozatorilor de elită, îi caută 
la dinţi ca pe cai. Şi ce să vezi? Şaptezecistul Radu 
Mareş le-a dat clasă prospăturilor douămiiste cu 
romanul-eveniment Când ne vom întoarce. 

Cei mai „vechi” erau mai individualizaţi. 
Nu-l puteai confunda pe Breban cu Preda, cu DRP 
ori cu Buzura. Acuma, o confunzi uşor pe Bradea 
cu Golea şi cu Baetica. De la erotism la eroism 
nu-i decât un t? s-ar întreba Paler. Mda. Cu debu- 
turi la kil şi trei genialoizi la cinci lei nu se face o 
literatură. 

Ce trebuie spus clar este că nu accept tren- 
dul: literatura ca roman de gare, comestibil, pentru 
că cititorul zilelor noastre e mai comod. Mă situez 
în răspăr cu moda temei nesemnificative, abordez 
altfel de teme decât jocurile de chiloţi, subfustări- 
le. S-a scos marea temă, s-a scos etica şi am ajuns 
la corp, la sex explicit. S-a decretat că „pisălogicul” 
şi-a mâncat mălaiul, că trebuie trecut de la proza 


psihologică la proza fiziologică. La tema mică a lu- 
mii mici. Şi-l citez pe Dan C-ul, In contra sărăciei 
narative: „Asta e, la teme mari e nevoie de respira- 
ție amplă. Cine caută la piciorul broaştei confundă 
trompa elefantului cu furtunul aspiratorului”. Imi 
lipseşte omul care aduce cartea. 

Şi iarăşi cad în ispita comparatistă: postmo- 
derniştii se laudă cu discontinuitatea. Dar nu vine 
de la Proust? Cât despre zugrăvirea indirectă, 
oho, vine tocmai de la Hofmannsthal. „Dacă vrei 
să arăţi luna plină, înfăţişează câinele din curte”. 
N-a luat Nabokov de la Stendhal pasiunea deta- 
liului? Cât mai multe detalii, daţi cât mai multe 
amănunte! lar Mârquez a fost marcat de Hemin- 
gway: „De la Hemingway înveţi şi cum dă colţul o 
pisică”. 

Pe urma postmoderniştilor, s-a mers pe stra- 
tegia eliminării temei mari, ca desuetă. Ironiile la 
adresa descriptologicului se cunosc, ca şi cum o fi 
uşor să faci o descriere. Neîndemânarea asta, a 
descrierii, te trădează ca povestaş prost. Compozi- 
ție? Asta li s-a părut a fi celebra babă care deşiră 
ciorapul, căutând nodurile firului. Gata şi cu com- 
poziţia! 

Dar de ce să-i nedreptăţesc pe postmoder- 
nişti? M-au atras la ei fragmentarismul, ambigui- 
tatea, colajul cultural, aluzia livrescă, ludicul care 
primează, jocul de-a una şi de-a alta, dar şi pasti- 
şa, autocitarea ironică... Am împrumutat de la cei 
mai buni dintre ei ceva emoție şi mult acid. 

Cât despre cele 10 porunci ale scriitorului, 
le-am redus la trei: răbdare, credinţă, iubire. D 

i Film 


uţine festivaluri de film au avut cu- 

rajul să-şi ţină ediţiile din acest an 

cu public, încercând să menţină refle- 

xele condiţionate ale cinefililor care 
au urmărit an de an selecţiile de filme ale unor 
mari evenimente cinematografice menite să men- 
țină standardele cinemaului de calitate, precum 
şi aspiraţiile unei industrii a filmului ieşite din 
paradigma hollywoodiană.Cel mai mare festival 
din România, Transilvania, a amânat întâlnirea 
anuală de la Cluj-Napoca (ce ar fi trebuit să aibă 
loc în iunie) pentru august şi a reuşit să pună în 
practică o riguroasă strategie de respectare a mă- 
surilor de siguranţă şi prevenţie contra răspândi- 
rii virusului Covid-19, care încă ne dă coşmaruri. 
Chiar şi cu mască pe faţă şi dispuşi să înfrunte 
răcoarea proiecţiilor nocturne în aer liber, obişnu- 
iții TIFF (mai mulţi spectatori, mai puţin invitați) 
au suportat cu stoicism măsuratul temperaturii şi 
triajul de la intrare, cu sentimentul că participă 
— pare că recurg la vorbe mari — la salvarea cine- 
matografului, adică la spectacolul cinematografic 
inaccesibil în primele patru luni ale anului. Bi- 
lanţul celor 10 zile ale ediţiei cu numărul 19 ne-a 
fost comunicat de organizatori prin cifre: 45.000 
de spectatori, 157 de filme din 49 de ţări, 232 de 
proiecţii (faţă de circa 400 în 2019). Deşi a oferit 
şi un acces (plătit) la o parte din program pe plat- 
forma de streaming TIFF Unlimited, evenimentul 
a fost frecventat de cei care cred că filmele trebuie 
văzute alături de alţi privitori, pentru amplifica- 
rea emoţiilor. Lor li s-au alăturat actori, regizori, 
producători dornici să participe la întâlnirea cu 
publicul, dar şi la discuţiile despre ce e de făcut 
pentru adaptarea industriei la noile restricţii şi 
pentru spulberarea indiferenţei autorităţilor faţă 
de dificultăţile dramatice ale celor dedicați artei 
spectacolului. 

Locurile au fost aproape integral ocupate în 
Piaţa Unirii, sau în spaţiile de proiecţie în aer li- 
ber oferite de universităţi, licee, biserici. Remar- 
cabila adaptare din mers şi 
funcţionare a festivalului da- 
torează mult organizatorilor 
principali, dar şi voluntarilor 
extrem de eficienţi la toate 
evenimentele festivalului. 

Interesul pentru filme- 
le competiţiei româneşti l-a 
depăşit pe cel arătat produc- 
țiilor internaţionale. Titlurile 
prezentate în Zilele filmului 
românesc au revelat, la aceas- 
tă ediţie, superioritatea docu- 
mentarelor asupra ficţiunii, 
tendinţă ce apăruse deja la 
finele anului trecut. In frun- 
tea palmaresului s-a situat 
Acasă, de Radu Ciorniciuc, 
premiat deja la numeroase 
festivaluri internaţionale. 
Traseul glorios prin compe- 
tiţii internaționale a început 
la prestigiosul Festival al 
filmului independent de la 
Sundance, unde a fost pre- 
miat pentru imagine (Mircea 
Topoleanu), trofeu căruia i 
s-au adăugat ulterior cele câştigate de lungmetraj 
la DOK.fest Munchen, Festivalul Internaţional 
de Film Documentar de la Salonic şi la Cracovia 
Film Festival, intrând automat în cursa pentru o 
nominalizare la Oscar, în categoria „Cel mai bun 
film documentar”. 

Realizat pe parcursul a patru ani, documen- 
tarul lui Ciorniciuc este un tur de forţă care urmă- 
reşte shimbările ecologice şi antropologice declan- 
şate de crearea Parcului Natural Văcăreşti, prin 
povestea unei familii rrome care a trăit izolată 
în Delta Văcăreşti apărută surprinzător în inima 
Bucureştilor. Impactul civilizator al curăţării gu- 
noaielor şi stabilirea de trasee turistice în această 


Dana Duma 


TIFF 2020, ediţia 
documentarului 


zonă afectează modul de viaţă al familiei 
Enache, cu nouă copii, subordonate unui 
pater familias autoritar, ostil vieţii urba- 
ne şi educaţiei şcolare. Spre deosebire de 
majoritatea documentarelor produse în 
ultima vreme pe tot globul, realizate în 
majoritate prin reciclarea unor materiale 
de arhivă (oficiale sau personale), Acasă 
respectă acele „principii fundamentale” ale 
documentarului teoretizate de britanicul 
John Grierson în anii '30, care susţin că 
misiunea principală a acestui tip de cine- 
ma este de „a descrie, observa şi selecționa 
viața însăşi”. Materialul excepţional înre- 
gistrat de realizatori se bazează pe o astfel 
de observare îndelungată a realității alese, 
pe familiarizarea îndelungată cu locurile 
şi cu oamenii care apar în film. Nu e de mi- 
rare că lungmetrajul a generat comentarii 
admirative, precum cel semnat de Sheri 
Lynden în revista The Hollywood Reporter, 
unde afirmă: „Acasă aduce un suflu nou şi 
intim asupra unor subiecte care ne macină 
de sute de ani: conformismul, plăcerile şi 
provocările naturii versus confortul şi dis- 
tracţiile modernităţii, lucrurile esenţiale 
care stau la baza unei vieţi bune. Şi face 
asta cu o concizie lăudabilă. Etern şi punc- 
tual, specific şi în acelaşi timp cu rezonan- 
ță universală, acest portret al lumii, în 
care sărăcia, relocarea şi dinamicile socia- 
le joacă roluri importante, va emoţiona cu 
siguranţă festivaluri şi audienţe internaţionale”. 

În plus, lungmetrajul lui Radu Ciorniciuce 
mai îndeplineşte o misiune a documentarului 
apreciată de John Grierson, aceea a „documen- 
tarului ca film de intervenţie socială”, atrăgând 
atenţa asupra marginalizării unui grup social şi 
nevoia integrării în societate prin metode bazate 
pe empatie. Se simte că regizorul a vibrat sincer 
la această idee, la problemele familiei dislocate 
din sălbăticie. După propria 
sa mărturisire, el s-a „identi- 
ficat în mare măsură cu sen- 
timentul de familie pe care îl 
vedeam, cu felul în care mem- 
brii familiei Enache îşi purtau 
de grijă unii altora, cu nivelul 
acela de intimitate pe care 
nu-l poţi găsi decât în spațiul 
tău intim, spaţiu pe care, ca 
jurnalist tânăr şi ambițios, 
îl pierzi, pentru că tot ce faci 
devine un soi de bun public”. 
Şi producătoarea acestui deja 
celebru lungmetraj, Monica 
Lăzurean-Gorgan, îşi asumă 
această misiune de „interven- 
ție socială” atunci când rea- 
lizează propriul său lungme- 
traj, Lemn (co-semnat alături 
de Ebba Sinzinger şi Michae- 
la Kirst). Urmărind — uneori 
în cheie detectivă — practica 
tăierilor ilegale de lemn, atât 
în România, cât şi în Rusia 
şi în America, documentarul 
demască cinismul corporați- 
ilor care profită de cadrul legislativ imprecis în 
domeniu şi încearcă să conştientizeze privitorii de 
pretutindeni asupra pericolelor ecologice declan- 
şate de aceste abuzuri asupra pădurilor. 

Multe calități are şi un alt documentar pre- 
zent în palmaresul final al ediţiei, Totul nu va fi 
bine (regia Adrian Pîrvu, Helena Maksyom), câş- 
tigător al Premiului FIPRESCI (juriul criticii in- 
ternaţionale urmărind anul acesta vizionările on- 
line). Filmul porneşte de la experienţa personală a 
regizorului, victimă colaterală a accidentului nu- 
clear de la Cernobâl (din 1987), locul iradiat unde 
mama lui se afla când era însărcinată cu el, ne- 
fasta ei vizită acolo fiind urmată de infirmitatea 

la prestigiosul Festival al filmului 
independent de la Sundance 

cu care regizorul s-a născut, rămânând aproape 
orb. Investigația în acest spaţiu blestemat devine 
subiectul unei anchete jurnalistice, dar şi filmul 
unei călătorii iniţiatice. 

La capitolul premierelor de lungmetraje ro- 
mâneşti nu au apărut titluri prea entuziasmante 
şi probabil de aceea Premiul Publicului a revenit 
unui film primit cu destule rezerve de critici, Și 
atunci ce e libertatea?, cu un scenariu vag inspirat 
din nuvela Anei Blandiana „Proiecte de trecut”. 
Premiul Zilelor Filmului Românesc pentru Debut 
a fost atribuit lungmetrajului Urma (regia Dorian 
Boguţă), în timp ce lungmetrajul Ivanei Mladeno- 
vi€, Ivana cea Groaznică, premiat anul trecut la 
Locarno, a obţinut doar o Menţiune specială. Nici 
premiul pentru cel mai bun scurtmetraj (Amar 
de Sarra Tsorakidis) nu pare cea mai bună alege- 
re, în concurs aflându-se filme mai bune precum 
Contraindicaţii de Lucia Chicoş sau Zimnicea de 
Bogdan Naumovici. Palmaresul a mai reţinut, 
prin menţiuni speciale, scurtmetrajele Bilet de 
iertare de Alina Şerban şi Moartea şi cavalerul, 
animația semnată de Radu Gaciu. A fost aplaudat 
Premiul de excelenţă acordat actriţei Maria Ploae, 
unul dintre cele mai nobile chipuri ale cinemato- 
grafului românesc, de neuitat în Dincolo de pod 
de Mircea Veroiu, sau Ştefan Luchian, Un bulgăre 
de humă şi Faimosul paparazzo de Nicolae Măr- 
gineanu. 

Filmele străine din principala secțiune com- 
petitivă vor fi în curând distribuite pe marile ecra- 
ne (sperăm în redeschiderea urgentă a sălilor), 
printre ele numărându-se irlandezul Baby Teeth: 
Prima iubire de Shannon Murphy (Trofeul Tran- 
silvania). Vor fi lansate în curând şi lungmetrajele 
prezentate în afară de concurs: La Belle Epoque/ 
Cei mai frumoşi ani (de Nicolas Bedos), Mama 
(Madre, de Rodrigo Sorogoyen), Corpus Christi (de 
Jan Komasa). Nu în ultimul rând, ediţia cu numă- 
rul 19 va rămâne în memoria spectatorilor graţie 
grupajului de filme prin care s-a celebrat centena- 
rul Federico Fellini, magia cinemaului său fiind 
asociată, de acum înainte, cu serile de vară petre- 
cute în faţa ecranelor clujene de la TIFF. O 

Școala de la Balcic — model cultural 


rivită în ansamblu, istoria artei ro- 
mâneşti, în special, şi spiritualitatea 
românească, în general, sunt marca- 
te în secolul al XIX-lea şi al XX-lea 
de osmoza dintre Orient şi Occident. Aceasta se 
explică, în plan istoric, prin interferenţele cul- 
turale ale unei perioade de tranziţie, iar în plan 
subiectiv, prin afinităţile unor personalităţi in- 
confundabile ale vremii faţă de aceste fascinante 
areale ale civilizaţiei europene, şi nu numai. 

In fundamentarea şi individualizarea peisa- 
gisticii artistice româneşti, un loc aparte îl ocupă 
oraşul Balcic din zona Caliacra, sau Coasta de Ar- 
gint, cum avea să fie numit de Regina Maria, care 
şi-a construit acolo un palat ce reprezintă şi astăzi 
principalul punct de atracţie al oraşului. Balcicul, 
locul în care a avut loc întâlnirea dintre Orient, 
incluzând şi manifestările artistice specifice aces- 
tuia, cu arta românească din secolul al XX-lea, în 
special cu pictura, este situat la Marea Neagră şi 
a aparţinut ţării noastre până în anul 1940, când, 
în urma Tratatului de la Craiova, România a fost 
constrânsă să cedeze Bulgariei Cadrilaterul. In 
perioada interbelică, Balcicul a fost locul cel mai 
căutat de către toţi pictorii români ai vremii, care, 
ajunşi aici, pătrundeau cu sfială, ca într-un tem- 
plu, în sufletul oraşului, fiecare încercând să îi 
dezvăluie misterele într-un mod propriu. 

Denumit iniţial Kmuni, după izvoarele de 
apă ce izvorăsc din munţi, apoi Dionysopolis, în 
secolul al IV-lea, când a devenit colonie grecească, 
Balcicul a făcut parte în timpurile moderne din 
Coasta de Argint, zona de la malul Mării Negre 
ce întruchipează calea solară a picturii româneşti, 
marcată de un puternic exotism oriental şi care a 
stat la baza creării unui curent cu putere de şcoa- 
lă în arta modernă românească. 

Balcicul s-a impus în arta perioadei interbe- 
lice „prin relieful monoton sau spectacular, prin 
structura aşezărilor sale cu personaje şi obiecte 
figurate sub nemişcarea unei lumini aspre, con- 
densate, reflectată de straturi geologice răzvrătite 
şi de mare”. Doina Păuleanu spunea: „Balcicul a 
permis orice fel de abordare, în numele moderni- 
tăţii sau al tradiţiei, ca tentaţie a Occidentului re- 
cuperat sau a Orientului în fine regăsit, într-un 
decupaj de timp limitat şi probabil de nerepetat în 
numele istoriei, cu certitudine original şi unic în 
numele picturii”. 

Semnificative, pentru Balcic, sunt lumina 
şi culoarea. Schimbările bruşte, uneori totale, 
colorau oraşul într-un mod special, parcă în mod 


Ana Nicolae Dărăscu, Balcic 

contradictoriu cu diversele 
momente ale zilei, lucru 
determinant pentru  îm- 
bogăţirea paletei de culori 
a artiştilor. De aici a re- 
zultat acea minunată di- 
versitate de personalităţi 
şi stiluri care se conturau 
în atmosfera acestui loc 
atât de original. Celor mai 
mulţi dintre artişti, rapor- 
tul subtil dintre lumină şi 
culoare oferit de atmosfera 
Balcicului le-a prilejuit îm- 
prospătarea şi revigorarea 
viziunii plastice proprii, di- 
versificarea gamei croma- 
tice folosite, finalizate în- 
tr-un deosebit rafinament 
al culorilor. 

Astfel, Balcicul a pă- 
truns ca temă predilectă în 
atelierele multor artişti şi 
în aproape toate expoziţiile. Fie că era vorba de 
colecţii individuale sau de saloane oficiale, Bal- 
cicul era nelipsit. „Fascinaţia pe care o insuflă şi 
întreţine Balcicul este stăruitoare: se pare că şi 
veacurile au locuri de odihnă pe lume, aşa ca şi 
păsările călătoare. Cum altfel să tălmăceşti taina 
oraşului care de mii de ani, pustiit şi dărâmat de 
războaie şi invazii, se ridică neobosit spre o viaţă 
nouă lui?”, se întreabă în anul 1928 pictorul Adri- 
an Maniu. 

Până a deveni un curent, o şcoală, era un 
singur pas. Şi el s-a făcut. Pictura românească se 
îmbogăţeşte cu o orientare nouă, spre lumină şi 
culoare, datorită existenţei acestui oraş deosebit 
care, fără a avea nimic mediteranean, este carac- 
terizat de coordonate geografice şi climatice de ex- 
cepţie, printr-o combinaţie stranie dintre mare şi 
deal, prin poezia reliefului chinuit al dealurilor şi 
albul lor strălucitor, prin lumina violentă, cople- 
şitoare, „o adevărată simfonie în alb”, după cum 
aprecia geograful George Vâlsan. 

Simpla menționare a acestui orăşel fermecă- 
tor de la ţărmul Mării Negre evocă în arta româ- 
nească culorile Orientului, pictorii fiind aceia care 
au sesizat potenţialul expresiv al zonei şi care au 
transformat mica localitate dintr-un sit arhaic în- 
tr-o atrăgătoare staţiune de vacanţă şi de creaţie, 
ale cărei peisaje atrăgătoare includeau Dealul Alb, 
geamia, cetatea sau cimitirul tătărăsc, brutăria şi 
cafeneaua lui Mamut, fân- 
tâna din cartierul tătărăsc, 
nenumăratele cafenele în 
care turcii îşi fumau tac- 
ticos tutunul, toate deve- 
nind „motive picturale din 
a căror recurenţă se poate 
recompune aproape cine- 
matografic viaţa aşezării”. 

Atmosfera creaţiei, 
libertatea de creaţie a ar- 
tiştilor era remarcabil in- 
fluenţată şi de starea de 
spirit, absolut unică, pe 
care o imprima  liberta- 
tea comportamentală, un 
nonconformism benefic, 
care avea să contribuie 
definitoriu la concretiza- 
rea actului artistic: „A fi 
neglijent, a fi desculţ, a fi 
mai mult despuiat decât 
îmbrăcat este la Balcic nu 
atât un semn de nepăsare, 
cât o tacită lege socială... 
Face parte din farmecul 


Simpla menționare a acestui orăşel 
fermecător de la ţărmul Mării Negre 
evocă în arta românească culorile 
Orientului, pictorii fiind aceia care 
au sesizat potențialul expresiv al 
zonei 


Cecilia Cuţescu Storck, Balcic 


Balcicului a locui într-o casă fără lumină electri- 
că, a nu avea apă curgătoare, a fi prost servit la 
masă, a primi scrisorile cu mare întârziere, a nu 
citi ziare[...] Dar atracţiunea Balcicului este toc- 
mai această viaţă înceată, orientală, care se pe- 
rindă aici”, spunea Camil Petrescu în anul 1928. 
Toate acestea au fost determinante pentru stabi- 
lirea unei legături între sufletul şi paleta fiecărui 
pictor, legătură care va depăşi limitele timpului. 

Nicolae 'Tonitza, ca, de altfel, majoritatea 
pictorilor care au fost atraşi an de an de magia 
Balcicului, avea sentimentul că acest spaţiu i-a 
fost hărăzit, iar poetul Ion Pilat i-a dedicat un în- 
treg volum, Balcic, în a cărui prefaţă face o pre- 
zentare idilică a locului: Balcicul „m-a cuprins 
treptat ca o iubire nouă, cu nostalgia atotputerni- 
că a apelor şi a luminii”. 

Un rol determinant în atragerea şi stimula- 
rea tinerilor intelectuali (artişti, poeţi, scriitori, 
actori etc.) care poposeau la Balcic, atraşi de in- 
editul locului, l-a avut Octavian Moşescu, primar 
al Balcicului (1931-1932, 1938-1940), care a fost 
unul dintre principalii factori catalizatori ai şcolii 
de pictură de la Balcic din care făceau parte, prin- 
tre alţii, Jean Al. Steriadi, Theodor Pallady, Luci- 
an Grigorescu, Dumitru Ghiaţă, Nicolae Tonitza, 
Samuel Mutzner, Nicolae Dărăscu, Francisc Şira- 
to, Camil Ressu, Rodica Maniu, Cecilia Cuţescu 
Storck, Ştefan Dimitrescu, Vasile Popescu ş.a., 
care au realizat lucrări picturale de o deosebită 
valoare artistică. 

Echivalentul unei paradigme culturale 
majore, Balcicul reprezintă în spaţiul artistic 
românesc componenta solară şi meridională, ca- 
racterizată prin diversitate tematică şi stilistică. 
Relaţia cu Balcicul a multitudinii de personalităţi 
şi de destine artistice prezente în localitatea de 
la malul mării, în pofida numeroaselor stilistici şi 
atitudini, a generat, îndeosebi în pictură, o unita- 
te interioară proprie, unitate ce îşi are sorgintea 
în atracția irezistibilă exercitată de această zonă 
asupra celor înzestrați cu darul creaţiei. 

Mozaicul interetnic format din bulgari, tur- 
ci, greci, tătari, armeni, albanezi, germani, ruşi, 
români a dat culoare şi viaţă acestui Orient mi- 
niatural, stârnind un interes deosebit pentru ori- 
ginar, primitiv, arhaic. Farmecul exercitat de lo- 
calităţile dobrogene Constanţa, Mangalia, Tulcea, 
Capul Caliacra, Cavarna şi, mai ales, Balcic, înde- 
osebi în perioada interbelică, asupra unei întregi 
pleiade de artişti confirmă, încă o dată, teoria lui 
Cezanne de la începutul secolului XX, conform că- 
reia educaţia ochiului se face în raport cu natu- 
ra. 0 

Victor Babeş şi colaboratorii săi: 
Andre Victor Cornil şi Louis Pasteur 


avantul român Victor Babeş (1854-1926) 

a avut un destin de excepţie. Din tine- 

reţe a fost atras de ştiinţă, dar şi de 

acumularea de cunoştinţe din domenii 
diverse. Iniţial, după ce a terminat liceul, a fost ad- 
mis la Şcoala de Artă Dramatică din Budapesta, as- 
pirând să devină actor. Soarta a făcut ca acest vis să 
nu se materializeze. Sora lui mai mică, Alma Babeş, 
la doar 14 ani, s-a îmbolnăvit de ftizie şi a murit sub 
ochii neajutoraţi ai familiei. Acest necaz îl determină 
pe Victor Babeş să ia o hotărâre importantă, decizie 
care îi va modela, ulterior, destinul. Babeş alege să 
renunţe la o carieră artistică şi să se dedice medici- 
nei. Lumea pierdea un artist şi câştiga un savant... 

Victor Babeş termină Facul- 


savantului român Victor Babeş. Andr6-Victor Cornil 
a semnat alături de tânărul savant român (care nu 
împlinise 31 de ani), fiindcă exista riscul ca această 
lucrare să fie privită cu reticenţă de lumea ştiinţifică 
de la Paris şi să nu fie vandabilă. 

Existau mai multe explicaţii pentru acest gest. 
Francezii erau foarte reticenţi cu cineva care venea 
de la Robert Koch, direct de la Berlin. În plus, Victor 
Babeş avea o mamă de origine austriacă, savantul 
născându-se la Viena. 

Să nu uităm că în perioada 1870-1871 a avut 
loc războiul franco-prusac, iar animozităţile şi an- 
tagonismul dintre Franţa şi Prusia se vor întinde 
pe decenii. Era perioada Sedan-ului şi înfrângerii 

împăratului francez Napoleon al 


tatea de Medicină de la Budapes- 
ta, apoi devine doctor în medicină 
în anul 1878, la Viena, sub îndru- 
marea unor profesori şi savanţi 
renumiți: Karl von Rokitansky şi 
Carl Langer. De la Viena ajunge la 
Minchen, apoi la Berlin. La Ber- 
lin începe să colaboreze cu Rudolf 
Virchow, în domeniul anatomiei 
patologice, şi mai ales cu Robert 
Koch. Robert Koch l-a influenţat pe 
tânărul aspirant medicinist. Se ştie 
că Robert Koch va primi, în 1905, 
Premiul Nobel în Medicină pentru 
bacilul care-i poartă numele — ba- 
cilul Koch. Acest bacil provoacă tu- 
berculoza. Această boală, în secolul 
XIX, era de un rar dramatism, de- 
venind şursă de inspirație pentru 
artişti. In epocă, de ftizie mureau 
cu precădere tinerii, iar „secolul romantismului” a 
fost influenţat de această maladie. 

După perioada berlineză, Victor Babeş ajunge 
în Oraşul Luminilor. La Paris se face remarcat încă 
de la început. Se împrieteneşte cu Andr6-Victor Cor- 
nil, un chimist „rătăcit în medicină”. A.V. Cornil s-a 
născut pe 17 iunie 1837 şi a trecut în neființă pe 13 
aprilie 1908. A fost un chimist, patolog, histolog şi 
politician născut în Cusset, Allier, Franţa. 

Cornil a studiat medicina la Paris, obţinând 
doctoratul în anul 1864. În anul 1869, a devenit pro- 
fesor la Facultatea din Paris şi în 1884 era ales mem- 
bru al Academiei Naţionale de Medicină. 

Cornil, ca şi Babeş, s-a specializat în anatomie 
patologică şi a adus importante contribuţii în bac- 
teriologie, histologie şi anatomie microscopică. A co- 
laborat, la Berlin, cu Rudolph Jiirgen, iar la Viena, 
cu Richard Heschl (1824-1881). In anul 1865, alături 
de Louis-Antoine Ranvier (1835-1922), a fondat un 
laborator privat. Aici Cornil preda anatomie patolo- 
gică şi Ranvier îi pregătea pe tinerii medicinişti în 
anatomie generală. Împreună cu Louis-Antoine Ran- 
vier, a publicat un manual de histopatologie, foar- 
te apreciat în epocă, intitulat „Manuel d'histologie 
pathologique”. 

Tot în această perioadă (perioada pariziană), 
Victor Babeş îl întâlneşte pe renumitul savant Louis 
Pasteur. Cu Pasteur, Victor Babeş începe să colabo- 
reze la Institutul Pasteur, în laboratoarele Institu- 
tului. 

In tot acest timp petrecut la Paris, tânărul Vic- 
tor Babeş se specializează în microbiologie şi bacte- 
riologie, domenii total noi în medicina de sfârşit de 
secol XIX. Dar momentul în care putem spune cu cer- 
titudine că Victor Babeş devine cunoscut este marcat 
de publicarea, în anul 1885, a Tratatului de bacteri- 
ologie, prin care se puneau bazele bacteriologiei ca 
ştiinţă. Tratatul, scris împreună cu prietenul său, 
Andr6-Victor Cornil, a fost publicat la celebra edi- 
tură pariziană Felix Alcan. Acest tratat era aproape 
exhaustiv şi unic (nicăieri în lume nu se mai scrisese 
un astfel de tratat). 

Tratatul despre bacterii avea următorul titlu: 
Les bacteries et leur r6le dans letiologie, lanatomie 
et l'histologie patologiques des maladies infectieuses. 
Deşi Tratatul era semnat şi de Andr6-Victor Cornil, 
acesta va recunoaşte, într-o scrisoare adresată doc- 
torului Nicolae Kalinderu, că meritul pentru această 
lucrare ştiinţifică de excepţie îi aparţine întru totul 


III-lea. Cancelarul de fier, Otto von 
Bismarck, îi va umili pe francezi. 
„Mărul discordiei” îl reprezenta în 
primul rând disputa pentru Alsacia 
şi Lorena. Şovinismul întâlnit atât 
la Paris, cât şi la Berlin nu se mani- 
festa doar pe câmpul de luptă, ci şi 
în mediul ştiinţific, în laboratoare. 
Această exagerare i-a făcut pe fran- 
cezii de sfârşit de secol XIX să-l pri- 
vească la început cu neîncredere pe 
Victor Babeş, teutonul lui Koch... 

Contrar aşteptărilor, Trata- 
tul despre bacterii a avut un suc- 
ces imens. Felix Alcan a trebuit să 
reediteze tratatul în anii următori. 
Victor Babeş devine atât de cunos- 
cut, încât însuşi Louis Pasteur îl 
propune pe savantul în devenire 
pentru cel mai prestigios premiu, 
acordat de Academia de Ştiinţe de la Paris, Premiul 
Montyon. 

Savantul român primeşte premiul Montyon 
şi devine renumit în toată lumea 
ştiinţifică şi academică. Acum, 


Savantul român primeşte premiul 
Montyon şi devine renumit în toată 
lumea ştiinţifică şi academică. 
Acum, după primirea premiului, 
Louis Pasteur începe să fie foarte 
interesat de o eventuală colaborare 
cu savantul român 


ani, se va declanşa o adevărată competiţie între Ger- 
mania şi Franţa în această ramură a ştiinţei care 
se va numi microbiologie. Împreună cu colaboratorii 
(inclusiv cu Victor Babeş), Pasteur pune la punct un 
vaccin împotriva holerei, pe care îl aplică cu succes 
în 1881. 

Pasteur, ca şi Babeş, a fost un pionier în dome- 
niul microbiologiei. Cercetările savantului francez 
Louis Pasteur asupra turbării încep în 1880. Pasteur 
constată că măduva spinării de animal infectat, us- 
cată, ar putea împiedica apariția acestei grave mala- 
dii. După multiple încercări de a obţine un preparat 
cu calităţi de vaccin şi după multe ezitări, Pasteur 
face prima încercare la un copil muşcat de un câine 
turbat. La 6 iunie 1885, începe prima serie de injecții 
şi, trei luni mai târziu, copilul este salvat. Louis Pas- 
teur este considerat unul dintre cei mai importanţi 
savanţi din lume. 

Victor Babeş începe şi el cercetările, de data 
aceasta pe cont propriu, la Institutul său de Bac- 
teriologie din Bucureşti. Astfel, Babeş începe să se 
distanţeze de Pasteur, savantul român nedorind să 
rămână în umbra renumitului savant francez. În 
anul 1912 publica la Paris „Tratatul despre rabie”, 
venind cu metoda lui, româneas- 
că, de tratament antirabic. Victor 


după primirea premiului, Louis 
Pasteur începe să fie foarte inte- 
resat de o eventuală colaborare 
cu savantul român. Cei doi sa- 
vanţi vor colabora o perioadă de 
timp, dar drumul pe care îl alege 
Victor Babeş a fost stabilirea la 
Bucureşti, la Institutul de Bacte- 
riologie de pe cheiul Dâmboviţei. 
Până în momentul când Babeş va 
decide să se stabilească definitiv 
la Bucureşti, savantul român va 
colabora intens cu Louis Pasteur. 

Louis Pasteur s-a născut pe 
27 decembrie 1822 la Dole, Fran- 
ţa, şi a murit pe data de 28 sep- 
tembrie 1895. Dole era un sat mic 
din regiunea Jura din Franţa. În 


Babeş începe şi el să vaccineze 
persoanele bolnave la Institutul 
de pe cheiul Dâmboviţei. 

Decizia pe care a luat-o Vic- 
tor Babeş, de a rămâne la Bucu- 
reşti, l-a izolat de lumea ştiinţifi- 
că occidentală. Deşi a fost prolific 
şi a publicat până la sfârşitul vie- 
ţii peste 1300 de lucrări, Babeş a 
ratat Premiul Nobel pentru Me- 
dicină. Victor Babeş a fost propus 
pentru cel mai prestigios premiu 
în anul 1924, la 70 de ani. Din pă- 
cate, Premiul Nobel pentru Medi- 
cină a fost câştigat de cardiologul, 
mai tânăr, Einthowen. Acesta era 
olandez şi este considerat „părin- 


1825, familia s-a mutat la Marnoz 

şi apoi, în 1830, la Arbois. În timp 

ce studia la colegiul din Arbois, a descoperit pictura. 
S-a mutat la Paris, dar s-a reîntors la Arbois, deza- 
măgit de experienţa sa artistică în capitala franceză, 
şi-a luat bacalaureatul în Litere (în 1840) şi apoi, 
după un eşec, în 1842, şi pe cel în Ştiinţe Matema- 
tice. Apoi, în 1843, a fost admis la Ecole Normale 
Superieure din Paris, pe care a absolvit-o în 1847, 
susținând două teze, una de chimie şi alta de fizică. 

Pasteur începe cercetările de cristalografie şi 
descoperă fenomenul de izomerie. Este numit profe- 
sor la noua Facultate de Ştiinţe din Lille, unde face 
o descoperire capitală, şi anume demonstrează că 
levurile din drojdia de bere sunt fiinţe vii care pro- 
voacă procesul de fermentație. Prin lucrările sale pu- 
blicate (1858-1864) infirmă pentru totdeauna teoria 
generaţiei spontane. Începând din 1865, studiază o 
maladie care decima viermii de mătase şi reuşeşte 
să identifice fluturii bolnavi şi să le distrugă ouăle, 
înainte ca întreaga crescătorie să fie infestată. 

In acest timp, în Germania, Robert Koch de- 
monstrase experimental că un anumit tip de microbi 
provoacă o maladie specifică. Pasteur se interesea- 
ză de acest nou domeniu al biologiei şi reuşeşte să 
izoleze germenul numit apoi stafilococ. In următorii 


tele” electrocardiogramei (EKG). 

Desigur că în istoria medi- 
cinei s-a pus o întrebare contrafactuală „Ce ar fi fost 
dacă...”. S-a speculat faptul că, dacă ar fi rămas la 
Louis Pasteur, la Paris, sau la Robert Koch, la Ber- 
lin, Babeş ar fi fost mult mai „vizibil” în lumea ştiin- 
țifică şi academică mondială. 

La doi ani după ratarea Premiului Nobel, la 72 
de ani, Victor Babeş trecea în neființă, lucrând, până 
în ultima clipă, la microscopul proiectat chiar de el 
şi fabricat la Jena. Cu câteva săptămâni înainte, pri- 
mise o altă veste care l-a tulburat: oficialităţile din 
România l-au scos, forțat, la pensie. In noaptea de 
18/19 octombrie 1926, Victor Babeş se stingea sub 
privirile neajutorate ale soției sale, Josefina Torma, 
şi ale unicului fiu, diplomatul Mircea Babeş. O angi- 
nă pectorală i-a fost fatală. Dar, mai degrabă, Babeş 
a murit de „inimă rea”... 0 


Fotografii: 

1. Andre Victor Cornil (sursa: https://en.wikipedia.org/ 
wiki/Victor_Andr%C3%A9_Cornil?/media/File:Victor_ 
Andr%C3%A9_Cornil.jpg ) 

2. Louis Pasteur (sursa: https://en.wikipedia.org/wiki/ 
Louis_Pasteur//media/File:Albert_Edelfelt_-_Louis 
Pasteur _-_1885.jpg 

3. Victor Babeş, Colecţia Muzeului Victor Babeş 

= Civilizație românească 

Situl eneolitic de la Sultana. 
Un veac de poveşti arheologice 


„Si on la regarde de la plaine, la colline de Sultana 
ressemble ă toute autre du Bărăgan ou d'ailleurs: elle se 
profile legerement, mais clairement sur la ligne horizonta- 
le de la lagune de la vallee. Mais, vue de face, elle strige 
au-dessus du niveau de leau, comme une citadelle formi- 
dable, en falaise que le tourbillon des eaux a brutalement 
taillee ă pic, jusqu en son milieu.” 

(loan Andrieşescu 1924, p. 53) 


untem obişnuiţi ca un sit arheolo- 

gic să ne îmbogăţească cunoştinţele 

despre oameni, tehnologii şi compor- 

tamente din vremuri de mult apuse. 
Vestigii şi obiecte sunt descoperite, analizate, in- 
terpretate şi apoi traduse de arheologi pe înţele- 
sul tuturor. Cum anume se formează această cu- 
noaştere, cine stă în spatele ei şi, mai ales, în ce 
context este creată sunt întrebări care de multe 
ori scapă atenţiei. Sunt bine cunoscute, însă, nu- 
meroase cazuri în care povestea din spatele unei 
descoperiri arheologice poate fi cel puţin la fel de 
interesantă precum rezultatul descoperirii însăşi 
(H. Schliemann şi identificarea Troiei fiind doar 
un exemplu). 

Despre un caz asemănător vom aşterne câte- 
va gânduri în rândurile următoare. Istoria prime- 
lor cercetări din situl de la Sulta- 
na este încărcată de romantism. 
Este despre oameni excepționali 
în împrejurări excepţionale, dar 
şi despre pasiune, voinţă şi per- 
severenţă, fiind în acelaşi timp 
o parte importantă din povestea 
începuturilor şcolii de arheologie 
preistorică din România. 

Un deziderat al primei 
generaţii de arheologi profesio- 
nişti români, avându-l în frun- 
te pe Vasile Pârvan, mentorul 
arheologiei române moderne şi 
director al Muzeului Naţional 
de Antichităţi, a fost întocmirea 
unei hărţi arheologice a Româ- 
niei nou create la finele Marelui 
Război. În acest context, au fost 
demarate cercetări arheologice 4 
în mai multe staţiuni antice şi 
preistorice din sudul ţării, prin- 
tre care era inclus şi situl de la 
Sultana (com. Mănăstirea, jud. Călăraşi). 

Aşezarea de tip tell de aici, cunoscută şi sub 
denumirea de Sultana — Malu Roşu, a fost prima 
staţiune arheologică eneolitică din vechiul regat 
cercetată sistematic şi cu rezultate publicate şti- 
inţific. Săpăturile au debutat în anul 1923, fiind 
coordonate de loan Andrieşescu, pe atunci confe- 
renţiar la Facultatea de Litere şi Filozofie a Uni- 
versităţii din Bucureşti, împreună cu Vladimir 
Dumitrescu, student al aceleiaşi facultăţi şi aflat 
în primul an de practică arheologică. Rezultate- 
le au fost publicate un an mai târziu, în 1924, în 
primul număr al revistei Dacia. Revue darcheo- 
logie et d'histoire ancienne. loan Andrieşescu no- 
tează, cu această ocazie, la începutul studiului 
propriu-zis, despre împrejurările în care a ajuns 
să cerceteze situl de la Sultana, precum şi date 
despre dimensiunea satului Sultana, amplasarea 
sitului pe o măgură impunătoare, dar ruptă pe ju- 
mătate, relieful plan cu rare râuri şerpuite, speci- 
fic câmpiei Bărăganului sau bogăţia în materiale 
arheologice a aşezării unde urma să înceapă să- 
păturile. Restul publicaţiei este dedicat descrierii 
strategiei de cercetare, a contextelor şi materiale- 
lor descoperite. 

Povestea din spatele primei campanii de la 
Sultana este însă mult mai bine relevată datori- 
tă memoriilor lui Vladimir Dumitrescu, publicate 
post-mortem în volumul intitulat Oameni şi cio- 
buri (1993). În anul 1923, pe data de 15 august, 
studentul Dumitrescu pleca cu maşina Magis- 
trului (i.e. Vasile Pârvan), „prin alte coclauri 
şi hârtoape” spre „cătunul Sultana”, alături de 
Ioan Andrieşescu şi Dionisie Pecurariu (ultimul, 

Vladimir Dumitrescu 


desenator de profesie, plecând 
apoi mai departe spre Coconi, 
unde Radu Vulpe cerceta o aşe- 
zare getică). Descrierea acestei 
experiențe este sinceră şi su- 
biectivă, de multe ori marcată de 
construcţii oximoronice şi ironii 
prin care este evidenţiată discre- 
panţa dintre ce ar fi trebuit să 
fie prima campanie arheologică, 
în imaginarul studentului entu- 
ziast, şi cum s-au derulat lucru- 
rile de fapt. Au fost cazaţi la cel 
mai „înstărit” locuitor al cătunu- 
lui (ghilimele în original), pen- 
tru ca imediat după să aflăm că 
toţi erau, de fapt, săraci. Aici, au 
închiriat o cameră într-una din 
cele două case, în care se afla „o 
laviţă aşezată de-a lungul unui 
perete, având vreo 4 m lungime 
acoperită cu o cergă, apoi o mă- 
suță cu câteva căni iar deasupra ei o oglinjoară 
şi... cam atât. Laviţa era patul nostru: la un capăt 
dormea Andrieşescu, la celălalt eu, răsucindu-ne 
amândoi toată noaptea, căci ne dureau oasele, de... 
moi ce erau scândurile.” Un alt 
detaliu sugestiv pentru condiţiile 
vitrege de cazare este descrierea 
„refugiului intim” localizat între 
salcâmii tineri din fundul curţii. 

Pe şantier, însă, lucrurile 
păreau de-a dreptul înspăimân- 
tătoare: rămas singur după doar 
trei zile „cu peste 25 de flăcăi 
şi fete nu întotdeauna cu prea 
multă poftă de lucru temeinic”, 
studentul Dumitrescu stătea în 
capătul şanţului, sortând mate- 
rialele după criterii pe care recu- 
noaşte că nu le înțelegea, şi nota 
într-un carnet tot ce găsea şi ob- 
serva, „pe o arşiță cumplită şi în- 
tr-un praf înfiorător”, „cum n-am 
mai avut parte în cei 50 de ani de 
arheologie de teren care au trecut 
de atunci.” În aceste condiţii, nu 
este de mirare că modul în care îl 
descrie pe Andrieşescu în aceas- 
tă aventură nu este unul chiar măgulitor. Aflăm 
astfel că mentorul său pe şantier este „grăsuț şi 
foarte simpatic, cu fața roză, ochii mari albaştri şi 
bulbucaţți, trăgând mereu cu poftă dintr-un trabuc 
oribil mirositor” sau că „deşi inteligent şi bine pre- 
gătit, nu a dat în cei peste 20 de ani cât a mai trăit 
după săpăturile de la Sultana decât puţin din ceea 
ce aşteptau toți de la cel dintâi specialist român în 
domeniul preistoriei”. Nu scapă ocazia de a critica 
şi metoda de săpătură a lui Andrieşescu, la rând 
de cazma, chiar dacă la acea vreme era metoda 
cea mai utilizată de arheologi. De asemenea, nu îl 
iartă nici pe Magistru, care, aflat în vizită pe şan- 
tier, (recomandă deschiderea unei mari supra- 
feţe, strategie cu care studentul nu este de acord 
pentru că ar fi viciat observaţiile stratigrafice. 

Desigur, finalul şantierului nu putea fi decât 
la fel de traumatizant precum restul campaniei. 
Intoarcerea de pe şantier s-a realizat cu... căruța, 
materialele fiind transportate cu acest mijloc de 
transport până la Bucureşti, iar cei doi arheologi 
au fost duşi cu un alt atelaj cu tracţiune animală 
până la gara din Lehliu. Experienţa acestui drum 
a fost de-a dreptul dureroasă pentru tânărul stu- 
dent: „şi astfel prima mea călătorie arheologică cu 
căruţa a fost şi cea mai puţin plăcută.” 

Cu toate acestea, Vladimir Dumitrescu a 
ajuns la timp scurt după această experienţă unul 
dintre cei mai valoroşi şi respectaţi preistoricieni 
români, consacrând o mare parte a studiilor sale 
chiar civilizaţiei ale cărei urme materiale le-a 
atins, pentru prima dată, la Sultana. 

Primul contact al unui student cu viaţa de 
pe şantierul arheologic este marcant, comparabil 


' Ioan Andrieşescu 


Este despre oameni excepţionali 
în împrejurări excepţionale, 
dar şi despre pasiune, voință şi 
perseverență 


în multe puncte cu practica sta- 
giului militar obligatoriu prin 
care până de curând trebuiau 
să treacă, cu mici excepţii, toți 
semi-bărbaţii patriei (bărbaţi 
deplini deveneau după aceea). 
Practica arheologică presupune, 
chiar şi în ziua de azi, suportarea 
unor condiţii aspre, de la munca 
în praf, vânt şi căldură, la lipsa 
sau limitarea celor mai multe 
elemente de confort (toaletă, apa 
caldă, igienă, intimitate etc.). La 
toate acestea, se adaugă nesigu- 
ranța asupra propriilor acţiuni şi 
decizii, survenită din necunoaş- 
tere, lipsa de experienţă şi teama 
constantă de a strica ceva ce nu 
mai poate fi reparat. 

Din informaţiile aflate des- 
pre prima campanie de cercetări 
arheologice de la Sultana, se 
poate observa că formarea arheologică se realiza 
atunci cu mult efort, dăruire şi, mai ales, putere 
de sacrificiu. Tehnologiile avansate şi metodele 
moderne de analiză înlesnesc munca arheologilor 
de astăzi şi adaugă valoare cercetării, însă mare 
parte dintre trăirile şi emoţiile unui student la 
primul contact cu șantierul arheologic sunt întoc- 
mai precum cele de acum un veac, prezentate de 
Vladimir Dumitrescu. 

Situl de la Sultana oferă la acest moment 
una dintre cele mai complete imagini asupra co- 
munităţilor eneolitice (Boian şi Gumelnița) care 
s-au dezvoltat în sudul României pe parcursul mi- 
leniului al V-lea a. Chr. În aproape un veac de cer- 
cetări arheologice, la Sultana au fost identificate 
două aşezări eneolitice, una plană (Boian) şi una 
de tip tell (Gumelnița), precum şi trei necropole. 
Cercetările mai vechi au pus în evidenţă mai ales 
bogăţia aşezării gumelnițene, prin descoperirea 


Pi 


Situl de la Sultana — Malu Roşu 


de obiecte spectaculoase (de exemplu, un tezaur 
din obiecte de aur, cel mai mare de la nordul Du- 
nării, pentru perioada eneolitică, sau numeroase 
vase ceramice unicat). Cercetările mai recente, 
începute în urmă cu două decenii, au completat 
tabloul interpretativ cu noi date esenţiale pentru 
înțelegerea comportamentelor umane din trecut, 
prin noi descoperiri (două necropole şi aşezarea 
plană Boian), dar mai ales aplicând metodele ar- 
heologiei moderne (săpătură micro-stratigrafică, 
abordare pluridisciplinară, prospecţiuni non-in- 
truzuive, arheometrie, datări absolute, analize 
genetice, arheologie experimentală etc.). Rezulta- 
tele au făcut obiectul unor lucrări de licenţă, teze 
de masterat sau de doctorat, conferinţe ştiinţifice, 
studii publicate în ţară sau străinătate, cărți, vo- 
lume colective sau cataloage de expoziţie. Cu toate 
acestea, situl de la Sultana este departe de a fi 
epuizat, având potenţialul de a ţese în jurul lui po- 
veşti arheologice pentru multe generaţii de acum 
înainte. O 


= Cronica plastică 


Luiza Barcan 


Expoziţia „Scolii de la Vlădeşti” 


la a treia ediţie 
A 


n urmă cu doi ani, în cadrul Atelierului de Creaţie „Alexandru Nancu” din comuna 

Vlădeşti, judeţul Vâlcea, lua naştere o grupare de artişti iconari şi pictori bisericeşti 

care trăiesc şi activează în această zonă. N-a fost ideea mea, ci a pictorului Ghe- 

orghe Dican, mie revenindu-mi însă misiunea de a încerca să coagulez o astfel de 

grupare în memoria şi spre pomenirea sculptorului, restauratorului de biserici din lemn şi a 
gânditorului creştin care a fost Alexandru Nancu. Atelierul de creaţie ce-i poartă numele a fost 
ape n în anul 2017, dar la acea dată nu aveam o imagine foarte clară a ceea ce urma să se 
întâmple sub acoperişul lui. Un an mai târziu, în 2018, pe 

= data de 8 februarie, când se împlineau cinci ani de la tre- 
Li 3 UAPRM.VÂLCEA | pfeundația HAR 


An Reni) cerea lui Alexandru în veşnicie, sub egida Fundaţiei HAR 

(„Habitat şi Artă în România”), şapte membri fondatori am 

EXPOZIȚIE DE ICOANE înfiinţat gruparea de iconari vâlceni pe care, la ideea pre- 
ExGeon Ayioypagiac otului Sorin loan Părăuşeanu, am intitulat-o „Şcoala de la 
ȘEOALADE A VLĂDEȘT EXTAA IA Vlădeşti”. Numele are mai degrabă valoare simbolică şi a 
Zyoheio Bhaăcoriou, îx300n fost inspirat de cel al locului, dar şi de tradiţia şcolilor de 


zugrăvie din judeţul Vâlcea, îndeosebi în secolele al XVI- 
II-lea şi al XIX-lea, ce se numeau, de pildă, Şcoala de la Te- 
iuş, Şcoala de la Costeşti, Şcoala de la Dozeşti etc. Aşadar, 
grupul nu este o şcoală propriu-zisă, pentru că membrii lui, 
fondatorii şi cei afiliaţi, sunt iconari şi pictori bisericeşti 
profesionişti, cu studii şi cu o activitate bogată în domeniu. 
Mai degrabă, grupul s-a alcătuit după legile nescrise ale 
afinităţii şi solidarităţii de breaslă. 

Incă de la înființarea noastră ca grupare artistică, 
ne-am propus două direcţii de activitate: o direcţie teore- 
tică, ce presupune întâlniri periodice de tip colocviu ami- 
| cal.peteme legate de pictura sacră de tradiţie bizantină şi 

pumn Bas postbizantină, la Atelierul de Creaţie „Alexandru Nancu 
LEI de la Vlădeşti, dar şi o direcție practică, cu câteva obiective 
precise. Primul dintre ele este organizarea unor mini-ateli- 
ere de creaţie, cu demonstraţii practice, în cadrul cărora iconarii grupării să-şi poată împărtăşi 
reciproc experiența acumulată, îndeosebi în privința utilizării tehnicilor specifice icoanei şi 
picturii murale. La începutul acestui an, în luna februarie, la Vlădeşti, a avut loc un atelier 
complex în care pictorul Mihai Ionescu a făcut o demonstraţie de aplicare a foiței de aur pe 
icoane, în tehnica numită „bolos”. Tot în cadrul direcţiei practice, periodic mergem în excursii 
de documentare la monumentele ecleziale brâncoveneşti şi postbrâncoveneşti, foarte nume- 
roase în judeţul Vâlcea. Pictura interioară şi exterioară a acestor biserici, bine documentată, 
reprezintă un izvor de inspirație pururea curgător pentru iconarii vâlceni. Şi, în fine, a treia 
activitate practică o reprezintă organizarea 
unei expoziții anuale de icoane, la dată fixă. 
In 2018, prima ediţie a fost găzduită de Mu- 
zeul de Artă „Casa Simian”, din Râmnicu Vâl- 
cea, pe 21 mai, cu ocazia praznicului Sfinţilor 
Impărați Constantin şi Elena. Iniţial am ales 
această dată pentru că ei sunt sfinţii ocrotitori 
ai bisericii de lemn de la Angheleşti-Pietrari, 
cea mai veche de acest tip atestată în judeţul 
Vâlcea şi care a fost relocată şi restaurată de 
Alexandru Nancu la Muzeul Satului Vâlcean 
de la Bujoreni, între anii 2009-2012. În 2019, 
tot pe 21 mai a avut loc a două ediţie a expo- 
ziţiei de icoane realizate de membrii grupării 
„Scoala de la Vlădeşti”, de data aceasta chiar 
la Muzeul Satului Vâlcean, mai precis în in- 
cinta şcolii de secol XIX, ridicată de Spiru Haret şi aflată în patrimoniul muzeului în aer liber, 
dar şi în casa de lemn aflată tot aici, în vecinătatea bisericii de la Angheleşti-Pietrari, casă 
care a fost construită de Alexandru Nancu şi care i-a fost atelier în perioada restaurării acestui 
monument, până aproape de sfârşitul vieţii pământeşti. 

Criza epidemiologică de anul acesta a împiedicat organizarea expoziţiei anuale la data 
de 21 mai, astfel încât, de comun acord, am decis deschiderea ei pe 30 august, când este prăz- 
nuit Sfântul Ierarh Alexandru, ocrotitorul primei biserici de lemn salvate de Alexandru Nancu 
şi care se află şi ea la Muzeul Satului Vâlcean. Evenimentul a avut loc în aceeaşi şcoală de 
secol XIX, aflată în incinta muzeului în aer liber, într-o duminică încă fierbinte, de sfârşit de 
vară. Ne-am regăsit, vechi prieteni şi colegi, într-o atmosferă de pace, bucurie şi reculegere, 
pentru că e imposibil ca în acest spaţiu să nu retrăieşti sau să nu-ţi aminteşti de acei ani 
binecuvântaţi de la începutul noului veac şi mileniu când şcolile de vară de aici, organizate 
de Fundaţia HAR („Habitat şi Artă în România”), aduceau laolaltă specialişti din varii dome- 
nii culturale, din ţară şi de peste graniţe, când aveau loc aici colocvii, ateliere, demonstraţii 
practice, mini-tabere de creaţie, concerte în aer liber, opere de restaurare a unor monumente 
tradiționale. 

În şcoala de patrimoniu de la Muzeul Satului Vâlcean, în cadrul celei de a treia ediţii a 
expoziţiei de icoane „Şcoala de la Vlădeşti” au expus zece artişti români, membri ai grupării 
(Augustin Cantea, Tania Costea, Aurora Filigean, Ion Filigean, Irina Ionescu, Mihai Ionescu, 
Pr. Sorin loan Părăuşeanu, Filofteia Pisăru, Constantin Tanea şi Petru Văsii) şi trei artiste 
iconar din Kozani-Grecia, membre ale Asociaţiei „Aristotelis”: Theano Askounitou, Diana Ga- 
natsiou şi Katerina Siakavara. Prin participarea unor artiste din Grecia ne dorim să punem 
bazele unui parteneriat cultural între ţările noastre, ambele ortodoxe şi ambele cu o îndelun- 
gată tradiţie de artă sacră răsăriteană. De aceea, sperăm ca în anii viitori să dezvoltăm acest 
tip de colaborare, bazat pe schimbul de experienţă şi informaţie. 

Lucrările expuse în cadrul celei de a treia ediţii sunt icoane pe lemn, cu foiţă de aur, 
realizate în tehnica tradiţională, tempera pe strat de preparaţie, unele chiar cu sipet, icoane 
pe sticlă, pe pânză sau icoane realizate în tehnica frescei. Artiştii iconari au pictat fie chipuri 
de sfinţi, fie scene din Noul şi Vechiul Testament ori mari praznice creştine. Circa cincizeci 
de icoane, cele mai multe de dată recentă, au fost admirate de un public destul de numeros şi 
rămân prezente pe simeze până în jurul datei de 30 septembrie. 

Pentru că datorită unei rânduieli mai presus de noi anul acesta am deschis expoziţia pe 
30 august, de Sfântul Alexandru, ne-am gândit ca aceasta să rămână data anuală fixă la care 
lucrările artiştilor iconari din Şcoala de la Vlădeşti să se reunească, înspre bucuria sufletului 
şi încântarea privirii ce vrea să vadă dincolo de lumea vizibilă. 0 

Dragoş Nelersa 


Poduri de prietenie 
româno-israeliene 


nul acesta se împlinesc 51 de ani de când, la 17 au- 
gust 1969, reprezentarea diplomatică dintre Româ- 
nia şi Israel a fost ridicată la rang de Ambasadă. 
România a recunoscut Statul Israel şi a stabi- 
lit relaţii diplomatice cu acesta încă de la data de 11 iunie 1948, 
anul înfiinţării Statului. Deschiderea de oficii diplomatice (lega- 
ţii), conduse de miniştri plenipotenţiari, a avut loc în acelaşi an. 
Prim-ministrul plenipotenţiar israelian acreditat la Bucureşti a 
fost pictorul Reuven Rubin, originar din România. Deschiderea 
ambasadelor în anul 1969 a atras reacţii temporare de protest din 
partea unor state arabe, dar pentru scurtă vreme. Cel dintâi amba- 
sador al Israelului la Bucureşti a fost Rafael Ben Şalom, iar primul 
ambasador al României în Israel a fost ministrul plenipotenţiar 
Valeriu Georgescu. 

Fostul dictator, Nicolae Ceauşescu, s-a implicat apoi perso- 
nal în negocierile israeliano-egiptene, care aveau să ducă la acor- 
durile de pace semnate la Camp David în septembrie 1978. Româ- 
nia a jucat un rol deosebit în moderarea dialogului dintre Israel 
şi statele arabe în special în anii '70. De cealaltă parte, în 1975, 
Israelul a susţinut obţinerea de către România a „clauzei naţiunii 
celei mai favorizate” din partea SUA. 

Nu totul a fost lapte şi miere între cele două ţări în acest 
interval de timp. Probabil că una dintre „petele negre” asupra aces- 
tor relaţii strânse dintre cele două state a fost „afacerea răscum- 
părării evreilor din România”, fapt devenit public abia după căde- 
rea „Cortinei de Fier”. Lucrarea publicată de actualul ambasador 
al României în Israel, ES Radu Ioanid, „Răscumpărarea evreilor. 
Istoria acordurilor secrete dintre România şi Israel” (editura Poli- 
rom, 2005), este un reper al relaţiilor româno-israeliene din acea 
perioadă. 

Perioada post-decembristă. După aceste suişuri şi coborâşuri, 
din 1989, odată cu Revoluţia din România, raporturile româno-is- 
raeliene cunosc o curbă ascendentă care duc la consolidarea relaţii- 
lor dintre cele două ţări şi la o amplă deschidere şi la o colaborare 
fără precedent. 

Acţiunile politico-diplomatice ale României şi ale Israelu- 
lui au vizat consolidarea raporturilor cu principalii parteneri din 
zonă, dezvoltarea relaţiilor economice şi politice astfel că, în anul 
1990, oficiali din cadrul Ministerului Afacerilor Externe de la Bu- 
cureşti au susținut deschis că „în orientarea politică a României se 
menţine principiul unor relaţii privilegiate cu Israelul”. De notat 
că Israelul a fost printre primele state din lume care au recunoscut 
noua democraţie românească, iar în septembrie 1991 a avut loc 
prima vizită a unui şef de Stat român în Israel, vizită efectuată de 
preşedintele Ion Iliescu, la invitația preşedintelui Haim Herzog. 
Evenimentul a reprezentat, totodată, prima vizită oficială a unui 
şef de Stat din Europa de Est în Statul Israel. 

Astăzi cele două ţări colaborează ca vechi prieteni; ambasada 
Israelului la Bucureşti este condusă de ES David Saranga, un fin 
cunoscător al României şi un diplomat de excepţie, iar Ambasada 
română de la Tel Aviv este condusă de ES Radu Ioanid, istoric şi 
filosof, un vechi luptător pentru combaterea antisemitismului şi a 
xenofobiei, dar şi un susţinător al bunelor relaţii dintre cele două 
țări. 

Comunitatea israelienilor originari din România. Dar nu nu- 
mai oficialii şi diplomaţii au contribuit la întărirea relaţiilor dintre 
cele două ţări. In România a existat o populaţie evreiască nume- 
roasă, din care o mare parte a emigrat în Israel, patria tuturor 
evreilor. Aceştia nu şi-au uitat ţara mamă. Israelienii originari din 
România au fost întotdeauna o comunitate puternică şi au acţionat 
pe toate planurile pentru relaţii cât mai calde între cele două ţări, 
ridicând adevărate poduri de prietenie şi colaborare. 

In anul 2019, cu ocazia acceptării de către Preşedintele 
României, ES Klaus Iohannis, a distincţiei „Premiul Omul Păcii 
— Şalom România” oferită de Asociaţia Scriitorilor Israelieni de 
Limbă Română, şeful statului român a subliniat: „Comunitatea s-a 
remarcat prin păstrarea legăturilor spirituale puternice cu Româ- 
nia, prin ataşamentul pentru valorile culturale româneşti, dar şi 
prin contribuţia recunoscută pe care o are în societatea israeliană”. 

Astăzi, când omenirea trăieşte cu frica şi incertitudinea pro- 
vocate de Coronavirus, Statul Israel a transmis României, prin 
ambasadorul David Saranga, un mesaj emoţionant: „Israelul este 
dispus să împărtăşească toată experienţa şi tehnologiile cu Româ- 
nia, în contextul pandemiei COVID-19”. 

O prietenie adevărată! D 

azându-se pe textul cehovian, citin- 

du-l în literă şi spirit, captându-i 

traumele şi încărcătura psihologică, 

Peter Stein realizează, în 1984, cu 
Trei surori, la Shaubuhne din Berlin, un specta- 
col fascinant prin frumuseţe şi echilibru în care 
clasicul coexistă cu modernul. In dialogul purtat 
cu George Banu, în cadrul Conferinţelor speciale, 
celebrul regizor afirma că ceea ce l-a obsedat din- 
totdeauna în carieră a fost „teatrul de artă”, iar 
referindu-se la Trei surori precizează că a mizat 
pe „un discurs care prin trecut are ca țintă viito- 
rul, nicidecum prezentul”. O declaraţie manifest 
ce exclude orice tendinţă de actualizare formală, 
considerând contemporaneitatea actului teatral 
asemenea unui flux cu statut de permanenţă. 
Spectacolul berlinez poate fi perceput, de aceea, ca 
un proces în desfăşurare, fără dimensiune tempo- 
rală, a cărui corelaţionare cu elemente din mediul 
înconjurător se produce prin asimilarea acestora 
de contextul dramaturgic. „Ideea spaţialităţii” 
sunetelor, inteligent punctată de George Banu în 
discuţia amintită, îşi găseşte la Peter Stein un su- 
port teatral cu numeroase implicaţii. Scenelor din 
interiorul casei Prozorov, acolo unde are loc fie- 
care act, le corespund cu concreteţe fenomene so- 
nor-vizuale din natură, adecvate la specificul ano- 
timpurilor, dar şi extinderi ale ceremonialului în 
prelungiri imaginate în afara acţiunii. Nu comple- 
mentar însă, ci în strictă determinare de referen- 
țialităţile din piesă. Ciripitul păsărelelor, vâjâitul 
viscolului, sirenele pompierilor sau fanfara mili- 
tară, anunțând plecarea armatei din urbe, sunt 
componente integrate discursului spectacologic, îi 
tensionează şi pun în relief drame şi defulări du- 
reroase care nu ocolesc emoţionalul. Conştiente că 
timpul lor s-a sfârşit, încetând să mai existe, cele 
trei surori, rostind cu disperare resemnată „La 
Moscova, la Moscova”, îşi acceptă condiţia fără să 
se lamenteze. Pur şi simplu ele nu au alternative 
şi ca atare nici şanse de a opta. Nobleţea originii şi 
educaţia lor nu rimează cu apetitul pantagruelic 
de parvenire al Nataşei. Prin urmare, aflându-se 
la cheremul dorințelor şi capriciilor dictatoriale 
ale cumnatei, nu le rămâne altceva de făcut decât 
să asiste neputincioase la ceea ce le rezervă des- 
tinul. Spre deosebire de personajele lui Abramov 
din Fraţi şi surori, care sunt angajate într-un tra- 
valiu continuu, terorizate de ideea că „din 1930 
tot construim”, eroii cehovieni se dovedesc a fi 
în majoritate pasivi, depăşiţi de orice schimbări, 
singura lor preocupare e să-şi contemple ruinarea 
vieţii. Paradoxul în spectacolul lui Peter Stein re- 
zidă din faptul că existenţialul, indiferent de ce 
cantitate de tragism încorporează, este ţinut con- 
stant cu luciditate sub controlul elevat al esteticu- 
lui, fiind supus conceptual rigorilor lui. 

În comparaţie cu versiunea lui Stein, ur- 
mând la o distanţă de douăzeci şi patru de ani, ace- 
ea a lui Tompa Gabor (Teatrul Maghiar din Cluj) e 
o exorcizare de mântuire de utopie prin utopie. În 
lectura regizorală la Trei surori se face simțită o 
anume doză de violenţă, poate chiar de „autocru- 
zime” faţă de sine a personajului, în paralel cu o 
desprindere tranşantă de misterul şi vibrația po- 
etică a textului. Maşa, Olga şi Irina reacţionează 
de obicei spontan, cu răbufniri fruste, dând senza- 
ţia că sunt constrânse la un exerciţiu de viaţă ca- 
zonă. De aici apare dificultatea de a crea emoție. 
Lucru pe care Tompa nici nu cred că a urmărit 
să-l demonstreze. El împinge situaţiile (de obicei 
repetitive, succedându-se ca un fel de „repetabilă 
povară”) la limita absurdului, fiind limpede că au 
fost precedate de demolări lăuntrice răvăşitoare. 
Manechinul de croitorie, având drept veşmânt un 
veston care mă face să mă gândesc că a aparţinut 
generalului Prozorov, tatăl adesea evocat, tronea- 
ză ca un totem în spaţiul scenic, cu semnificaţie de 
prefigurare simbolică a descendenţei unei familii 

ajunse în pragul destrămării. Personajele, din 
această perspectivă, par a fi scoase în Trei su- 
rori de sub imperativele raţionalului. Viaţa 
lor e una de imitație, anostă, în care expansi- 
unea vulgarului şi brutalității primează. Fa- 
limentul emoţional rezultă dintr-o exacerbare 
programatică a grotescului în creionarea unor 
existenţe tulburi. Cuvântul mântuire, aşezat 
de Tompa la însăşi temelia solidului său spec- 
tacol, presupune pentru a avea obiect o pozi- 
ționare radicală a modului de deconspirare şi 
tratare a substanţei capodoperei lui Cehov. 

De pe versantul pe care l-a cucerit şi-l 
stăpâneşte cu drepturi de monarh absolut, 
Silviu Purcărete, consecvent ideilor sale, cre- 
ează, ca de fiecare dată, în Povestea prinţesei 
deocheate (scenariu inspirat din Sakura Hime 
Azuma Bunsho de Tsuruya Nanboku al IV-lea) 
la Teatrul Naţional „Radu Stanca”, Sibiu, şi 
în Richard al III-lea la Metropolitan Theatre, 
Tokyo, un întreg sistem de semne prin care 
exprimă şi se exprimă. Cele două piese sunt 
descinse din epoci şi direcții diferite. Prima e 
din perioada edo, aceea când teatrul kabuki e 
în ascensiune în Japonia, cea de a doua apar- 
ține teatrului elisabetan, dominat magnific de 
Shakespeare. Ambele spectacole se revendică 
de la un imaginar dezlănţuit, transferă prin 
supradimensionare subiectul dramaturgic în- 
tr-o zonă a fabulosului, concentrează în el, cu 
transparenţa şi pragmatismul unui marker, 
episoade de viață coşmareşti, vizând catharsisul, 
totul însă cu o logică a normalităţii, a plauzibilului 
cotidian, cu menţiunea că şi normalitatea şi pla- 
uzibilul aparţin unei lumi create şi nu reproduse. 
Hipercunoscuta imagine, constând în înşiruirea 
eroilor cu bastoane, pălării şi ochelari ca în pictu- 
ra lui Pieter Bruegel cel Bătrân, Parabola Orbilor, 
utilizarea travestiului (personajele feminine sunt 
interpretate de actori şi viceversa) în punctarea 
ideii de dublu, apariţia insolită a saxofonului, efi- 
cient şi sugestiv „plimbat” săltăreţ printre inter- 
preţi ş.a.m.d., sunt elemente prin care regizorul 
pune în mişcare o adevărată desfăşurare de forțe, 
disecând în profunzime, fără să evite grandoarea 
şi barochismul, imprevizibilitatea comportamen- 
tului uman. In Danaidele şi Faust, dar şi D-ale 
carnavalului, unde intră în scenă un camion, 
practic nu convenţionalitatea sau neconvenţiona- 
litatea spaţiului de joc contează, ci reformularea 
lui la scară de concept. 

In Povestea prințesei deocheate, mostră de 
reinterpretare a teatrului kabuki, Purcărete ofe- 
ră un ansamblu de jaloane atât pentru cei iniţiaţi 
în decodarea sistemului său de comunicare, cât şi 
pentru cei nefamiliarizaţi cu el, tentaţi adesea să-l 
considere derutant, dacă nu şi confuz. Arta subli- 
mă a regizorului, conlucrând armonios pe text 
cu aceea a interpreților, cu decorul şi costumele 
lui Dragoş Buhagiar, cu muzica lui Vasile Șirli, 
structurează în perimetrul fiecărei secvenţe ima- 
gini vizuale şi sonore pe cât de expresive pe atât 
de rafinate. Miza nu este aducerea în prim-plan a 
temelor teatrului kabuki, nici experimentarea de 
limbaje exotice, multe şocante prin ineditul lor, ci 
asocierea acestora cu teme şi limbaje specifice ro- 
mâneşti, transfigurate într-o simbolistică autono- 
mă şi originală. Rămâne agăţată de retină secven- 
ţa alăturării miţoaselor (cojoacelor ciobăneşti) şi a 
delicatelor kimonouri japoneze. Aura de sacrali- 
tate pe care acestea o dobândesc într-un complex 
semiotic personalizat prin universalizare surmon- 
tează graniţele dintre două culturi diferite. In 
scenografia minimalistă a aceluiaşi inepuizabil 
Buhagiar, redusă la o sumă de pânze ce sugerează 
o încăpere cu pereți din piatră brută, aluzie proba- 
bil la vestitul turn şi ororile sale, trupa japoneză, 
cu o distribuţie masculină şi în rolurile de femei, 
evoluează în Richard al III-lea cu o energie ce nu 


De pe versantul pe care l-a cucerit 
şi-l stăpâneşte cu drepturi de 
monarh absolut, Silviu Purcărete, 
consecvent ideilor sale, creează, ca 
de fiecare dată, în Povestea prinţesei 
deocheate 


Kuranosuke Sasaki în Richard al III-lea 


Ofelia Popii în Povestea prinţesei deocheate 


e străină de o anume ambiguitate asumată. Im- 
presia că timpul este suspendat, oprit, deplasea- 
ză conflictul, angoasant in extremis, cu recurenţă 
din exterior în interior. Fără o relevanţă neapărat 
importantă, deşi e totuşi de netrecut peste ea, o 
întrebare se impune, în ceea ce-l priveşte pe Ri- 
chard, încă de la derularea primelor scene: este 
sau nu gay?! Există câteva premize, desigur, tu- 
şate clar de Purcărete, care ar conduce şi spre o 
astfel de ipoteză. Am în vedere două-trei împre- 
jurări când protagonistul (Kuranosuke Sasaki) se 
sărută cu unul dintre apropiaţi. Evident, cu acela 
care ia parte la abominabile sale nelegiuri. Dar ce 
nu e Richard? Ideea de teatru în teatru, prezentă 
în spectacol, îl plasează, de altfel, la nivel de con- 
flict al sinelui cu sine, la frontiera dintre uman 
şi inuman. Replica de început a piesei, „azi iar- 
na vrajbei noastre s-a schimbat”, în viziunea lui 
Purcărete trădează o supralicitare a substraturi- 
lor obscure ale unui inconştient bolnav. Dar asta 
nu înseamnă câtuşi de puţin că este absolvit de 
crimele pe care le săvârşeşte în serie. Dimpotrivă, 
întoarcerea privirii către el însuşi face ca toţi cei 
din Jur să devină egouri ale propriei nebunii. Văd 
aici un semnal de alarmă şi mai ales o provocare 
la reflecţie. 

Inchei apăsând încă o dată pe elogiul ce i se 
cuvine lui Constantin Chiriac. Cu el nu e bine să 
te iei la trântă. Omul ăsta dacă îşi propune să miş- 
te munţii din loc cu siguranţă că îi şi mişcă. „Pute- 
rea de a crede”, genericul sub care s-a desfăşurat 
anul acesta platforma FITS, el a reuşit să o insu- 
fle întregii sale echipe, demonstrând că acolo unde 
există profesionalism şi pasiune totul este posibil. 


PS: Anul acesta, la 5 aprilie, Silviu Purcăre- 
te a împlinit şaptezeci de ani. Mărturisesc că am 
luat cunoştinţă cu întârziere de evenimentul lui 
aniversar. Dar, şi aşa, mi se pare incredibil. Căci 
pentru mine marele creator rămâne pururi tânăr, 


ca şi arta sa. 0 
arh ue 


m Fveniment 


Dana Oprica 


Forumul Traducerile din clasicii 
umanităţii şi educaţia 
interculturală 


„Nimeni nu poate trăi fără prieteni, 
chiar dacă stăpâneşte toate bunurile lumii.” 
Aristotel 


ristotel spunea că, fără prieteni, omul nu poate atinge eudemonia, 

cea mai înaltă formă de bunăstare, ale cărei componente sunt ca- 

racterul uman şi buna practică a sa, alături de variabilele externe 

precum sănătatea, bogăţia şi frumuseţea. Prin urmare, eudemo- 
nia unei persoane include aspecte ca: virtutea sau excelența umană, starea de a 
fi iubit şi aceea de a avea buni prieteni. Este cunoscut că prietenia se număra, 
pentru clasici, printre cele mai mari virtuţi, că era un element esenţial pentru 
plenitudinea sau fericirea în viaţă. 

In China, ideile lui Aristotel au ajuns târziu, prin iezuiţii misionari Matteo 
Ricci, Prospero Intorcetta, Ludovico Buglio, Girolamo Gravina ş.a., însă este şti- 
ut că poporul chinez nu-şi uită niciodată prietenii şi, mai mult, şi-i ţine, în mod 
constant, alături. Un exemplu îl constituie forumul editurilor, organizat on-line, 
ca urmare a suspendării Târgului Internaţional de Carte de la Beijing. 

China şi țările Europei Centrale şi de Est se bucură de o profundă priete- 
nie, având în spate o lungă istorie de schimburi şi colaborări. În 2012, cooperarea 
editorială dintre China şi țările Europei Centrale şi de Est a fost lansată oficial, 
noua Asociaţie grupând case de editură din Albania, Bosnia şi Herţegovina, Bul- 
garia, Cehia, Croaţia, Estonia, Grecia, Letonia, Lituania, Macedonia de Nord, 
Muntenegru, Polonia, România, Ungaria, Serbia, Slovacia şi Slovenia. Anul 2019 
a marcat sărbătorirea a 70 de ani de la fundarea Republicii Populare Chineze, 
dar şi 70 de ani de la stabilirea de 
relaţii diplomatice între China şi nu- 
meroase ţări din Europa Centrală şi 
de Est. Incă de la început, Asociaţia 
şi-a propus ca schimburile de carte 
să crească, permițând ca întâlnirile 
multiculturale să găsească noi punți 
şi curele de transmisie. 

Interacțiunea dintre civilizații 
dezvăluie o diversitate multicultura- 
lă, care conduce spre interes reciproc 
——— şi, ulterior, către o îmbogăţire cultu- 
rală, susținută de traduceri. Proiec- 

tul traducerilor din clasicii umanită- 
ţii a fost pus în practică ipso facto cu grijă, constituind responsabilităţi şi misiuni 
comune ale scriitorilor, traducătorilor şi editorilor, cu scopul cunoaşterii intercul- 
turale şi al comunicării între ţări, al realizării unei educaţii interculturale solide. 

Forumul de anul acesta a vizat, aşadar, traducerile din clasicii umanităţii, 
baza cunoaşterii reciproce a culturii şi civilizaţiei. Experţi, studenţi şi membri ai 
Asociaţiei au fost şi sunt bineveniţi să împărtăşească propriile experienţe pentru 
a proiecta un viitor bazat pe înţelegere, pe toleranţă şi respect, derivate din cu- 
noaşterea fondului cultural. 

Gazdele au invitat personalități de seamă care au vorbit despre relațiile 
diplomatice menținute de-a lungul anilor şi despre importanţa acestui forum 
care marchează colaborarea culturală. Au luat cuvântul: domnul Xu Jianzhong, 
preşedintele Asociaţiei Editurii China —Țările din Europa Centrală şi de Est şi 
redactor-şef al Editurii Didactica Limbilor Străine; domnul Yuan Jun, vicepreşe- 
dintele Universităţii de Limbi Străine din Beijing; doamna Huo Yuzhen, repre- 
zentant al Ministerului Afacerilor Externe şi reprezentant special al Cooperării 
între China şi Ţările Europei Centrale şi de Est. 

Rolul editurilor şi al publicării cărţilor a fost evidenţiat de domnul Chen 
Yonggang, vicepreşedintele Casei Editoriale China Publishing Group, de dom- 
nul Zheng Ke, director general al 
Editurii Anhui, şi de domnul Jiang 
Shan, director al China Înterconti- 
nental Press. Reprezentanţii euro- 
peni, domnul Andras Kocsis, direc- 
tor general al Editurii Kossuth din 
Ungaria, domnul Nove Cvetanoski, 
director şi redactor-şef al Editurii 
Litera Makedonika, din Macedonia 
de Nord, domnul Costel Postolache, 
preşedintele Editurii Integral din 
România, au vorbit despre un nou 
Drum al măltăsii care să fie încărcat 
de cărţi, de cunoaştere, de experien- 
țe pentru clădirea unui altfel de viitor. Traducătorii, cei care asigură platformele 
prin care se realizează schimburile culturale, au fost reprezentaţi de către dom- 
nul Jidi Majia, poet, membru al Asociaţiei şi vicepreşedintele Uniunii Scriitori- 
lor din China, domnul Zhao Gang, decanul Şcolii de Limbi şi Culturi Europene 
din cadrul Universităţii de Limbi Străine din Beijing, doamna Luminița Bălan, 
sinolog, director al Institutului Confucius din cadrul Universităţii din Bucureşti, 
domnul Au Baofeng, director al Proiectului Naţional CCTSS, decan al Academiei 
Belt and Road din cadrul Universităţii de Limbă şi Cultură din Beijing, şi de 
domnul Iljaz Spahiu, sinolog, directorul Asociaţiei culturale Albania — China din 
Albania. 

În concluzie, menirea acestui forum a fost să afirme şi să asigure continui- 
tatea relaţiilor de colaborare culturală şi editorială dintre China şi ţările Europei 
Centrale şi de Est, care se menţin graţie actorilor principali: scriitori, traducă- 
tori, editori, profesori, graţie unui cadru instituţional creat şi graţie noilor media 
care fac ca celălalt să se afle la un ecran distanţă. 0 


Adrian Lesenciuc 


Forumul Online al Asociaţiei 
Editoriale China-CE EC 


hina — Central and Eastern European Countries (CEEC) Pub- 
lishing Association a luat naştere în data de 23 august 2018, în 
urma inițiativei premierului chinez Li Kegiang de extindere a co- 
operării China-CEEC din luna iulie a aceluiaşi an. La ceremonia 
de lansare organizată în clădirea Waiyan Press sau Foreign Language Teaching 
and Research Press (FLTRP), instituţie datând din 1979, sub patronajul univer- 
sităţii pekineze de studii culturale, Beijing Foreign Studies University, singura 
editură românească semnatară a actului de înființare a asociaţiei editurilor din 
China şi ţările Europei Centrale şi de Est a fost Libris Editorial, actualmente 
devenită Editura Creator. Am avut onoarea ca, în calitate de autor Libris Edito- 
rial şi preşedinte al Filialei Braşov a Uniunii Scriitorilor din România, să parti- 
cip la festivitatea de lansare a proiectului China-CEEC Publishing Association, 
alături de reprezentanţi ai celorlalte ţări incluse în proiectul lărgit 16+1, dar şi 
alături de înalți reprezentanţi diplomatici, printre care şi E.S. dl. Basil Vasilică 
Constantinescu, Ambasador Extraordinar şi Plenipotenţiar al României în Re- 
publica Populară Chineză. 
China-CEEC Publishing Association s-a extins şi, în baza documentului 
The Dubrovnik Guidelines for Cooperation Bewteen China and Central and Ekas- 
tern European Countries semnat în 12 aprilie 2019 de prim-miniştrii Chinei, 
Croaţiei, Albaniei, Bosniei-Herţegovina, Bulgariei, Cehiei, Estoniei, Letoniei, 
Lituaniei, Muntenegrului, Macedoniei de Nord, Poloniei, Serbiei, Slovaciei, Slo- 
veniei, Ungariei şi, bineînţeles, al României, în prezenţa observatorilor din Aus- 
tria, Belarus, Grecia, Elveţia, Uniunea Europeană şi Banca Europeană pentru 
Reconstrucţie şi Dezvoltare, în 2020 a fost organizat online forumul de dialog 
între reprezentanţii ce- 
lor, de acum, 17+1 ţări 
participante în proiect. 
Documentul de referin- 
ță al cooperării dintre 
China şi statele Euro- 
pei Centrale şi de Est 
semnat la Dubrovnik 
includea explicit, la 
punctul nouă din ca- 
drul capitolului 10 al 
versiunii finale, „Peo- 
ple-to-people  exchan- 
ges and cooperation”, 
intenția de dezvoltare 
a China-CEEC Pub- 
lishing Association: 
„Participanţii interesaţi iau notă de rolul Asociaţiei de Edituri China-CEEC şi 
vor promova în continuare schimburile şi colaborarea între instituţiile editori- 
ale, sporind nivelul de cooperare”. In ciuda vremurilor pandemice care au im- 
pus rediscutarea agendelor publice în ceea ce priveşte cooperarea culturală şi 
diplomatică, China-CEEC Publishing Association a avut iniţiativa menţinerii 
contactului dintre principalii actori pe piaţa de carte din China şi din ţările Eu- 
ropei Centrale şi de Est şi a organizat, în data de 25 august 2020, un eveniment 
online intitulat Forum on Translation of Humanities Classics and Mutual Lear- 
ning Between Civilizations, cu participanţi din majoritatea ţărilor semnatare 
ale documentelor de cooperare China-CEEC la nivel de prim-miniştri. Forumul 
a inclus o sesiune de deschidere, în cadrul căreia au fost prezentaţi invitații 
prezenți la sediul asociaţiei şi invitaţii online, respectiv în cadrul căreia au luat 
cuvântul domnii Xu Jianzhong, preşedintele China-CEEC Publishing Associati- 
on (totodată director al editurii FLTRP), Yuan Jun, preşedintele Beijing Foreign 
Studies University şi doamnele Qian Shuren, director în domeniul cooperării 
internaţionale al Administation of Press and Publication, şi Huo Yuzhen, repre- 
zentant special al China-CEEC Cooperation din partea Ministerului Afacerilor 
Externe şi fost ambasador al Republicii Populare Chineze în România. 
Dezbaterile în cadrul forumului s-au desfăşurat pe două paneluri, ale că- 
ror teme au fost Mutual Learning Between Civilizations: The Mission and hRes- 
ponsibility of Publishing, respectiv Translators: The Bridge of Cultural Exchan- 
ses. În cadrul primului panel au fost expuse teme importante de reprezentanţii 
unor grupuri editoriale din China, Ungaria, Macedonia de Nord şi România 
(reprezentată de Costel Postolache, director al editurii Integral), iar în cadrul 
celui de-al doilea au luat cuvântul scriitori şi traducători din China, România 
şi Albania, printre care cunoscutul poet Jidi Majia, vicepreşedinte al Asociaţiei 
Scriitorilor din China, şi sinologul Luminiţa Bălan, directorul Institutului Con- 
fucius din cadrul Universităţii din Bucureşti. Am avut onoarea să particip la 
aceste dezbateri care au pus baza viitoarelor proiecte de cooperare în domeniul 
traducerilor din literaturile clasice chineză şi ale ţărilor din Europa Centrală 
şi Est şi am constatat cu bucurie că literatura română a făcut obiectul nume- 
roaselor referiri la proiectele deja realizate. Spre exemplu, poetul Jidi Majia, 
prezent în paginile publicaţiei Contemporanul, publicat la Editura Contempo- 
ranul (în traducerea sinologilor Adrian Daniel Lupeanu şi Constantin Lupeanu) 
şi laureat al Premiului de Excelenţă pentru Poezie al revistei Contemporanul 
decernat la Târgul Internaţional Gaudeamus din 2016, nu a omis să menţioneze 
două dintre proiectele sale de suflet: traducerile în limba chineză ale operelor lui 
Mihai Eminescu şi Nichita Stănescu. M-am bucurat, de asemenea, că Braşovul 
este prezent — în primul rând prin intermediul Asociaţiei Culturale Libris şi al 
Editurii Creator/ Libris Editorial, dar şi prin intermediul Filialei Braşov a Uni- 
unii Scriitorilor din România — în dialogul cultural şi diplomatic de foarte înaltă 
reprezentare, în cadrul unei asociaţii care a luat ființă şi prin prezenţa unei 
edituri braşovene, Libris Editorial. 0 

Pandemia COVID-19 în România. 
Aspecte clinice şi epidemiologice 
Coordonatori: Victor Voicu, 
Costin Cernescu, Irinel Popescu 
Editura Academiei Române 

Afectarea complexă a organismului, la nive- 
luri multiple, metodele de tratament care au fost 
validate de studii ştiinţifice, mijloacele de prevenţie 
care şi-au dovedit eficienţa şi multe alte aspecte îşi 
găsesc locul în paginile cărţii. Scopul final al aces- 
tui efort este ca specialiştii din linia întâi şi, prin ei, 
întreaga populaţie să beneficieze de progresele pe 
care ştiinţa este obligată să le facă într-un ritm ex- 
traordinar de rapid în această criză fără precedent. 

Victor Voicu 


Sorin Lavric 
Defazarea sufletească şi alte eseuri 
Editura Ideea europeană 


Un text se defineşte prin dispoziţia pe care 
ai avut-o scriindu-l, adică prin emoția iniţială care 
te-a împins să-l pui pe hârtie. Hotărâtoare nu e 
tehnica scrisului, acea îndemânare lexicală graţie 
căreia poţi aşeza cuvintele după reguli prozodice, 
ci emoția de la început. Dacă ea se stinge, textul se 

Revista este distribuită de 
Editura Maxim Concept 

şi poate fi cumpărată din 
magazinele InMedio, Relay. 
Se difuzează, de asemenea, 
şi în cadrul rețelei muzeale 
a Muzeului Municipiului 
Bucureşti. 

usucă şi moare. Eseurile de aici au sens numai în 
măsura în care emoția din care s-au născut persistă 
în ele. Tristeţea filosofilor este că, preocupaţi cum 
sunt de sensuri logice, sunt incapabili să emane flu- 
izi emotivi. Rezultatul e scrisul la rece: te aşezi la 
masă şi scrii, indiferent că ai sau nu poftă. Scrisul 
devine astfel o rutină ineptă. Şi chiar dacă se în- 
tâmplă să dai peste o expresie fericită, nu vei pu- 
tea transmite nimic subliminal, nici un gust şi nici 
o tresărire, nici o sugestie şi nici o insinuare. lar 
scrisul care nu provoacă ecouri recurente în min- 
tea cititorului e inutil. Am ales în acest volum acele 
eseuri pe care le-am resimţit ca fiind purtătoare de 
condiţie afectivă. 

Sorin Lavric 


Mircea Platon 

Deşcolarizarea României. Scopurile, 
cârtiţele şi arhitecţii reformei 
învățământului românesc 

Editura Ideea europeană 


Northrop Frye, vorbind despre o „etică a 
schimbării”, atrăgea atenţia încă de la sfârşitul ani- 
lor '60 — ani în care s-au extins la scară largă multe 
dintre experimentele şi ingineriile sociale importate 
şi în România după 1989 — asupra importanţei pro- 
tejării continuităţilor structurale, a liniilor de forţă 
culturale ale unei societăţi: „Adevăratul fundament 

al acestui sentiment al continuității timpului era, 
cred, sentimentul continuității instituţiilor sociale. 
Secole la rând, omul occidental a fost sporit şi civili- 
zat de instituţiile sale: doar continuitatea naţiunii, 
a bisericii, a clasei sale sociale, a partidului, a gene- 
alogiei sau a breslei sale dădea vieţii sale o dimen- 
siune de mai mare importanţă. Pierderea încrederii 
în permanenţa acestor instituţii, sau, mai degrabă, 
în presupunerea că sunt cumva mai bune tocmai 
pentru că sunt permanente, a adus după sine o cri- 
ză de stranie versatilitate. Nu e o criză politică sau 
intelectuală, sau religioasă: e toate aceste lucruri 
la un loc, o criză a spiritului. [...] Motorul continui- 
tăţii instituţiilor sociale este continuitatea cunoaş- 
terii şi a procesului de învăţare şi, într-o epocă în 
care proiecţiile sociale nu se mai bucură de loiali- 
tatea nimănui, nu putem decât să ne întoarcem la 

această sursă a lor”. Ceea ce a făcut procesul de re- 
forme (structurale şi sistemice) ale învăţământului 
românesc a fost, într-o ţară zguduită din temelii ca 
România trecută printr-un comunism atroce pentru 
continuităţile istorice şi un post-comunism haotic şi 
iconoclast, tocmai să ne rupă legătura cu acea sursă 
a proiecțiilor sociale/ instituţiilor permanente care 
e continuitatea cunoaşterii şi a învăţării. Ne-a tăiat 
cu inconştienţă sau cu sadism, deci, cu perversitate, 
ultima şansă de a redeveni o societate normală. 
Mircea Platon 

